Source document: https://docs-lawep.s3.us-east-2.amazonaws.com/1698837560631.pdf (Malaysia)
0 Bil.
8 Selasa 4 September 2018 DN 4.9.2018 MALAYSIA PENYATA RASMI PARLIMEN DEWAN NEGARA PARLIMEN KEEMPAT BELAS PENGGAL PERTAMA MESYUARAT PERTAMA K A N D U N G A N JAWAPAN-JAWAPAN LISAN BAGI PERTANYAAN-PERTANYAAN USUL-USUL: Menjunjung Kasih Titah (Halaman 1) Seri Paduka Baginda Yang Di-Pertuan Agong - YB Senator Dr. Mohd Nor bin Haji Monutty (Halaman 17) Waktu Mesyuarat dan Urusan Dibebaskan Daripada Peraturan Mesyuarat (Halaman 37) ________________________________________________________________________________________________________ Diterbitkan oleh: SEKSYEN PENYATA RASMI PARLIMEN MALAYSIA 2018 DN 4.9.2018 i AHLI-AHLI DEWAN NEGARA 1.
Yang Berhormat Tan Sri Dato’ Sri SA.

Vigneswaran (Dilantik) “ “ “ “ “ “ “ “ “ “ “ “ “ “ “ “ “ “ “ “ “ “ “ “ “ “ “ “ “ “ “ “ “ Datuk Abdul Ghani bin Mohamed Yassin Timbalan Yang di-Pertua, Datuk Seri Haji Abdul Halim bin Abd.
Samad (Dilantik) Datuk Haji Abidullah bin Salleh (Dilantik) Tuan Aknan A/L Ehtook (Dilantik) Dato’ Dr. Ananthan A/L Somasundaram (Kedah) Puan Asmak binti Husin (Kelantan) Datuk Haji Bashir bin Haji Alias (Dilantik) Puan Bathmavathi Krishnan (Dilantik) Dato’ Chai Kim Sen (Dilantik) Tuan Chandra Mohan A/L S.Thambirajah (Selangor) YBM.
Engku Naimah binti Engku Taib (Terengganu) Dato' Hajah Fahariyah binti Hj Md Nordin (Dilantik) Datuk Sr. Haji Hanafi bin Haji Mamat (Dilantik) Datuk Haji Husain bin Awang (Terengganu) Prof.

Emeritus Tan Sri Dato’ Seri Dr. Ibrahim Shah bin Abu Shah (Dilantik) Dato’ Isa bin Ab.
Hamid (Dilantik) Datuk Haji Ismail bin Ibrahim (Dilantik) Datuk Jamilah Sulaiman (Dilantik) Datuk John Ambrose (Dilantik) Tuan Kamarudin bin Abdun (Perlis) Dato’ Sri Khairudin Samad (Dilantik) Tuan Khairul Azwan bin Harun (Dilantik) Datuk Lee Tian Sing (Dilantik) Tuan Liew Chin Tong [Timbalan Menteri Pertahanan] Datuk Lim Pay Hen (Dilantik) Datuk Dr. Lucas Umbul (Sabah) Tuan Haji Marzuki bin Yahya [Timbalan Menteri Luar Negeri] Datuk Haji Megat Zulkarnain bin Tan Sri Wira Haji Omardin (Dilantik) Datuk Mohan A/L Thangarasu (Dilantik) Dr. Mohd Nor bin Haji Monutty (Selangor) Dr. Mohd Radzi bin Md.
Jidin [Timbalan Menteri Hal Ehwal Ekonomi] Dato’ Haji Mohd Suhaimi bin Abdullah (Kedah) Tuan Haji Muhammad bin Mustafa (Kelantan) ii DN 4.9.2018 35.

Yang Berhormat Datuk Mustapa Kamal bin Mohd Yusoff (Dilantik) 36.

“ Datuk Ng Chiang Chin (Dilantik) 37.

38.

39.

40.

41.

42.

43.

44.

45.

46.

47.

48.

49.

50.
“ “ “ “ “ “ “ “ “ “ “ “ “ “ Dr. Nuing Jeluing (Dilantik) Dato’ Ong Chong Swen (Dilantik) Datuk Paul Igai (Dilantik) Datuk Paul Low Seng Kuan (Dilantik) Datuk Rabiyah binti Ali (Dilantik) Puan Hajah Rahemah binti Idris (Dilantik) Datin Rahimah binti Haji Mahamad (Dilantik) Dato’ Raja Kamarul Bahrin Shah bin Raja Ahmad [Timbalan Menteri Perumahan dan Kerajaan Tempatan] Puan Hajah Sabani binti Mat (Dilantik) Datuk Sambathan A/L Manickam (Dilantik) Puan Siti Fatimah binti Yahya (Pahang) Puan Sopiah binti Sharif (Dilantik) Datuk Teo Eng Tee @ Teo Kok Chee (Dilantik) Dato’Sri Ti Lian Ker (Pahang) 51.
“ Tuan Waytha Moorthy A/L Ponnusamy [Menteri Di Jabatan Perdana Menteri] 52.

53.

54.

55.

“ “ “ “ Datuk Haji Yahaya bin Mat Ghani @ Abbas (Dilantik) Datuk Ir.
Yong Wui Chung (Dilantik) Dato’ Zahari bin Sarip (Johor) Dr. Zaiedi Haji Suhaili (Sarawak) DN 4.9.2018 iii DEWAN NEGARA Ketua Pentadbir Parlimen Datuk Awang Alik bin Jeman Setiausaha Dewan Negara Riduan bin Rahmat Setiausaha Bahagian (Pengurusan Dewan) Muhd Sujairi bin Abdullah PETUGAS-PETUGAS PENYATA RASMI (HANSARD) Monarita binti Mohd Hassan Azhari bin Hamzah Halijah binti Mat Sin @ Mt Zain Rosna binti Bujairomi Alzian binti Baharudin Siti Norlina binti Ahmad Noraidah binti Manaf Nor Hamizah binti Haji Hassan Sherliza Maya binti Talkah Nor Faraliza binti Murad @ Nordin Alli Nor Liyana binti Ahmad Sharifah Nor Asilah binti Syed Basir Nik Nor Ashikin binti Nik Hassan Hafilah binti Hamid Siti Norhazarina binti Ali Tengku Sofia Dora binti Tengku Mohamad Herdawati binti Mohd Amir Abbu Nor Effazimmah binti Maliki Nur Annisa binti Hamid Sharifah Nazurah binti Wan Sahdi Hasnah Sakinah binti Mohd Hashim Mohd Salleh bin Ak Atoh Azmir bin Mohd Salleh Mohd.
Izwan bin Mohd.

Esa Nor Kamsiah binti Asmad Siti Zubaidah binti Karim Aifarina binti Azaman Noorfazilah binti Talib Farah Asyraf binti Khairul Anuar Julia binti Mohd.
Johari Syahila binti Ab Mohd Khalid Ismalinda binti Ismail Hazliana binti Yahaya Amir Arshad bin Ab Samad Nik Nor Nazrin binti Nik Ab Rahman Hizamihatim Maggisa bin Juarah DN 4.9.2018 1 MALAYSIA DEWAN NEGARA PARLIMEN KEEMPAT BELAS PENGGAL PERTAMA MESYUARAT PERTAMA Selasa, 4 September 2018 Mesyuarat dimulakan pada pukul 10.00 pagi DOA [Tuan Yang di-Pertua mempengerusikan Mesyuarat] JAWAPAN-JAWAPAN LISAN BAGI PERTANYAAN-PERTANYAAN Datuk Ir.
Yong Wui Chung minta Menteri Komunikasi dan Multimedia menyatakan, 1. rancangan kementerian dalam memberi peluang kepada syarikat penyiaran tempatan mahupun luar negara untuk bersaing dengan Astro.

Timbalan Menteri Komunikasi dan Multimedia [Tuan Eddin Syazlee Shith]: Bismillahi Rahmani Rahim.

Dengan izin Tuan Yang di-Pertua, dan assalamualaikum dan salam sejahtera kepada Ahli Dewan.

Bagi menjawab soalan yang dikemukakan oleh Yang Berhormat Senator Datuk Ir.
Yong Wui Chung saya ingin menyatakan bahawa Broadcast Network System Malaysia Sdn.

Berhad, atau secara ringkasnya MBNS merupakan syarikat yang menyediakan perkhidmatan penyiaran televisyen berbayar melalui jenama ASTRO.
MBNS ini telah diberikan hak secara eksklusif dan keistimewaan ataupun exclusive right ini, serta privilege ini oleh kerajaan telah bermula daripada tahun 1997 untuk menyiarkan kandungan penyiaran melalui perkhidmatan penyiaran satelit dengan aktiviti pemancaran ke mana-mana satelit bagi penerimaan kandungan penyiaran oleh orang awam secara langsung dari mana-mana satelit.

Untuk makluman Tuan Yang di-Pertua, tempoh hak eksklusif dan keistimewaan tersebut telah pun berakhir pada 28 Februari 2017.
Walau bagaimanapun, MBNS masih boleh meneruskan aktiviti penyiaran satelit di atas dasar non-exclusive basis kerana lesen yang dimiliki oleh MBNS di bawah Akta Komunikasi dan Multimedia 1998 adalah sah sehingga 1 Februari 2020.

Bagi lesen-lesen individu Pemberi Kemudahan Rangkaian atau dengan izin Network Facilities Provider Individual License (NFP) satu, dan kedua Pembeli Perkhidmatan Rangkaian ataupun dengan izin, Tuan Yang di-Pertua, Network Service Provider Individual License.
Sehingga 28 Februari 2022 bagi Lesen Individu Pemberian Aplikasi Kandungan atau, dengan izin Tuan Yang di-Pertua, Content Application Service Provider Individual License.
Sukacita dimaklumkan sehingga 30 Jun 2018, terdapat 35 syarikat yang telah pun diberi lesen CASP individu oleh Suruhanjaya Komunikasi dan Multimedia Malaysia (SKMM) untuk menawarkan perkhidmatan penyiaran TV melalui pelbagai platform seperti satelit, penyiaran bebas ke udara ataupun FGA, Protocol Internet, HyppTV dan juga penyiaran televisyen terrestrial digital, dengan izin Tuan Yang di-Pertua, iaitu digital terrestrial television broadcasting (DTTB).
Selain daripada ASTRO, empat daripada 35 syarikat penerima lesen, CASP individu telah dibenarkan untuk menawarkan perkhidmatan penyiaran TV melalui platform satelit ini.

Syarikat-syarikat ini, iaitu: 2 DN 4.9.2018 (i) (ii) (iii) (iv) Ansa Broadcast Sdn.

Bhd.

ataupun Ansa; Jaringan Media Sdn.

Bhd.

ataupun Jaringan Mega; Smart Digital International Sdn.

Bhd.

ataupun Smart Digital; dan High End Net Sdn.

Bhd.

atau High End Net.


Dengan adanya kepelbagaian platform ini, rakyat Malaysia dijangka akan mempunyai pelbagai pilihan untuk menikmati kandungan, sama ada melalui penyiaran percuma tanpa langgan, non-subscription broadcasting, atau melalui penyiaran berbayar, subscription broadcasting.

Selain daripada itu rakyat Malaysia juga mempunyai pilihan untuk menikmati kandungan penyiaran melalui platform over the top, dengan izin, OTT seperti aplikasi tonton, iFlix dan Netflix.
Aplikasi OTT ini adalah aplikasi penyediaan kandungan melalui internat dan ia adalah aktiviti yang dikecualikan daripada keperluan untuk memiliki lesen di bawah AKM, Akta Komunikasi dan Multimedia.

Datuk Ir.

Yong Wui Chung: Terima kasih Tuan Yang di-Pertua, and terima kasih atas jawapan yang diberikan oleh Timbalan Menteri.
Soalan tambahan saya, untuk bersaing dengan syarikat penyiaran gergasi seperti Astro dan membuka peluang kepada rakyat Malaysia membuat pilihan lebih kompetitif dan berbaloi, apakah bantuan dan insentif yang akan diberikan kepada syarikat tempatan yang berminat untuk menyediakan perkhidmatan penyiaran televisyen berbayar menerusi satelit.

Terima kasih Tuan Yang di-Pertua: Silakan Yang Berhormat Menteri, insentif.
■1010 Tuan Eddin Syazlee Shith: Dengan izin Tuan Yang di-Pertua, berkenaan insentif itu pihak kementerian telah pun memberikan sebagaimana yang disebutkan tadi hak ataupun lesen CASP kepada mana-mana syarikat yang berminat asalkan syarikat-syarikat ini mematuhi syarat-syarat yang tidak terlalu membebankan.

Antaranya, syarikat itu perlu ditubuhkan di Malaysia dengan modal berbayar sebanyak RM500,000.
Diperlukan maklumat korporat syarikat serta pemegang-pemegang saham, perihal jenis kemudahan perkhidmatan dan aplikasi, perihal liputan dan cadangan, pelan pelaksanaan komersial serta jangkaan perbelanjaan operasi.

Ini adalah syarat-syarat kepada mana-mana syarikat yang dijemput.

Kementerian menggunakan satu pendekatan yang sangat terbuka untuk mempelawa mana-mana syarikat yang berminat untuk bersaing dengan syarikat seperti Astro.
Cuma secara adilnya perlu dipertimbangkan bahawa syarikat Astro ini telah pun bermula sekian lama, diberikan hak selama 25 tahun, yang mana hak 25 tahun ini diberikan berdasarkan kepada pelaburan- pelaburan yang telah dibuat untuk memajukan teknologi, untuk mendapatkan kandungan- kandungan yang bagus seperti rancangan-rancangan penyiaran HD antara yang terbaik di Asia Pasifik, 25 rangkaian kalau tidak silap.
Jadi keadaan ini yang perlu difikirkan, yang mana untuk syarikat seperti Astro ini memerlukan tempoh selama 23 tahun hanya untuk mendapatkan pulangan pelaburan.

Jadi ini adalah faktor-faktor yang saya percaya perlu dipertimbangkan oleh syarikat-syarikat baru.
Ini bukanlah perkara yang mudah kerana walaupun kementerian telah mengeluarkan sebanyak empat lesen, salah satu daripada syarikat ini patut telah bermula pada 28 Ogos yang lalu tetapi di atas faktor-faktor ini menjadi kekangan kerana keperluan khas atau modal yang besar untuk bersaing dengan syarikat seperti Astro ini.
Dato' Dr. Ananthan A/L Somasundaram minta Menteri Kesihatan menyatakan, 2. apakah status pembinaan pusat kanser yang bernilai RM500 juta di Sungai Petani dalam usaha untuk meningkatkan pembangunan kemudahan kesihatan di negeri Kedah.

Timbalan Menteri Kesihatan [Dr. Lee Boon Chye]: Terima kasih Tuan Yang di- Pertua dan terima kasih Yang Berhormat Dato’ Dr. Ananthan A/L Somasundaram.

Soalan ini ada dua bahagian.


Bahagian pertama berkenaan dengan pembinaan pusat kanser di Sungai Petani, dan kedua, soalan yang umum berkenaan dengan usaha untuk meningkatkan pembangunan kemudahan kesihatan di negeri Kedah.

DN 4.9.2018 3 Berkenaan dengan pusat kanser di Sungai Petani.

Projek ini telah pun diluluskan permohonannya dalam Rolling Plan Ketiga, dengan izin, dalam Rancangan Malaysia Kesebelas dengan peruntukan sebanyak RM500 juta.
Tapak yang telah dikenal pasti bagi pembangunan projek tersebut ialah di Amanjaya Sungai Petani iaitu lebih kurang lima kilometer dari Hospital Sultan Abdul Halim.

Pada masa ini kementerian dan Jabatan Kerja Raya sedang memperincikan skop teknikal projek bagi persediaan untuk proses bengkel pengurusan nilai bersama Unit Perancang Ekonomi untuk menilai kos pembinaan tersebut.
Selain daripada itu, terdapat sembilan buah lagi projek naik taraf hospital dan klinik yang telah diluluskan sejak Rolling Plan Pertama, Rancangan Malaysia Kesebelas untuk negeri Kedah yang sedang dalam fasa pra pelaksanaan dan pembinaan.

Ini bertujuan untuk meningkatkan lagi pembangunan dan capaian kemudahan kesihatan di negeri Kedah.

Sekian.

Dato’ Dr. Ananthan A/L Somasundaram: Terima kasih.

Penjelasan yang terbaik daripada Yang Berhormat Timbalan Menteri.
Soalan tambahan saya, adakah pihak kerajaan menyediakan perkhidmatan kaunseling kepada pesakit kanser di negara kita dan apakah langkah yang diambil oleh kerajaan terhadap pesakit kanser yang ingin meneruskan rawatan mereka secara perubatan alternatif.

Terima kasih.

Dr. Lee Boon Chye: Terima kasih Tuan Yang di-Pertua dan terima kasih kepada Yang Berhormat Senator berkenaan dengan dua soalan tambahan tadi.

Pertama soal kaunseling, memang kerajaan bersedia memberi perkhidmatan untuk kaunseling.
Bukan setakat itu, juga ada kemudahan untuk rawatan paliatif untuk pesakit kanser.

Kita juga bekerjasama rapat dengan Hospis di mana mereka memberikan sokongan kepada pesakit- pesakit yang menghidap penyakit kanser.

Berkenaan dengan rawatan alternatif.

Memang ada beberapa hospital di bawah kementerian, lebih daripada 10 buah hospital di bawah kementerian memang menyediakan kemudahan untuk traditional and complimentary medicine.
Antara bidang-bidang yang kita luluskan adalah bidang tradisional, India dan acupuncture, urut dan sebagainya.

Jadi kita juga ambil perhatian bahawa ada di kalangan pesakit kanser yang memerlukan rawatan alternatif dan kita memang bekalkan untuk pesakit sedemikian.

Sekian.

Dr. Zaiedi Haji Suhaili: Terima kasih Tuan Yang di-Pertua.

Soalan saya adalah apakah kementerian mempunyai satu perancangan untuk membina pusat-pusat kanser berdasarkan kepada wilayah-wilayah tertentu di negara kita.
Saya juga rasa bahawa ada keperluan untuk kerajaan mewujudkan ataupun membina sebuah pusat kanser di Kuching, Sarawak memandangkan keperluan pesakit, bukan dari segi kemudahan sahaja tetapi sekarang ini kalau pesakit kanser hendak mendapatkan rawatan lanjut, mereka terpaksa pergi ke Institut Kanser Negara di Semenanjung Malaysia.

Jadi adakah kerajaan mempunyai satu perancangan untuk mewujudkan sebuah pusat kanser yang dedicated di Kuching, Sarawak.
Walaupun kita sekarang ada sebuah unit, sebuah jabatan kanser, cukup dengan onkologinya, doktornya tetapi kita memerlukan sebuah dedicated cancer center.

Bagi negeri Sarawak, saya rasa tidak ada halangan kerana kita mempunyai banyak tanah berdekatan dengan Pusat Jantung di Kota Samarahan.

Jadi saya harap kerajaan boleh memberi penjelasan tentang perkara ini.

Terima kasih.

Tuan Yang di-Pertua: Cadangan hospital kanser di Sarawak.
Dr. Lee Boon Chye: Terima kasih Tuan Yang di-Pertua dan terima kasih Yang Berhormat Senator Dr. Zaiedi Haji Suhaili.

Ada dua perkara, pertama dari segi institut kanser.

Memang kalau kita lihat dari segi keberkesanan untuk rawatan kanser memang ada baiknya kalau setiap kawasan atau wilayah ada institut kanser yang berkenaan.

Memang seperti mana yang kita rancang di Sungai Petani, ini memang untuk wilayah utara, Semenanjung.

Jadi ini institut kanser yang spesifik selain daripada Institut Kanser Negara.
Jadi kalau boleh kita hendakkan ada institut kanser di semua wilayah.

Akan tetapi kita juga ada kekangan dari segi sumber kewangan dan sumber tenaga.

Jadi kita cuba membekalkan khidmat untuk rawatan kanser di kesemua hospital besar di setiap negeri.

Walaupun begitu, ada satu dua negeri yang sampai setakat ini belum ada perkhidmatan rawatan kanser yang kita akui kita harus berikan perhatian.
Jadi untuk institut kanser kalau tidak ada masalah kewangan ataupun sumber tenaga, kita akan rancang dalam masa akan datang.

Sekian.

4 DN 4.9.2018 Datuk Paul Igai: Terima kasih Tuan Yang di-Pertua.

Saya tertarik dengan perkhidmatan Hospis yang dikatakan Yang Berhormat Timbalan Menteri tadi.

Umpamanya di Kuching, kita ada Hospis.

Adakah perkhidmatan ini ditaja oleh kerajaan atau secara sukarela?

Saya dengar kebanyakan sukarela.

■1020 Dr. Lee Boon Chye: Terima kasih Yang Berhormat.
Memang Hospis ini merupakan satu NGO dan mereka secara volunteer.

Jadi dengan sokongan daripada kementerian, memang Kementerian Kesihatan bekerjasama rapat dengan HOSPIS untuk memberi apa yang terbaik untuk pesakit-pesakit yang memerlukan perkhidmatan tersebut, sekian.

Tuan Chandra Mohan A/L S. Thambirajah: Terima kasih Tuan Yang di-Pertua.
Sebelum saya mengemukakan soalan saya, saya bagi pihak Tuan Yang di-Pertua dan juga rakan-rakan saya di sini ingin mengalu-alukan kedatangan Sarawak United Association of Chinese Primary Aided Schools Board of Management di bawah pimpinan Datuk Pau Chiang Ling bekas ahli Dewan Negara dan juga Ahli Parlimen Bandar Kuching Yang Berhormat Dr. Kelvin Yii Lee Wuen.

Selamat datang.

3.
Selamat datang.

3.

Tuan Chandra Mohan A/L S. Thambirajah minta Menteri Air, Tanah dan Sumber Asli menyatakan, jumlah keluasan hutan simpanan yang sedia ada sekarang, kadar kehilangan sepanjang 10 tahun yang lalu akibat pembalakan haram dan langkah-langkah untuk mencegah kegiatan ini.

Timbalan Menteri Air, Tanah dan Sumber Asli [Tengku Zulpuri Shah bin Raja Puji]: Terima kasih Tuan Yang di-Pertua, terima kasih Yang Berhormat Senator Tuan Chandra.

Bismillahi Rahmani Rahim.


Assalamualaikum warahmatullahi wabarakatuh, salam sejahtera.

Perkara 74(2) Perlembagaan Persekutuan telah memperuntukkan bahawa, perkara-perkara yang berkaitan tanah dan hutan adalah di bawah bidang kuasa Kerajaan Negeri.

Kuasa eksekutif Kerajaan Persekutuan hanya dalam hal ehwal berkaitan latihan, kajian serta nasihat teknikal yang dipertanggungjawabkan kepada Jabatan Perhutanan Semenanjung Malaysia bagi tujuan pelaksanaannya.
Untuk makluman Ahli Yang Berhormat, sehingga 31 Disember 2017, hutan simpan kekal di Semenanjung Malaysia adalah seluas 4,811,226 hektar iaitu kira-kira 36.5 peratus daripada keluasan tanah di Semenanjung Malaysia.

Keluasan hutan simpan kekal telah meningkat sebanyak 23,968 hektar atau 0.5 peratus bagi tempoh 10 tahun, iaitu pada tahun 2008 sehingga tahun 2017.
Bagi tempoh 10 tahun 2008 sehingga tahun 2017, didapati sebanyak 187 kes pembalakan haram dan 2,617 kes kesalahan-kesalahan hutan yang lain yang melibatkan kawasan seluas 514.61 hektar di Semenanjung Malaysia.

Pembalakan haram ini bermaksud, pengambilan kayu kayan tanpa kebenaran dan tidak membawa maksud kepada kehilangan kawasan hutan simpan kekal.
Kementerian juga sentiasa prihatin dan berusaha membantu kerajaan negeri dalam mencari kaedah-kaedah baru, bagi menangani dan membanteras segala pembalakan haram.

Langkah-langkah untuk mencegah kegiatan pembalakan haram ini adalah seperti berikut: (i) (ii) menubuhkan satu pasukan penguatkuasaan yang ditempatkan di Jabatan Perhutanan Semenanjung Malaysia iaitu JPSM Elite Team atau dikenali dengan JET.
Jabatan Perhutanan Semenanjung Malaysia bercadang memperkasakan pasukan ini daripada 50 orang ahli kepada 300 orang ahli bermula tahun 2018; meningkatkan aktiviti penguatkuasaan seperti risikan, rondaan, kawalan hot spot dan pemantauan udara kawasan berhutan dengan menggunakan helikopter.

Di samping juga, penggunaan teknologi unmanned aerial vehicle atau drone digunakan dalam memantau pembalakan haram.
Pada masa ini terdapat 46 buah drone digunakan dalam operasi penguatkuasaan dan pemantauan; dan itu DN 4.9.2018 (iii) 5 menubuhkan pasukan Centralised Enforcement Team (CET) untuk melaksanakan operasi penguatkuasaan secara bersepadu dan telah membuka pusat kawalan NRE Common Centre di Cameron Highlands Pahang.
Kementerian juga merancang akan membuat penambahbaikan dalam aktiviti penguatkuasaan seperti berikut: (i) (ii) (iii) perancangan untuk menubuhkan war room di Ibu Pejabat, Jabatan Perhutanan Semenanjung Malaysia yang akan beroperasi 24 jam bagi tujuan pemantauan pencerobohan hutan dan menjalankan aktiviti penguatkuasaan secara efisien; kakitangan logistik.
menambah Mendapatkan kelulusan penggunaan senjata api serta menambah peruntukan; dan penguatkuasaan dan mencadangkan pemindaan Akta Perhutanan Negara 1984 iaitu Akta 313 bagi memantapkan penguatkuasaan dari segi kadar denda, hukuman dan bidang kuasa kepada pusat serta kadar penalti tambahan bagi membendung dan membanteras kegiatan pembalakan haram yang merosakkan alam sekitar.

Terima kasih.

Tuan Yang di-Pertua: Terima kasih Yang Berhormat Menteri.

Silakan soalan tambahan.


Tuan Chandra Mohan A/L S. Thambirajah: Terima kasih Tuan Yang di-Pertua.

Semasa jawapan tadi kita tengok, selain dari pembalakan haram, Yang Berhormat Timbalan Menteri juga telah menyentuh sedikit mengenai kesalahan hutan yang lain, seperti pengambilan kayu kayan dan sebagainya dan juga peranan di mana sebahagian State List dan Federal List.

So, soalan tambahan saya akan fokus lebih kepada Federal punya position.
Antara lain jikalau kita tengok dasar perhutanan negara, antara lain, empat fungsi utama, beberapa objektif antara lain salah satu ialah daripada segi penggunaan sumber-sumber genetik untuk penggunaan dan juga peranan masyarakat tempatan, khususnya orang asal atau Orang Asli.

Untuk membangunkan dan menggunakan sumber-sumber genetik, saya hendak jelaskan sedikit, jikalau kita tengok dari segi deforestation, banyak sumber-sumber genetik telah hilang.
Akan tetapi saya hendak fokus lebih kepada pembangunan dan kegunaan sumber-sumber genetik untuk- sekarang jikalau kita tengok kementerian punyai polisi, masyarakat tempatan dibenarkan untuk menggunakan sumber-sumber genetik untuk subsistence for them to consume themselves, Orang Asli.

Akan tetapi, tafsiran subsistence itu diperlukan diperluaskan sedikit, because pada saya subsistence adalah satu tindakan untuk maintain your life at a wisdom.
Jikalau sekarang kita tengok sumber-sumber genetik ini Orang Asli tidak boleh jual.

Tuan Yang di-Pertua: Yang Berhormat itu soalan.

Tuan Chandra Mohan A/L S. Thambirajah: Soalan saya sama ada dasar itu, kerajaan akan kaji semula dasar itu, fasal sudah 26 tahun tidak dikaji untuk membenarkan masyarakat tempatan sekurang-kurang untuk menjual sumber-sumber genetik, to sustain their family, bukan untuk tujuan makan sahaja.

Terima kasih.
Terima kasih.

Tuan Yang di-Pertua: Yang Berhormat Menteri soalan itu ada keluar sedikit dari soalan asal, jikalau boleh jawab.

Tengku Zulpuri Shah bin Raja Puji: Terima kasih, sahabat saya Yang Berhormat Senator Tuan Chandra.

Untuk pengetahuan semua, sebenarnya Jabatan Perhutanan memang ada FRIM iaitu jabatan untuk buat kajian perhutanan.
Di mana kami di bawah Kerajaan Pakatan Harapan baharu sentiasa terbuka kepada komen, nasihat dan cadangan yang baik, insya-Allah kami boleh salurkan apa yang tuan cakap tadi, kita akan pertimbangkan, terima kasih.

6 DN 4.9.2018 Dato’ Isa bin Ab.

Hamid: Terima kasih Tuan Yang di-Pertua, terima kasih kepada Yang Berhormat Menteri.

Kita faham bahawa hutan merupakan sinonim dengan keperluan masyarakat Orang Asli.

Justeru itu apa yang berlaku konflik di... Tuan Yang di-Pertua: Kuat sedikit Yang Berhormat.
Dato’ Isa bin Ab.

Hamid: Apa yang berlaku konflik di Gua Musang ini, saya ingin bertanya kepada Jabatan Hutan, apakah pelan tindakan penyelesaian kepada konflik ini di antara kepentingan masyarakat Orang Asli dan kerajaan negeri.

Terima kasih.

Tengku Zulpuri Shah bin Raja Puji: Terima kasih.

Saya sebenarnya mengikuti perkembangan apa yang berlaku yang berlaku di Gua Musang.

Akan tetapi soalan ini tiada berkaitan dengan apa ini- tetapi saya jawab juga.
Secara peribadinya saya tidak menyokong apa yang berlaku di Gua Musang, tetapi pihak kerajaan di bidang kuasa kami dan juga dia membabitkan beberapa kementerian lain, dia termasuk Kementerian Luar Bandar iaitu di bawah JAKOA dan juga KDN, Polis, FRU di mana di bawah kementerian kami CATS, Kementerian Tanah, Air dan Sumber Asli terbabit tiga ataupun kementerian ini untuk membuat kajian sebenarnya.
■1030 Oleh sebab, seperti mana yang saya jelaskan tadi, bidang kuasa Kerajaan Pusat terikat dengan kerajaan negeri yang mempunyai bidang kuasa sendiri iaitu bidang kuasa tanah.

Jadi walau bagaimanapun, kami akan memantau kejadian ini dan juga akan memanggil satu mesyuarat di antara kementerian-kementerian untuk mengambil tindakan yang perlu bagi menyelesaikan masalah Orang Asli di Gua Musang supaya ia tidak berlarutan.

Terima kasih.

Tuan Yang di-Pertua: Terima kasih Yang Berhormat Menteri.
Silakan Yang Berhormat Senator Datuk Haji Husain bin Awang.

Tuan Haji Muhammad bin Mustafa: Assalamualaikum warahmatullahi wabarakatuh.

Dengan izin Tuan Yang di-Pertua, saya bagi pihak Yang Berhormat Senator Datuk Haji Husain memohon jawapan soalan keempat.

Tuan Haji Muhammad bin Mustafa [Di bawah P.M. 23(2)] minta Perdana Menteri 4. menyatakan, adakah kerajaan bersedia untuk meminda Akta Mahkamah Syariah (Bidang Kuasa Jenayah) agar kedudukan Mahkamah Syariah diangkat martabatnya.
Timbalan Menteri di Jabatan Perdana Menteri [Puan Fuziah binti Salleh]: Bismillahi Rahmani Rahim.

Assalamualaikum warahmatullahi wabarakatuh.

Terima kasih Tuan Yang di-Pertua.

Menjawab kepada soalan Yang Berhormat Senator Datuk Haji Husain bin Awang, untuk makluman Tuan Yang di-Pertua dan Ahli-ahli Yang Berhormat, kita mengangkat martabat Mahkamah Syariah ataupun dalam perkataan yang lain memperkasakan Mahkamah Syariah.
Pada masa ini, kerajaan sedang meneliti aspek memperkasakan Mahkamah Syariah secara holistik dan menyeluruh meliputi: (i) (ii) (iii) pengharmonian antara undang-undang syariah dan sivil; aspek kompetensi hakim dan pendakwa syarie; dan, aspek tadbir urus dan prasarana Mahkamah Syariah.

Selain itu, kerajaan turut memberikan penekanan kepada kajian dan semakan semula undang-undang sedia ada.
Dalam hal khusus berkenaan dengan Akta Mahkamah Syariah (Bidang Kuasa Jenayah) [Akta 355] dan undang-undang lain yang berkaitan dengannya, kita memang sedang meneliti secara lebih mendalam dan holistik.

Insya-Allah, kita komited, bersedia untuk meminda dalam konteks keseluruhan memperkasakan Mahkamah Syariah.

Terima kasih, Tuan Yang di-Pertua.

Tuan Yang di-Pertua: Terima kasih Yang Berhormat Menteri.

DN 4.9.2018 7 5.
DN 4.9.2018 7 5.

Datuk Haji Abidullah bin Salleh minta Menteri Pengangkutan menyatakan, langkah yang diambil pihak kementerian dalam mengawal selia perkhidmatan e-hailing terutamanya apabila berlaku kes-kes jenayah melibatkan perkhidmatan ini.

Timbalan Menteri Pengangkutan [Dato' Kamarudin Jaffar]: Assalamualaikum warahmatullahi taala wabarakatuh dan salam sejahtera.
Tuan Yang di-Pertua, terima kasih kerana memberikan saya peluang untuk menjawab soalan daripada Yang Berhormat Senator Datuk Haji Abidullah yang bernombor lima, berkaitan dengan e-hailing.

Tuan Yang di-Pertua, untuk makluman Ahli Yang Berhormat dan Dewan yang mulia ini, pada 12 Julai 2018 yang lalu, kerajaan telah menguatkuasakan perundangan berkaitan untuk mengawal selia atau regulate, dengan izin, perkhidmatan pengangkutan e-hailing dalam negara ini.
Dalam hubungan ini, hanya perniagaan pengantaraan dengan izin, e- hailing companies yang mempunyai Lesen Perniagaan Perantaraan (LPP) yang dikeluarkan oleh Suruhanjaya Pengangkutan Awam Darat (SPAD) Lembaga Pelesenan Kenderaan Perdagangan (LPKP) Sarawak dan Lembaga Pelesenan Kenderaan Perdagangan (LPKP) Sabah sahaja yang dibenarkan untuk menawarkan perkhidmatan e-hailing.
Selain itu, syarikat perniagaan pengantaraan juga dikehendaki untuk mendaftarkan kesemua kenderaan dan pemandu mereka yang ingin memberikan perkhidmatan e-hailing.

Sehingga kini, lebih kurang 300 ribu nama pemandu sudah dikemukakan oleh syarikat- syarikat e-hailing di Semenanjung Malaysia dan SPAD telah menghantar senarai tersebut kepada Polis Diraja Malaysia untuk saringan rekod jenayah.
Hanya pemandu yang bebas dari rekod jenayah dan memenuhi syarat-syarat lain yang ditetapkan akan diberikan lesen vokasional bagi membolehkan mereka memberikan perkhidmatan e-hailing.

Terima kasih, Tuan Yang di-Pertua.

Datuk Haji Abidullah bin Salleh: Terima kasih kepada Yang Berhormat Menteri.

Jadi apabila saya balik dari Asian Games, saya tengok apps di Indonesia, di Jakarta atau di Palembang, memang sesuai kerana pemandu-pemandu teksi tidak rasa tertekan dengan keadaan yang berada di Malaysia sekarang.
Ini kerana mereka mempunyai apps yang begitu baik.

Mereka telah berkolaborasi antara teksi dan juga Grab yang di sana dipanggil GO-JEK.

Jadi, pengguna-pengguna yang mahu menggunakan teksi ataupun GO-CAR ataupun Grab, boleh menggunakan apps.

Jadi apakah rancangan Kerajaan Malaysia Baharu ini untuk mengadakan apps supaya pemandu-pemandu teksi yang berada di Malaysia ini tidak tertekan dengan apa yang berlaku kerana Grab yang terlalu banyak di negara kita ini?

Sekian, terima kasih.


Dato' Kamarudin Jaffar: Terima kasih Yang Berhormat Senator.

Sebenarnya dasar kerajaan kita ialah untuk memastikan bahawa keadaan yang sama atau level playing field, dengan izin, diberikan kepada kedua-dua yang memberikan khidmat pengangkutan awam ini iaitu kepada pemandu-pemandu teksi dan juga kepada pemandu-pemandu e-hailing.
Oleh sebab itu kerajaan dan Kementerian Pengangkutan baru-baru ini telah mengenakan syarat- syarat yang boleh dikatakan menjadikannya sama ada ia bekerja sebagai pemandu teksi ataupun bekerja sebagai pemandu e-hailing.

Saya boleh sebutkan bahawa syarat-syarat misalnya yang dikenakan kepada pemandu-pemandu e-hailing ialah seperti berikut: (i) (ii) syarat-syarat kelayakan permohonan lesen.
Mereka hanya boleh dan akan diberikan lesen untuk menjadi pemandu e-hailing melalui pendaftaran mereka dengan syarikat-syarikat yang berdaftar dengan Suruhanjaya Syarikat Malaysia (SSM) atau Suruhanjaya Koperasi Malaysia; sebagai pemandu.

Kelayakan mereka untuk menjadi pemandu ialah mereka warganegara Malaysia, berumur tidak kurang daripada 21 tahun, tiada sabitan kesalahan jenayah dan mereka lulus pemeriksaan kesihatan di klinik atau hospital yang diiktiraf oleh Kementerian Kesihatan.
Mereka sebagai pemohon untuk menjadi pemandu e-hailing, mesti hadir dan lulus program latihan pemandu modul baharu selama enam jam; 8 DN 4.9.2018 (iii) (iv) syarat-syarat kenderaan.

Terbuka kepada semua jenama dan model kenderaan yang mempunyai taraf tiga bintang tahap piawaian ASEAN NCAP atau setara dengannya, menjalani pemeriksaan berkala di PUSPAKOM sekali dalam setahun apabila kenderaan melebihi tiga tahun dari tarikh pendaftaran di JPJ; dan, syarat-syarat operasi.
Mempunyai perlindungan insurans bagi pemandu kenderaan penumpang dan pihak ketiga sebelum mana-mana pemandu e-hailing dibenarkan beroperasi.

Maknanya Tuan Yang di-Pertua, untuk menjadi dan berkhidmat sebagai pemandu e-hailing, mereka dikenakan syarat-syarat yang boleh dikatakan sama dengan jika mereka ingin menjadi pemandu teksi.

Di masa yang sama, kepada pemandu-pemandu teksi pula, mereka digalakkan untuk menggunakan application apps sebagai perkhidmatan e-hailing juga.
Jadi kita mengharapkan bahawa dengan kemudahan dan galakan yang kita berikan kepada pemandu-pemandu teksi, dengan syarat-syarat yang kita ketatkan kepada pemandu- pemandu e-hailing, kita harapkan dan dengan beberapa sokongan dan bantuan lagi termasuk kewangan kepada pemandu-pemandu teksi, geran kerajaan dan sebagainya, kita harapkan bahawa pemandu teksi juga pemandu e-hailing akan bersaing dalam keadaan yang sama dan oleh itu tidak memberikan tekanan lagi kepada pemandu-pemandu teksi Malaysia ini.
Insya-Allah, terima kasih.

Datuk Rabiyah binti Ali minta Menteri Tenaga, Sains, Teknologi, Alam Sekitar dan 6.

Perubahan Iklim menyatakan, fokus baru penjanaan tenaga elektrik dari sumber tenaga boleh diperbaharui dan sehingga Julai 2018 berapakah bilangan IPP yang menggunakan bahan api fosil tidak disambung lesen konsesi bekalan tenaga.

■1040 Timbalan Menteri Tenaga, Sains, Teknologi, Alam Sekitar dan Perubahan Iklim [Puan Isnaraissah Munirah binti Majilis @ Fakharudy]: Terima kasih Tuan Yang di-Pertua.
Untuk makluman Ahli Yang Berhormat, dalam usaha meningkatkan campuran sumber tenaga boleh baharu (TBB) dalam bekalan elektrik negara, kerajaan komited untuk meningkatkan penjanaan TBB negara sehingga mencapai 20 peratus daripada jumlah kapasiti terpasang penjanaan tenaga menjelang tahun 2025.

SEDA Malaysia telah diberikan mandat dan tanggungjawab untuk memperkukuhkan lagi rangka kerja institusi, kawal selia dan kewangan sedia ada bagi menyokong pembangunan industri TBB negara.
Tumpuan diberikan dalam membangunkan keupayaan penggiat industri dan memperbanyakkan sumber penjanaan dari sumber tersedia, abundance seperti solar, biogas, biomass dan hidro.

Untuk mengoptimumkan sumber penjanaan TBB, kerajaan sedang mengkaji potensi waste to energy, termasuk sisa pepejal dan palm oil mill effluent (POME).
Selain itu, kerajaan melalui SEDA Malaysia juga sedang membangunkan Renewable Energy Transition Roadmap 2050 (RETR) yang akan menambah baik dan memperkukuhkan lagi potensi TBB negara dan menggariskan mekanisme yang berkesan untuk mencapai sasaran menjelang tahun 2025.

Untuk makluman Ahli Yang Berhormat, sehingga Julai 2018 terdapat tujuh loji jana kuasa yang menggunakan bahan api fosil yang tidak disambung lesen konsesinya.
Senarai loji jana kuasa tersebut adalah seperti berikut: (i) (ii) (iii) (iv) (v) Loji Janakuasa YTL - Pasir Gudang, Johor yang berasaskan gas dengan kapasiti 390 megawatt; Loji Janakuasa YTL - Paka, Terengganu yang berasaskan gas dengan kapasiti 195 megawatt; Stesen Janaelektrik Connaught Bridge berasaskan gas dengan kapasiti 478 megawatt; - Selangor yang Stesen Janaeletrik Pasir Gudang - Johor yang berasaskan gas dan medium fuel oil dengan kapasiti 430 megawatt; Stesen Janaeletrik Sultan Ismail - Paka, Terengganu yang berasaskan gas dengan kapasiti 772 megawatt; DN 4.9.2018 9 (vi) (vii) Stesen Janaelektrik Putrajaya yang berasaskan gas dengan kapasiti 324 megawatt; dan Stesen Janaelektrik Teluk Ewa - Pulau Pinang yang berasaskan gas dengan kapasiti 324 megawatt.
Sekian, terima kasih.

Datuk Rabiyah binti Ali: Soalan tambahan saya, kerajaan telah menjalankan beberapa siri bidaan kompetitif bagi pembangunan loji-loji solar photovoltage berskala besar bagi sambungan ke rangkaian tenaga elektrik negara untuk tempoh 2019-2020.
Soalan saya, sejauh manakah prestasi kerajaan membelanjakan Kumpulan Wang Tenaga Boleh Baharu digunakan dalam pembangunan loji solar photovoltage ini dengan impak ke atas margin reserved kapasiti tenaga elektrik negara serta kesan kenaikan ICTPT yang menyebabkan berlakunya kenaikan tarif elektrik untuk tempoh 2019 akan datang?

Terima kasih.

Puan Isnaraissah Munirah binti Majilis @ Fakharudy: Soalan yang baik daripada Yang Berhormat Senator.

Cumanya saya rasa jawapan ini perlukan jawapan yang terperinci.
Saya mungkin akan- lebih baik untuk saya bagi jawapan yang bertulis kepada Yang Berhormat Senator.

Tuan Yang di-Pertua: Yang Berhormat Menteri tidak ada jawapan sekarang?

Puan Isnaraissah Munirah binti Majilis @ Fakharudy: Sekarang ini tidak ada dengan saya.

Datuk Mustapa Kamal bin Mohd Yusoff minta Menteri Pembangunan Usahawan 7. menyatakan, apakah agensi yang akan dibentuk di bawah kementerian serta apakah peranan dan objektif kementerian masih sama seperti sebelum ia dimansuhkan pada tahun 2009.
Timbalan Menteri Pembangunan Usahawan [Dr. Mohd.

Hatta bin Md.

Ramli]: Terima kasih Tuan Yang di-Pertua.

Terima kasih Yang Berhormat Senator Datuk Mustapa Kamal bin Mohd Yusoff.

Ada dua soalan yang dikemukakan, dua bahagian.

Saya menjawab bahagian yang kedua dahulu ya.

Tuan Yang di-Pertua, sejak 2 Julai tahun ini Kementerian Pembangunan Usahawan, kita ringkaskan MED Tuan Yang di-Pertua ya, untuk penggunaan masa hadapan MED.

Oleh sebab ada yang hendak guna KPUN, tidak berapa sedap.
MED ditubuhkan semula bukan sahaja dengan mandat yang sama dengan fungsi dan peranan kementerian yang dibatalkan atau dibubarkan pada tahun 2009 yang lalu.

Malahan tanggungjawabnya telah diperluaskan untuk menjadi lebih inklusif merangkumi semua pembangunan usahawan Malaysia dalam pelbagai sektor.

Azam kami ya, insya-Allah.

Penubuhan semula MED akan membolehkan semua dasar dan aktiviti pembangunan usahawan dilaksanakan secara holistik meliputi pembiayaan, latihan, infrastruktur, teknologi dan pemasaran.
Ini selaras dengan visi baharu kementerian dan juga kerajaan untuk melahirkan usahawan berintegriti dan kompetitif di pasaran lokal dan juga global.

Manakala misinya pula adalah untuk melebarkan keusahawanan Malaysia baharu yang khususnya terutama dalam kalangan golongan B40, meliputi semua kaum.
Bagi mencapai visi dan misi tersebut Tuan Yang di-Pertua, Kementerian Pembangunan Usahawan akan melaksanakan fungsi-fungsi seperti berikut: (i) menggubal Dasar Pembangunan Usahawan dan PKS yang inklusif dan berdaya saing, termasuk memacu pembangunan golongan B40, M40 dan usahawan sosial.

Jadi, dalam konteks yang baharu ini kita libatkan sekali usahawan sosial dengan modal berbeza dengan usahawan biasa kita; 10 DN 4.9.2018 (ii) (iii) (iv) (v) (vi) menyelaras pelaksanaan Dasar Pemilikan Ekuiti Bumiputera.
Ini kita sudah jawab dalam soalan yang berkenaan minggu lepas; menjadi pemudah cara ataupun fasilitator kepada usahawan dan tabung PKS memulakan perniagaan, ataupun dana keusahawanan dan PKS; termasuk menyelaras mewujudkan kerjasama dan jaringan strategik dengan pihak swasta di peringkat Persekutuan, negeri dan juga di peringkat antarabangsa; dan merancang dan melaksanakan aktiviti-aktiviti penggalakan dan pembudayaan keusahawanan dan PKS dari seawal-awal peringkat pelajar dan remaja; dan menyelaras pembangunan PKS dan Bumiputera dalam industri- industri strategik seperti automatif, aeroangkasa, renewable energy, ekonomi digital dan industri halal.
Tingkat yang lebih tinggi sekali, ertinya kementerian kita akan menangani isu-isu daripada sekecil-kecil industri keropok Tuan Yang di-Pertua ya, sampai ke sebesar-besarnya, aeroangkasa.

Kebanyakan agensi di bawah MECD dahulu yang ada sebelum pembubaran pada tahun 2009 telah diletakkan di bawah tanggungan ataupun tanggungjawab kementerian yang baharu ini iaitu antaranya TEKUN Nasional, Suruhanjaya Koperasi Malaysia (SKM), Maktab Koperasi Malaysia (MKM), Bank Rakyat, SME Bank dan UDA Holdings Berhad.
Ini yang dahulu kekal di dalam kementerian yang ada ini.

Manakala agensi yang baharu dimasukkan ke dalam MED termasuk Institut Keusahawanan Negara (INSKEN), Perbadanan Usahawan Nasional Berhad (PUNB) dan SME Corp Malaysia yang sebelum ini berada di bawah MITI.

Untuk soalan bahagian pertama, iaitu berkenaan dengan agensi-agensi baharu yang mungkin ditubuhkan oleh kerajaan, kementerian ini.

Kita mengambil kira desakan- taruh ataupun stakeholders dalam desakan dan entrepreneurship ini.
Pertamanya, kita bercadang untuk mewujudkan pusat sehenti ataupun one stop centre di bawah kementerian bagi beberapa tugasan.

tuntutan daripada pemegang Pertamanya, penyimpanan data dan maklumat usahawan yang lengkap dari segi nama, industrinya, kekuatannya.

Keduanya, mengumpul maklum balas daripada industri dan yang lebih penting, memberikan khidmat nasihat serta menyelaraskan aduan-aduan mengenai hal ehwal usahawan.
Untuk tujuan ini Tuan Yang di-Pertua, kita bercadang untuk bukan setakat mewujudkan database, berpangkalan di kementerian fizikalnya ada infrastrukturnya di akar umbi.
tetapi secara ■1050 Apa yang kita cadangkan nanti ialah antaranya Entrepreneur Transformation Centre (ETC) di beberapa tempat yang strategik di seluruh negara, di mana di sini mereka bukan sekadar mendapatkan maklumat seperti yang saya sebutkan tadi tetapi boleh mengadakan pameran produk mereka, produk keusahawanan mereka, juga pusat jualan dan juga urusan- urusan entrepreneurship seperti business matching, latihan-latihan, mentoring dan sebagainya.
Itu hasrat kita dan insya-Allah akan dilaksanakan dalam masa yang terdekat.

Untuk tujuan mengenal pasti urusan membangunkan agensi ataupun jabatan yang baru ini, kita bercadang untuk menyegerakan turun ke padang dan insya-Allah akan ke Sarawak sehari dua ini, Kelantan dan Sabah dalam bulan ini untuk kita mengenal pasti termasuk antaranya mengenal pasti lokasi-lokasi yang kita akan jalankan di negeri-negeri berkenaan.

Tuan Yang di-Pertua, terima kasih.


Datuk Mustapa Kamal bin Mohd Yusoff: Terima kasih Yang Berhormat Menteri yang memberi jawapan yang begitu baik.

Saya cuma hendak tanya kepada Yang Berhormat Menteri, Kementerian Usahawan sebelum ini banyak membantu usahawan-usahawan baru dan muda terutamanya dalam memberi geran 50 peratus untuk tujuan pengiklanan produk- produk mereka di TV, akhbar dan juga majalah-majalah tempatan.
DN 4.9.2018 11 Soalan saya, adakah kerajaan yang baharu akan memulakan semula bantuan seumpama ini kerana kaedah pengiklanan ini merupakan satu kaedah yang terbaik untuk mempromosi produk-produk perniagaan mereka.

Mohon penjelasan, terima kasih.

Dr. Mohd.

Hatta bin Md.

Ramli: Terima kasih Yang Berhormat Senator, terima kasih Tuan Yang di-Pertua.

Memang kita kena akui pengiklanan adalah antara cara pengenalan dalam industri ini, malah apa juga industri.
Cuma kita sekarang ini dibantu oleh kewujudan internet.

Jadi usaha untuk pengiklanan itu sangat luas, mungkin diadakan di peringkat syarikat-syarikat tersebut.

Namun kita mengambil cadangan daripada Yang Berhormat Senator tadi bahawa pihak kerajaan harus membantu dalam bentuk dana-dana untuk pengiklanan khususnya bagi syarikat-syarikat yang baru ataupun apabila ada produk-produk yang baru.

Yang ini saya rasa kita tidak boleh lari daripada tanggungjawab tersebut.

Terima kasih.
Terima kasih.

Tuan Yang di-Pertua: Terima kasih Yang Berhormat Menteri.

Ahli-ahli Yang Berhormat, kalau hendak minta soalan tambahan kena bangun.

Silakan.

Tuan Ismail bin Yusop: Terima kasih Tuan Yang di-Pertua.

Soalan saya Yang Berhormat Tuan Yang di-Pertua, soalan tambahan kepada Yang Berhormat Menteri.

Di peringkat negeri kita ada berbagai-bagai usaha untuk membangunkan usahawan.

Contohnya kalau di Selangor, ada Yayasan Hijrah, kalau di Perak ada Yayasan Bina Upaya.
Saya melihat usaha-usaha untuk membangunkan usahawan ini kadangkala ada pertindihan antara di peringkat kementerian, pusat dan juga negeri.

Jadi soalan saya ialah adakah di peringkat Kementerian Pembangunan Usahawan yang baru ini usaha penyelarasan supaya tidak berlaku pertindihan dalam membina usahawan-usahawan baru ini especially untuk, dengan izin Yang Berhormat Tuan Yang di- Pertua ialah, usahawan-usahawan muda yang disebut oleh Yang Berhormat Menteri tadi di bawah B40 dan sebagainya.

Terima kasih.
Terima kasih.

Tuan Yang di-Pertua: Pertindihan dari segi kementerian dan jabatan?

Tuan Ismail bin Yusop: Pertindihan dari segi usaha di peringkat kementerian dan juga yang dilakukan oleh kerajaan negeri sebab saya lihat kadangkala pertindihan ini menyebabkan usaha untuk membina usahawan ke peringkat yang lebih tinggi, kadangkala berlaku pertindihan itu menyebabkan usaha untuk meningkatkan usahawan ini ke taraf yang lebih tinggi itu tergendala.

Terima kasih.

Dr. Mohd.

Hatta bin Md.


Ramli: Terima kasih Yang Berhormat Senator Haji Ismail @ Tok Abah.

Nama glamor dia Tuan Yang di-Pertua ya, itu di luar Dewanlah, dalam Dewan, Senator Tuan Haji Ismail.

Tuan Yang di-Pertua, apa yang dibangkitkan oleh Yang Berhormat tadi sangat pertinent dengan izin sangat penting kerana kita lihat sebelum ini berlaku banyak pertindihan bukan hanya antara negeri dengan Persekutuan tetapi di dalam jabatan-jabatan kementerian Persekutuan pun berlaku pertindihan.
Contohnya di semua kementerian diarahkan ditubuhkan Unit Pembangunan Ekonomi Bumiputera, semua, setelah kementerian ini dibubarkan dahulu.

Jadi masing-masing membuat program-program yang berkaitan dengan keusahawanan ini.

Cantik, bagus, akan tetapi dalam konteks mengawal kos, mengawal pertindihan-pertindihan ini, ia mungkin perlu diambil perhatian.
Jadi sebab itu antara tanggungjawab yang akan atau yang sedang diusahakan oleh kementerian ini ialah untuk rasionalisasikan aktiviti-aktiviti dan juga perjawatan-perjawatan dan juga pemberian dana-dana supaya tidak ada pertindihan, supaya dapat diselaraskan dengan baik, tidak ada yang tertinggal.
Salah satu caranya yang sedang kita usahakan Tuan Yang di-Pertua ialah mewujudkan Majlis Keusahawanan ataupun Pembangunan Usahawan Nasional yang melibatkan Kerajaan Pusat, semua wakil-wakil kerajaan negeri yang berkaitan dengan usahawan, industri-industri yang berkaitan supaya kita dapat selaraskan, tidak ada lagi pertindihan dan mudah kita membangunkan setiap sektor dan setiap golongan- B40 kah, pelajar-pelajar yang sekarang terlibat dengan keusahawanan di universiti, kemudian ibu-ibu, ibu tunggal contohnya, kumpulan orang kelainan upaya.
12 DN 4.9.2018 Jadi dapat diselaraskan.

Ini hasrat besar kamilah, Tuan Yang di-Pertua, insya-Allah doakan kita berjaya.

Wallahualam.

8.

YBM.

Engku Naimah binti Engku Taib minta Menteri Kerja Raya menyatakan, apakah status projek Lebuh raya Pantai Timur 3 (LPT3) yang menghubungkan Terengganu dan Kelantan dan nyatakan bilakah projek ini akan dimulakan.

Timbalan Menteri Kerja Raya [Tuan Haji Mohd.

Anuar Mohd.

Tahir]: Assalamualaikum warahmatullahi wabarakatuh.

Salam sejahtera Tuan Yang di-Pertua.


Dari utara ke Ulu Baram; Takal diikat tali-temali; Dewan Negara tenang dan tenteram; Berakal budi tinggi sekali... [Tepuk] Tuan Yang di-Pertua, soalan Yang Berhormat Mulia Engku Naimah binti Engku Taib ini saya jawab bersekali dengan pertanyaan yang sama oleh Yang Berhormat Senator Datuk Haji Husain Awang pada soalan yang ke-66.
Tuan Yang di-Pertua, soalan yang sama ini telah pun dikemukakan kepada kami di Dewan Rakyat menggambarkan bahawa Ahli-ahli Yang Berhormat khususnya dari Kelantan dan dari Terengganu amat sekali prihatin dengan isu yang bersangkut dengan perjalanan ke Pantai Timur, keperluan kepada Lebuhraya Pantai Timur 3.

Untuk makluman Ahli Yang Berhormat Senator, Ahli Yang Berhormat Mulia, kajian kemungkinan awalan projek LPT3 ini telah disiapkan oleh kementerian ini lama dulu pada tahun 2009 lagi.
Hasil daripada kajian tersebut, cadangan jajaran yang dipilih ialah dari Kampung Gemuruh, Kuala Terengganu hingga ke Pengkalan Kubor, Kelantan sepanjang 147 kilometer di mana ia melibatkan tiga daerah di Terengganu, Kuala Terengganu, Setiu dan Besut dan lima di Kelantan yakni Pasir Puteh, Bachok, Kota Bharu, Pasir Mas dan Tumpat.

■1100 Tuan Yang di-Pertua, berdasarkan kepada kajian tersebut, projek LPT3 ini berpotensi dilaksanakan secara kaedah penswastaan.
Pertimbangan sama ada kerajaan akan melaksanakan projek LPT3 ini atau tidak akan dimuktamadkan setelah kementerian ini berbincang dan mendapat nasihat daripada agensi-agensi pusat yang lain iaitu Kementerian Kewangan, Kementerian Hal Ehwal Ekonomi dan juga Jabatan Peguam Negara.

Sekadar itu yang ingin saya sampai kan Tuan Yang di-Pertua.

Terima kasih.

Tuan Yang di-Pertua: Terima kasih Yang Berhormat Timbalan Menteri Kerja Raya.

Silakan Yang Berhormat Mulia Engku Naimah binti Engku Taib.

YBM.
YBM.

Engku Naimah binti Engku Taib: Terima kasih Yang Berhormat Timbalan Menteri Kerja Raya yang telah menjawab, saya kira telah merangkumi apa yang saya hendak tanya.

Cuma saya percaya rakan-rakan saya dari Kelantan dan sebahagian dari Terengganu, akan mengambil masa empat jam untuk sampai ke Gemuruh sebelum masuk ke LPT2.

Saya kira itu satu perjalanan yang panjang dan itu pun bergantung kepada keadaan trafik.
Minggu lepas bila saya ke Kuala Lumpur, saya dapati bahawa LPT2 ini sangat sesak sebab ramai yang balik kampung dan ini tidak lagi kita tengok semasa hari raya.

Rata-rata saya rasa, adik-adik saya dan ramai orang kampung yang balik mengambil masa 15 jam.

Saya rasa keperluan sangat-sangat tinggi untuk LPT3 ini, saya rasa boleh diteruskan, insya- Allah.

Terima kasih Tuan Yang di-Pertua.

Tuan Yang di-Pertua: Terima kasih Yang Berhormat Timbalan Menteri, itu cadangan.

Tuan Haji Mohd.

Anuar Mohd.


Tahir: Terima kasih.

Sekali lagi Tuan Yang di- Pertua, saya ingin menegaskan bahawa kementerian dan kerajaan memberikan perhatian yang sesungguhnya kepada isu ini, sepertimana saya sebutkan tadi bahawa saya appreciate semua Ahli-ahli Yang Berhormat dari Kelantan dan Terengganu yang telah membawa isu ini sejak sebelum ini di Dewan Rakyat dan hari ini dibawa lagi ke Dewan Negara, menunjukkan pentingnya.

Saya tidak dapat nafikan.


Oleh sebab itu, kerajaan baharu ini mengambil alih tugas-tugas yang lama sebelum ini yang dijanjikan oleh kerajaan sebelum ini, belum dapat dilaksanakan sebelum ini.

DN 4.9.2018 13 Kami berharap dalam keadaan di mana keadaan fiskal dan kewangan negara boleh diperbaiki dalam masa yang terdekat, dengan kemampuan yang ada pada negara, ini akan diberikan keutamaan.
Tidak saya rasa projek-projek mega yang lain tetapi projek yang membolehkan rakyat bergerak dari setempat ke setempat dengan lebih cepat, lebih pantas sesuai dengan zaman ini akan kita berikan keutamaan.

Yang Berhormat, jangan bimbang insya-Allah.

Doakan kita akan mencapai kejayaan untuk melaksanakan LPT3 selepas ini.

Terima kasih.

Datuk Razali bin Idris: Tuan Yang di-Pertua, saya mencelah sedikit.

Okey, terima kasih Tuan Yang di-Pertua.

Terima kasih Yang Berhormat Timbalan Menteri.


Soalan saya ada satu lagi, berkenaan dengan LPT2 yang telah siap tetapi masih dalam keadaan yang tidak memuaskan.

Kita lihat pada hari ini, kemalangan begitu ketara sekali dengan jalannya yang bergelombang macam musim tengkujuh dan selekohnya banyak.

Saya rasa ini perlu perhatian daripada pihak kementerian.

Soalan saya, adakah kementerian melihat untuk meningkatkan lagi baik pulih ataupun maintenance, dengan izin, satu.
Kedua, ada satu lagi laluan yang telah lama, saya rasa laluan ini lebih lama daripada LPT2 iaitu Kenyir ke Simpang Pulai.

Itu pun saya hendak bagi satu soalan.

Ini kerana, laluan ini amat penting untuk Negeri Terengganu, daripada Perak ke negeri Terengganu, kita sudah ada Kuala Lumpur ke Kuala Terengganu.

Insya-Allah, sepertimana Yang Berhormat Timbalan Menteri kata tadi, kalau cukup kemampuan sampai ke Kota Bharu.
Ada satu lagi jalan tengah ini, jalan ini cukup-cukup diperlukan kerana laluannya cantik di sekitar Tasik Kenyir.

Jadi, soalan saya apakah laluan antara Simpang Pulai ke Kenyir akan diteruskan ataupun dibiarkan begitu sahaja?

Terima kasih Tuan Yang di-Pertua.

Tuan Haji Mohd.

Anuar Mohd.

Tahir: Ya, Tuan Yang di-Pertua.


Sudah pastilah kita sebagai sebuah kerajaan yang bertanggungjawab tidak akan berlepas tangan dengan begitu sahaja dengan projek-projek yang telah pun berjalan, yang sudah pun tinggal landas.

Kalau ada masalah-masalah di sana, sudah tentulah perhatian diberikan.

Kami di Kementerian Kerja Raya sentiasa memantau semuanya dan kita pun sekarang ini zaman baru.
Kita dikritik dengan cepat kerana berbagai pihak-pihak yang bersukarela memantau keadaan semua akan masuk dalam Facebook, dalam WhatsApp yang dihantar direct kepada kami.

Malah, sebagai Menteri ataupun sebagai Timbalan Menteri, Ketua Pengarah ataupun KSU sendiri pun kadang-kadang menerima teguran-teguran secara langsung dari pengguna-pengguna jalan raya.

Semua Yang Berhormat Senator sebutkan itu sentiasa diberi perhatian dan pegawai-pegawai saya yang ikut hadir dalam sidang pada hari ini mengambil maklum.
Siasatan segera yang kemas kini akan kita buat kepada semua jajaran Yang Berhormat sebutkan tadi.

Insya-Allah, doakan kami supaya dapat melaksanakan tanggungjawab ini dengan sebaiknya.

Terima kasih.

Tuan Yang di-Pertua: Ahli-ahli Yang Berhormat, jikalau jawapan yang diberi oleh kementerian melalui Menteri tidak boleh dijawab secara spesifik, ini adalah kerana mereka baru mengambil alih jawatan.

Kena beri masa kepada mereka supaya soalan-soalan spesifik dapat dijawab.

■1110 [Soalan No.

9 – YB.


Datuk Haji Bashir bin Haji Alias tidak hadir] Tuan Yang di-Pertua: Silakan Yang Berhormat Puan Asmak binti Husin.

Puan Asmak binti Husin: Ya.

Samalah macam saya [Ketawa] Sebelum itu saya ingin mengalu-alukan kedatangan Pertubuhan Bersatu Padu Masyarakat dan Sosial Lembah Subang, Petaling Jaya dan Persatuan Siswazah India Selangor.

Diharap lawatan ini akan memberi manfaat kepada tetamu yang hadir pada hari ini... [Tepuk] 10.
Puan Asmak binti Husin minta Menteri Pendidikan menyatakan, perkembangan pencapaian pelajar Sekolah Bimbingan Jalinan Kasih untuk kanak-kanak gelandangan sejak ia ditubuhkan sehingga sekarang serta bentuk bimbingan kerohanian yang telah dijalankan di sekolah tersebut.

14 DN 4.9.2018 Timbalan Menteri Pendidikan [Puan Teo Nie Ching]: Terima kasih Tuan Yang di- Pertua, terima kasih Yang Berhormat Senator atas soalan tersebut.
Tuan Yang di-Pertua, Kementerian Pendidikan Malaysia menubuhkan Sekolah terhadap keperluan untuk Bimbingan Jalinan Kasih (SBJK) sebagai satu menyediakan akses pendidikan kepada kanak-kanak gelandangan warganegara di sekitar Kuala Lumpur yang merupakan salah satu daripada kumpulan kanak-kanak yang berbeza keadaan dan keperluan berbanding murid arus perdana di negara ini.
inisiatif Pembelajaran di SBJK memberi penumpuan utama kepada pembangunan agama atau moral dan sahsiah diri murid bagi membolehkan murid SBJK diterima oleh masyarakat.

Semenjak mula beroperasi pada 19 Ogos 2013, KPM dan pengurusan sekolah SBJK telah mengatur pelbagai strategi dan dengan sedaya upaya melaksanakan pelbagai program agar murid di SBJK mencapai matlamat yang disasarkan.

Kejayaan SBJK setelah penubuhannya adalah seperti berikut: (i) (ii) (iii) (iv) (v) (vi) peningkatan enrolmen murid.
Hasil usaha KPM dengan kerjasama beberapa badan bukan kerajaan (NGO) mengadakan program outreach enrollment, murid SBJK telah meningkat daripada 41 orang pada awal penubuhan kepada 155 orang pada Ogos tahun ini dan melebihi kapasiti sebenar iaitu 150 orang murid sahaja.

Hal ini turut membantu KPM dalam usaha mengurangkan kadar keciciran dalam kalangan kanak-kanak di Malaysia; peningkatan pencapaian akademik murid.

Keberhasilan murid di SBJK tidak boleh dibandingkan dengan pencapaian murid di arus perdana.
Hal ini kerana murid dan guru di SBJK menghadapi cabaran dan kesukaran yang jauh berbeza dengan murid dan guru arus perdana.

Calon lulus Ujian Pencapaian Sekolah Rendah (UPSR) pada tahun 2017 adalah satu orang berbanding tiada calon lulus pada tahun 2016. pada tahun 2017, dua orang calon telah lulus dalam Pentaksiran Tingkatan 3 (PT3) berbanding dengan satu calon sahaja lulus pada tahun 2016.
Dalam Sijil Pelajaran Malaysia (SPM) pula, seramai lima orang calon telah lulus pada tahun 2017 berbanding dua orang sahaja yang lulus pada tahun sebelumnya; peluang memasuki pendidikan arus perdana.
Berdasarkan rekod, seorang murid SBJK lepasan SPM tahun 2017 telah berjaya menyambung pelajarannya ke Tingkatan 6 dan bakal menduduki STPM di SMK Putrajaya manakala seorang murid lepasan UPSR tahun 2017 telah berjaya menyambung pelajaran di Sekolah Sukan Bukit Jalil, Kuala Lumpur; murid berpeluang melanjutkan pengajian ke pe5ringkat yang lebih tinggi.
Sehingga kini, seramai lima orang murid SPM tahun 2017 dan seorang murid lepasan SPM tahun 2015 telah menyambung pelajaran ke STI College dalam bidang operasi, servis makanan dan minuman.

Empat orang murid SPM tahun 2015 telah menyambung pelajaran ke Akademi Saga tajaan DRB Hicom dalam kursus automotif.

Dua orang murid SPM tahun 2015 telah menjalani kursus masakan; dan pengembangan bakat seni.

SBJK juga berjaya mengembangkan bakat muridnya dalam bidang muzik dengan penubuhan kumpulan muzik sendiri.
Kumpulan muzik ini sering membuat persembahan dalam acara dan majlis rasmi KPM dan orang luar.

Selain daripada itu, SBJK terus dan sentiasa menyediakan pelbagai kursus dan latihan amali bagi membentuk sahsiah, jati diri dan mengukuhkan asas kerohanian agar murid dapat bersaing dan menyediakan mereka ke pasaran pekerjaan yang lebih baik melalui kerjasama pelbagai pihak NGO dan agensi.

Program tersebut seperti Kem Sentuhan Rohani, kelas bimbingan fiqh, tauhid dan Al-Quran dan Kem Kasih Ramadhan.
DN 4.9.2018 15 Sekian sahaja jawapan saya, Tuan Yang di-Pertua.

Puan Asmak binti Husin: Terima kasih kepada Yang Berhormat Menteri.

Saya ada dua soalan.

Pertama, apakah pendekatan pedagogi atau kalau kita di universiti kita panggil PNP, menekankan kepada orientasi berasaskan peperiksaan atau dirangka modul penilaian khusus berkaitan dengan sekolah kanak-kanak gelandangan ini?

Kedua, apakah langkah kerajaan untuk menstrategikan sistem sokongan berbentuk kekeluargaan kepada sekolah ini?
Hal ini sebab mungkin sebelum ini kita ada volunteer daripada kalangan NGO tapi daripada segi strategi untuk mewajibkan sistem sokongan kekeluargaan kepada mereka.

Sekian, terima kasih.

Puan Teo Nie Ching: Terima kasih Tuan Yang di-Pertua, terima kasih Yang Berhormat Senator.

Untuk PDP, kita memang ada menyediakan kurikulum yang khusus untuk golongan ini.
Mereka bukan pakai kurikulum yang dipakai oleh sekolah-sekolah arus perdana tetapi kita akan sediakan kurikulum khas untuk mereka supaya mereka diajar bukan ikut umur mereka tetapi ikutlah tahap mereka di mana bahawa kita ada daripada prasekolah sampailah SPM.

Kita memberi pendidikan sejak umur empat tahun, sehingga sembilan tahun.
Kita memang menyediakan mereka untuk menduduki peperiksaan UPSR, PT3 dan juga SPM tetapi bukan untuk semua mata pelajaran tetapi untuk mata pelajaran khusus seperti untuk SPM, kita menyediakan mereka untuk mengambil enam mata pelajaran sahaja dan tahun yang lalu memang ada lima orang calon yang dapat lulus.

Maksudnya dapat lulus dalam sekurang-kurangnya mata pelajaran Bahasa Malaysia dan juga dalam mata pelajaran Sejarah.
Ini untuk menyediakan mereka supaya mereka bolehlah menyambung pelajaran lagi di IPTS ke atau di kolej komuniti ataupun pendidikan TVET.
Untuk membantu mereka untuk mempunyai satu nilai keluarga yang lebih kukuh, kita juga bekerjasama dengan JKM kerana saya rasa untuk membantu golongan ini, bukan sahaja KPM ada peranan sendiri tetapi juga kita bekerjasama dengan JKM dan kita juga ada kerjasama dengan Kementerian Kesihatan Malaysia untuk membekalkan perkhidmatan kesihatan kepada mereka untuk memastikan bahawa kesihatan mereka sentiasa adalah cukup baik.
Selain daripada itu, kita juga ada program kerjasama dengan JKM untuk membantu mereka bahawa boleh mendapat bantuan untuk golongan keluarga miskin tegar seperti bantuan kewangan untuk memastikan bahawa golongan ini, mereka akan terus sambung pelajaran di dalam sekolah-sekolah kita.
Selain daripada itu, kita juga ada kerjasama dengan JKM untuk membantu golongan ini mendapat dokumen seperti Sijil Kelahiran ataupun Kad Pengenalan diri kerana kita rasa golongan ini banyak daripada mereka tak ada apa-apa dokumen.
Jadi ini adalah usaha kita untuk membantu golongan ini untuk memastikan bahawa walaupun mereka mungkin ada sedikit masalah daripada segi keluarga, kewangan dan ada mereka yang bukan warganegara Malaysia lagi tetapi mereka boleh terima pendidikan di negara kita kerana kita percaya dalam prinsip education for all.

Itu sahaja.

Terima kasih, Tuan Yang di-Pertua.

■1120 Dr. Mohd Nor bin Haji Monutty: Terima kasih Tuan Yang di-Pertua.
Saya ada satu soalan ringkas sahaja tetapi saya merasakan ada munasabahnya untuk diketahui, iaitu berapakah jumlah pelajar-pelajar yang berada dalam sekolah khas gelandangan ini di seluruh negara ataupun khususnya di Kuala Lumpur?

Terima kasih Tuan Yang di-Pertua.

Puan Teo Nie Ching: Terima kasih.

Terima kasih atas soalan tambahan tersebut.

Jumlah pelajar sekarang adalah seramai 155 orang dan memang setakat ini kita hanya mempunyai sebuah SBJK iaitu di Kuala Lumpur sahaja.
Memang ada cadangan untuk kita memperluaskan atau mendirikan lebih banyak SBJK di tempat lain tetapi ini masih dalam kajian.

Kita terbuka untuk menerima cadangan.

Kalau rasa ada tempat yang memerlukan SBJK ini, kita sentiasa terbuka untuk menerima cadangan dan mengkaji bagaimana kita boleh membantu golongan ini.
16 DN 4.9.2018 Akan tetapi setakat ini, memang sebuah SBJK iaitu di Kuala Lumpur sahaja dan kita sekarang memang dalam tahap untuk membina lebih banyak bilik darjah dan juga asrama untuk golongan ini.

Projek ini dijangka siap pada tahun 2020.

Sekian sahaja, terima kasih.

Dato’ Zahari bin Sarip: Terima kasih Tuan Yang di-Pertua.
Sebelum itu, saya ucapkan tahniah kepada kementerian dan juga pelajar di Sekolah Bimbingan Jalinan Kasih (SBJK) kerana kita mendengar pencapaian-pencapaian yang mereka peroleh walaupun mereka bersekolah di sekolah yang agak mencabar.

Saya percaya sekolah SBJK ini sudah pasti menghadapi cabaran-cabaran tertentu kerana ia melibatkan keluarga dan pelajar dalam golongan gelandangan.
Jadi dalam masa kementerian bercadang untuk melebarkan atau menambah bilangan sekolah ini, adakah guru-guru atau tenaga pengajar di sekolah ini mempunyai pengalaman ataupun dikhaskan kepada guru-guru tertentu?

Contohnya guru pendidikan khas, guru kaunseling dan sebagainya.

Adakah guru-guru yang mengajar di sekolah ini juga adalah guru-guru yang mempunyai pengalaman ataupun yang dikhaskan dan bukannya guru-guru aliran biasa?

Terima kasih.
Terima kasih.

Puan Teo Nie Ching: Memang sekarang untuk SBJK di Kuala Lumpur ini, mereka mempunyai 16 orang guru termasuk seorang pengetua, tiga orang penolong kanan dan juga mempunyai seorang kaunselor dan juga 11 orang guru.

Selain daripada itu, mereka juga mempunyai lima orang kakitangan sokongan.

Jadi memang untuk golongan ini, untuk guru-guru yang mengajar di SBJK ini, mereka akan terima latihan khas untuk membantu mereka kerana suasana di dalam sekolah ini memang berbeza.
Untuk sekolah arus perdana biasa, guru itu mengajar satu subjek ataupun mengajar mengikut tahun, mengikut umur murid-murid tersebut.

Akan tetapi dalam SBJK ini, seperti yang saya sebut tadi, ada kemungkinan bahawa dalam satu kelas itu walaupun kelas untuk Darjah 1 tetapi ada kemungkinan bahawa dalam kelas tersebut ada murid yang berumur tujuh tahun, sepuluh tahun, 12 tahun.

Memang PDP di dalam sekolah ini mengikut kebolehan dan tahap pengajian pembelajaran murid-murid tertentu.
Jadi kita memang memberi latihan khusus untuk guru-guru yang mengajar di SBJK.

Datuk Dr. Lucas Umbul: Terima kasih Tuan Yang di-Pertua.

Pada Sabtu yang lepas, saya berkesempatan untuk mengikuti satu Kongres Masa Depan Bumiputera dan Negara 2018 yang dirasmikan oleh Yang Amat Berhormat Perdana Menteri, Tun Dr. Mahathir Mohamad.

Dalam ucapan beliau mengatakan bahawa keperluan untuk menubuhkan tadika yang berbentuk memupuk jati diri, memupuk perpaduan dan sahsiah kepada anak-anak Malaysia kita.
Saya amat bersetuju dengan pandangan Yang Amat Berhormat Perdana Menteri bahawa melentur buluh biarlah dari rebungnya.

Soalan saya berkisar kepada penubuhan-penubuhan beberapa tadika dari berbagai-bagai etnik di negeri Sabah.

Contohnya tadika daripada bahasa Kadazan Dusun dan penubuhan tadika daripada bahasa Iranun, tadika daripada bahasa Murut, bahasa Rungus, bahasa Iban, Bidayuh di Sarawak.

Saya ingin mengutarakan persoalan ini kepada Yang Berhormat Menteri Pendidikan.
Adakah tadika-tadika seperti ini yang bertujuan untuk pengekalan bahasa tetapi pada masa yang sama membawa anak-anak dari golongan kaum lain untuk belajar bahasa-bahasa etnik ini diberi peruntukan khas oleh Kementerian Pendidikan untuk tujuan perpaduan dalam negara ini?

Terima kasih.

Tuan Yang di-Pertua: Adakah peruntukan khas diberi?

Datuk Dr. Lucas Umbul: Ya.

Tuan Yang di-Pertua: Silakan Yang Berhormat.

Puan Teo Nie Ching: Terima kasih Tuan Yang di-Pertua dan terima kasih Yang Berhormat Senator.
Saya pohon maaf kerana saya tidak ada maklumat terperinci tentang peruntukan yang diberikan.

Akan tetapi memang untuk semua kelas pra sekolah yang di bawah KPM, kita memang menyediakan peruntukan untuk mereka tetapi khusus untuk kelas- kelas bahasa etnik, itu memang saya setakat ini tidak ada maklumat terperinci dengan saya.

Jadi kalau boleh, saya minta keizinan untuk memberi jawapan bertulis.

Terima kasih Tuan Yang di-Pertua.

Tuan Yang di-Pertua: Terima kasih Yang Berhormat Menteri.
Masa selesai lagi sekali untuk jawapan lisan.
DN 4.9.2018 17 [Sesi untuk Pertanyaan-pertanyaan bagi Jawab Lisan tamat] USUL MENJUNJUNG KASIH TITAH SERI PADUKA BAGINDA YANG DI-PERTUAN AGONG Aturan Urusan Mesyuarat dibaca bagi menyambung semula perbahasan yang ditangguhkan atas masalah: Bahawa suatu ucapan yang tidak sepertinya dipersembahkan kepada Ke Bawah Duli Yang Maha Mulia Seri Paduka Baginda Yang di- Pertuan Agong, demikian bunyinya: “Ampun Tuanku, Patik, Yang di-Pertua dan Ahli-ahli Dewan Negara Malaysia di dalam Persidangan Parlimen, memohon ampun mempersembahkan suatu ucapan yang daripada Majlis Dewan Negara ikhlas dan berbanyak-banyak mengucapkan menjunjung kasih kerana Titah Tuanku semasa membuka Penggal Pertama, Majlis Parlimen Yang Keempat Belas.” [3 September 2018] syukur Tuan Yang di-Pertua: Silakan Yang Berhormat Menteri Pembangunan Wanita, Keluarga dan Masyarakat untuk menjawab.
11.26 pg.

Timbalan Menteri Pembangunan Wanita, Keluarga dan Masyarakat [Puan Hannah Yeoh]: Selamat pagi saya ucapkan kepada Tuan Yang di-Pertua dan semua Ahli Yang Berhormat Senator.

Terima kasih saya ucapkan kepada semua Ahli Yang Berhormat Senator yang terlibat dalam sesi perbahasan Usul Menjunjung Kasih Titah Ke bawah Duli Yang Maha Mulia Seri Paduka Baginda Yang di-Pertuan Agong.
Sebanyak 29 isu merangkumi pelbagai persoalan melibatkan kepentingan wanita, keluarga dan masyarakat telah pun dibangkitkan.

Disebabkan hampir setiap minggu kita berhadapan dengan kes-kes pencabulan ke atas hak kanak-kanak, maka isu kebajikan kanak-kanak kini menjadi salah satu keutamaan kementerian.

Kanak-kanak tidak dapat bersuara menerusi apa-apa medium seperti orang dewasa dan kementerian akan menjadi suara kepada kanak-kanak ini.
Akan tetapi, saya mahu mulakan penggulungan hari ini dengan menyentuh isu Orang Kurang Upaya (OKU) dahulu.

Tuan Yang di-Pertua, skim insurans khas yang telah dibangkitkan oleh Yang Berhormat Senator Puan Bathmavathi.

Untuk makluman Yang Berhormat, kementerian menyambut baik syor untuk mewujudkan skim insurans khas bagi golongan Orang Kurang Upaya dengan berpandukan National Disability Insurance Scheme oleh Australia.
Buat masa ini, terdapat beberapa skim perlindungan insurans untuk OKU di pasaran Malaysia iaitu Alliance Insurance dan Agrobank.

Insurans ini ditawarkan kepada OKU berdaftar dengan Jabatan Kebajikan Masyarakat.

Namun begitu, sambutan kepada pemilikan insurans yang ditawarkan adalah rendah.

Insurans ini memberi perlindungan kepada OKU yang boleh menguruskan diri.

Untuk makluman juga, jumlah pendaftaran OKU di Malaysia sekarang adalah seramai 474,579 orang.
Bagi meringankan beban kewangan kepada OKU, pada tahun 2018 iaitu sehingga Jun, kementerian melalui JKM telah menyalurkan bantuan berikut: 18 DN 4.9.2018 (i) (ii) (iii) Elaun Pekerja Cacat dengan kadar RM400 sebulan kepada 79,506 orang OKU dengan peruntukan sebanyak RM220.4 juta; Bantuan Penjagaan OKU Terlantar, Pesakit Kronik Terlantar dengan kadar RM350 sebulan bagi yang menjaga seorang OKU pesakit kepada 305 orang penjaga yang melibatkan peruntukan sebanyak RM6.8 juta; dan Bantuan OKU Tidak Berupaya Bekerja dengan kadar RM250 sebulan kepada 61,109 orang OKU dengan peruntukan sebanyak RM102.2 juta.
Untuk makluman, skim insurans sosial merupakan salah satu elemen di bawah Sistem Perlindungan Sosial (SPS).

SPS merupakan sebuah sistem yang melindungi isi rumah miskin dan mudah jejas termasuk OKU.

Perkara ini dibincangkan di bawah Majlis Perlindungan Sosial (MySPC) yang kini diletakkan di bawah Kementerian Hal Ehwal Ekonomi.

Kementerian akan membawa syor untuk mewujudkan skim insurans khas OKU ke dalam Majlis Perlindungan Sosial kelak.
■ 1130 Yang Berhormat Senator Puan Bathmavathi juga membangkitkan isu untuk mengkaji semula perkhidmatan bantuan berdasarkan tahap ketidakupayaan.

Selain itu, kementerian turut menyambut baik syor beliau untuk mengkaji semula berdasarkan tahap kritikal dan ketidakupayaan seseorang OKU.

Cadangan ini dilihat akan memanfaatkan OKU dengan pengurangan inclusion and exclusion errors dan lebih tersasar.
Perkara ini juga akan dibawa kementerian ke dalam Jawatankuasa Pendaftaran OKU setelah mendapatkan pandangan Badan Bukan Kerajaan (NGO) dan individu OKU.

Perbincangan ini akan diadakan dalam masa terdekat bersama Yang Berhormat Menteri dan kami akan memaklumkan dan turut menjemput Yang Berhormat Senator untuk hadir bersama.

Yang Berhormat Senator Puan Bathmavathi juga telah meminta untuk kajian semula ISM sebagai pusat kajian dasar-dasar kerajaan terutamanya OKU.
Pada masa ini kementerian sedang meneliti kesesuaian beberapa cadangan rasionalisasi Institut Sosial Malaysia bagi memperluaskan skop perkhidmatannya, bukan sahaja sebagai pusat latihan kompetensi dalam bidang sosial tetapi juga sebagai pusat kajian dasar-dasar kerajaan berkaitan kesemua kumpulan sasar kementerian terutamanya OKU.
Selaras dengan Janji 51 dalam Buku Harapan berhubung perkara ini, kementerian melalui ISM telah mengadakan dua siri perbincangan awal bersama pegawai KPWKM dengan agensi-agensinya.
Perbincangan seterusnya akan diadakan melalui dua siri bengkel iaitu dalam kalangan NGO berkaitan OKU, aktivis OKU dan pelbagai pihak bukan kerajaan yang lain dan kementerian ataupun agensi kerajaan, universiti dan pihak-pihak lain yang berkaitan OKU bagi mendapatkan sebanyak mungkin input mengenai jurang kepada dasar- dasar berkaitan OKU.
Dari segi jangka panjang, kementerian juga sedang mengkaji kesesuaian, rasionalisasi ISM ini dengan mengambil kira analysis foresight bagi memastikan fungsi ISM kekal relevan.

Apabila kesemua fungsi ini telah diteliti sewajarnya, maka kesesuaian ISM sebagai sebuah institusi bebas atau bernaung di bawah mana-mana agensi kerajaan akan turut dimuktamadkan.

Yang Berhormat Senator Bathmavathi juga telah mencadangkan untuk Parlimen mewujudkan satu select committee khas untuk mengkaji isu OKU.
Kementerian ini mengalu- alukan cadangan mewujudkan Jawatankuasa Pilihan Khas- Parliament Select Committee untuk mengkaji isu OKU.

Namun begitu ia tertakluk kepada pertimbangan dan keputusan Parlimen Malaysia dan saya juga akan berbincang dengan Speaker Dewan Rakyat mengenai perkara ini.
Isu taska, Tuan Yang di-Pertua, untuk makluman Ahli-ahli Yang Berhormat Senator yang membangkitkan isu berkenaan taska, perkara ini telah pun saya jawab dengan panjang lebar semasa sesi pertanyaan bagi jawab lisan dalam Dewan in pada 28 Ogos 2018.
Saya telah menerangkan tentang usaha kementerian untuk menggalakkan majikan menyediakan taska, jenis-jenis latihan untuk meningkatkan kompetensi pengasuh... DN 4.9.2018 19 Tuan Mohd Yusmadi bin Mohd Yusoff: Tuan Yang di-Pertua, boleh saya celah sebab sekarang sudah masuk tajuk taska kan, OKU tadi sudah habis.

Puan Hannah Yeoh: Sudah.

Tuan Mohd Yusmadi bin Mohd Yusoff: Sudah habis saya hendak tanya fasal OKU.

Tuan Yang di-Pertua: Taska dia belum habis lagi.


Tuan Mohd Yusmadi bin Mohd Yusoff: Saya hendak tanya fasal OKU boleh?

Tuan Yang di-Pertua: Taska, untuk tanya OKU.

Tuan Mohd Yusmadi bin Mohd Yusoff: Boleh saya tanya?

Puan Hannah Yeoh: Akan tetapi mengenai isu berbangkit ya, bukan isu baru.

Tuan Mohd Yusmadi bin Mohd Yusoff: Bukan, bukan saya baru bahas.

Saya ingat Yang Berhormat Senator banyak timbulkan isu itu.

Boleh ya dengan kebenaran.


Tuan Yang di-Pertua: Yang Berhormat Timbalan Menteri sila duduk.

Tuan Mohd Yusmadi bin Mohd Yusoff: Boleh dengan kebenaran ya, okey.

Yang Berhormat Timbalan Menteri... Tuan Yang di-Pertua: Yang Berhormat, isu baru ini kemungkinan dia tidak ada jawapan kalau isu baru.

Tuan Mohd Yusmadi bin Mohd Yusoff: Tidak, tidak.

Hendak tanya mengenai tadi itu juga mengenai ISM yang tadi itu.

Saya mohon penjelasan sebab pada pengamatan saya, kebetulan keluarga yang ada anak yang OKU juga.
Kadang-kadang kita melihat dari aspek pendidikan kepada kanak-kanak OKU ini, dia bersifat terpisah-pisah.

Contohnya kalau pendidikan awal di kementerian lain, selepas itu pendidikan yang selanjutnya di Kementerian Pendidikan.

Soalan saya, adakah Yang Berhormat Menteri sekarang di bawah kerajaan baru ini melihat itu adalah perkara yang perlu diselesaikan dahulu, dipanggil structure reform dahulu, sebelum mengadakan program-program yang lain.

Itu soalan penjelasan.


Puan Hannah Yeoh: Terima kasih, Yang Berhormat Senator.

Sebenarnya bukan sahaja isu OKU yang sedang dikaji semula strukturnya, isu kanak-kanak turut dikaji oleh kementerian.

Seperti apa yang telah dibangkitkan oleh Yang Berhormat Senator Bathmavathi, kita memerlukan satu agensi khas untuk melihat keperluan golongan OKU dan juga keperluan kanak-kanak.

Buat masa ini terpisah di beberapa kementerian.


Oleh sebab itu ada cadangan juga untuk mewujudkan suruhanjaya, Commissioner for Children, Commissioner for OKU yang melapor terus kepada Parlimen supaya ada penyelarasan bersama-sama kementerian.

Akan tetapi ini adalah satu on going discussion di kementerian kita dan kami terbuka.

Akan tetapi hanya ada isu kekangan bajet dan tenaga kerja yang kita kena perhatikan sekarang.

Terima kasih.

Baiklah, saya teruskan mengenai taska.


Yang Berhormat Senator Dr. Mohd Nor berhubung dengan perwujudan taska di pejabat-pejabat kerajaan sehingga 27 Ogos 2018, semua ibu pejabat kementerian di Putrajaya telah mempunyai taska di tempat kerja dan dua kementerian dalam peringkat cadangan dan penubuhan.
Target kita adalah pada 1 Januari 2019, semua agensi kerajaan di Putrajaya dan di negeri-negeri lain juga harus menyediakan taska kerana ini bukan satu keperluan baru tetapi lama telah dibincangkan dan pihak kami mahu semua agensi mengambil serius.

Jadi kementerian ini sekarang sedang melakukan audit di agensi-agensi kerajaan dan memberikan taklimat kepada mereka bagaimana untuk membimbing mereka menyediakan taska untuk semua pegawai kerajaan.
Dua kementerian yang masih dalam peringkat cadangan dan penubuhan adalah Kementerian Tenaga, Teknologi Sains, Perubahan Iklim dan Alam Sekitar dan Kementerian Air, Tanah dan Sumber Asli.

20 DN 4.9.2018 Taska ini boleh dikendalikan oleh pengusaha sama ada dari swasta, majikan ataupun kesatuan pekerja.

Garis panduan penubuhan taska boleh didapati dari laman web rasmi JKM.
Kementerian juga sedang menyemak insentif-insentif yang ditawarkan kepada syarikat swasta agar mereka lebih cenderung untuk menyediakan taska di tempat kerja.

Yang Berhormat Senator Dato’ Hajah Fahariyah, statistik sehingga 30 Mac 2018 adalah jumlah kanak-kanak di taska seramai 35,422 orang sahaja.

Pendaftaran taska di bawah bidang kuasa kementerian kami dan pendaftaran tadika di bawah Kementerian Pendidikan.
Walaupun begitu, kebajikan kanak-kanak secara keseluruhannya turut dipantau di bawah kementerian kami.

JKM tidak menyediakan peruntukan ataupun geran penubuhan untuk taska.

Walau bagaimanapun, pada tahun 2018 sebanyak RM3 juta diperuntukkan pada subsidi yuran pengasuhan kanak-kanak taska bagi taska institusi dan taska di rumah.
Selain itu sebanyak RM2,816,000 diperuntukkan kepada 44 buah taska komuniti sebagai geran operasi bagi taska komuniti yang mengambil kanak-kanak dari keluarga berpendapatan kurang daripada RM5,000 sebulan.

Subsidi yuran pengasuhan kanak-kanak taska di tempat kerja sektor awam hendaklah dimohon dan akan dibayar terus oleh kementerian masing-masing bagi pendapatan isi rumah kurang daripada RM5,000 sebulan merujuk kepada Pekeliling Perkhidmatan Bil.

38, Tahun 2013.
38, Tahun 2013.

Jadi untuk yang masih keliru, sekarang ini kalau tidak ada taska di tempat kerja, kementerian ada menyediakan subsidi kepada penjawat awam supaya mereka boleh mendapatkan subsidi itu untuk mendaftar anak di taska yang berdaftar yang berdekatan dengan tempat kerja.

Satu jawatankuasa khas bagi mengawal selia secara bersepadu Pertubuhan dan Operasi Institusi Pendidikan Awal Kanak-kanak di Malaysia telah ditubuhkan pada tahun 2016.
Jawatankuasa Khas ini dipengerusikan bersama oleh Yang Berhormat Menteri Pendidikan dan Yang Berhormat Menteri Pembangunan Wanita, Keluarga dan Masyarakat serta diurusetiakan secara bersama oleh kedua-dua kementerian.

Penubuhan jawatankuasa ini bertitik tolak daripada senario pendidikan awal kanak- kanak di Malaysia yang dikuatkuasakan di bawah akta yang berbeza dan dilaksanakan oleh beberapa kementerian dan agensi kerajaan serta bukan kerajaan.
Selain itu terdapat juga institusi pendidikan awal kanak-kanak yang ditubuhkan dan didaftarkan di bawah enakmen kerajaan negeri masing-masing.
Jawatankuasa ini diberi kuasa untuk mengawal selia, menyelaras dan mengumpulkan maklumat berkaitan institusi pendidikan awal kanak-kanak berdasarkan Akta Peraturan dan Garis Panduan Sedia Ada dan merintis penubuhan badan khas yang mempunyai kuasa eksekutif untuk memantau pelaksanaan pendidikan awal kanak-kanak, menyelaras dan mengawal selia semua institusi pendidikan awal kanak-kanak di Malaysia tanpa meminggirkan hak dan tanggungjawab sedia ada setiap kementerian dan agensi yang terlibat dalam menyediakan pendidikan awal kanak-kanak di Malaysia.
Buat masa ini yang kita boleh lihat terus adalah tiga kementerian, kementerian kita - taska; Kementerian Pendidikan - tadika; dan Kementerian Luar Bandar – KEMAS.

Jadi kita perlu koordinasikan semuanya.

Kementerian tidak melakukan sebarang unjuran buat masa ini bagi bilangan pelajar berumur 2 hingga 6 tahun yang akan berdaftar di taska.
■1140 Seksyen 2, Akta Taman Asuhan Kanak-kanak 1984 menyatakan bahawa, “Taman asuhan kanak-kanak, ertinya mana-mana premis yang menerima masuk empat orang atau lebih kanak-kanak di bawah umur empat tahun dari lebih daripada satu isi rumah untuk dijaga dengan upah”.

Tuan Yang di-Pertua, isu wanita.

Inisiatif untuk membantu serta meningkatkan bilangan wanita profesional untuk kembali bekerja.
Untuk makluman Yang Berhormat Senator Dato’ Ong dan Yang Berhormat Senator Puan Lim, portal flexWorkLife.my telah dilancarkan oleh Talent Corp. pada 8 Julai 2013 untuk membina jaringan antara majikan dan pekerja untuk mengoptimumkan integrasi antara kehidupan harian dan kerja serta meningkatkan kecekapan kerja.

DN 4.9.2018 21 Portal ini merupakan repository idea dan amalan terbaik yang dilaksanakan oleh majikan berkaitan aturan kerja anja dan kemudahan mesra keluarga.
Selain daripada menyasarkan semua agensi kerajaan untuk mewujudkan pusat penjagaan kanak-kanak di tempat kerja menjelang 1 Januari 2019, penjawat awam wanita juga diperuntukkan cuti bersalin bergaji sebanyak 360 hari sepanjang perkhidmatan.

Manakala tujuh hari pula diperuntukkan untuk bapa yang bekerja sebagai penjawat awam.

Di dalam Bajet 2018, kerajaan telah mencadangkan untuk menambah cuti bersalin mandatori daripada 60 hari kepada 90 hari bagi sektor swasta.
Status terkini cadangan tersebut boleh dirujuk dengan Kementerian Tenaga Manusia (KTM).

Yang Berhormat Senator Puan Lim Hui Ying, kementerian menyokong sebarang usaha untuk menyasarkan 30 peratus wanita sebagai Ahli Parlimen kerana ia akan menggalakkan lebih ramai wanita terlibat dalam bidang politik.

Jawatankuasa Pilihan Khas Hak Asasi dan Kesaksamaan Gender merupakan antara cadangan penubuhan jawatankuasa perintis yang dipilih berdasarkan hala tuju negara.
Inisiatif kerajaan dalam menghapuskan diskriminasi dan menangani hak kesamarataan.

Yang Berhormat Senator Dato’ Ong dan Yang Berhormat Senator Puan Lim, kerajaan mengiktiraf bahawa peranan wanita dalam menyumbang kepada pembangunan negara adalah selari dengan lelaki.

Justeru, mereka tidak patut didiskriminasikan dalam aspek sosial, ekonomi dan politik memandangkan prinsip kesaksamaan gender telah dinyatakan dalam Perlembagaan Persekutuan.
Justeru, wanita dalam tenaga kerja perlu diberi peluang yang sama dalam aspek gaji dan kenaikan pangkat.

Oleh itu sebarang ketidaksamaan boleh dilaporkan kepada KTM atau Kementerian Tenaga Manusia untuk tindakan selanjutnya.

If there is any complaint, they can lodge.

Kementerian sedang giat mengadakan sesi perundingan bagi membincangkan kerangka dan kandungan yang akan dikemukakan kepada Jabatan Peguam Negara, AG’s Chambers untuk digubal menjadi satu Akta Kesaksamaan Gender.
Pada masa ini kementerian telah mengadakan rundingan dan sesi perkongsian bersama Kementerian Luar Negeri, Kementerian Tenaga Manusia, Jabatan Kemajuan Islam Malaysia, Parlimen Malaysia, Joint Action Group for Gender Equality (JAG), National Council of Women’s Organization Malaysia, dan AGC.
Seterusnya kementerian akan mendapatkan pandangan dan maklum balas daripada JAKIM, AGC, badan-badan keagamaan dan kerajaan-kerajaan negeri mengenai cadangan penggubalan akta khusus bagi menangani isu kesaksamaan gender.

So, stakeholder consultation is happening at the moment, dengan izin.

Tindakan kerajaan berkaitan penggubalan undang-undang dalam menangani isu stalking dan gangguan seksual melalui mesej telefon ataupun media sosial.
Untuk Yang Berhormat Senator Dato’ Ong, kementerian prihatin terhadap keperluan perundangan baru bagi membantu dan melindungi masyarakat terutamanya golongan wanita dan institusi keluarga.

Akta Keganasan Rumah Tangga, Akta 521 telah pun dipinda pada tahun lepas dan telah mengambil kira elemen stalking dalam pindaan tersebut.
Pindaan 2017 telah memperluaskan tafsiran keganasan rumah tangga untuk turut merangkumi tindakan pelaku berhubung dengan mangsa atau berhubung dengan pihak ketiga tentang mangsa dengan niat untuk mengaibkan kehormatan mangsa itu melalui apa-apa cara elektronik atau sebaliknya.

Dengan memperluaskan tafsiran tersebut secara tidak langsung pelaku boleh disabitkan dengan perilaku atau perbuatan yang mempunyai elemen stalking termasuk mesej telefon atau media sosial seperti yang dinyatakan dalam Akta 521.
Tuan Yang di-Pertua, Yang Berhormat Senator Dato’ Isa bertanya berkenaan bilangan pendaftaran suri rumah bagi Program i-Suri yang telah pun dilancarkan.

Sehingga 28 Ogos 2018, seramai 6,318 orang telah pun berdaftar.

Bagi statistik orang Asli pula, kementerian masih sedang dalam proses mendapatkan statistik mengikut pecahan terperinci.

Pendaftaran eKasih sekarang di bawah bidang kuasa ICU, JPM.
Jadi mereka kena berdaftar dengan ICU dulu, kemudian pergi ke KWSP untuk mendapatkan borang permohonan untuk Program i-Suri.

22 DN 4.9.2018 Isu kanak-kanak, perkahwinan kanak-kanak Tuan Yang di-Pertua.
Untuk makluman Yang Berhormat Senator Puan Lim Hui Ying, Yang Amat Berhormat Timbalan Perdana Menteri merangkap Menteri Pembangunan Wanita, Keluarga dan Masyarakat telah pun menjawab pertanyaan bagi jawab lisan berkaitan perkahwinan kanak-kanak serta usaha- usaha kerajaan bagi menangani masalah ini dalam Dewan pada 27 Ogos 2018.
Mengenai maklumat kes kanak-kanak perempuan berusia 11 tahun, kertas siasatan PDRM termasuk laporan pemeriksaan perubatan kes kanak-kanak 11 tahun tersebut telah diserahkan kepada Peguam Negara untuk tindakan selanjutnya.

JKM juga telah melihat aspek sosial kanak-kanak tersebut dan kanak-kanak didapati berada di dalam functioning family.
Berdasarkan semakan dengan Mahkamah Rendah Syariah Gua Musang pada 4 September 2018, hari ini ya, tiada permohonan pengesahan perkahwinan dibuat oleh mana- mana pihak di mahkamah untuk kes tersebut.

Rumah perlindungan untuk kanak-kanak yang menjadi mangsa.

Yang Berhormat Senator Dato’ Sri Ti Lian Ker telah membangkitkan isu berkenaan rumah perlindungan kanak- kanak.
Kanak-kanak yang ditempatkan di tempat selamat atau rumah kanak-kanak adalah kanak-kanak yang memerlukan pemeliharaan dan perlindungan termasuk mangsa jenayah seksual atau penganiayaan di bawah seksyen 17, Akta Kanak-kanak 2001.

Kemasukan kanak-kanak ke RKK adalah melalui perintah mahkamah.

Jadi kena melalui mahkamah.


Sekiranya terdapat keganasan rumah tangga dan penganiayaan dalam perkahwinan tersebut, kanak-kanak yang terlibat juga boleh diberikan perlindungan di bawah Akta Kanak-kanak 2001 atau Akta Keganasan Rumah Tangga 1994.

Untuk isu Sekolah Tunas Bakti yang dibangkitkan oleh Yang Berhormat Senator Puan Asmak, kementerian melalui JKM bertanggungjawab dalam memberi perkhidmatan kepada kanak-kanak yang memerlukan pemulihan di institusi.
Sekolah Tunas Bakti (STB) adalah salah satu daripada institusi pemulihan kanak-kanak yang ditubuhkan di bawah Akta Kanak-kanak 2001.

Pada masa ini terdapat sembilan buah STB di seluruh negara yang boleh menempatkan seramai 1,400 orang kanak-kanak pada satu-satu masa.

Sehingga Jun tahun ini, seramai 941 orang kanak-kanak ditempatkan di STB.

Ini bermaksud masih ada banyak ruang lagi yang kita boleh gunakan untuk menampung keperluan ini jika ini.
Memandangkan STB sedia ada di Pantai Timur iaitu STB Jerantut di Pahang dan STB Marang, di Terengganu masih mampu menampung bilangan kemasukan kanak-kanak yang memerlukan pemulihan, JKM ini tiada perancangan untuk membina STB di negeri Kelantan pada masa ini.

Sepanjang tempoh kanak-kanak ditempatkan di STB, kanak-kanak akan menjalani program termasuk kerohanian.

Dari aspek kerohanian, kanak-kanak akan mengikuti program pengajaran dan pembelajaran berkaitan bidang akidah, ibadah dan akhlak.
Bagi kanak-kanak yang beragama Islam, mereka wajib mengikuti program dan kelas agama.

Mereka juga akan ke masjid untuk solat Jumaat.

Manakala bagi kanak-kanak yang bukan beragama Islam, mereka juga akan mengikuti program keagamaan mengikut agama masing-masing termasuk mereka dibawa ke kuil, tokong ataupun gereja.

Aspek pendidikan moral turut dilaksanakan.

Lain-lain bentuk pemulihan yang disediakan kepada kanak-kanak di institusi adalah seperti berikut.
Pertama akademik, kanak- kanak diberi peluang untuk bersekolah mengikut aliran perdana sama ada di sekolah luar atau sekolah yang disediakan di dalam institusi.

Kedua, kemahiran dan vokasional disediakan kepada kanak-kanak sebagai bekalan kepada mereka dengan kemahiran tertentu untuk dijadikan jaminan hidup apabila keluar daripada institusi kelak.
Antara bidang kemahiran ataupun vokasional yang disediakan adalah seperti automotif, pendawaian elektrik, kimpalan, batu bata, bakeri, jahitan, pertukangan, pertanian dan landskap.

Ketiga, aktiviti kokurikulum disediakan dalam bentuk rekreasi bagi tujuan untuk meningkatkan semangat juang, jati diri dan bekerja secara berpasukan, teamwork dalam diri kanak-kanak.
Isu kanak-kanak berkeliaran disebabkan ibu bapa, ya silakan... DN 4.9.2018 ■1150 23 Puan Asmak binti Husin: Sedikit pencerahan berkaitan dengan Sekolah Tunas Bakti tadi Kelantan oleh kerana masih banyak lagi ruang maka tidak ada perancanganlah.
Cuma soalan saya adalah apakah kerajaan ada bantuan sokongan kepada keluarga yang berpendapatan rendah untuk menziarahi kanak-kanak ini sebab dalam kajian yang saya baca di peringkat universiti kanak-kanak ini menghadapi masalah apabila tidak ada sokongan keluarga terdekat ketika proses pemulihan.

Sekian, terima kasih.

Puan Hannah Yeoh: Terima kasih.


Soalan yang baik sekali saya ada membuat satu lawatan dan saya diberitahu oleh badan pengurusan rumah tersebut bahawa mereka akan melihat jika kanak-kanak itu tidak dilawati oleh ibu bapa, pengurusan akan bertanya kenapa.
Kalau ibu bapa tiada duit untuk datang melawat mereka ada buat program bersama di mana pengurusan akan membawa kanak-kanak tersebut untuk melawat ibu bapa sekali sekala untuk pastikan hubungan itu masih ada dan terutamanya kanak-kanak yang rindu keluarga, pengurusan akan lihat case-by-case.

Terima kasih.

Yang Berhormat Senator Dato’ Haji Mohd Suhaimi membangkitkan isu kanak-kanak berkeliaran disebabkan ibu bapa bermasalah dan dibuang sekolah.
Kanak-kanak yang didapati ditinggalkan tanpa pengawasan yang sewajarnya atau di abai oleh ibu bapa atau penjaga ditakrifkan sebagai kanak-kanak yang memerlukan perlindungan dan pemeliharaan di bawah Akta Kanak-kanak 2001.

Orang awam yang mempunyai maklumat mengenai kanak-kanak sebegini boleh melaporkan kes tersebut kepada pihak JKM untuk tindakan segera.

JKM akan melakukan siasatan termasuklah menemu ramah ibu bapa dan komuniti setempat untuk membuat pengesahan.
Jika didapati tiada tindakan perlindungan diperlukan JKM akan melalukan intervensi yang bersesuaian seperti kaunseling kepada kanak-kanak dan keluarga.

Sekiranya seorang kanak-kanak digantung sekolah atau dibuang sekolah, Kementerian Pendidikan menyediakan saluran rayuan bersekolah semula kepada ibu bapa murid tersebut melalui Pejabat Pendidikan Daerah (PPD) dan Jabatan Pendidikan Negeri (JPN).
Pihak PPD dan JPN bertanggungjawab memastikan murid tersebut ditempatkan semula sama ada di sekolah yang sama atau di sekolah yang lain.

Isu kekeluargaan dan keibubapaan.

Perancangan untuk mengadakan kursus keibubapaan secara sukarela yang telah pun dibangkitkan oleh Yang Berhormat Senator Dr. Mohd Nor.

Kementerian menyambut baik saranan beliau mengenai cadangan mengadakan kursus keibubapaan secara sukarela.
Kementerian melalui Lembaga Penduduk dan telah melaksanakan kursus berkaitan Pembangunan Keluarga Negara keibubapaan di seluruh negara.

(LPPKN) Pada tahun 2017 dan sehingga Jun 2018, LPPKN telah mengadakan sebanyak 243 kursus yang memberi manfaat kepada 7,334 orang peserta.

Kursus yang dianjurkan ini adalah terbuka kepada umum dengan tertakluk kepada fi dan caj minimum kepada peserta.

LPPKN juga menjalin kerjasama dengan pihak NGO untuk menyebarkan pendidikan kekeluargaan.
Pada tahun 2017 sehingga Jun 2018 sebanyak 76 NGO telah diluluskan peruntukan bagi melaksanakan 120 program kepada kumpulan sasar.

Pengisian program dan kursus ini adalah berkaitan kekeluargaan, keibubapaan, persediaan perkahwinan dan pemantapan perkahwinan.

Seramai 18,250 orang peserta telah mendapat manfaat.

Setakat ini belum ada negara yang melaksanakan sepenuhnya kursus keibubapaan secara berwajib melalui penguatkuasaan undang-undang kepada umum.
Pada masa ini kursus keibubapaan secara berwajib hanya dilaksanakan atas perintah mahkamah kepada ibu bapa yang didapati melakukan pengabaian di bawah Akta Kanak-kanak 2001 iaitu diarahkan menghadiri Bengkel Interaktif.

Bengkel Interaktif melibatkan keluarga dan kanak-kanak bagi meningkatkan kesedaran mereka tentang tanggungjawab dan peranan terhadap penjagaan kanak-kanak selaras dengan keperluan Akta Kanak-kanak 2001.
Penglibatan ibu bapa atau penjaga dalam bengkel ini seperti menghadiri sesi kaunseling individu, kaunseling keluarga dan kursus keibubapaan dalam membincangkan permasalahan sosial anak-anak mereka amat penting terutama dalam meningkatkan hubungan di antara ibu bapa dengan kanak-kanak.

24 DN 4.9.2018 Penambahbaikan kerajaan terhadap kemudahan perkhidmatan, penjagaan kesihatan untuk warga emas selari dengan manifesto yang telah pun dibangkitkan oleh Yang Berhormat Senator Tuan Chandra Mohan.
Kementerian sedang menyemak semula dan meminda Pelan Tindakan Warga Emas Negara bagi tempoh 2018 sehingga 2030 yang mana keperluan tersebut adalah berdasarkan kepada penemuan kajian kemudahan dan perkhidmatan bagi menepati keperluan warga emas di Malaysia menjelang 2030 yang dilaksanakan oleh Institut Penyelidikan, Penuaan Malaysia, Universiti Putra Malaysia pada tahun 2017.
Berdasarkan kepada keperluan semasa serta cadangan daripada kajian tersebut beberapa program atau tindakan baru telah dimasukkan di dalam draf pelan tindakan tersebut agar ia kekal relevan dalam menghadapi isu dan cabaran penuaan, antaranya adalah: (i) (ii) (iii) meningkatkan penglibatan komuniti based organization, NGO dan sektor swasta melalui tanggungjawab sosial korporat dalam program pembangunan warga emas; membangunkan dan melaksanakan pelan pembangunan strategik kebangsaan pengajian dan guna tenaga warga emas di Malaysia; dan mengkaji pemberian insentif kewangan kepada penjaga warga emas yang sah di rumah.
Jadi untuk warga emas yang masih tinggal dengan keluarga, mereka mempunyai keluarga kementerian ini mempunyai Pusat Aktiviti Warga Emas (PAWE) di seluruh negara untuk menggalakkan mereka terus bergaul keluar waktu tengah hari untuk bercampur dengan kawan-kawan dalam aktiviti harian.
Untuk yang tidak mempunyai ahli keluarga, kementerian ini mempunyai Rumah Seri Kenangan yang menjaga mereka sehingga untuk ramai daripada mereka yang masuk dan tiada ahli keluarga kementerian ini akan menjaga mereka sepanjang hayat.

Tuan Chandra Mohan A/L S.Thambirajah: Tuan Yang di-Pertua.

Terima kasih atas jawapan tadi tetapi saya mengalu-alukan tindakan untuk mengulang kaji dasar dan sebagainya.

Saya cuma nak sebut tentang apa yang saya bahaskan sebenarnya.
Apa yang saya bahaskan hari itu bukan fokus kepada kementerian Yang Berhormat Menteri.

Isu saya mungkin masa diambil nota itu silap, fokus saya ialah kalau kita tengok dasar itu okay memang ada kelemahan tetapi sekarang ada cadangan untuk baiki.

Akan tetapi isu saya ialah dalam dasar itu ada tetapi Kementerian Kesihatan tidak ikut dasar itu dari segi kemudahan-kemudahan, kalau kita tengok dalam dasar itu ia sebut fasal kemudahan.

Fasal ini bukan kementerian komuniti sahaja kementerian lain pun kena.
So, dari isu kemudahan geriatric, baik dari segi hospital dan juga pakar lebih kepada Kementerian Kesihatan.

Terima kasih.
Terima kasih.

Puan Hannah Yeoh: Terima kasih Yang Berhormat Senator saya pasti Kementerian Kesihatan akan menjawab isu yang telah dibangkitkan dan setelah pilihan raya 9 Mei saya rasa seluruh negara Malaysia kita kena mengkaji semula semua pelan untuk warga emas, kerana kalau Perdana Menteri kita berusia 93 tahun dan masih boleh bekerja dan memimpin negara saya rasa untuk golongan warga emas tiada masa untuk bersara dan negara sekarang memerlukan semua untuk menyumbang tenaga membina semula negara.
Tuan Yang di-Pertua, sekali lagi terima kasih saya ucapkan kepada semua Ahli Yang Berhormat Senator kerana telah menyatakan keprihatinan, pandangan dan cadangan ke atas isu berkaitan wanita, kanak-kanak, Orang Kurang Upaya dan warga emas.

Kementerian ini menerima segala cadangan dan teguran secara terbuka serta akan mengambil tindakan sewajarnya ke atas semua input berkenaan.
Akhir sekali saya ingin menyeru kepada semua Ahli Yang Berhormat Senator untuk terus menyokong usaha-usaha kerajaan khususnya Kementerian Pembangunan Wanita, Keluarga dan Masyarakat bagi memastikan setiap lapisan masyarakat dan semua rakyat menerima faedah dan terus dilindungi demi kesejahteraan negara.

Sekian, terima kasih.

Timbalan Yang di-Pertua: Terima kasih Yang Berhormat Timbalan Menteri kita iaitu Puan Yeoh dan juga sekarang saya beralih kepada nombor dua pula.
Minta wakil daripada Kementerian Kewangan, dipersilakan.

DN 4.9.2018 11.59 pagi.

25 Timbalan Menteri Kewangan [Dato’ Haji Amiruddin bin Hamzah]: Bismillahi Rahmani Rahim.

Assalamualaikum warahmatullahi wabarakatuh dan salam sejahtera.

Terima kasih Tuan Yang di-Pertua kerana memberikan ruang dan peluang kepada Kementerian Kewangan untuk memberi penggulungan dan juga jawapan kepada persoalan- persoalan yang telah ditimbulkan.
Saya ingin mengucapkan terima kasih kepada semua Ahli Yang Berhormat iaitu seramai 49 orang yang telah mengambil bahagian dalam perbahasan Titah Seri Paduka Yang di-Pertuan Agong dan Dewan mulia ini dari 28 Ogos sehingga 3 September, yang antara lain telah menyentuh portfolio Kementerian Kewangan.

Semua pandangan, teguran dan cadangan yang diberikan oleh Ahli-ahli Yang Berhormat berhubung perkara yang telah dibangkitkan berkaitan Kementerian Kewangan memang amat kita hargai.
■1200 Tuan Yang di-Pertua, izinkan saya memberikan penjelasan kepada beberapa perkara yang telah dibangkitkan di bawah tanggungjawab Kementerian Kewangan berdasarkan isu-isu yang telah dibangkitkan.

Pertamanya ialah tentang hutang kerajaan.

Soalan oleh Yang Berhormat Senator Puan Sopiah binti Sharif berkenaan kesan pengumuman hutang kerajaan sebanyak RM1 trilion.
Tuan Yang di-Pertua, Kerajaan Pakatan Harapan telah mengambil langkah yang lebih komprehensif dan berhemah dalam meneliti kedudukan kewangan Kerajaan Persekutuan.

Secara keseluruhannya, kedudukan komitmen hutang dan liabiliti kerajaan adalah berjumlah RM1.087 trilion atau 80.3 peratus daripada KDNK sehingga 31 Disember 2017.

Daripada jumlah ini, hutang Kerajaan Persekutuan adalah sebanyak RM686.8 bilion ataupun 50.8 peratus daripada KDNK.
Manakala komitmen liabiliti luar jangka yang perlu ditanggung oleh kerajaan adalah berjumlah RM199.1 bilion ataupun 14.6 peratus daripada KDNK.

Baki sebanyak RM201.4 bilion ataupun 14.9 peratus daripada KDNK adalah bayaran pajakan kewangan ataupun financial lease bagi tempoh 2017 hingga 2045 ke atas projek yang dilaksanakan secara Public-Private Partnership (PPP) di bawah Unit Kerjasama Awam Swasta (UKAS).
Kesemua ini merupakan obligasi tunai kerajaan sehingga tahun 2045 yang perlu ditanggung melalui peruntukan tahunan bagi membiayai bayaran khidmat hutang dan bayaran pokok hutang serta bayaran pajakan kewangan.

Ini adalah selaras dengan piawaian antarabangsa, sebagaimana yang telah digariskan di dalam Government Finance Statistics 2014 oleh International Monetary Fund (IMF).
Pada masa hadapan, menerusi perakaunan akruan, kerajaan mengambil langkah proaktif untuk melaporkan kedudukan keseluruhan iaitu hutang dan liabiliti kerajaan yang lebih komprehensif dan menggambarkan obligasi sebenar kerajaan, selaras dengan manual Public Sector Debt Statistics, dan International Public Sector Accounting Standards (IPSASs).
Dengan turut mengambil kira komitmen liabiliti luar jangka, kerajaan dapat mengenal pasti sekiranya syarikat dengan hutang yang dijamin kerajaan tidak mempunyai kapasiti untuk membuat bayaran balik faedah dan pokok berikutan model perniagaan yang tidak kukuh serta kegagalan tadbir urus syarikat seumpama yang kita lihat berlaku kepada 1MDB.

Sekiranya perkara ini tidak diatasi dan memandangkan hutang ini dijamin oleh Kerajaan Persekutuan, maka ia akan menjejaskan kredibiliti kerajaan dan negara.
Seterusnya, ini menjejaskan keyakinan pelabur domestik dan antarabangsa kepada ekonomi dan kewangan negara.

Sekiranya perkara ini berlaku, maka akan mengakibatkan kesan negatif rantaian yang besar dan signifikan, meliputi kejatuhan aktiviti ekonomi dan pelaburan, pengeluaran aliran modal asing, outflow of capital, dengan izin, kerugian kepada sektor swasta, pemberhentian pekerja dan akhirnya menjejaskan kesejahteraan rakyat.
Langkah kerajaan dalam mengambil kira semua hutang dan obligasi kerajaan adalah lebih berhemah ataupun prudent, dengan izin, dan realistik, khususnya daripada aspek pengurusan kewangan negara.

Ini bagi memastikan sebarang keputusan yang diambil oleh kerajaan adalah lebih menyeluruh dan tidak membebankan kedudukan kewangan kerajaan berdasarkan maklumat yang lebih tepat dan komprehensif.
26 DN 4.9.2018 Kementerian juga yakin dengan langkah ini, keyakinan pelabur dalam jangka sederhana dan panjang, akan lebih kukuh berikutan langkah kerajaan yang lebih competent, accountable dan transparent ataupun polisi CAT itu.
Keduanya Tuan Yang di-Pertua bagi menjawab perkara-perkara yang telah ditimbulkan oleh Yang Berhormat Senator Dr. Mohd Nor bin Haji Monutty, Yang Berhormat Senator Dato’ Dr. Ananthan A/L Somasundaram, Yang Berhormat Senator Datuk Haji Yahaya bin Mat Ghani @ Abbas, Yang Berhormat Senator Datuk Sambathan A/L Manickam, Yang Berhormat Senator Datuk Mohan A/L Thangarasu berkenaan pemansuhan bantuan sara hidup ataupun BR1M.
Tuan Yang di-Pertua, pada masa ini, kerajaan komited dalam membantu meringankan beban perbelanjaan harian rakyat yang berpendapatan rendah.

Kerajaan akan mewujudkan peluang pekerjaan yang lebih banyak serta membuat penilaian sewajarnya dalam pemberian Bantuan Sara Hidup (BSH) kepada individu yang benar-benar layak.

Dalam usaha untuk mewujudkan lebih banyak peluang pekerjaan, sememangnya kita mengalu-alukan sangat Foreign Direct Investment (FDI) dalam erti kata yang sebenarnya.
Mereka membawa masuk modal dari luar, membawa masuk kepakaran tetapi kemudiannya wang, modal dan kepakaran yang ada itu digunakan untuk contohnya membina kilang-kilang yang kemudiannya memberikan peluang pekerjaan kepada rakyat tempatan.

Tidak seperti yang dikatakan FDI sebelum ini, wang dikatakan dibawa dari luar tetapi pekerjanya, jenteranya, bahannya dan semuanya dibawa masuk dari luar yang sebenarnya tidak menepati kehendak yang kita sebutkan sebagai FDI itu.
Pada setiap tahun Kementerian Kewangan melalui agensi iaitu Lembaga Hasil Dalam Negeri akan membuat semakan semula permohonan BSH ataupun Bantuan Sara Hidup termasuk penerima sedia ada, bagi memastikan maklumat yang dikemukakan oleh pemohon adalah tepat dan hanya pemohon yang benar-benar layak sahaja yang akan menerima Bantuan Sara Hidup.
Pelaksanaan proses verifikasi dibuat secara menyeluruh terutamanya dalam mengenal pasti pendapatan terkini pemohon dengan membuat semakan data bersama 13 agensi kerajaan, 13 Tuan Yang di-Pertua.

Kalau boleh saya sebut sebahagian di sini iaitu Kumpulan Wang Simpanan Pekerja, Jabatan Perkhidmatan Awam, Jabatan Akauntan Negara, Polis Diraja Malaysia, Jabatan Hal Ehwal Veteran, Unit Urusan Gaji Angkatan Tentera dan seterusnya sampailah ke Lembaga Hasil Dalam Negeri.
Jadi, memang banyak yang kita rujuk supaya kita dapat pastikan bahawa penerima yang menerima Bantuan Sara Hidup ini benar-benar layak dan mereka jatuh dalam kategori yang hendak diberikan Bantuan Sara Hidup.

Kerajaan akan memuktamadkan cadangan penambahbaikan Bantuan Sara Hidup dalam jangka masa terdekat dan seterusnya membentangkan kepada Jemaah Menteri untuk pertimbangan dan persetujuan.
Kerajaan juga akan memastikan semua bantuan dan insentif adalah berkesan dan menepati kumpulan sasar yang telah ditetapkan.

Tuan Yang di-Pertua, seterusnya saya ingin menjawab apa yang dibangkitkan oleh Yang Berhormat Senator Tuan Chandra Mohan A/L S. Thambirajah berkenaan dengan kutipan cukai GST dan cukai pendapatan.
Jawatankuasa siasatan ketidakpatuhan membuat bayaran balik ITC GST dalam tempoh waktu yang ditetapkan telah ditubuhkan pada 14 Ogos 2018 yang dipengerusikan oleh Ketua Setiausaha Perbendaharaan dan diuruskan oleh Unit tersebut masih dalam proses Audit Dalam Kementerian Kewangan.

Jawatankuasa menjalankan siasatan.

Jadi, untuk makluman semua dan kita tahu bahawa Ketua Setiausaha Perbendaharaan yang sebelum ini telah pun dilantik untuk menjadi Ketua Setiausaha Negara dan jawatannya masih lagi kosong.
Sementara menunggu ia diisi, unit ini akan ataupun jawatankuasa ini akan meneruskan siasatan ini.

Manakala isu cukai pendapatan yang terlebih bayar oleh pembayar-pembayar cukai kini sedang dalam siasatan pihak Polis Diraja Malaysia.

Kementerian Kewangan yakin bahawa kes ini akan dapat kita tangani sebaik mungkin dalam masa yang terdekat.
Dalam pada itu, Kementerian Kewangan juga sedang menyemak semula mekanisme sedia ada untuk menambah baik dan memantapkan lagi tatacara dan prosedur bayaran balik cukai yang terlebih bayar tersebut agar dapat dilaksanakan dengan teratur dan mengambil kira kedudukan kewangan semasa Kerajaan Persekutuan.

DN 4.9.2018 ■1210 27 Kementerian Kewangan amat menghargai cadangan Yang Berhormat Senator Chandra Mohan dan sebarang tindakan susulan akan dibuat bergantung kepada hasil siasatan PDRM kelak.

Sila.
Sila.

Tuan Chandra Mohan A/L S. Thambirajah: Tuan Yang di-Pertua, saya amat berterima kasih atas siasatan yang telah dilakukan.

Akan tetapi kalau kita tengok dari antara cadangan yang saya buat dalam perbahasan saya adalah satu, untuk siasatan dua-dua kes ini.

Akan tetapi kalau kita tengok selain daripada itu, dari segi skop kedua-dua ini adalah terhad kepada kejadian ini.

GST untuk kejadian dan Inland Revenue Board untuk Inland Revenue Board.
Dalam perbahasan saya, saya juga minta Jawatankuasa Khas untuk siasat.

Dalam passing itu saya buat- fasal kalau kita tengok, kerajaan pegang deposit di lain-lain tempat pun, banyak jenis deposit kita pegang.

So, keraguan saya kemungkinan dan baru- baru ini kalau kita tengok statement accrual accounting standards dan sebagainya, standard yang dipakai.

Keraguan saya ialah sama ada deposit-deposit selain dari dua ini mungkin akan di salah gunakan.
So, cadangan saya ialah skop itu, kalau belum lagi, skop itu diperluaskan untuk meliputi selain dari dua ini.

Terima kasih Tuan Yang di-Pertua.

Dato’ Haji Amiruddin bin Hamzah: Terima kasih Yang Berhormat.

Sebenarnya, kalau kita lihat dalam dua kes yang ada itu, terutamanya dalam bayaran-bayaran balik ITC GST itu.

Sebenarnya, ia punya SOP sudah ada.

Cuma pematuhan kepada SOP itu mungkin ada berlaku pelanggaran dan sebagainya.

Akan tetapi apa-apa pun, kita biarkan jawatankuasa untuk membuat siasatan.
Adapun keraguan ataupun kebimbangan Yang Berhormat Senator terhadap deposit-deposit lain yang dipegang oleh pihak kerajaan yang pada suatu masa nanti perlu dipulangkan kepada pemegang-pemegang deposit ini, kita akan ambil perhatian.

Saya kira oleh sebab mungkin kuantumnya itu adalah tidak terlalu besar, mungkin ia tidak sampai ke tahap dua kes yang telah dibangkitkan oleh Yang Berhormat.

Apa-apa pun, kita mengambil maklum cadangan yang disebutkan oleh Yang Berhormat Senator tadi.
Tuan Yang di-Pertua, soalan dua oleh Yang Berhormat Dato Dr. Lucas Umbul, berkaitan dengan bilakah kutipan GST di Sabah dibayar balik kepada negeri Sabah?

Yang Berhormat Senator Dato Dr. Lucas Umbul kata, bila kutipan GST yang dikutip di Sabah hendak bayar balik kepada Sabah ini?

Kesemua hasil kutipan cukai GST dimasukkan ke dalam Kumpulan Wang Disatukan- Consolidated Fund, bersama-sama dengan semua cukai langsung dan cukai tidak langsung lain yang di kutip oleh Kerajaan Persekutuan.
Jadi, semuanya itu disatukan di bawah Kumpulan Wang Disatukan, GST dan juga yang lain-lain lagi, cukai langsung dan cukai tidak langsung yang lain.

Seterusnya, hasil cukai tersebut akan diagihkan melalui peruntukan untuk membiayai aktiviti pembangunan negara dan kesejahteraan rakyat seperti menambahbaik kemudahan infrastruktur jalan raya, kesihatan dan pendidikan seperti mana yang telah di tetapkan dan diluluskan oleh Parlimen.
Tidak lama lagi, insya-Allah dalam 2 November nanti ada bajet speech- belanjawan yang akan dibentangkan oleh Yang Berhormat Menteri Kewangan, kemudian akan dibahaskan di Parlimen, kemudiannya diluluskan, kemudian diangkat kepada Dewan Negara untuk dibentangkan dan dibahaskan.

Jadi, semua ini akan kemudiannya dibelanjakan mengikut peruntukan yang telah diluluskan.

Jadi, isu pembayaran semula kutipan GST yang dipungut di negeri Sabah adalah tidak berbangkit.

Sama ada Sabah ataupun Sarawak.


Walau bagaimanapun, ada cukai SST, ini bukan sales and services tax (SST) yang baharu diluluskan oleh Yang Berhormat sekalian dalam Dewan ini pada bulan yang lepas.

Akan tetapi SST ini ialah state sales tax yang dikutip oleh Kerajaan Negeri Sabah pula merupakan state sales tax iaitu cukai jualan negeri yang mana Kerajaan Negeri Sabah mempunyai hak untuk mengenakan dan mengutip cukai berdasarkan Perkara 95B, Perlembagaan Persekutuan.
28 DN 4.9.2018 Jadi, Sabah pun ada ia punya state sales tax yang tersendiri yang saya tidak mempunyai maklumat sama ada ia dikutip atau pun tidak.

Ataupun kalau sekiranya ia memang dikutip oleh Kerajaan Negeri Sabah, berapa quantum yang kutip setiap tahun.

Akan tetapi di bawah Perlembagaan Persekutuan, Perkara 95B, Kerajaan Negeri Sabah boleh mengenakan state sales tax iaitu cukai jualan negeri yang boleh dikutip di negeri Sabah.
Sarawak juga Tuan Yang di-Pertua, juga mempunyai hak yang sama untuk mengutip state sales tax di atas beberapa perkara yang dibenarkan.

Tuan Yang di-Pertua, seterusnya saya ingin menyentuh tentang soalan yang dibangkitkan oleh Yang Berhormat Senator YBM.

Engku Naimah binti Engku Taib dan Yang Berhormat Senator Datuk Teo Eng Tee @ Teo Kok Chee.

Dato’ Sri Khairudin Samad: Yang Berhormat, minta laluan.

Dato’ Haji Amiruddin bin Hamzah: Sila.


Dato’ Sri Khairudin Samad: Tuan Yang di-Pertua, saya ingin tahu yang LHDN ini.

Ada rakan-rakan saya- ini bukan ahli perniagaan tetapi pegawai kerajaan yang telah menunjukkan kepada saya email, Yang Berhormat Menteri.

Bahawa beliau akan menerima balik lebihan daripada cukai LHDN yang dikenakan.
Akan tetapi selepas tiga hingga empat hari dia menerima email untuk terima lebihan itu, selepas tiga hingga empat hari itu, dia terima lagi satu email bahawa email yang mula-mula itu dibatalkan.

Adakah ini kerana tiada wang?

Ataupun dia akan menerima balik juga lebihan itu?

Terima kasih.

Dato’ Haji Amiruddin bin Hamzah: Terima kasih Yang Berhormat Senator Dato’ Sri Khairudin.
Saya sebenarnya tidak ada maklumat tersebut Yang Berhormat tetapi apa-apa pun saya akan siasat dan akan berikan jawapan bertulis kepada Yang Berhormat.

Akan tetapi apa-apa pun, Kerajaan Persekutuan memang memberi jaminan bahawa wang lebihan yang dibayar oleh pembayar cukai ini akan kita bayar balik.

Cumanya sama ada mungkin salah satu caranya ialah melalui off-setting dengan cukai yang perlu beliau bayar pada tahun berikutnya, mungkin itu salah satu caranya.
Ataupun dibayar balik tunai kepada mereka yang telah terlebih bayar.

Itu merupakan moral imperatives Kerajaan Persekutuan untuk memastikan bahawa yang terlebih bayar ini, kepada mereka yang bukan sahaja menunaikan tanggungjawab mereka, kepada negara untuk membayar cukai, membayar kemudian terlebih bayar, sudah pasti kerajaan tidak akan menganiayai mereka dengan tidak memberi ataupun memulangkan balik wang tersebut.

Cuma mungkin masa sedikit sahaja, Yang Berhormat Dato’ Sri Khairudin Samad.
Seterusnya, saya sebut tadi berkenaan dengan apa yang dibangkit oleh Yang Berhormat Senator Engku Naimah dan juga Yang Berhormat Senator Datuk Teo Eng Tee tentang apakah jaminan harga barang tidak akan membebankan rakyat selepas pengenalan SST bagi menggantikan GST?

Ini suatu yang hebat diperdebatkan di dalam Parlimen dan juga– mungkin tidak sepanjang Parlimen lah, di debatkan di dalam Dewan yang mulia di Dewan Negara ini.
Hasrat kerajaan untuk menggantikan GST dengan SST adalah merupakan pendekatan terbaik buat masa ini bagi membendung kenaikan harga barangan dan perkhidmatan demi menjaga kepentingan pengguna.

Seterusnya, mengurangkan dari segi kos sara hidup rakyat.

Ini kerana SST dikenakan hanya pada satu peringkat sahaja iaitu di peringkat pengilang.

Kalau ia manufacturer, di peringkat pengilang, pengimport, membawa masuk barangan itu daripada luar ataupun penyedia perkhidmatan, service provider.
■1220 Manakala GST dikenakan di setiap peringkat rantaian pembekalan seperti semua yang kita tahu sebelum ini.

Selain itu secara perbandingannya, skop pengenaan SST adalah lebih kecil di mana pelbagai jenis barang dan keperluan asas pengguna tidak dikenakan cukai jualan, manakala cukai perkhidmatan hanya dikenakan ke atas beberapa jenis perkhidmatan tertentu.
Seperti yang semua Ahli Yang Berhormat Senator sedia maklum, Tuan Yang di- Pertua bagi GST dahulu hanya 545 barangan yang dikecualikan daripada dikenakan GST.

Manakala dalam SST ini, ia meningkat 10 kali ganda iaitu sebanyak 5,443 barangan yang dikecualikan daripada dikenakan SST.

DN 4.9.2018 29 Bilangan ini Tuan Yang di-Pertua meningkat dari sehari ke sehari sebabnya Yang Berhormat Menteri Kewangan turun untuk membuat hands-holding session, dengan izin, atau sesi penerangan di negeri-negeri.
Semalam di Seremban banyak soalan yang ditimbulkan dan setiap kali ada hands- holding session ini, Yang Berhormat Menteri Kewangan menggunakan kuasa yang diberikan kepadanya untuk menambah senarai-senarai yang dikecualikan daripada dikenakan SST.

Umpamanya sebelum ini hasil laut seperti yang mewah-mewah Tuan Yang di-Pertua abalone- saya pun jarang makan.

Pergi hotel kalau orang jamu baru makan, hendak beli sendiri tidak lah, Tuan Yang di-Pertua.

Abalone ataupun lobster yang mahal-mahal itu dikenakan.
Lalu timbul, eh ketam macam mana?

Sotong macam mana?

Jadi Yang Berhormat Menteri menggunakan kuasa yang ada padanya untuk mengecualikan semua produk laut crustaceans dan juga molluscs, dengan izin, daripada dikenakan cukai.

Kemudian ditanya pula lagi, tak kanlah ikan masin, udang kering pun hendak kena SST?

Lalu beliau menggunakan sekali lagi kuasanya untuk mengecualikan benda-benda ini yang kita memang guna setiap hari dan terutamanya kumpulan B40 benda ini dikecualikan daripada cukai.
Jadi bilangan 5,443 barangan itu tidak statik macam itu Tuan Yang di-Pertua dan akan terus ditambah mengikut keperluan dan roadshow masih berlangsung.

Saya yakin apabila ada roadshow berlangsung, akan ada lagi barang-barang yang dikecualikan.

Begitulah juga dalam yang disebutkan di dalam CPI basket.

Kalau di bawah GST ada 60 peratus barangan yang dikenakan GST di bawah CPI basket, dalam SST hanya 38 peratus sahaja.
Jadi logiknya, semua ini sepatutnya memberikan pengurangan harga barangan kepada pengguna-pengguna dan disebutkan juga dalam Dewan yang mulia ini bahawa kita anggarkan pada tahun 2018 ini GST kalau diteruskan sepanjang tahun, kita boleh mengutip sebanyak RM44 bilion.

Akan tetapi kalau SST dilaksanakan sepanjang tahun hanya boleh dikutip RM21 bilion.

Maknanya kekurangan sebanyak RM23 bilion.

Jadi di mana perginya RM23 bilion yang kerajaan hilang pungutan ini?
Sudah tentulah sepatutnya ia kembali kepada poket-poket rakyat yang tidak perlu mengeluarkan belanja yang lebih besar untuk membeli barangan keperluan.

Itu pada asasnya.

Walau bagaimanapun, terdapat pelbagai faktor lain selain elemen cukai yang boleh menyumbang ke arah perubahan harga barang dan seterusnya memberi kesan kepada kos sara hidup.

Ini termasuk aspek permintaan dan penawaran pada suatu tempoh masa.
Jadi memang kita tahu bahawa kalau berlakunya selalunya dalam musim-musim perayaan apabila permintaan terhadap suatu barangan itu tinggi pada waktu itu dan pengeluarannya rendah, sudah tentulah akan berlaku peningkatan harga pada ketika itu.

Ataupun berlaku kadar tukaran wang asing yang meningkat.

Jadi kadang-kadang barangan ini ialah barangan yang kita import.

Maka pada waktu itu kita akan lihat bahawa harga akan meningkat.

Harga pasaran minyak dunia dan faktor cuaca juga memainkan peranan.
Apabila faktor cuaca yang tidak menentu menyebabkan pengeluaran bahan makanan dan sebagainya menjadi kurang, permintaan masih begitu kekal.

Jadi apabila ini berlaku, berlaku juga kenaikan pada harga barangan.
Bagi memastikan pihak tertentu tidak mengambil peluang menaikkan harga barang sewenang-wenangnya selepas pengenalan SST, kerajaan melalui Kementerian Perdagangan Dalam Negeri dan Hal Ehwal Pengguna (KPDNHEP) akan melaksanakan beberapa inisiatif seperti menguatkuasakan Akta Kawalan Harga dan Anti Pencatutan 2011 melalui Peraturan Kawalan Harga Barang dan sebagainya.
Kedua, melaksanakan tindakan penguatkuasaan dalam road show yang dibuat untuk hands holding SST ini, kedua-dua menteri ini biasanya hadir, Yang Berhormat Menteri Kewangan dan juga Yang Berhormat Menteri Perdagangan Dalam Negeri dan Hal Ehwal Pengguna, kita, dengan izin, work hand-in-hand untuk memastikan bahawa hasrat kerajaan dalam melaksanakan tax regime yang baharu ini benar-benar dapat memberikan kelegaan kepada rakyat dengan harga yang tidak meningkat.
30 DN 4.9.2018 Tuan Yang di-Pertua, seterusnya saya ingin bangkitkan tentang apa yang dibangkitkan oleh Yang Berhormat Senator Dato' Hajah Fahariyah binti Haji Md Nordin tentang beberapa kekeliruan ataupun tentang defisit pendapatan GST semasa tax holiday tiga bulan apabila kita umumkan bahawa GST itu di-zerorised-kan kadarnya dengan izin.

Kadarnya dikosongkan GST masih hidup tetapi kadarnya itu dikosongkan, disifarkan pada Jun, Julai dan Ogos selama tiga bulan.
Jadi Yang Berhormat Senator Dato' Hajah Fahariyah binti Hj Md Nordin bertanya, sudah tentu tax holiday tiga bulan itu tidak memberikan hasil kepada kerajaan.

Jadi selaras dengan pelaksanaan GST yang disifarkan itu, kerajaan menjangkakan kehilangan hasil adalah sebanyak RM11 bilion bagi tempoh tiga bulan tersebut.

Ini berdasarkan andaian kutipan sebanyak RM44 bilion setahun ataupun purata RM3.65 bilion sebulan.
itu, disifarkan kadarnya Jadi, untuk mengembalikan atau memastikan bahawa ketiadaan ini dapat kita tampung dengan perkara-perkara yang lain, kerajaan telah pun melaksanakan kembali SST pada 1 September atau tiga hari yang lepas di mana anggaran SST bagi tahun ini ialah sebanyak RM4 bilion.

Oleh itu, kehilangan cukai berasaskan kepenggunaan bersih ataupun net impact adalah berjumlah RM17 bilion bagi tahun 2018.
Namun begitu, jumlah yang dipulangkan kepada rakyat itu akan menambah kuasa beli pengguna serta meningkatkan aliran tunai isi rumah dan perniagaan.

Keadaan ini dijangka akan merancakkan lagi aktiviti ekonomi apabila lebihan untuk berbelanja daripada rakyat itu ada, maka mereka boleh spend atau membelanjakan duit itu dan akan memberikan kesan positif kepada perniagaan.

Ini sekali gus menyumbang kembali kepada hasil kerajaan dalam bentuk cukai yang lain.
Bagi terus mengukuhkan kedudukan kewangan Tuan Yang di-Pertua, kerajaan akan melaksanakan inisiatif perubahan fiskal meliputi yang pertamanya meningkatkan hasil melalui penambahbaikan pengauditan dan pematuhan cukai serta mengurangkan jurang cukai.

Ini akan kita lihat supaya mereka yang sepatutnya membayar cukai membayar cukai.

Tidak ada yang berlaku ketirisan di situ.

■1230 Kedua, meneroka sumber hasil baharu terutamanya daripada aktiviti perniagaan atas talian.
Kita tahu bahawa perniagaan atas talian atau perniagaan online ini setakat ini tidak dikenakan apa-apa cukai.

Jadi ini juga sedang kita lihat kerana dunia berubah pantas, Tuan Yang di-Pertua.

Perniagaan atas talian ini, kita akan lihat ia akan meningkat dengan begitu melonjak tinggi dan sudah tentulah kalau kita tidak dapat- dan dia mengambil alih daripada jualan lazim seperti mana dilakukan sebelum ini di supermarket, hypermarket, kedai-kedai dan sebagainya.
Sekarang kita lihat ramai terutama anak muda, Tuan Yang di-Pertua, cukup selesa membeli baju Melayu menjelang hari raya secara online.

Wanitanya membeli baju kebaya, baju kurung online.

Kita yang tidak berapa muda, hendak kata tua pun tidak, Tuan Yang di- Pertua, kita lebih selesa untuk pergi ke kedai melihat barangan itu di depan mata, mencuba di badan kita, kemudian baru membeli.

Tetapi tidak, ini habit yang berubah ini, yang kalau kita tidak menurutinya dengan baik, kita kemungkinan akan kehilangan.
Jadi itu juga kita sedang semak untuk diambil cukai daripadanya.

Menyemak semula insentif cukai bagi memastikan impak yang minimum kepada pengurangan hasil tetapi pada masa yang sama memberi kesan berganda yang tinggi kepada aktiviti ekonomi.

Memang banyak tax incentive, dan tax holidays yang kita berikan kepada syarikat dan sebagainya untuk memastikan mereka dapat berkembang dan kemudiannya mereka dapat memberikan sumbangan kepada ekonomi melalui pekerjaan dan sebagainya.
Ini mungkin dapat kita review semula.

Yang mana agak sudah okey, sudah boleh berjalan elok, mungkin tidak lagi kita berikan tax incentive dan tax holidays dan sebagainya.

Keempat, meningkatkan akauntabiliti syarikat berkaitan kerajaan atau GLC bagi meningkatkan kecekapan dan sumbangan hasil serta dividen kepada kerajaan.

Jadi syarikat- syarikat berkaitan kerajaan juga supaya mereka dapat memberikan pulangan dividen kepada kerajaan dengan kadar pulangan yang tinggi.
DN 4.9.2018 31 Kelima, menyusun semula keutamaan perbelanjaan serta mengkaji, menangguhkan serta merunding semula projek-projek berkos tinggi untuk memastikan kecekapan dan kualiti perbelanjaan terjamin.

Ini yang sedang berlaku sekarang, Tuan Yang di-Pertua.

Contohnya projek ECRL yang tidak dihentikan tetapi kita gantung sementara untuk kita lihat, apakah kerajaan mendapat value for money daripada projek yang kita jalankan.
Kalau biasanya dibuat satu projek itu kosnya adalah satu kilometer adalah RM500 ribu contohnya, apakah projek yang telah dibuat direct nego ini memberikan value for money kepada kerajaan, kepada rakyat.

Jadi ini sedang kita lihat projek-projek ini untuk memastikan bahawa kita tidak terjebak dalam keadaan melaksanakan projek yang sebenarnya tidak memberikan value for money kepada kerajaan.
Seterusnya, melaksanakan rasionalisasi perbelanjaan dengan langkah merasionalisasikan fungsi jabatan, program dan projek bagi mengelakkan pertindihan fungsi dan peranan di antara agensi kerajaan.

Seterusnya, meningkatkan tadbir urus supaya lebih cekap, menggunakan kaedah pelaksanaan tender terbuka, Tuan Yang di-Pertua, menggunakan sistem perakaunan accrual supaya kita dapat memperlihatkan gambaran sebenar kedudukan ekonomi kita yang lebih komprehensif.
Seterusnya, mengurangkan secara berperingkat paras hutang sebagai peratusan KDNK bagi mengurangkan pendedahan risiko penurunan penarafan kredit negara.

Sebab, apabila penarafan kita diturunkan, cost of borrowing kita akan menjadi tinggi dan ini akan memberikan impak kepada apa yang berlaku dalam ekonomi itu sendiri.
Jadi semua ini dapat kita lakukan untuk seterusnya memastikan sasaran paras defisit fiskal negara adalah pada tahap yang terkawal iaitu pada tahap 2.8 peratus daripada KDNK dapat kita capai pada setiap masa.

Jadi, Tuan Yang di-Pertua, seterusnya- saya sudah jawab tadi Yang Berhormat Senator Datuk Teo.

Dato' Hajah Fahariyah binti Haji Md Nordin: Saya mohon mencelah, Tuan Yang di-Pertua.

Dato’ Haji Amiruddin bin Hamzah: Sila.

Timbalan Yang di-Pertua: Sila.


Dato' Hajah Fahariyah binti Haji Md Nordin: Terima kasih Yang Berhormat Menteri di atas jawapan yang memang saya kira sedang dinanti-nantikan oleh ramai pihak.

Cuma, saya ingin memohon sedikit penjelasan tentang adakah benar- tadi Yang Berhormat Menteri ada menyebut tentang salah satu cara untuk menampung balik kekurangan daripada tax holiday ini adalah melalui cukai-cukai baharu yang akan diperkenalkan.
Contohnya seperti cukai pembelian online dan juga cukai-cukai yang lain.
Cuma boleh tidak saya mohon Yang Berhormat Menteri untuk dapat perjelaskan lebih spesifik anggaran RM17 bilion yang berkurangan ini- sebab tadi kata RM11 bilion daripada tax holiday, kemudian SST daripada RM4 bilion ini- mungkin Yang Berhormat Menteri boleh menjelaskan selain daripada- adakah Yang Berhormat Menteri merasakan bahawa dengan meng-introduce ataupun memperkenalkan tax-tax ini boleh menambahkan pendapatan kerajaan tetapi akan membebankan rakyat?
Sebab apa, pembelian online ini, Yang Berhormat Menteri kata tadi memang ramai orang-orang muda, memang betul lah, ramai orang muda dan mereka membeli online ini, satunya daripada segi kekangan masa, dan keduanya kerana cost saving, sebab online ini cost saving.

Tapi kalau katalah kerajaan mencadangkan contohnya tax yang baharu seperti hendak memperkenalkan kepada tax pembeli online ini, maka akan memberi lebih beban kepada rakyat.
Adalah Yang Berhormat Menteri bersetuju dengan melaksanakan SST ini mungkin mengurangkan pendapatan kerajaan, dan yang keduanya dengan mengadakan tax holiday mengurangkan lagi pendapatan kerajaan dan dalam masa yang sama kerajaan akan membebankan lagi rakyat dengan meng-introduce-kan more tax, dengan izin?

32 DN 4.9.2018 Saya berharap supaya kerajaan dengan kekurangan RM17 bilion- bukan satu jumlah yang sedikit ya RM17 bilion dalam tahun ini.
Jangkaan kerajaan RM17 bilion tidak memotong atau mengurangkan bantuan-bantuan yang dijanjikan dalam Bajet 2018.
Walaupun ia adalah bajet Barisan Nasional tetapi saya rasa kepentingan rakyat dan bantuan kepada rakyat perlulah diutamakan kerana kita walaupun tidak kisahlah, pada saya, kerajaan mana pun, walaupun kerajaan sekarang asyik sebut Kerajaan Pakatan Harapan, Kerajaan Pakatan Harapan, sebenarnya kerajaan ini adalah tetap kerajaan, tidak kisahlah Pakatan Harapan atau Barisan Nasional, tetapi the core business mesti untuk menjaga kepentingan rakyat.

Terima kasih Tuan Yang di-Pertua.


Timbalan Yang di-Pertua: Terima kasih.

Dato’ Haji Amiruddin bin Hamzah: Terima kasih Yang Berhormat Senator Dato' Hajah Fahariyah yang membangkitkan tentang perkara itu.

Pertamanya tentang cukai-cukai baharu yang bakal diperkenalkan.

Tadi yang saya sebut tadi itu adalah merupakan kemungkinan contoh yang boleh kita terokai cukai-cukai baharu yang boleh kita kenakan.
Sebenarnya, Yang Berhormat Senator, Tuan Yang di-Pertua, cost saving kalau kita kenakan juga cukai kepada perniagaan online ini, sebenarnya cost saving itu masih sebenarnya berlaku.

Kalau kita hendak membuat andaian bahawa kita ada perniagaan cara baharu yang mengambil alih perniagaan secara tradisi, kalau dahulu secara tradisi kita dapat cukaikan di sana, timbul cara baharu kita kata ini tidak perlulah ambil cukai, jadi kerajaan akan sentiasa akan terus kehilangan sumber-sumber hasil negara.
Tetapi apabila kita kenakan cukai, katalah kita kenakan juga cukai kepada perniagaan atas talian, saya ingat harganya masih akan tetap murah kerana peniaga tersebut dia tidak ada overhead yang besar seperti perniagaan-perniagaan lazim.

Dia tidak perlu ada satu toko ataupun kedai yang besar yang dia perlu sewa ataupun dia perlu beli.

Dia hanya perlu stock-up barangan itu di rumah dia, misalnya.

So overhead itu dia tidak ada.


Jadi kalau kita cukaikan sedikit di atas perniagaan yang dilakukan itu pun, maknanya saving ke atas perniagaannya itu masih tetap ada kerana kerajaan juga- Yang Berhormat Senator Dato' Hajah Fahariyah sebut kerajaan ya.

Sudah Yang Berhormat Senator pun tidak mahu kata Pakatan Harapan kah atau BN kah.

Walaupun dahulu kerap mereka sebut, Yang Berhormat Senator, tetapi tidak mengapa.
Kerajaan tetap kerajaan, mengambil alih tanggungjawab tersebut untuk memastikan bahawa sementara rakyat kita berikan keringanan daripada beban kos sara hidup yang tinggi tetapi dalam masa yang sama kerajaan perlu terus beroperasi.

■1240 Kita akan melihat apa lagi cukai-cukai yang boleh kita kenakan, yang maknanya agak adil, mereka akan boleh terus prosper dalam perniagaan yang mereka lakukan tetapi dalam masa yang sama kerajaan juga mendapat hasil untuk kita pulangkan semula hasil itu kepada rakyat.
Yang Berhormat- seterusnya, soalan juga daripada Yang Berhormat sebenarnya Dato’ Fahariyah tentang bagaimana kerajaan hendak mengatasi syarikat yang mengelak cukai korporat?

Saya ingat ada dibangkitkan.


Jadi antara langkah yang dibuat Tuan Yang di-Pertua oleh Lembaga Hasil Dalam Negeri, syarikat yang mengelak cukai korporat adalah melalui aktiviti pematuhan cukai dengan menggunakan pendekatan menyeluruh bagi tujuan mengelakkan pelarian cukai pendapatan ataupun tax evasion, dengan izin, yang melibatkan kes penipuan, fraud.

Ini cara hendak elak ini.

Ia ada fraud, penipuan.

Ia ada keingkaran sengaja Tuan Yang di-Pertua, willful default.
Dia sahaja-sahaja tidak mahu bayar, dia ingkar dengan sengaja atau kecuaian, negligence.

Pendekatan yang diambil adalah tindakan penyiasatan oleh pihak Lembaga Hasil Dalam Negeri selaras dengan amalan peringkat antarabangsa.
Ianya telus dan diperuntukkan di bawah subseksyen 91(3), Akta Cukai Pendapatan 1967 yang mana tindakan penyiasatan boleh diambil pada bila-bila masa kepada mana-mana pembayar cukai bagi sebarang tahun taksiran, dengan izin, at any time make an assessment in respect of that person for any year of assessment.

DN 4.9.2018 33 Bunyi ini suspend Tuan Yang di-Pertua.
Dia boleh buka semula yang belakang- belakang dan sebagainya tetapi saya ingat LHDN pun tidak bertindak sedemikian melainkan dalam tempoh masa yang dijangkakan agak bersesuaian untuk mereka mendapatkan balik pada kategori-kategori tax evasion yang disebutkan tadi terutama yang fraud dan juga willful default ini Tuan Yang di-Pertua.
Jadi di bawah seksyen ini denda RM1,000 hingga RM20 ribu atau penjara atau kedua-duanya dan 300 peratus kadar denda atas cukai terkurang akan dikenakan pada mana-mana syarikat yang didapati bersalah dengan sengaja mengelak cukai korporat.

Hukuman ini memberi pengajaran kepada syarikat yang telah melakukan kesalahan tersebut dan juga sebagai peringatan keras kepada syarikat-syarikat lain agar sentiasa menghindari perbuatan mengelak cukai korporat.
Jadi pendekatan kita Tuan Yang di-Pertua ialah pendekatan untuk- dengan secara bekerjasama dengan pembayar cukai kerana kita perlu fahamkan bahawa mereka mempunyai tanggungjawab, sebagai seorang warganegara yang bertanggungjawab untuk membayar cukai kepada negara seperti yang saya sebutkan tadi agar wang tersebut dapat kita pulangkan untuk kesejahteraan rakyat.

Dato' Hajah Fahariyah binti Haji Md Nordin: Yang Berhormat Menteri, minta maaf mencelah.

Dato’ Haji Amiruddin bin Hamzah: Ya, sila.


Dato' Hajah Fahariyah binti Haji Md Nordin: Soalan saya- saya mengucapkan terima kasihlah ke atas jawapan berkenaan dengan LHDN.

Saya tahu, LHDN ini memang kita tahu satu agensi yang sangat cekap dalam menjalankan tanggungjawab dan amanah untuk menjaga kewangan negara.

Akan tetapi, soalan saya sebenarnya lebih kepada melalui aktiviti transfer pricing.

Maknanya dalam pelaksanaan SST ini.


Contohnya pengilang mengeluarkan 1,000 barang kemudian dijual keluar negara.

Maknanya, bagaimanakah syarikat- kerajaan hendak menangani isu pengelakan cukai melalui cukai korporat, melalui aktiviti transfer pricing bagi perusahaan yang memasarkan produk-produk mereka ke negara jiran?

Maknanya, kalau contohnya dia keluarkan kicap ‘X’ dieksport ke Singapura dengan harga- mungkin declare dengan- dikeluarkan 1,000 tetapi dia declare dia kata dia keluarkan 500.
100 dia jual pada tempatan, 400 dia hantar ke Singapura contohnya.

Dengan perbezaan currency yang dia memperoleh keuntungan yang lebih daripada currency exchange itu, bagaimana kerajaan hendak mengelakkan dengan melalui cukai SST ini?

Dato’ Haji Amiruddin bin Hamzah: Terima kasih Yang Berhormat Senator.

Jadi transfer pricing ini adalah merupakan antara isu yang kita melihat dengan cukup serius.
Pihak Jabatan Kastam Diraja Malaysia mengambil serius terhadap perkara ini, kerana ini merupakan antara punca kebocoran, ketirisan kepada cukai yang sepatutnya kita kutip.

Jadi saya ingat apa yang dibangkitkan oleh Yang Berhormat Senator itu ialah merupakan perkara yang memang berlaku dan pihak kastam akan melalui- sebab kita pun ada kerja-kerja risikan dibuat oleh pihak kastam untuk melihat perkara-perkara ini.
Apabila ada risikan ataupun mungkin juga whistleblower yang memberi maklumat kepada transfer pricing yang berlaku ini memang kita membuat siasatan dan daripada mereka yang memang jelas telah melakukan kesalahan-kesalahan ini, memang kita tidak akan lepaskan untuk dibuat pendakwaan dan sebagainya.
Seterusnya ialah tentang pemberian bonus dan insentif ganjaran kepada penjawat awam bagi menjawab soalan yang dibangkitkan oleh Yang Berhormat Senator Puah Sopiah binti Sharif, Yang Berhormat Senator Datuk Lucas Umbul dan Yang Berhormat Senator Datuk Haji Yahaya bin Mat Ghani.

Kerajaan sebenarnya sentiasa menghargai jasa dan khidmat penjawat awam sebagai tulang belakang kepada pengurusan dan pentadbiran kerajaan.
Dalam hal ini kerajaan sentiasa prihatin terhadap kebajikan dan kesejahteraan para penjawat awam dengan menyediakan pelbagai kemudahan bagi membantu meringankan beban harian mereka.

34 DN 4.9.2018 Kemudahan yang disediakan kepada penjawat awam antaranya termasuklah menyediakan taska di pejabat-pejabat utama.

Ini bagi memastikan bahawa para penjawat awam bekerja dalam keadaan hati yang tenang.
Contohnya ada anak kecil yang boleh di bawa dan ditinggalkan di taska ataupun kalau masih dalam peringkat penyusuan, mereka masih boleh- oleh kerana berada di tempat yang sama pada masa-masa tertentu untuk turun menyusukan anak dan sebagainya.
Kemudahan pengurangan waktu bekerja bagi wanita mengandung, kemudahan lepasan cuti menunaikan umrah, pemberian cuti kuarantin kepada penjawat awam yang anaknya sakit dan perlu dikuarantinkan menerusi cuti tanpa rekod sebanyak lima hari dan kemudahan cuti belajar dengan gaji dibayar penuh bersama biasiswa yang kini diperluaskan kepada kumpulan pelaksana.

Walau bagaimanapun, pemberian bonus dan insentif dan ganjaran akan dipertimbangkan dengan mengambil kira kemampuan dan kedudukan kewangan negara.
Kita beri bila ada lebihan.

Kalau kita tidak boleh- dasar ataupun konsepnya Tuan Yang di- Pertua, berhutang untuk memberi ganjaran ataupun bonus.

Jadi itulah sebenarnya dari segi prinsipnya, dan insya-Allah apabila keadaan kewangan mengizinkan dan agak baik, kelaziman untuk memberi ganjaran dan bonus ini akan diteruskan.

Kemudian keputusan tentang pembatalan projek ECRL dibangkitkan oleh Yang Berhormat Senator Dato’ Sri Ti Lian Ker.
Sebenarnya untuk makluman Yang Berhormat, Kerajaan Malaysia telah mengarahkan MRL mengeluarkan notis penggantungan, suspension notice, dengan izin.

Tidak batal lagi Tuan Yang di-Pertua, baru gantung pada 3 Julai 2018 kepada kontraktor utama iaitu China Communication Construction Company Limited dan China Communication Construction Company Malaysia Sendirian Berhad.
Oleh yang demikian, semua kerja dan perkhidmatan berkaitan projek ECRL telah digantung kecuali kerja-kerja keselamatan, safety environment protection yang ini kita buatlah sebab ia keperluan yang memerlukan dilakukan.

Sehinggalah notis selanjutnya dikeluarkan oleh Kementerian Kewangan Malaysia.
Kerajaan Malaysia masih belum memuktamadkan secara rasmi hala tuju projek ini dan masih mengkaji kaedah terbaik untuk menampung kos projek bagi memastikan kerajaan mendapat nilai yang baik iaitu value for money serta mendapat impak yang besar kepada peningkatan ekonomi di sepanjang koridor ECRL jika projek ECRL diteruskan.

Sehingga kini rundingan sedang dilaksanakan dengan Kerajaan China bagi memastikan sama ada projek ini perlu diteruskan ataupun dibatalkan.
■1250 Kemudian mengenai status pengambilan tanah projek ECRL yang dibangkitkan oleh Yang Berhormat Senator Datuk Sambathan A/L Manickam.

Keseluruhan projek ini kecuali di Selangor, telah memasuki fasa pengambilan tanah di bawah seksyen 8 ataupun narrow corridor yang mana untuk negeri Kelantan dan Pahang, lot-lot yang terlibat dengan pengambilan, telah pun diwartakan.
Bagi negeri Terengganu pula, kawasan-kawasan terlibat iaitu di Kuala Nerus, Setiu dan Dungun telah mendapat kelulusan Exco negeri untuk diwartakan, manakala bakinya di daerah-daerah yang lain, masih dalam proses kelulusan oleh pihak kerajaan negeri.

Bagi daerah Kuantan Pahang, sebanyak 38 lot tanah telah melalui proses hearing ataupun pendengaran ataupun sebutan.

Namun proses seterusnya iaitu proses award, dengan izin, ataupun penganugerahan pampasan, ditangguhkan semenjak bulan Mei 2018.
Sehingga 31 Ogos 2018, masih belum ada sebarang bayaran yang dilakukan berhubung dengan pampasan pengambilan tanah.

Sehubungan dengan keputusan kerajaan untuk menyemak semula projek ECRL, semua aktiviti pengambilan tanah dihentikan sehingga hala tuju projek ECRL dimuktamadkan secara rasmi.
Kerajaan Malaysia masih mengkaji sama ada kaedah yang terbaik untuk menampung kos projek bagi memastikan, seperti yang saya sebut tadi, kita mendapat value for money serta mendapat impak yang baik daripada pelaksanaan projek ini.

Tuan Yang di-Pertua, Yang Berhormat Senator Dato’ Sri Khairudin Samad membangkitkan tentang non accountability standard iaitu tentang pinjaman bank.
Tuan Yang di-Pertua, institusi kewangan berlesen adalah tertakluk kepada garis panduan berhubung pengelasan hutang tidak berbayar dan piawaian perakaunan Malaysia.

DN 4.9.2018 35 Secara amnya, apabila peminjam gagal untuk menjelaskan ansuran pinjaman bulanan lebih daripada 90 hari ataupun tiga bulan, institusi kewangan pada hari yang ke-91 itu akan mengelaskan pinjaman tersebut sebagai tidak berbayar.
Di dalam hal ini, institusi kewangan mempunyai mekanisme untuk menstrukturkan semula pinjaman bagi peminjam-peminjam yang menghadapi masalah aliran tunai dan kewangan.

Apabila pihak peminjam mula menghadapi masalah pembayaran semula pinjaman, kedua-dua pihak adalah digalakkan untuk berbincang bagi menyelesaikan masalah tersebut melalui pengurangan ansuran pinjaman sebelum tindakan lanjut seperti menarik balik pinjaman.
Bagi tahun kewangan berakhir 31 Disember 2017, jumlah akaun pinjaman bagi perusahaan kecil dan sederhana yang telah di struktur semula adalah sebanyak 1,370 akaun dengan nilai RM8.17 bilion.

Jadi dalam hal ini,Tuan Yang di-Pertua dan Yang Berhormat Senator Dato’ Sri Khairudin, pihak bank memang mengambil tindakan-tindakan proaktif untuk memastikan- sebab apabila dia menjadi non-performing loans ini, akhirnya yang akan rugi adalah sebenarnya kedua-dua belah pihak.
Jadi pihak bank mengambil tindakan proaktif sebelum ia berlanjutan dengan lebih parah, maka pihak bank biasanya dan juga kena ada proaktif jugalah step daripada pihak peminjam untuk sama-sama duduk dan menstrukturkan semula pinjaman tersebut agarnya dia tidak menjadi NPL dan agar yang berniaga akan terus dapat berniaga dengan mungkin kekangan-kekangan kewangan yang telah distrukturkan semula tersebut.

Tuan Yang di-Pertua, tentang- banyak lagi ini.


Dibangkitkan oleh Yang Berhormat Senator Datuk Lee Tian Sing berkenaan kejatuhan nilai Ringgit.

Faktor utama kejatuhan nilai ringgit kebelakangan ini adalah akibat aliran keluar dana asing yang didorong oleh faktor- faktor luaran.

Antaranya, pertama, ketidakstabilan pasaran dunia akibat risiko perang perdagangan ataupun trade war, dengan izin antara kuasa dagang utama Amerika Syarikat dan China.

Jadi Donald Trump ini pelakon utamalah.


Jikalau dia selalu melatah dan sebagainya, ugut dan sebagainya trade war dengan China ini, memang mereka berdengus ataupun mereka yang terima kesannya adalah negara-negara yang lain termasuk kita Malaysia.

Kedua, kenaikan kadar faedah oleh bank pusat Amerika Syarikat, menyebabkan pelabur menilai dan mengimbangi semula kedudukan portfolio mereka dalam pasaran kewangan ekonomi sedang pesat membangun ataupun emerging economies.
Jadi, mereka ada lebihan wang di Amerika, mereka pergi pada emerging economies untuk mereka melabur untuk mendapatkan dividen dan pulangan.

Akan tetapi apabila ini kadar faedah oleh bank pusat dinilai Amerika Syarikat berlaku, maknanya mereka bawa balik semua duit ini ke Amerika Syarikat untuk dilaburkan di sana kerana pulangan mereka adalah lebih baik.
Faktor luaran ini turut memberikan kesan kepada mata wang negara serantau yang lain, di mana negara-negara ini turut mengalami penyusutan nilai mata wang berbanding Dolar Amerika Syarikat.

Pada tahun 2018, Ringgit telah menyusut sebanyak 1.1 peratus manakala mata wang serantau telah menyusut nilai sebanyak antara 0.2 peratus hingga 9.6 peratus berbanding dengan Dolar Amerika Syarikat pada tahun 2018.

Ini sehingga 30 Ogos 2018.


Jadi berbanding dengan mata wang serantau, prestasi Ringgit adalah lebih stabil.

Saya sebut tadi, kita berlaku 1.1 peratus penyusutan nilai, di rantau kita ini antara 0.2 peratus kepada 9.6 peratus.

Ringgit telah menambah nilai sebanyak 6.9 peratus berbanding dengan Rupiah Indonesia, 5.7 peratus berbanding Peso Filipina dan satu peratus berbanding dengan Singapura.

Dalam keadaan global yang tidak menentu ini ... Timbalan Yang di-Pertua: Yang Berhormat.
Dato’ Haji Amiruddin bin Hamzah: Ya.

Timbalan Yang di-Pertua: Panjang lagi?

36 DN 4.9.2018 Dato’ Haji Amiruddin bin Hamzah: Banyak lagi Tuan Yang di-Pertua.

Ataupun Tuan Yang di-Pertua hendak cadang kata saya jawab secara bertulis kah atau macam mana ini?

Timbalan Yang di-Pertua: Tidak mengapa, teruskanlah.

Dato’ Haji Amiruddin bin Hamzah: Teruskan.

Okey.

Timbalan Yang di-Pertua: Kita berhenti pukul 1.

Dato’ Haji Amiruddin bin Hamzah: Kita berhenti jam 1?

Timbalan Yang di-Pertua: Baik.


Dato’ Haji Amiruddin bin Hamzah: Baik, terima kasih Tuan Yang di-Pertua.

Dalam keadaan global yang tidak menentu ini, keadaan pasaran kewangan yang lebih lancar dan teratur adalah penting dengan kedudukan Malaysia sebagai sebuah ekonomi yang terbuka.

Kadar pertukaran Ringgit yang tidak menentu, boleh menjejaskan aktiviti ekonomi, berikutan kesukaran sektor perniagaan dan perindustrian merancang strategi dan mengambil keputusan yang wajar.
Namun begitu, peniaga tempatan juga perlu mengambil langkah- langkah untuk mengurus risiko dedahan terhadap kadar pertukaran asing di dalam negara.

Kerajaan melalui Bank Negara Malaysia sentiasa menjalankan operasi pasaran dua hala dalam pasaran pertukaran asing untuk mengawal tekanan daripada aliran pelaburan modal global yang ketara dan besar bagi mengurangkan volatility nilai mata wang.

Dalam jangka masa yang lebih panjang, nilai Ringgit akan didorong terutamanya oleh kekuatan asas ekonomi negara.
Mungkin berlaku sekali skala penurunan yang mendadak dan sebagainya, tetapi akhirnya the fundamental of economy dalam sesebuah negara itu akan menentukan nilai mata wangnya.

Sehubungan dengan itu, Malaysia perlu menumpukan usaha untuk meningkatkan daya tahan ekonomi dengan mempelbagaikan sumber ekonomi, memperkukuhkan daya saing ekonomi dan kedudukan fiskal negara.

Dengan ini, nilai Ringgit akan terus meningkat seiring dengan pengukuhan asas ekonomi negara dan pasaran kewangan global.
Seterusnya Tuan Yang di-Pertua ialah mata wang digital.

Bank Negara Malaysia ingin menegaskan bahawa mata wang digital ataupun cryptocurrency tidak diiktiraf sebagai mata wang yang sah.

Kita tidak iktiraf, Bank Negara tidak iktiraf.

Timbalan Yang di-Pertua: Yang Berhormat, sebaik eloknya saya cadangkan Yang Berhormat Menteri sambung selepas pukul 2.30 petang nanti.

Dato’ Haji Amiruddin bin Hamzah: Okey, terima kasih.
Timbalan Yang di-Pertua: Jadi Terima kasih banyak Yang Berhormat Menteri yang telah menjawab dengan baik iaitu Yang Berhormat Dato’ Haji Amiruddin bin Hamzah, Timbalan Menteri Kewangan yang telah memberi jawapan yang panjang lebar dan kita minta dia sambung pada 2.30 petang.

Ahli Yang Berhormat, untuk maklumkan bahawa pada pukul 1 tengah hari ini kita ada sesi fotografi Ahli-ahli Yang Berhormat.
Itu sebagai peringatan mesra, saya minta semua Ahli Yang Berhormat berada di Dewan Negara ini ataupun Dewan Bankuet pukul 1 tengah hari tepat.

Jadi dipersilakan sebelum kita ada lunch.

Dengan itu, jam pukul 1 tengah hari.

Ahli Yang Berhormat, saya tangguhkan mesyuarat Dewan sehingga jam 2.30 petang.

Sekian, terima kasih.


[Mesyuarat ditempohkan pada pukul 1.00 tengah hari] [Mesyuarat disambung semula pada pukul 2.30 petang] DN 4.9.2018 ■1430 37 [Tuan Yang di-Pertua mempengerusikan Mesyuarat] USUL WAKTU MESYUARAT DAN URUSAN DIBEBASKAN DARIPADA PERATURAN MESYUARAT 2.32 ptg.

Timbalan Menteri di Jabatan Perdana Menteri [Tuan Mohamed Hanipa bin Maidin]: Terima kasih Tuan Yang di-Pertua.
Tuan Yang di-Pertua, saya mohon mencadangkan: “Bahawa mengikut Peraturan Mesyuarat 11(1), Mesyuarat pada hari ini tidak akan ditangguhkan sehingga selesai giliran Kementerian Pertanian dan Industri Asas Tani, sebagai No.11 di dalam senarai susunan giliran Yang Berhormat Menteri-Menteri menjawab ke atas perbahasan Titah Diraja yang akan diedarkan dan selepas itu Majlis Mesyuarat akan ditangguhkan sehingga jam 10 pagi, hari Rabu, 5 September 2018.” Tuan Yang di-Pertua: Ada yang menyokong?
Timbalan Menteri Kewangan [Dato’ Haji Amiruddin bin Hamzah]: Saya menyokong, Tuan Yang di-Pertua.

Tuan Yang di-Pertua: Ahli-ahli Yang Berhormat, sekarang saya kemukakan masalah kepada Majlis untuk diputuskan.

Masalahnya ialah usul seperti yang dikemukakan tadi hendaklah disetujukan.

[Usul dikemuka bagi diputuskan; dan disetujukan] Tuan Yang di-Pertua: Sambung jawapan Menteri Kewangan.
Yang Berhormat Menteri dan Timbalan Menteri, kalau jawapan kepada Ahli Yang Berhormat itu tidak ada di dalam Dewan, saya berikan ruang kepada Yang Berhormat Menteri supaya boleh berikan jawapan secara bertulis.

Silakan.

Dato’ Haji Amiruddin bin Hamzah: Terima kasih Tuan Yang di-Pertua.

Cuma problem saya, Tuan Yang di-Pertua, ialah saya belum berapa mengenali Yang Berhormat Senator sama ada berada di dalam Dewan ataupun tidak.

Jadi, tidak apa, saya teruskan.


Tuan Yang di-Pertua, tadi kita bercakap tentang mata wang digital yang mana saya telah sebutkan tadi bahawa Bank Negara Malaysia menegaskan bahawa mata wang digital atau crypto currency, tidak diiktiraf sebagai mata wang yang sah.

Jadi, barang siapa yang menggunakan, memperdagangkannya, menggunakan mata wang digital adalah atas risiko sendiri dan tidak dijamin perlindungan consumer di bawah mana-mana undang-undang.
Bank Negara Malaysia menganggarkan purata transaksi bulanan yang berkaitan dengan mata wang digital di Malaysia pada tahun 2017 adalah dalam lingkungan RM75 juta.

Bank Negara Malaysia mewajibkan keperluan melaporkan ke atas mana-mana orang perseorangan ataupun syarikat yang menjalankan aktiviti pertukaran crypto token di bawah Akta Pencegahan Pengubahan Wang Haram, Pencegahan Pembiayaan Keganasan dan Hasil daripada Aktiviti Haram 2001 (AMLA 2001).
Hal ini bertujuan untuk memastikan penggunaan crypto token di negara ini tidak menyumbang kepada kegiatan penggubahan wang haram atau pembiayaan keganasan.

Keperluan pelaporan telah berkuat kuasa sejak 2 Januari 2018.

Selain keperluan pelaporan di bawah AMLA, penukaran crypto token adalah tidak tertakluk kepada pengawal seliaan Bank Negara Malaysia.
38 DN 4.9.2018 Oleh yang demikian, orang ramai diingatkan supaya berhati-hati terhadap risiko penggunaan, perdagangan dan penyertaan dalam mana-mana aktiviti crypto token memandangkan tiada jaminan perlindungan yang diberikan.
Selain itu, diingatkan juga bahawa transaksi crypto token yang melibatkan aktiviti yang dikawal selia di bawah undang- undang yang ditadbir oleh Bank Negara Malaysia ataupun Suruhanjaya Sekuriti Malaysia seperti pengambilan deposit ataupun aktiviti pasaran modal tanpa kebenaran yang sewajarnya adalah satu kesalahan di bawah undang-undang.
Kita menasihatkan agar pihak awam merujuk kepada maklumat mengenai institusi pelapor seperti maklumat perniagaan, pemegang saham, jenis perkhidmatan yang dijalankan dan nombor hubungan di laman sesawang Bank Negara Malaysia yang diterbitkan serta dikemas kini dari semasa ke semasa supaya keputusan yang berhemat dapat dibuat oleh orang awam.

Perkongsian maklumat dengan agensi penguatkuasaan yang lain juga dilaksanakan bagi menangani jenayah komersial membabitkan crypto token.
Syarikat dan laman sesawang berkaitan dengan mata wang digital yang disyaki membawa kemudaratan kepada orang awam akan dikenal pastikan dan disenaraikan di bawah Senarai Peringatan kepada Pengguna Kewangan (SPPK), dengan izin, Financial Consumer Alerts di laman sesawang BNM.

Tujuan senarai dimuat naik ke dalam laman sesawang BNM adalah sebagai langkah peringatan supaya orang awam tidak terjebak dalam skim-skim kewangan yang tidak diberikan kelulusan.
Orang ramai juga digalakkan supaya sentiasa merujuk kepada SPPK iaitu senarai peringatan tadi itu yang diterbitkan di laman sesawang itu sebelum menyertai mana-mana pelaburan ataupun skim kewangan.

Tuan Yang di-Pertua, berikut ialah soalan yang dikemukakan oleh Yang Berhormat Senator Datuk Haji Ismail bin Ibrahim... Dato’ Haji Mohd Suhaimi bin Abdullah: Mohon mencelah Yang Berhormat Menteri, sebelum Yang Berhormat Menteri masuk ke perkara lain.

Dato’ Haji Amiruddin bin Hamzah: Sila.


Dato’ Haji Mohd Suhaimi bin Abdullah: Apakah kerajaan akan mengkaji?

Ini kerana crypto currency ini is a future currency.

Itu yang diakui oleh sesetengah negara maju.

Contoh negara Jepun, walaupun tidak dikira sebagai legal tender tetapi digunakan juga crypto currency ini.

Apakah kerajaan akan mengkaji supaya ia akan digunakan dalam masa hadapan?

Terima kasih Tuan Yang di-Pertua.

Tuan Yang di-Pertua: Silakan Yang Berhormat Menteri.
Dato’ Haji Amiruddin bin Hamzah: Terima kasih Yang Berhormat Senator Mohd Suhaimi di atas penyertaan tersebut.

Saya ingat perkembangan yang berlaku dalam dunia masa kini memang akan sentiasa kita lihat.

Perkara yang kita tidak pernah terlintas untuk berlaku dan dibenarkan pada suatu ketika, sekarang ini sudah menjadi satu amalan.

Jadi, begitulah dengan keadaan crypto currency ini.

Buat masa sekarang, itulah pendirian pihak kerajaan.
Akan tetapi kita akan terus untuk melihat perkembangan yang berlaku di negara-negara jiran dan di negara-negara lain.

Kalau sampai masa dan ketikanya untuk kita membuat perubahan pendirian, kita akan berbuat demikian sesuai dengan peredaran masa dan kehendak daripada pasaran.

Terima kasih.

Soalan daripada Yang Berhormat Senator Datuk Haji Ismail bin Ibrahim.

Tuan Yang di-Pertua: Ada.


Dato’ Haji Amiruddin bin Hamzah: Ini berkenaan dengan peranan syarikat berkaitan kerajaan (GLC) dan syarikat pelaburan berkaitan kerajaan (GLIC).

Tuan Yang di-Pertua, untuk makluman Yang Berhormat, kerajaan mengambil maklum kepentingan peranan yang dimainkan oleh syarikat-syarikat kerajaan, sama ada syarikat berkaitan kerajaan dan syarikat pelaburan berkaitan kerajaan dalam menentukan hala tuju pembangunan ekonomi negara.
DN 4.9.2018 ■1440 39 Maka kerajaan sentiasa komited untuk melaksanakan tadbir urus yang baik berdasarkan prinsip akauntabiliti, kompetensi dan transparent bagi meningkatkan kecekapan dan keberkesanan operasi syarikat.

Sungguhpun keadaan persekitaran ekonomi tidak menentu pada masa kini, syarikat-syarikat kerajaan terus giat melaksanakan pelbagai inisiatif strategik seperti mana yang telah dirangka dalam perancangan perniagaan masing-masing.
Secara keseluruhannya, prestasi kewangan syarikat-syarikat kerajaan bukan sahaja memberi impak kepada pendapatan negara melalui cukai yang dikenakan ke atas keuntungan syarikat tetapi juga akan memberi hasil dividen tunai kepada kerajaan sama ada secara langsung atau tidak langsung.
contribution, dengan Malah syarikat milik kerajaan turut menyumbang dalam bentuk bukan kewangan, non-financial izin, melalui pelaksanaan program-program tanggungjawab sosial korporat- corporate social responsibility seperti menaja dan menyediakan barangan persekolahan kepada golongan kurang kemampuan, bantuan kepada mangsa banjir, sumbangan kepada anak yatim, ibu tunggal, orang kelainan upaya, golongan miskin, penajaan sekolah angkat dan sebagainya.
Pembangunan sektor swasta yang rancak adalah penting bagi memastikan pertumbuhan dan pembangunan ekonomi negara.

Sehubungan itu, syarikat-syarikat ini seharusnya berperanan sebagai key driver dalam membangun dan kerajaan memperkukuhkan ekonomi negara berbanding peranan kerajaan itu sendiri.

Justeru itu, bagi memastikan syarikat-syarikat kerajaan khususnya syarikat milik penuh kerajaan memberi pulangan yang signifikan secara kewangan dan bukan kewangan.
Kerajaan sentiasa memantau syarikat-syarikat ini agar beroperasi selaras dengan objektif penubuhan dan mandat yang ditetapkan berdasarkan: (i) (ii) (iii) (iv) (v) business plan ataupun pelan perniagaan syarikat; sasaran key performance pencapaian KPI setiap suku tahun; indicators syarikat dan laporan penyata kewangan beraudit tahunan; laporan pengurusan suku tahunan; dan perbincangan dengan syarikat dari masa ke masa.
Seterusnya Tuan Yang di-Pertua, soalan oleh Yang Berhormat Senator Datuk Mohan A/L Thangarasu.

Tuan Yang di-Pertua: Tidak ada.

Dato’ Haji Amiruddin bin Hamzah: Tidak ada ya.

Tidak ada, mungkin saya akan beri jawapan secara bertulis.

Seterusnya Tuan Yang di-Pertua ialah soalan berkenaan dengan Tabung Harapan yang diutarakan oleh Yang Berhormat Senator Dato' Hajah Fahariyah binti Hj Md Nordin.

Ada dalam Dewan.

Berkenaan dengan pengurusan Tabung Harapan Malaysia.
Untuk makluman Yang Berhormat, jumlah terkini kutipan THM, Tabung Harapan pada 3 September, jam tiga petang, semalam ialah sebanyak RM182,425,226.93.

Macam mana jadi 93 sen jangan tanya saya, Tuan Yang di-Pertua.

Tuan Yang di-Pertua: SST.

Dato’ Haji Amiruddin bin Hamzah: Bukan SST, ini termasuk duit yang di-bank in ataupun yang dihantar dari luar negara, yang dimasukkan oleh warganegara Malaysia yang berada di luar negara.

Jadi apabila pertukaran berlaku, ada sen-sen di belakang itu.
Perancangan perbelanjaan kutipan Tabung Harapan ini berdasarkan kepada ialah arahan amanah Tabung Harapan Malaysia.

Perbelanjaan yang dibenarkan perbelanjaan yang melibatkan pembayaran hutang Kerajaan Persekutuan sahaja.

40 DN 4.9.2018 Jadi kalau Tuan Yang di-Pertua kata hendak bawa Ahli Senate untuk pergi berjalan, tidak boleh duit ini Tuan Yang di-Pertua.

Ini untuk bayaran hutang Kerajaan Persekutuan sahaja.
Sehubungan itu, mekanisme pembayaran hutang negara menggunakan dana THM akan dirangka dan diperhalusi oleh Jawatankuasa Akaun Amanah agar proses pembayaran hutang tersebut dilaksanakan secara teratur, telus, berintegriti mengikut peraturan dan perundangan yang sedang berkuat kuasa.

Pada masa ini, kerajaan sentiasa mengisytiharkan jumlah penerimaan sumbangan Tabung Harapan.

Justeru itu penggunaan dana tabung ini juga akan dimaklumkan kepada semua rakyat Malaysia dari masa ke masa.
Tuan Yang di-Pertua, seterusnya menjawab apa yang dibangkitkan oleh Yang Berhormat Senator Puan Lim Hui Ying... Tuan Yang di-Pertua: Tidak ada.

Dato’ Haji Amiruddin bin Hamzah: Tidak ada ya.

Jadi saya akan jawab secara bertulis.

Datuk Mohan A/L Thangarasu: Yang Berhormat, saya sudah ada di sini, Datuk Mohan A/L Thangarasu.

Kalau boleh baca dekat saya.

Dato’ Haji Amiruddin bin Hamzah: Boleh reverse gear, Tuan Yang di-Pertua?

Datuk Mohan A/L Thangarasu: Boleh.


Macam-macam Pakatan Harapan buat, reverse, reverse, ini pun mesti boleh.

Dato' Hajah Fahariyah binti Hj Md Nordin: Tuan Yang di-Pertua... Tuan Yang di-Pertua: Terpulang kepada Yang Berhormat Menteri.

Dato' Hajah Fahariyah binti Hj Md Nordin: ...Sebelum itu berkenaan dengan Tabung Harapan.

Dalam perbahasan saya, saya ada bertanyakan bilakah bercadang untuk ditutup kutipan daripada orang awam ini?

Terima kasih, Tuan Yang di-Pertua.


Dato’ Haji Amiruddin bin Hamzah: Terima kasih.

Tentang sama ada terdapat cadangan untuk ditutup Tabung Harapan ini, saya ingat sudah ada keputusan iaitu ia akan ditutup sehingga akhir bulan September.
Jadi kalau Yang Berhormat Senator belum sampai- sampaikan lagi dalam Tabung Harapan itu, insya-Allah masih lagi ada peluang untuk berbuat demikian- ataupun sebelum sesi sidang Dewan Negara berakhir, Tuan Yang di-Pertua mewakili semua untuk menyerahkan cek, kita bersedia untuk berada di Dewan ini pada bila- bila masa untuk menerima sumbangan daripada Ahli-ahli Yang Berhormat semua.

Kita balik tadi kepada soalan interesting Yang Berhormat bagi ini.
Yang Berhormat Senator Datuk Mohan A/L Thangarasu mencadangkan supaya mengehadkan hanya satu syarikat perjudian empat ekor yang beroperasi di seluruh Malaysia agar dapat mengurangkan masalah perjudian di kalangan rakyat dan pelaburan dalam perjudian juga dapat dikurangkan.

Pelaburan?

[Ketawa] Pelaburan yang menguntungkan sedikit, yang ramainya tidak untung Tuan Yang di-Pertua.

Untuk makluman, terdapat enam operator nombor ramalan yang sah sebab dia dapat lesen iaitu: - - - - - - Magnum Corporation Sdn.
Bhd.

; Sports Toto Malaysia Sdn.

Bhd.

; Pan Malaysian Pools Sdn.

Bhd.

; Sarawak Turf Club; Sandakan Turf Club; dan Diriwan Corporation Sdn.

Bhd.

Ini yang dibenarkan untuk memungut, mengendali dan menganjurkan pertaruhan nombor ramalan.

Kesemua operator dan agen masing-masing dilesenkan di bawah Seksyen 5, Akta Pertaruhan Pool 1967.

Manakala PMP beroperasi di bawah Akta Pertaruhan, Lembaga Totalisator 1961, Akta 494.

Betul, Tuan Yang di-Pertua?

Bilangan tadi betul ya?


Saya baca Tuan Yang di-Pertua ya.

Pada masa ini hanya Sports Toto... DN 4.9.2018 41 Tuan Yang di-Pertua: Yang Berhormat Timbalan Menteri, saya tidak pasti.

Yang Berhormat Timbalan Menteri yang tahu lebih.

Dato’ Haji Amiruddin bin Hamzah: Pada masa ini, hanya Sports Toto Malaysia Sdn.

Bhd.

sahaja yang beroperasi di seluruh Malaysia kecuali Kelantan dan Terengganu.

Magnum Corporation juga beroperasi di seluruh negara kecuali Sabah, Kelantan dan Terengganu.
Pan Malaysian Pools Sdn.

Bhd hanya beroperasi di Semenanjung Malaysia sahaja kecuali Kelantan dan Terengganu.

Manakala Sarawak Turf Club beroperasi di Sarawak.

Sandakan Turf Club dan Diriwan Corporation beroperasi di Sabah sahaja.
Untuk makluman Yang Berhormat, tiada lesen baru yang dikeluarkan sejak tahun 1990 dan lesen nombor ramalan ini sedia ada dikawal dengan ketat melalui syarat lesen dan penguatkuasaan bagi memastikan industri perjudian dapat dikawal dengan berkesan dan memastikan perjudian tidak mendatangkan masalah sosial seperti ketagihan judi melampau.

■1450 Walaupun ada banyak syarikat, Yang Berhormat, tetapi mereka beroperasi pada hari yang sama iaitu hari Sabtu, Ahad dan Rabu.
Bermakna semua ini beroperasi pada hari yang sama.

Jadi kalau dia- tidak apalah, tiga hari yang sama itulah [Ketawa] Tidak ada lesen yang baharu, Tuan Yang di-Pertua, dan penguatkuasaan dan syarat-syarat yang dikenakan adalah ketat dan kita harap ia tidak akan menjadi suatu tabiat yang menjadi ketagihan kepada rakyat Malaysia.

Yang Berhormat... Datuk Mohan A/L Thangarasu: Yang Berhormat Menteri, saya nak tanya kerana ini bukan pasal lesen baharu.
Sekarang ini sudah ada enam atau- di Semenanjung ini, di Semenanjung ini ada tiga.

Bolehkah kementerian boleh cantumkan jadi satu?

Contohnya, sekiranya sesiapa yang hendak berjudi ini, kalau katakan nombornya 3060, dia nak ambil nombor itu, dia pergi ke ‘kuda’, Sport Toto, Magnum 4D.

Jadi dia kena labur di sini RM100, sini RM100, sini RM100, RM300.

Kalau dia dicantumkan, dia cuma akan labur di satu tempat sahaja.

So RM200 dia boleh save.

Ini boleh kurangkan beban rakyat.

Itu yang saya nak.
Itu yang saya nak.

Terima kasih.

Tuan Yang di-Pertua: Cantumkan macam banklah [Ketawa] Dato’ Haji Amiruddin bin Hamzah: Yang Berhormat dan Tuan Yang di-Pertua, saya ingat soalan yang ditanyakan... Tuan Yang di-Pertua: Cadangan, cadangan.

Dato’ Haji Amiruddin bin Hamzah: Cadangan.


Cadangan yang diberikan itu sebenarnya tidak dapat nak dilaksanakan kerana ia melibatkan tiga syarikat yang berasingan, kalau di Semenanjung seperti yang Yang Berhormat sebut tadi, kecuali mereka dengan sendirinya bersetuju untuk membuat merger di antara tiga syarikat judi ini.
Akan tetapi nasihat saya, Yang Berhormat, daripada RM100, RM100, RM100 dengan nombor 3060- saya ingat ada orang tulis sudah ini [Ketawa] RM100, RM100, RM100 itu kita nasihat tidak payah labur dekat situlah.

RM300 masuk Tabung Harapan lagi baiklah saya ingat [Ketawa] Untuk tidak menggalakkan rakyat untuk judi ini menjadi satu ketagihan.
Tuan Yang di-Pertua, akhirnya ialah soalan yang dikemukakan oleh Yang Berhormat Senator Dato’ Haji Mohd Suhaimi bin Abdullah berkenaan mempertimbangkan permohonan peruntukan tambahan oleh Kerajaan Negeri Kedah terhadap wang royalti Pulau Pinang dan Seberang Perai yang diserahkan kepada Syarikat Hindia Timur Inggeris ataupun pada masa itu kepada Francis Light dengan bayaran 10 ribu Spanish Crooner pada ketika itu dan setelah kita merdeka, termaktub dalam Perlembagaan Persekutuan, bayaran royalti sebanyak RM10 ribu setahun.
42 DN 4.9.2018 Jadi untuk makluman, pada 7 Jun 2018, Yang Amat Berhormat Perdana Menteri semasa beliau mempengerusikan Majlis Kewangan Negara 2018 dan kebetulan, Tuan Yang di-Pertua, waktu itu saya juga hadir dalam Majlis Kewangan Negara 2018 ini tetapi waktu itu saya pakai cap lainlah.

Cap negeri Kedah mewakili Yang Amat Berhormat Menteri Besar Kedah pada waktu itu, belum menjadi Timbalan Menteri lagi.
Yang Amat Berhormat Perdana Menteri telah menzahirkan hasrat supaya Kerajaan Persekutuan mengkaji semula pemberian khas ini sebanyak RM10,000 setiap tahun.
Bukan sahaja pemberian khas ini, Yang Amat Berhormat Perdana Menteri telah menyatakan hasrat beliau untuk dikaji keseluruhan pemberian Kerajaan Persekutuan kepada negeri-negeri supaya ia lebih bersifat adil untuk mengurangkan jurang di antara negeri-negeri yang sudah maju jauh ke hadapan dan negeri-negeri yang masih terkebelakang dari segi pencapaian ekonomi dan sebagainya.

Antara contohnya ialah capitation grant, Tuan Yang di-Pertua, iaitu pemberian berdasarkan bilangan kepala penduduk.
Sudah tentulah di negeri-negeri yang maju seumpama Selangor, bilangan rakyatnya ramai yang terdiri daripada anak jati Selangor dan juga mereka yang berasal daripada negeri-negeri lain yang bermigrasi ataupun berpindah ke negeri-negeri maju ini untuk mencari pekerjaan, jadi bilangan mereka semakin ramai dan oleh kerana bilangan ramai, dapat capitation grant pun banyak.
Di negeri-negeri yang kurang dari segi ekonominya, contohnya negeri Perlis, bilangan penduduk pun tidak ramai, lepas itu ramai pula berpindah keluar, tinggal Menteri Besar dengan Exco sahajalah kot dengan ADUN-ADUNnya, jadi tidak ramai, jadi dapat capitation grant pun sedikit.

Jadi Yang Amat Berhormat Perdana Menteri telah minta supaya ini dikaji semula agar dapat memberikan suatu kesaksamaan untuk negeri-negeri bergerak ke hadapan.
Kembali kepada soalan yang dibangkitkan oleh Yang Berhormat Senator Dato’ Haji Mohd Suhaimi ini.
Yang Amat Berhormat Perdana Menteri telah minta ini supaya dikaji dan Jemaah Menteri pada 4 Julai 2018 telah bersetuju supaya Kerajaan Persekutuan memperuntukkan bayaran sumbangan khas kepada Kerajaan Negeri Kedah pada kadar RM10 juta setahun daripada RM10 ribu yang merupakan satu unilateral undertaking pada pihak Kerajaan Persekutuan bagi mengekalkan hak dan bayaran tahunan Negeri Pulau Pinang dan kadar sumbangan khas ini akan disemak semula setiap sepuluh tahun atau dalam jangka masa yang difikirkan sesuai.
Sehubungan itu, sumbangan ini telah pun disalurkan bagi tahun 2018.
Walau bagaimanapun, Kerajaan Persekutuan berharap supaya semua kerajaan negeri dapat memberikan masa kepada Kerajaan Pusat untuk memulihkan keadaan fiskal di Putrajaya ekoran perbelanjaan tidak terkawal, penyelewengan dan sebagainya dan selepas ini, insya-Allah, kita akan pastikan bahawa peruntukan-peruntukan yang diberikan itu adalah bagi sama-sama kita membangunkan negeri-negeri dan supaya kesenjangan di antara negeri yang jauh ke hadapan dengan yang terkebelakang dapat kita rapatkan.
Tuan Yang di-Pertua, saya rasa itu sahaja.

Dato’ Haji Mohd Suhaimi bin Abdullah: Mohon mencelah, Tuan Yang di-Pertua.

Tuan Yang di-Pertua: Silakan.

Dato’ Haji Mohd Suhaimi bin Abdullah: Mungkin pencatat tidak mencatat.

Sebenarnya saya memohon- ucap terima kasih kepada Kerajaan Persekutuan terlebih dahulu atas RM10 juta yang diberikan dan RM10 juta ini akan di-review, seperti mana yang Yang Berhormat kata tadi, sepuluh tahun sekali.
Dan sepuluh tahun itu patut juga ditambah dengan perjanjian Francis Light dengan Sultan Abdullah iaitu selagi ada bulan dan matahari.

Saya juga pada hari semalam, saya menyatakan bahawa satu cenderahati tanda kasih kepada Kerajaan Negeri Kedah kerana Duli Yang Maha Mulia Almarhum Tuanku Sultan Kedah dua kali menjadi Agong dan Yang Amat Berhormat Perdana Menteri juga dua kali menjadi Perdana Menteri dan dua-duanya datang daripada Kedah termasuk Yang Berhormat Timbalan Menteri Kewangan.
DN 4.9.2018 43 Jadi saya memohon cenderahati tanda kasih ini sebanyak RM100 juta kepada Kerajaan Negeri Kedah supaya mereka dapat mendirikan sesuatu yang boleh diberikan nama Almarhum Tuanku ataupun Yang Amat Berhormat Tun Dr. Mahathir Mohamad.

Itu persoalan yang saya bangkitkan.

Apa pun, saya ucapkan terima kasih di atas RM10 juta tersebut.

Terima kasih Tuan Yang di-Pertua dan saya mohon komen daripada Yang Berhormat Timbalan Menteri.

Tuan Yang di-Pertua: RM100 juta.


Dato’ Haji Amiruddin bin Hamzah: Terima kasih Tuan Yang di-Pertua dan terima kasih Yang Berhormat.

Catatan yang saya dapat tidak termasuk itu.

Jadi ini benda yang saya baru dengar.

■1500 Apa yang dibangkitkan ini akan saya bawa balik semula kepada perhatian kementerian dan apa pun pemberian atau seumpama itu dengan jumlah dan kuantum yang disebutkan itu perlulah mendapatkan kebenaran daripada kabinet dan sebagainya.
Cadangan yang diberikan itu akan kita ambil perhatian dan bawa kepada pihak yang tertentu untuk mendapat kelulusan dan sebagainya.

Jadi, yang tadi one off ya Yang Berhormat.

One off RM100 juta, yang RM10,000,000 yang di setiap tahun itu adalah merupakan cadangan daripada Yang Amat Berhormat Perdana Menteri sendiri.

Jadi, itu kuantum yang telah diluluskan oleh pihak kabinet atas cadangan Yang Amat Berhormat Perdana Menteri.
Jadi, Tuan Yang di-Pertua saya ucapkan terima kasih kepada semua Yang Berhormat Senator yang telah membangkitkan dan memberi cadangan untuk memastikan bahawa kelancaran segala program yang telah kita rancang untuk negara kita melalui pengurusan kewangan yang berhemah untuk memastikan bahawa manfaat itu dapat kita sampaikan kepada rakyat dengan melaksanakan projek dan program yang value for money yang ada di situ.
Setiap duit Ringgit dan sen yang kita belanjakan itu adalah untuk kita pastikan bahawa rakyat di bawah akan dapat menikmatinya.

Jadi Tuan Yang di-Pertua, saya ucapkan terima kasih.

Assalamualaikum warahmatullahi wabarakatuh.

Tuan Yang di-Pertua: Terima kasih Yang Berhormat Timbalan Menteri Kewangan.

Silakan Kementerian Perdagangan, Antarabangsa dan Industri.

3.01 ptg Timbalan Menteri Perdagangan Antarabangsa dan Industri [Dr. Ong Kian Ming]: Terima kasih Tuan Yang di-Pertua.

Jawapan saya singkat saja.


Ada tiga Ahli Yang Berhormat Senator yang telah membangkitkan isu tentang nombor satu, pelaburan.

Nombor dua tentang projek Kereta Nasional Ketiga.

Untuk Yang Berhormat Senator Puan Sopiah binti Sharif, ada dalam Dewan tidak?

Tiada, tetapi saya jawab dengan- ada?

Okey, ada.


Yang Berhormat Senator Puan Sopiah binti Sharif telah membangkitkan pertanyaan berkenaan jumlah pelaburan yang ditarik keluar dari negara dalam tahun 2018 dan juga serta langkah-langkah yang diambil oleh kerajaan untuk terus menarik pelaburan asing.
Untuk makluman Yang Berhormat, hanya 6 projek pelaburan asing ataupun FDI berskala kecil dengan nilai pelaburan berjumlah RM37.3 juta dalam sektor perkilangan telah menutup, memberhentikan atau memindah operasi perkilangan mereka dari negara ini sejak Januari hingga ke bulan Jun 2018.

Saya rasa apabila bandingkan jumlah ini kepada jumlah pelaburan yang telah ditarik ke dalam Malaysia, iaitu dari segi FDI pada bulan Januari hingga Jun 2018 adalah lebih kurang RM26.5 bilion jumlah yang telah dihentikan.
Memang adalah satu peratusan yang begitu kecil dan saya rasa ini menunjukkan bahawa di bawah Kerajaan Baharu, pelabur asing masih ada confidence dan keyakinan kepada kerajaan yang baharu dan keyakinan mereka saya rasa akan bertambah dengan prestasi yang lebih baik di bawah Kerajaan Baharu.
44 DN 4.9.2018 Akan tetapi, memang adalah satu cabaran yang besar kepada kementerian saya untuk menarik pelabur yang berkualiti tinggi, yang juga boleh memberi manfaat kepada rakyat dengan kewujudan peluang perniagaan dan juga pekerjaan bernilai tinggi.

Jadi apa yang penting ialah, kita tidak patut lihat jumlah pelaburan asing sahaja.

Akan tetapi, saya rasa kualiti juga perlu diberi perhatian.
Antara langkah yang akan diambil oleh kerajaan untuk terus meraih pelaburan langsung selagi terus mengukuhkan kedudukan negara sebagai destinasi pilihan pelabur adalah meningkatkan engagement.

Penyertaan pihak industri dalam sesi konsultasi kementerian dengan komuniti perniagaan yang lebih konstruktif bagi mendapatkan maklum balas langsung berhubung dengan langkah-langkah yang boleh diambil oleh kerajaan bagi memperkukuhkan iklim pelaburan ataupun investment climate di Malaysia.
Satu lagi langkah yang penting ialah untuk menambah baik pelbagai strategi dan insentif sebagai pemangkin dalam usaha menggalakkan pelaburan berteknologi tinggi selaras dengan trend industri dan keperluan rantaian bekalan global ataupun global value chain.

Ini termasuk projek pelaburan berasaskan Industri 4.0 dan juga automasi.
Saya yakin bahawa Menteri Kewangan akan bekerja dengan erat dengan kementerian saya untuk memperkenalkan lebih banyak insentif untuk memberi galakan kepada industri di Malaysia untuk memasuki Industri 4.0 dari segi automation dan juga big data dan internet of things.
Kerajaan juga akan menambah baik dasar-dasar semasa yang mesra dari segi perniagaan termasuk meliberalisasi dasar-dasar yang menggalakkan pelaburan terutamanya pelaburan berkualiti di seluruh negara serta memudahcarakan kemasukan dan juga pelaksanaan projek-projek pelaburan.
Kerajaan juga akan mensasarkan pertumbuhan baru dalam sektor perkilangan dan perkhidmatan ataupun service sector dengan meningkatkan aktiviti galakan untuk menarik lebih banyak pelaburan yang mempunyai nilai ditambah tinggi ataupun high value added industries dan berintensifikasi pengetahuan ataupun knowledge based industries.
Kerajaan juga akan memperkenalkan pendekatan berfokus dan juga pendekatan ekosistem untuk menarik pelaburan berkualiti seperti industri bernilai tambah tinggi, industri berteknologi tinggi dan juga industri-industri yang melibatkan diri dalam research and development (R&D) yang intensif.

Kerajaan juga akan memperkenalkan dan menambah baik secara berterusan galakan pelaburan berbentuk fiskal dan juga bukan fiskal bagi menggalakkan pelaburan berkualiti tinggi.
Ini adalah insentif fiskal dan juga non-fiscal yang di bawah kawal selia MIDA.

Kerajaan juga akan memanfaatkan perjanjian perdagangan bebas yang sedia ada dan juga lagi membuat keputusan mengenai perjanjian perdagangan bebas yang belum dimuktamadkan.

Tuan Yang di-Pertua, untuk soalan yang seterusnya yang dibangkitkan oleh Yang Berhormat Senator Dr. Zaiedi Haji Suhaili dan juga Yang Berhormat Senator Tuan Khairul Azwan bin Harun tentang isu Kereta Nasional Ketiga.

Ada tak Yang Berhormat?

Okey, ada.


Tuan Yang di-Pertua: Yang Berhormat Senator Dr. Zaiedi Haji Suhaili, ada.

Dr. Ong Kian Ming: Ada, okey.

Di mana soalan tentang perwujudannya Dasar Automatif Negara, adakah ia akan dipinda?

Adakah ia memberi kesan terhadap Dasar Liberalisasi Automotif Negara?

Adakah ia memberi kesan kepada percukaian kenderaan?
Adakah ia melibatkan prospek perundingan serantau bagi perwujudan pasaran eksport kenderaan yang dirancang ataupun dibuat dan akhir sekali bolehkah cadangan tersebut tidak diteruskan?

Itu adalah cadangan yang dibangkitkan oleh Yang Berhormat.

Untuk makluman Yang Berhormat, kerajaan sedang dalam proses kajian semula Dasar Automotif Nasional untuk tahun ini dan ini adalah update untuk Dasar Automotif Nasional yang telah diperkenalkan pada tahun 2014.
Ini adalah untuk menerapkan elemen- elemen selaras dengan kemajuan teknologi mobiliti dan juga Industri 4.0 untuk memastikan industri automotif tempatan selari dengan perkembangan semasa global.
DN 4.9.2018 45 Kajian semula ini akan membincangkan perkara-perkara yang berkaitan dengan banyak isu tentang sektor automotif termasuk pembangunan industri automotif tempatan juga seperti pembangunan syarikat-syarikat pembangunan dari segi R&D, prospek perunding serantau bagi pewujudan pasaran eksport, termasuk mengambil kira cadangan projek kereta nasional baru.
Jadi projek kereta nasional baru adalah salah satu daripada isu-isu yang akan dikawal selia dan akan juga diperhalusi dalam Dasar Automotif Negara yang terbaru ini.

tempatan, aktiviti penyelidikan dan Jadi Tuan Yang di-Pertua, sekian saja jawapan saya terhadap isu-isu yang telah dibangkitkan.

Kementerian Perdagangan dan Industri mengucapkan terima kasih kepada semua Ahli Yang Berhormat yang mengambil bahagian dalam perbahasan tersebut.

Terima kasih.
Terima kasih.

Tuan Yang di-Pertua: Terima kasih Yang Berhormat Timbalan Menteri.

Silakan Kementerian Tenaga Manusia, Yang Berhormat Menteri.

3.23 ptg Menteri Tenaga Manusia [Tuan M. Kulasegaran]: Terima kasih Tuan Yang di- Pertua.

Terlebih dahulu saya mengucapkan ribuan terima kasih kepada lapan orang Senator Ahli Yang Berhormat yang telah mengambil bahagian dalam perbahasan yang menyentuh enam perkara utama yang berkaitan Kementerian Sumber Manusia.
Tuan Yang di-Pertua, dari lapan orang itu adalah Yang Berhormat Senator Tuan Chandra Mohan A/L S.Thambirajah, Yang Berhormat Senator Datuk Haji Ismail bin Ibrahim, Yang Berhormat Senator Datuk Rabiyah binti Ali, Yang Berhormat Senator Dr. Zaiedi Haji Suhaili, Yang Berhormat Senator Dato’ Ong Chong Swen, Yang Berhormat Senator Dato’ Sri Khairudin Samad, Yang Berhormat Senator Datuk Sambathan A/L Manickam dan Yang Berhormat Senator Datuk Ng Chiang Chin telah membangkitkan isu berkaitan dengan kementerian saya.
■1510 Berdasarkan kepada Laporan Penyiasatan Tenaga Buruh, Jabatan Perangkaan Malaysia (DOSM), kadar pengangguran pada Jun 2018 kekal pada kadar 34 peratus berbanding dengan kadar pengangguran pada Jun 2017 manakala kadar pengangguran belia bagi tahun 2016 direkodkan pada kadar 10.5 peratus berbanding dengan 10.7 peratus pada 2017.
Kementerian Sumber Manusia melalui Jabatan Tenaga Kerja sentiasa berusaha bagi memastikan warganegara negara termasuk belia dan siswazah untuk mendapatkan pekerjaan apabila mereka menamatkan persekolahan dan pengajian.

Tempoh untuk mereka mendapat pekerjaan bergantung kepada kekosongan jawatan yang wujud dalam ekonomi negara di sektor swasta dan kerajaan.

Kementerian Sumber Manusia melalui JTK telah menyediakan perkhidmatan pencarian dan pemadanan kerja iaitu portal JobsMalaysia.
Perkhidmatan ini disediakan secara terbuka dan percuma melalui pencarian dan pemadanan kerja iaitu pengiklanan secara atas talian kepada semua warganegara yang ingin memohon pekerjaan.

Kemudahan ini juga disediakan di semua pejabat tenaga kerja (PTK) iaitu di 54 pejabat tenaga kerja di Semenanjung, 14 pejabat di Sabah dan 16 pejabat di Sarawak dan juga di JobsMalaysia serta 13 buah Urban Transformation Center (UTC).
Berdasarkan statistik hingga Julai 2018 terdapat sebanyak 114,138 kekosongan pekerjaan aktif yang diiklankan oleh majikan-majikan di sektor swasta.

Sebanyak 3,199 kekosongan pekerjaan untuk kategori siswazah dan sebanyak 110,939 kekosongan pekerjaan di kategori bukan siswazah.

Kementerian Sumber Manusia juga melaksanakan pelbagai usaha bagi menggalakkan golongan belia merebut peluang pekerjaan.
Kementerian juga telah melaksanakan pelbagai program untuk meningkatkan kebolehpasaran pencari kerja warganegara melalui program Specialized Training and Advanced Recruitment (STAR) oleh PSNB, Graduate Employability Management Scheme (GEMS), program pentauliahan profesional, program finishing school, apprenticeship program, bridging the gap program, Undergraduate Skills Program (USP) dan program latihan graduan.
46 DN 4.9.2018 Dari 1 Januari 2018 hingga 31 Januari 2018, seramai 110,052 orang pencari kerja yang terdiri daripada 30,754 siswazah dan 79,298 orang bukan siswazah telah berjaya ditempatkan di pelbagai sektor pekerjaan.
Dasar dan perundangan perburuhan pada masa ini tidak mempunyai sebarang sekatan ke atas pekerja untuk melaksanakan pelbagai bentuk pekerjaan seperti secara sepenuh masa atau separuh masa bagi tujuan menambahkan pendapatan atau secara sistem waktu kerja iaitu flexible working hours di tempat kerja sekiranya majikan dan pekerja telah bersetuju di bawah satu kontrak perkhidmatan dan bersesuaian dengan sifat sesuatu kerja tersebut.
Fleksibiliti ini diberikan untuk membolehkan pekerja dan majikan mengatur struktur kerja masing-masing dengan lebih berkesan.

Kerajaan juga telah mewujudkan Peraturan-peraturan Kerja (Pekerja Separa Masa) 2010 di bawah Akta Kerja 1955 yang bertujuan untuk menggalakkan lebih ramai rakyat khususnya wanita menyertai pasaran pekerjaan.
Peraturan kerja ini antara lain bertujuan untuk memberi alternatif kepada sistem bekerja separuh masa, menggalakkan fleksibiliti dalam pasaran buruh dan menyediakan waktu kerja yang mesra bekerja bertempat terutamanya kepada wanita.
Seterusnya, usaha sama Talent Corporation dan syarikat Government-Linked Investment Companies serta sektor swasta Companies (GLC), Government-Linked terkemuka negara turut dapat dilihat melalui sokongan pelaksanaan pelbagai program lain yang telah diadakan di dalam dan luar negara seperti Career Comeback Program untuk golongan profesional wanita yang keluar sementara daripada sektor pekerjaan.

Program latihan industri berstruktur atau structured internship program dan sebagainya.
Kementerian Sumber Manusia melalui JTK berusaha mempromosi pengambilan penggajian orang kurang upaya (OKU) khususnya penggajian di sektor swasta.

Antara aktiviti yang telah dilaksanakan ialah mendaftar dan menjalankan lawatan promosi ke premis majikan untuk menjalankan penempatan pekerjaan di dalam kategori pekerjaan yang bersesuaian dengan tahap keupayaan OKU.
Kementerian juga telah mengadakan Karnival Kerjaya Khas OKU pada setiap tahun bertujuan supaya pekerja OKU dapat pekerjaan dengan majikan yang berminat mengajikan OKU.

Karnival kerjaya yang dianjurkan telah juga diberi nilai tambah dengan mendedahkan mengenai peluang latihan dan kemahiran serta keusahawanan.

Kementerian mengambil maklum semua cadangan Senator-senator.
Pelbagai inisiatif telah dilaksanakan oleh JPT di Sarawak dalam usaha untuk membantu para pencari kerja mendapatkan pekerjaan khususnya golongan belia yang terdiri daripada taraf latar pendidikan yang berbeza.

Salah satu inisiatif untuk jabatan yang menjadi platform kepada pencari kerja untuk mendapatkan pekerjaan ialah melalui Program Karnival Kerjaya.

Program ini sekali gus membantu para majikan untuk mendapatkan tenaga kerja untuk mengisi kekosongan jawatan mengikut kelayakan yang diperlukan.
Sebagai perbandingan, Pertubuhan Buruh Antarabangsa (ILO) menerusi penerbitan Global Employment Trends for Youth 2017 menganggarkan kadar pengangguran belia di peringkat global berada pada paras 13.1 peratus pada tahun 2017 dan 2018 berbanding 13 peratus pada tahun 2016.

Jumlah ini mewakili seramai 71 juta orang belia menganggur di seluruh dunia.
Yang Berhormat Senator Tuan Chandra Mohan telah membangkitkan laporan MIDF atau Malaysian Industrial Development Finance mengenai pengangguran siswazah, Tuan Yang di-Pertua.
Bagi menggugurkan kadar pengangguran dalam kalangan graduan, maka kerajaan telah mengambil langkah-langkah berikut: (i) (ii) (iii) (iv) menyediakan portal perkhidmatan JobsMalaysia; menganjurkan program penempatan pekerjaan yang merangkumi karnival pekerja; mewujudkan pusat sehenti di agensi seperti JobsMalaysia, PERKESO, PSNB, SL1M, TERAJU dan di UTC bagi menyediakan khidmat nasihat profesional untuk mendapatkan pekerjaan dan latihan; dan memperkemaskan dan memperluaskan program dan latihan industri termasuk SL1M yang bertujuan meningkatkan tahap kebolehpasaran belia khususnya graduan melalui latihan soft skills and on the jobs training.
DN 4.9.2018 47 Program-program seperti ini telah menunjukkan kejayaan di mana lebih 90 peratus belia yang mengikut program tersebut mendapat pekerjaan.
Kerajaan telah melalui Jabatan Tenaga Manusia menyediakan latihan kemahiran yang memberi peluang kepada belia yang membuat pilihan laluan kerjaya mereka melalui Sijil Kemahiran Malaysia Tahap 3 dan Diploma Kemahiran Tahap 4 dan 5 melalui 32 Institusi Latihan Jabatan Tenaga Manusia (ILJTM) di bawah KSM menawarkan kursus-kursus latihan kemahiran sepenuh masa kepada belia lepasan sekolah.
Secara tidak langsung membekalkan kemahiran kepada mereka untuk memudahkan mereka keluar ke dunia pekerjaan sekali gus dapat menangani masalah pengangguran.

■1520 Bidang latihan yang ditawarkan adalah merangkumi bidang kemahiran seperti pembuatan, pengeluaran, perkhidmatan, percetakan, penyelenggaraan, elektrik, elektronik, sivil, ICT dan lain-lain.
Jabatan Tenaga Manusia telah memberi penekanan latihan kepada sektor-sektor yang kritikal dan mendapat permintaan tinggi seperti sektor perkhidmatan iaitu dalam bidang electrical, elektronik dan automatif.

Dalam usaha memperkukuhkan kolaborasi antara agensi pendidikan dan industri air, LJTM memperingatkan kerjasama strategik awam dan industri dan public-private partnership bagi memastikan graduan yang dilahirkan oleh ILJTM dapat menampung keperluan industri.
Sehingga Jun 2018, sebanyak 42 MOU telah ditandatangani dan 132 kerjasama strategik dengan pihak industri telah dijalankan.

Dalam sektor minyak dan gas, antara kerjasama adalah antara Petronas dan institut latihan perindustrian.

Dalam sektor perkhidmatan bidang elektrik dan elektronik, Samsung Malaysia Electronic juga telah menubuhkan Samsung Tech Academy di ILP dan juga Malaysia Air Conditioning dan Refrigeration Association (MACRA) dalam bidang perkhidmatan teknologi.
Dalam sektor pembuatan, CTRM Aero Composites juga melatih tenaga kerja mahir di dalam komposisi komposit melalui kerjasama dengan Yayasan Peneraju Pendidikan Bumiputera.

Bagi sektor pengangkutan pula, melalui projek mega seperti projek Laluan Rel Pantai Timur, projek High Speed Rail ke Singapura, projek MRT dan sebagainya telah dimulakan dari Januari 2018.

Bagi pelajar di industri, latihan industri diwajibkan kepada semua pelajar sebelum menamatkan latihan.
Latihan industri dijalankan selama tiga bulan bagi memberi pendedahan kepada pelajar tentang suasana pekerjaan sebenar, mempelajari teknologi terkini yang terdapat di industri dan seterusnya didedahkan dengan kemahiran problem solving.
Graduan ILJTM lahirkan dapat tempat di industri dengan kadar kebolehkerjaan 91.33 percent dengan menawarkan kursus dalam bidang teknikal yang mempunyai permintaan tinggi dan memberi fokus kepada graduan dengan persijilan profesional dalam bidang-bidang tertentu melalui kerjasama badan-badan persijilan graduan mendapat tawaran kerja dengan gaji yang lebih tinggi.
Saya difahamkan lapan peratus itu yang tidak dapat kerja lebih kurang adalah yang memilih untuk tidak bekerja atau tidak ingin bekerja walaupun mendapat tawaran.
Untuk makluman Dewan yang mulia, sekiranya kelulusan kemasukan kerja asing telah diluluskan oleh Kementerian Dalam Negeri, ini adalah soalan daripada Yang Berhormat Senator Dato' Sri Khairudin Samad berkaitan isu pembatalan... Tuan Chandra Mohan A/L S. Thambirajah: Kalau, Tuan Yang di-Pertua, isu pengangguran sudah pun habis sebab Yang Berhormat Menteri telah masuk ke tajuk yang lain.

Sedikit berkenaan isu pengangguran.


Pertama sekali saya hendak ucapkan terima kasih kepada Yang Berhormat Menteri kerana sudi datang by himself untuk jawab jawapan-jawapan berkenaan dengan ini.

Terima kasih Menteri.

48 DN 4.9.2018 Pergi kepada soalan pengangguran tadi, kita telah dengar banyak langkah-langkah yang telah diambil oleh kerajaan.

Kita juga dengar bahawa dari segi pengangguran belia dengan pengangguran siswazah telah turun dari 10.7 ke 10.5.
Saya selain dari langkah- langkah dari segi aspek training, job matching, karnival dan sebagainya, saya ada dua cadangan.

Saya harap kementerian boleh timbang tajuk pengangguran siswazah.

Pertama sekali kalau kita tengok sekarang dari segi pengangguran siswazah, saya hendak fokus kepada pengambilan pegawai dagang, apa yang kita panggil dalam Bahasa Inggeris expatriate.

Kalau sekarang kita tengok expatriate dibenarkan masuk untuk kategori tiga, yang saya fokus kategori tiga.
Kategori tiga expatriate adalah expatriate yang datang di mana gaji mereka antara RM3,000 ke RM5,000.

Itu satu ya, RM3,000 sampai RM5,000.

Jenis sektor yang dia dibenarkan kerja adalah 13 sektor termasuk runcit, perniagaan, Greater KL dan Klang Valley.

Agensi kawal selia adalah 12 agensi kawal selia.

My focus is kalau dibenarkan RM3,000 sampai RM5,000 expatriate masuk pekerja mahir, dia ambil pekerjaan siswazah.

They are taking a lot of graduate.

Contoh I bagi- Greater KL kalau kita pergi ke Low Yat.
Kebanyakan itu falling within category three punya expatriate.

Itu satu.

Pada saya walaupun ini bukan secara khusus di bawah Kementerian Sumber Manusia, Kementerian Dalam Negeri tetapi pada saya kita kena kaji semula kategori tiga punya expatriate.

Saya sebut ini fasal Yang Berhormat Menteri sebut Talent Corporation.

Talent Corporation juga bawah kategori tiga which is people who are expatriate, gaji RM3,000 sampai RM5,000.

Ini is taking kita punya jobs, kita punya graduate punya jobs.
Itu satu, cadangan satu.

Stop kategori tiga punya graduate.

Kalau saya, saya rasa kategori dua pun kategori dua RM5,000 sampai RM9,000 mungkin kita kaji semula sektor itu.

Jangan benarkan untuk 13 sektor untuk services kita benarkan, untuk trading kita benarkan, gaji RM10,000 expatriate.

For Greater KL, kalau di located Greater KL, saya rasa ini semua.

Ini cadangan saya supaya kita kaji kategori tiga expatriate.

Kategori tiga stop, kategori dua untuk kaji.


Kalau tidak ada, selama-lamanya kita punya siswazah akan tidak dapat, untuk certain sector dia mungkin akan menyumbang untuk improve the situation kalau kita boleh berhenti, itu satu, satu.

Cadangan yang kedua ialah kepada Ilmiah di bawah Kementerian Sumber Manusia.

Sekarang kalau kita Ilmiah dibuat pelbagai kajian.


Contoh National Employment Return Survey, Labor Cost Survey, National Wage Index Survey, berbagai-bagai survey dibuat dan salah satu survey dibuat ialah Critical Occupation Survey.

Cadangan saya kepada Ilmiah adalah untuk buat satu lagi survey, apa yang saya panggil vulnerable sector.

That means vulnerable sector itu dari sudut kursus.

That means kalau you pergi, contoh you pergi buat kursus ini, contohlah saya ambil MIDF, art dengan social stream.
Kalau you belajar dengan social stream, susah untuk dapat pekerjaan.

Maksud saya vulnerable bukan dari segi kerja tetapi daripada segi peluang untuk dapat kerja.

Ilmiah kena buat.

That means you pergi tengok mana punya sektor total unemployment 70 percent of graduate yang tidak diemploy datangnya daripada mereka yang buat kursus art dengan social science.

Average waiting period adalah enam bulan.

Jadi pada saya that means you kena selama ini Ilmiah punya detail majikan pakai.
I want statistic untuk mereka yang masuk universiti, dia kena tahu kalau I buat kursus ini dari segi peluang pekerjaan.

So cadangan dari dua aspek, satu stok expatriate.

Yang kedua untuk widen scopes away kepada maklumat itu juga boleh dipakai oleh siswazah masa dia masuk universiti.

Terima kasih Tuan Yang di- Pertua.

Tuan Yang di-Pertua: Terima kasih.

Silakan Yang Berhormat Menteri.

Tuan M. Kulasegaran: Terima kasih Tuan Yang di-Pertua.
Kita semua tahu Senator Chandra Mohan adalah seorang di antara pakar employed di negara.

Tuan Yang di-Pertua: Ya, memang pakar.

Tuan M. Kulasegaran: Kedua-dua cadangan itu memang bagus.

DN 4.9.2018 49 Tuan Yang di-Pertua: Cadangan dia ini Yang Berhormat Menteri daripada kerajaan lama kepada kerajaan baharu [Ketawa] Tuan M. Kulasegaran: Dulu sampai sekarang.

Tuan Yang di-Pertua, kedua-dua ini perkara yang Talent Corporation dan Ilmiah adalah dua agensi di bawah kementerian saya.
Talent Corp. baharu dipindahkan daripada Jabatan Perdana Menteri kepada kementerian saya dan saya faham bahawa kategori tiga dan kategori dua itu.

Saya mempelawalah Yang Berhormat dan lain-lain Yang Berhormat, saya mempelawa kedua-dua agensi itu datang ke Parlimen dalam singkat masa dan memberi keterangan penuh mengenai, apakah kegiatan mereka, mengenai kedua-dua hal yang dibangkitkan dan apa kita boleh cari jalan untuk menyelesaikan dan meningkatkan taraf penglibatan mereka dalam arena buruh.
Saya akan buat dalam singkat masa yang boleh.

Itu nombor satu.

■1530 Kedua, perkara yang dibangkitkan, saya sebenarnya telah difahamkan bahawa kategori gaji di antara RM3,000 ke RM5,000 yang dibenarkan masuk ke negara ini dan diambil kerja, itu tidak berapa pasti tetapi telah dibenarkan masuk adalah di bawah Kementerian Dalam Negeri dan ini saya rasa perlu dikaji balik.

Saya setuju 100 peratus.


Jadi saya hendak habiskan di sini, bahawa dalam masa yang tersingkat, kedua-dua badan itu akan diarahkan datang untuk memberi taklimat and to get feedback.

Tuan Yang di-Pertua, saya ... Tuan Yang di-Pertua: Silakan Yang Berhormat Menteri.

Tuan M. Kulasegaran: Tuan Yang di-Pertua, untuk makluman Dewan yang mulia ini, sekiranya pekerja asing tersebut masih belum memasuki negara ini, majikan perlu membuat pembatalan kemasukan pekerja berkenaan.
Sekiranya pekerja asing tersebut telah berada dan bekerja di Malaysia, majikan perlu menamatkan perkhidmatan pekerja tersebut dan menghantar mereka pulang dan perlu membayar pampasan sewajarnya mengikut peruntukan Akta Kerja 1955 atau perjanjian antara pekerja dengan majikan.

Namun, majikan berkenaan boleh memindahkan pekerja asing tersebut sekiranya mempunyai projek yang lain dalam sektor yang sama.
Mengenai pertanyaan Yang Berhormat Senator Datuk Sambathan iaitu berkaitan isu pekerja asing boleh di perusahaan restoran, di mana saya difahamkan permohonan telah dibuat untuk 50 orang dan hanya 10 orang diluluskan.

Ini adalah sebenarnya di bawah kuasa Kementerian Dalam Negeri tetapi dari 1st September, permohonan itu perlulah dibuat melalui ePPAx di Kementerian Sumber Manusia dan kerajaan juga telah menubuhkan satu jawatankuasa yang diterajui oleh seorang bekas hakim.
Jawatankuasa itu akan membuat satu cadangan holistik mengenai pengambilan pekerja asing di negara ini.

Tuan Yang di-Pertua, ini mengenai gaji minimum.

Majlis Perundingan Gaji Negara telah pun selesai menjalankan kajian semula Perintah Gaji Minimum 2016 dan syor MPGN telah dibentangkan kepada Kabinet untuk keputusan selanjutnya.

Perkara ini masih sedang diteliti oleh Kabinet dan satu keputusan dijangka akan dapat diumumkan oleh kerajaan dalam tempoh terdekat.
Untuk makluman Yang Berhormat, janji Kerajaan Pakatan Harapan dalam manifesto pilihan raya adalah hanya untuk menyamaratakan, to standardize kadar gaji minimum seluruh negara dalam tempoh 100 hari permulaan pentadbiran manakala pelaksanaan gaji minimum pada kadar RM1,900 sebulan adalah dalam tempoh satu penggal pentadbiran iaitu dalam tempoh lima tahun pentadbiran Kerajaan Pakatan Harapan.
Tuan Yang di-Pertua, saya beralih kepada mengenai isu yang telah dibangkitkan oleh Yang Berhormat Senator Puan Bathmavathi dan Yang Berhormat Senator Dato’ Ong Chong Swen.

Tuan Yang di-Pertua: Silakan Yang Berhormat Menteri.

50 DN 4.9.2018 Tuan M. Kulasegaran: Semakan iaitu mengenai penggubalan undang-undang.
Semakan semula Akta 265 sedang dilaksanakan secara holistik oleh pihak kementerian dengan mengambil kira konvensyen-konvensyen International Labour Organization berkaitan dan juga amalan-amalan terbaik dalam usaha memberi perlindungan terbaik kepada pekerja, bagi keharmonian perusahaan dan memastikan kepentingan semua pihak termasuk semua pekerja dan majikan, dibela.
Pindaan tersebut juga perlu dibincangkan dengan pihak berkepentingan dalam industri pekerjaan, kesatuan sekerja, Badan Bukan Kerajaan (NGO), pekerja, majikan dan pihak-pihak yang boleh menyumbang kepada pindaan akta.

Cadangan pindaan Akta Kerja 1955 antara lain mengambil kira peruntukan bagi menangani isu diskriminasi dan gangguan seksual di tempat kerja.
Cadangan pindaan ini mengandungi peruntukan bagi melarang diskriminasi terhadap pekerja termasuk daripada segi bangsa, agama dan jantina serta penalti yang dikenakan jika majikan didapati diskriminasi terhadap pekerja serta peruntukan menambah baik perlindungan cuti bersalin.

Tuan Yang di-Pertua, nampaknya dibangkitkan.

Kepada perkara-perkara yang... itu adalah perkara-perkara yang telah Tuan Aknan A/L Ehtook: Tuan Yang di-Pertua.

Tuan Yang di-Pertua: Ya, silakan.


Tuan Aknan A/L Ehtook: Saya rasa Yang Berhormat Menteri tertinggal apa yang saya bangkitkan tempoh hari iaitu tentang PTPK yang kita dapati telah diberhentikan sejak sebelum pilihan raya yang lepas dan saya tidak pasti sama ada akan disambung atau tidak.

Jadi saya harap Yang Berhormat Menteri boleh jawab nanti.

Terima kasih.

Tuan M. Kulasegaran: Tuan Yang di-Pertua, dengan izin.
Tuan Yang di-Pertua, mengenai PTPK, itu adalah satu perkara yang sangat serius di mana anak-anak kita kebanyakannya adalah dari B40 yang telah mendapat tempat untuk melanjutkan pelajaran, skills training.

Akan tetapi pada tahun dahulu Tuan Yang di-Pertua, pada bulan Julai-Ogos, seorang setiausaha kepada ahli politik Menteri telah ditangkap kerana telah menggunakan lebih kurang dikatakan RM60 juta telah dikatakan curi atau hilang.

Saya pun tidak tahu, tidak dapat pastikan tetapi sedang disiasat oleh MACC.
Oleh sebab itu, semua pemberian untuk anak-anak kita melanjutkan pelajaran, untuk membiayainya, telah diberhentikan, satu di antara sebab.

Saya baru minggu dahulu telah meluluskan lebih kurang RM95 juta kepada pihak-pihak yang telah memohon supaya wang ini disalurkan untuk ke institusi-institusi yang berkenaan supaya ia boleh diguna pakai.
Akan tetapi kita perlu lagi- pada pandangan saya, perlu ketatkan operasi tersebut kerana penyelewengan kewangan nampaknya dari on the face of it, on the surface Tuan Yang di- Pertua, nampaknya sangat senang.

Jadi untuk mengelakkan itu, saya telah mencadangkan kepada board tersebut supaya kita perlu nombor satu, mengambil tahu adakah pihak-pihak yang memohon bantuan ini dan untuk mendapat pelajaran kepada anak-anak di skills training telah atau ada melakukan kesalahan sebelum ini.
Ini saya rasa perlu dipastikan.

Itu sebab ada sedikit kelambatan dalam to disburse those moneys.

Saya secara ringkas ingin kata bahawa stage 1 untuk RM95 juta telah disalurkan.

Ini adalah hanya perkara-perkara yang saya boleh beri jawapan kepada perkara- perkara yang telah dibangkitkan.

Kepada perkara-perkara yang tidak saya jawab dengan khususnya, jawapan bertulis akan diberi.

Terima kasih, Tuan Yang di-Pertua.

Tuan Yang di-Pertua: Terima kasih Yang Berhormat Menteri.
Silakan Kementerian Pendidikan, Yang Berhormat Menteri.

3.39 ptg.

Menteri Pendidikan [Dr. Maszlee bin Malik]: Terima kasih Tuan Yang di-Pertua.

Bismillahi Rahmani Rahim... [Membaca sepotong doa] DN 4.9.2018 51 Tuan Yang di-Pertua, Kementerian Pendidikan Malaysia merakamkan jutaan terima kasih kepada 26 Ahli Yang Berhormat Senator yang bukan sahaja telah memberikan pandangan dan saranan, bahkan teguran yang cukup membina.
Ini amat kita harapkan di dalam usaha kita membuat penambahbaikan berterusan sektor pendidikan negara.

Tuan Yang di-Pertua, seperti Yang Berhormat Senator Datuk Dr. Lucas Umbul, Yang Berhormat Senator Tuan Ismail bin Yusop dan Yang Berhormat Senator Prof.

Emeritus Tan Sri Dato’ Seri Dr. Ibrahim Shah sedia maklum, keputusan Pilihanraya Umum Keempat Belas telah membawa kita ke era Malaysia yang baharu.
Ini adalah peluang terbaik yang dimiliki oleh rakyat Malaysia untuk kita bina semula negara melalui proses pendidikan yang terancang dan lebih holistik.

■1540 Justeru, amatlah penting bagi sistem pendidikan kebangsaan yang mendukung aspirasi untuk memperkukuh perpaduan, membina identiti nasional serta membangunkan modal insan bagi memenuhi tuntutan dan keperluan negara kita.
Kementerian Pendidikan pada era ini seperti mana yang termaktub dalam Manifesto Pakatan Harapan, mempunyai hala tuju yang jelas untuk memastikan sekolah kebangsaan menjadi sekolah pilihan rakyat.

Matlamat ini hanya akan dapat dicapai dengan memberi tumpuan kepada peningkatan mutu dan kualiti pengajaran dan juga pembelajaran.
Kementerian Pendidikan menerapkan tiga nilai utama dalam budaya pengajaran dan pembelajaran iaitu kegembiraan, dengan izin, happiness, kasih sayang, dengan izin, love dan saling hormat-menghormati, dengan izin, mutual respect.

Murid-murid harus berasa gembira untuk hadir ke sekolah dan guru-guru mesti turut berbangga kerana berpeluang mendidik anak bangsa.
Kementerian Pendidikan kini juga mempunyai hala tuju yang jelas untuk meningkatkan kualiti institusi pendidikan tinggi dengan menjamin kebebasan intelektualisme para cendekiawan serta memberikan autonomi kepada pihak universiti.

Para pentadbir universiti bukan hanya dilantik berdasarkan merit, bahkan proses pelantikan itu turut mengambil kira pandangan warga universiti-universiti berkenaan.
Antara langkah awal yang diambil oleh pentadbiran kali ini ialah dengan menggabungkan dua buah kementerian yang dahulunya dikenali sebagai Kementerian Pelajaran Malaysia dan juga Kementerian Pendidikan Tinggi.

Kini kedua-duanya bergabung di bawah satu bumbung, di bawah satu kementerian yang dinamakan sebagai Kementerian Pendidikan Malaysia.

Penggabungan ini merupakan satu inisiatif strategik di bawah kepimpinan Pakatan Harapan agar sistem pendidikan negara terus melangkah ke hadapan mengikut trend global.
Jikalau kita lihat di kebanyakan negara-negara maju, kedua-dua kementerian ini bergabung di bawah satu kementerian, malah di Jepun dimasukkan juga sukan dan juga sains di dalamnya.

Maksudnya, kita juga di dalam langkah untuk menuju ke arah kesinambungan di antara pendidikan dasar dengan pendidikan tinggi.

Kita juga melalui usaha penstrukturan semula ini boleh melihat pendidikan sebagai satu spektrum yang berterusan dan berkesinambungan dari pra-sekolah sehinggalah ke peringkat pendidikan tinggi.
Tuan Yang di-Pertua, sempena 100 hari pertama kerajaan pimpinan Pakatan Harapan, Kementerian Pendidikan Malaysia telah pun berupaya melaksanakan lebih 40 inisiatif demi kepentingan masa depan pelajar di semua peringkat di negara ini.
Justeru, bagi meneruskan kecemerlangan ini, untuk makluman Yang Berhormat Senator Dr. Mohd Nor bin Haji Monutty dan Yang Berhormat Senator Dato’ Dr. Ananthan A/L Somasundaram, saya baru-baru ini turut melantik Ahli Majlis Penasihat Pendidikan Kebangsaan, di mana pelantikan tersebut adalah selaras dengan seksyen 10, Akta Pendidikan 1996.
Kesemua ahli yang dilantik adalah pakar dalam bidang masing-masing yang berbeza, yang saya yakin setiap daripada mereka ini berupaya untuk menyumbang kepada pendidikan negara berdasarkan kepakaran mereka.

Kepakaran yang pelbagai ini menunjukkan kesungguhan Kementerian Pendidikan Malaysia untuk menjadikan pendidikan sebagai satu medium untuk kita membina kembali bangsa Malaysia melalui sudut pandang yang pelbagai dan pendekatan secara holistik.
52 DN 4.9.2018 Oleh sebab itu, kita dapati di dalam Ahli Majlis Penasihat Pendidikan Kebangsaan terdapat wakil daripada OKU, terdapat wakil daripada para pendidik, terdapat wakil daripada anggota keselamatan, anggota tentera, terdapat juga wakil daripada pihak korporat dan terdapat wakil daripada NGO yang pelbagai.

Harapan kita supaya setiap ahli majlis ini dapat menyumbang berdasarkan kepakaran masing-masing supaya pendidikan negara akan menjadi lebih cemerlang.
Sebagaimana yang telah saya zahirkan sebelum ini dan telah mendapat liputan media... Dato’ Dr. Ananthan A/L Somasundaram: Tuan Yang di-Pertua, boleh celah?

Tuan Yang di-Pertua: Ya.

Dato’ Dr. Ananthan A/L Somasundaram: Terima kasih Yang Berhormat Menteri.

Maksud saya daripada soalan saya iaitu pelantikan ahli majlis berkaitan penasihat pendidikan ini, maksud saya ini kita mempunyai sekolah Tamil.

Kita faham negara Malaysia ini kita mempunyai sekolah Tamil lebih daripada 500.
Jadi, maksud saya ataupun cadangan saya ataupun soalan saya berkaitan dengan pelantikan yang pegawai-pegawai ataupun pakar dalam bidang Bahasa Tamil.

Itu saja soalan saya.

Dr. Maszlee bin Malik: Terima kasih Yang Berhormat.

Saya belum sempat baca.

Perenggan seterusnya yang sebenarnya menjawab soalan Yang Berhormat.

Okey, sebagaimana yang telah saya zahirkan sebelum ini dan telah mendapat liputan media sekalian bahawa pelantikan yang tujuh itu berdasarkan akta dan berdasarkan peruntukan yang diberikan.
Kita juga telah merancang untuk menambah empat lagi wakil tambahan ataupun lima.

Akan tetapi kita perlu meminda peraturan yang wujud dan peraturan itu hanya dapat dipinda apabila bermulanya mesyuarat yang pertama bagi anggota majlis ini.
Di mana penambahan empat ataupun lima anggota yang baharu dalam PPK, mereka terdiri daripada pendidik yang akan mewakili sudut pandang golongan teknokrat, mewakili sudut pandang daripada Sabah dan Sarawak, begitu juga yang mewakili masyarakat India dan juga pendidikan Tamil.

Jadi, tadi tidak sempat hendak membaca habis, Yang Berhormat tanya.

Komposisi MPPK melambangkan cita-cita kementerian untuk mewujudkan ekosistem pendidikan yang berdaya saing secara global.
Di samping memupuk tiga nilai teras iaitu kebahagiaan, kasih sayang dan hormat-menghormati.
Walau bagaimanapun, ini kita jawab soalan tadi dengan lebih khusus, bagi tujuan pelantikan jawatan Timbalan Menteri dan Jawatankuasa Khusus untuk kemajuan pendidikan masyarakat India seperti yang dibangkitkan oleh Yang Berhormat Senator Datuk Sambathan A/L Manickam, saya percaya dalam era Malaysia baharu ini, saya adalah Menteri untuk semua kaum, untuk semua rakyat Malaysia tanpa membezakan di antara satu kaum ataupun kaum yang lain... [Tepuk] Ini bermakna semua kepentingan kaum, tidak kira Melayu, India, Cina, Punjabi, Siam, Orang Asli, Iban, Kadazan, Kedayan dan semua rakyat Malaysia adalah menjadi tumpuan dan juga menjadi sebahagian daripada aspirasi kementerian itu sendiri.
Kita tidak akan mengenepikan sesetengah kaum hanya kerana mereka kaum yang berbeza.

Ini bermakna, semua kepentingan kaum akan diambil kira untuk sebarang penetapan dasar pendidikan.

Selain itu, seperti yang telah saya maklumkan, seorang ahli MPPK akan dilantik untuk mewakili pendidikan Tamil.

Saya juga akan bekerjasama dengan penyelia sekolah Tamil KPM secara direct, secara berterusan.

Yang Berhormat Senator Tuan Waytha Moorthy yang telah dilantik untuk menjaga kebajikan kaum India di dalam Kabinet.
Saya juga akan bekerjasama erat dengan komuniti masyarakat India dan NGO-NGO untuk memastikan semua isu berkaitan pendidikan sekolah Tamil tidak akan terabai dan akan sentiasa menjadi sebahagian daripada agenda perubahan kita.

Terima kasih juga kepada Yang Berhormat Senator Dato’ Sri Ti Lian Ker kerana bertanya.

Untuk makluman Yang Berhormat, berhubung pengiktirafan UEC, saya tegaskan dan berulang kali saya tegaskan bahawa KPM sedang menjalankan kajian holistik melalui Jawatankuasa Fact Findings.
Kami juga akan mengumpulkan pandangan daripada pelbagai pemegang taruh berkepentingan sebelum sebarang keputusan diambil.

Tuan Yang di-Pertua: Yang Berhormat Menteri.

Ada yang ingin mencelah.

DN 4.9.2018 53 Tuan Mohd Yusmadi bin Mohd Yusoff: Yang Berhormat Menteri, boleh minta pencelahan sikit?

Memandangkan Yang Berhormat Menteri tadi telah beralih ke UEC, saya hendak tanya mengenai Majlis Perundingan.

Yang Berhormat Menteri, Menteri yang lebih arif, beliau adalah seorang bekas pensyarah.
Kita melihat pendidikan, ada yang melihat dari sudut kebudayaan pun ada, yang melihat dari sudut ekonomi pun ada.

Biasanya di situ.

Soalan saya ialah apabila melihat dari sudut kebudayaan, saya mungkin mencadangkan ataupun dalam bentuk soalan juga, bagaimana Menteri melihat peranan tokoh-tokoh budayawan?

Di mana saya rasa ramai tokoh-tokoh yang hebat, mungkin sasterawan-sasterawan negara yang boleh membantu juga dalam proses menggubal sesuatu dasar dan sebagainya.
Mungkin Yang Berhormat Menteri boleh memberi penjelasan sikit mengenai peranan mereka.

Tuan Yang di-Pertua: Dari sudut UEC.

Tuan Mohd Yusmadi bin Mohd Yusoff: Bukan, dari segi Majlis Perundingan tadi.

Tuan Yang di-Pertua: Silakan Yang Berhormat Menteri.

Dr. Maszlee bin Malik: Terima kasih Yang Berhormat bertanya.

Pertamanya, cadangan diterima.


Cuma lanjutan daripada- huraian kepada cadangan tersebut jikalau kita lihat, untuk pengetahuan Yang Berhormat, di bawah KPM, kita hendaklah melihat pendidikan dalam bentuk yang lebih menyeluruh.

Di bawah KPM, bukan hanya sekadar pendidikan tinggi dan juga pendidikan dasar tetapi juga terdapat agensi-agensi yang berperanan untuk menjaga Bahasa Melayu seperti DBP contohnya, untuk mengaktifkan penerbitan seperti ITBM.
Terkini kita telah mendapat anak yang baru, yang asalnya dulu daripada kita dan kini sirih pulang ke gagang iaitu Perpustakaan Negara Malaysia.

Tidak dinafikan juga, di bawah kita juga terdapat beberapa agensi lain yang turut membantu untuk memperkasakan pendidikan kita.

■1550 Jadi dalam ruang yang lebih luas ini kita lihat semua pihak dilibatkan.
Sasterawan, budayawan tidak akan dikesampingkan dan usaha kita memperkasakan DBP sendiri mengambil kira segala sasterawan dan budayawan yang pernah dipinggirkan sebab itu saya kira Yang Berhormat Senator maklum bahawa antara usaha saya pergi bertemu sendiri dengan Sasterawan Negara A. Samad Said di rumah beliau yang selama ini beliau dipinggirkan oleh kerana sebab-sebab politik oleh kerajaan sebelum ini.
Begitu juga dalam siri-siri lawatan saya bertemu dengan sasterawan dan juga budayawan dan juga usaha engagement, dengan izin, dengan pelbagai tokoh-tokoh ilmuwan demi untuk melibatkan mereka dalam usaha pengislahan ataupun reformasi pendidikan kita.

Tidak perlu semuanya kita nak masukkan dalam Majlis Penasihat dan Majlis Penasihat ini pun mempunyai tempoh yang tertentu.

Maksudnya selepas tempoh ini mereka akan digantikan, dia bukan selama-lamanya.
Kadang-kadang saya melihat kepada komen yang timbul di media separuhnya bersifat peribadi kerana segelintir orang dia rasa dia sepatutnya berada di situ tetapi tidak berada.

Saya merancang untuk masukkan di penggal seterusnya tetapi oleh kerana separuh itu dia rasa dia lebih hebat, orang lain semua tidak betul kita pun batalkan hasrat tersebut.
Akan tetapi kita tidak nafikan terdapat beberapa tokoh-tokoh yang tempatnya bukan di Majlis Penasihat tetapi tempatnya di peringkat pelaksanaan sebab itu ada di antara budayawan, di antara sasterawan ini yang akan ditempatkan di agensi-agensi tersebut yang akan ditempatkan di LPU-LPU universiti dan malah ada di antara mereka yang kita akan nobatkan dengan pelbagai jawatan yang pada saya akan memberikan impak yang lebih besar berbanding hanya berada di Majlis Penasihat semata-mata.
Terima kasih Yang Berhormat yang bertanya.

Untuk makluman Yang Berhormat Senator Prof.

Emeritus Tan Sri Dato’ Seri Dr. Ibrahim Shah, sebarang cadangan pembinaan sekolah kebangsaan sebagai sekolah aliran perdana memerlukan perbincangan yang lebih khusus dan perlu mendapat pandangan daripada pelbagai pihak.
54 DN 4.9.2018 Walau bagaimanapun, KPM tidak akan menghalang pengoperasian Sekolah Jenis Kebangsaan Cina (SJKC) dan juga Sekolah Jenis Kebangsaan Tamil (SJKT) mengikut peraturan dan syarat-syarat KPM yang sedia ada bagi memenuhi keperluan kaum Cina dan India di negara ini.

Berhubung cadangan Yang Berhormat Senator Dr. Mohd Nor bin Haji Monutty dan Yang Berhormat Senator Dato’ Ong Chong Swen supaya falsafah pendidikan dan Rukun Negara ditekankan kepada pelajar untuk memupuk semangat perpaduan.
Kita menghargai cadangan ini dan kita menyokong penuh dan malah di dalam era yang baharu ini KPM sememangnya menekankan elemen-elemen tersebut di dalam kokurikulum kebangsaan dan dimasukkan, diintegrasikan dalam kokurikulum yang sedia ada.
Selain mata pelajaran Sejarah dan mata pelajaran Pengajian Umum yang sedang dilaksanakan di peringkat sekolah dan Institusi Pendidikan Tinggi (IPT), saya juga turut bercadang untuk memperkasakan elemen sivik dalam kokurikulum dan kita juga dalam kajian untuk melihat semula kebarangkalian memperkenalkan semula mata pelajaran Sivik.

Cadangan ini jikalau kita lihat telah diutarakan oleh ramai pihak terutamanya mereka yang pernah melalui zaman mata pelajaran Sivik diajarkan di sekolah.
Para pelajar di IPT juga akan digalakkan untuk menyertai program kesukarelawanan untuk memupuk semangat perpaduan dengan penyertaan pelbagai kaum.

Begitu juga kita menggalakkan dan kita akan mewujudkan inisiatif-inisiatif agar sekolah-sekolah berbeza aliran untuk saling melakukan program-program dan aktiviti-aktiviti bersama supaya meningkatkan perpaduan dan persefahaman.
Kita cuba bayangkan di dalam tempoh lima tahun yang akan berlaku ini bagaimana sekolah tahfiz akan dapat melakukan program bersama dengan SJKC, bagaimana SJKT akan dapat melakukan program bersama dengan sekolah berasrama penuh dan bagaimana sekolah cemerlang akan dapat melakukan program bersama dengan sekolah Orang Asli.
Saya yakin dengan engagement, dengan izin, ataupun dengan program-program dan aktiviti-aktiviti bersama kita akan dapat menjalin eratkan hubungan rakyat Malaysia demi mewujudkan suasana Malaysia yang lebih harmoni dan lebih bersatu.

Untuk makluman Yang Berhormat Senator juga, golongan pendidik turut disarankan untuk menerapkan nilai-nilai manusiawi dalam proses pengajaran sebagai usaha membina generasi masa depan yang mampu mendorong ke arah perubahan akhlak yang baik dalam kalangan rakyat di negara ini.
Jikalau dulu kita menekankan konsep 3M- “menulis”, “membaca”, “mengira” sebagai dasar untuk pendidikan dasar di sekolah rendah terutamanya.
Kini telah sampai masanya untuk kita menambahkan ‘M’ yang keempat agar sistem pendidikan negara kita bukan hanya melahirkan mereka yang mampu, membaca, menulis, mengira, mampu cemerlang di dalam akademik, mampu menjawat jawatan yang tinggi, kita akan meletakkan konsep ‘M’ yang keempat iaitu “manusiawi”, agar produk yang dilahirkan oleh sistem pendidikan kita akan lahir bukan hanya sebagai mereka yang cemerlang di dalam akademik tetapi juga mereka yang mempunyai nilai integriti, nilai akhlak dan moral yang tinggi.
Untuk makluman Yang Berhormat Senator Dr. Zaiedi Haji Suhaili yang mencadangkan supaya Program Pengajian Sarawak Studies, ini cadangan yang amat menarik dan begitu saya kira membawa satu dimensi baharu di dalam Malaysia yang baharu ini.

Kita mengambil maklum cadangan Yang Berhormat Senator dan perbincangan akan diadakan dengan pihak universiti agar mereka melihat kebarangkalian ataupun melihat bagaimana ruang supaya Program Sarawak Studies ini boleh diperkenalkan di universiti.
Untuk makluman Yang Berhormat Senator Datuk Sambathan A/L Manickam, mata pelajaran Kesusasteraan Tamil telah pun disenaraikan sebagai mata pelajaran elektif di bawah Kurikulum Standard Sekolah Menengah bagi Tingkatan 4 dan 5.

Oleh yang demikian, kertas Kesusasteraan Tamil Kod 9217 memang ada ditawarkan di peringkat Sijil Pelajaran Malaysia (SPM).
DN 4.9.2018 55 Saya memahami kebimbangan Yang Berhormat Senator Tuan Aknan A/L Ehtook mengenai kemasukan calon pelajar-pelajar Siam ke Program Asasi di sembilan buah universiti awam.

Buat masa kini syarat kemasukan adalah tertakluk kepada Senat universiti awam masing-masing.

Ini berdasarkan semangat autonomi yang kita berikan kepada universiti.

Walau bagaimanapun, saya akan menyampaikan hasrat Yang Berhormat kepada Senat universiti-universiti awam yang terlibat.
Terima kasih juga diucapkan kepada Yang Berhormat Senator Tuan Aknan juga di atas keprihatinan beliau mengenai kemudahan dan kebajikan guru di sekolah.

Untuk makluman Yang Berhormat Senator, KPM akan berusaha untuk menyediakan ruang rehat untuk guru di setiap sekolah secara berperingkat selaras dengan tatacara perolehan dan kewangan semasa.
Saya sendiri dalam lawatan ke sekolah-sekolah, Timbalan Menteri, KSU dan juga pegawai-pegawai kanan kementerian telah melihat bagaimana di sesetengah sekolah guru-guru tidak mempunyai ruang rehat yang cukup.

Jadi apabila mereka kurang ruang untuk berehat ini kemungkinan sedikit sebanyak akan menjejaskan kualiti pengajaran mereka.
Jadi kita telah melihat keperluan untuk wujudnya ruang-ruang kepada guru-guru untuk mereka melepaskan lelah setelah mengajar ataupun ruang lohong di antara jam-jam mengajar mereka.

Jadi ini akan kita galakkan dan kita akan cuba laksanakan secara berperingkat dan menurut tatacara perolehan dan kewangan semasa.

Berhubung jawatan pembantu guru pula, pihak kementerian dalam peringkat perbincangan tentang aspek kebolehlaksanaannya dan keupayaannya dalam usaha mengurangkan beban guru.
Ini juga merupakan janji yang telah diberikan oleh Pakatan Harapan di dalam manifesto.

Maka pengajian ini untuk memastikan supaya konsep guru bantuan ini jikalau boleh dapat dilaksanakan dengan kadar implikasi kewangan yang amat minimum dan kita juga akan cuba menerokai ruang-ruang volunteerism, dengan izin, ataupun ruang kesukarelawanan bagi mana-mana pihak terutamanya di kalangan guru-guru yang telah bersara dipihak profesional untuk mereka turut menyumbang ke sekolah dan demi meringankan beban guru.
Untuk makluman Yang Berhormat Senator Datin Rahimah binti Haji Mahamad, berkaitan garis panduan media sosial.

KPM telah mengeluarkan surat pekeliling Ikhtisas KPM Bil.3 Tahun 2017.

Garis panduan nilai dan etika penggunaan media sosial bagi guru dan murid.

■1600 Saya juga turut memahami kesukaran golongan guru duka lara yang berjauhan dengan pasangan masing-masing dan sering ditimbulkan sama ada di media sosial atau pun di media-media bercetak.
Justeru, untuk makluman Yang Berhormat Senator Datuk Haji Yahaya bin Mat Ghani, saya dan Kementerian KPM tidak pernah bercadang untuk membekukan permohonan pertukaran guru duka lara.

Ini bertentangan dengan beberapa khabar angin dan juga beberapa fitnah yang disebar luaskan di media sosial yang kononnya KPM membekukan pertukaran guru duka lara.

Ini tidak pernah berlaku dan tidak akan dilakukan.


Malah, kementerian turut memberi keutamaan bagi mereka yang mempunyai faktor kesihatan dan keselamatan untuk ditukarkan dan telah pun berlaku.

Walau bagaimanapun, pertukaran lain perlu mengambil kira faktor kepentingan perkhidmatan, kekosongan jawatan dan keperluan opsyen negeri yang dipohon.
Berhubung kenaikan pangkat pensyarah pula, usahlah Yang Berhormat Senator bimbang, ini kerana kenaikan pangkat merupakan bidang kuasa Lembaga Pengarah Universiti atau pun LPU setelah kuasa autonomi diberikan kepada universiti awam meliputi bidang pengurusan sumber manusia.

LPU sememangnya melaksanakan tugas secara telus dan saya yakin tidak timbul dakwaan berhubung diskriminasi kenaikan pangkat pensyarah pada zaman Malaysia baharu ini.
Tuan Yang di-Pertua, mengulas mengenai antara perkara yang dijanjikan dalam manifesto 100 hari Pakatan Harapan iaitu PTPTN.

PTPTN sedang dalam proses akhir untuk mengemukakan cadangan pelaksanaan manifesto tersebut... 56 DN 4.9.2018 Puan Asmak binti Husin: Mohon pencelahan.

Dr. Maszlee bin Malik: Ya.


Puan Asmak binti Husin: Yang Berhormat Menteri, berkenaan dengan kenaikan pangkat tadi dari segi pensyarah, saya lihat kalau dulu kita sebagai pensyarah, kita dinilai berdasarkan 3P lah- pengajaran, penerbitan tetapi sekarang kita punya KPI telah bertambah menjadi tujuh tetapi kalau di kalangan pensyarah, kita panggil 9P.
Jadi, kita nampak untuk kenaikan pangkat itu sebenarnya agak sukar sebab dengan 9P terutamanya bagi pensyarah wanita, hendak sampai ke 9P itu memang sesuatu yang agak menyukarkan.

Jadi, harap pencerahan lah daripada Yang Berhormat Menteri.

Dr. Maszlee bin Malik: Terima kasih kepada Yang Berhormat yang telah mencadangkan.
Ya, saya memahami perasaan dan juga keadaan para pensyarah sekalian kerana saya juga mantan pensyarah di universiti awam dan telah melalui segala tujuh, lapan, sembilan, 10, 11, 12P tersebut.

Saya memahami sangat bagaimana hambatan-hambatan, halangan-halangan dan ranjau yang terpaksa dilalui terutamanya oleh pensyarah-pensyarah muda.

Bagi pensyarah-pensyarah lama yang telah profesor dan sebagainya, mereka telah melepasi segala cabaran tersebut tetapi orang muda seperti kita lah yang menghadapi masalah.
Walaupun saya telah meninggalkan alam pensyarahan, alam universiti, tetapi para pensyarah dan juga kebajikan mereka tidak akan saya lupakan.

Itu amat dekat di hati saya dan kita amat prihatin terhadap nasib mereka.

Walau bagaimanapun, Yang Berhormat Senator, seperti mana janji Pakatan Harapan, kita akan menyerahkan autonomi kepada universiti-universiti untuk memutuskan hal-hal berkaitan dengan promosi ini.
Namun, di pihak kementerian, kita boleh mencadangkan kepada mereka untuk menilai semula dan juga meletakkan konsep konsultasi bersama dengan semua pensyarah, bersama dengan wakil-wakil kakitangan akademik, bersama dengan pensyarah di setiap peringkat dalam usaha untuk menetapkan ciri-ciri promosi tersebut.
Kita di Malaysia era baharu ini telah membuka ruang yang lebih kepada para pensyarah untuk bersuara dan juga untuk lebih berkomunikasi dengan pihak atasan di peringkat universiti terutamanya di Majlis Senat.

Berhubung kebimbangan Yang Berhormat Senator Datin Rahimah binti Haji Mahamad mengenai PTPTN, seperti mana yang telah saya sebutkan tadi, kertas cadangan akan dibawa ke Kabinet.

[Timbalan Yang di-Pertua mempengerusikan Mesyuarat] Wah, sudah tukar Tuan Yang di-Pertua.
Okey, supaya cadangan yang baik dan memberikan manfaat kepada semua pihak akan dapat dilaksanakan.

Begitu juga Yang Berhormat Senator Datin Rahimah binti Haji Mahamad yang telah menimbulkan isu kepada kesan pelaksanaan manifesto terhadap peminjam-peminjam baharu.

Kerajaan Pakatan Harapan sentiasa memegang kukuh objektif penubuhan PTPTN iaitu untuk memastikan bahawa tiada pelajar di Malaysia ini yang tercicir untuk melanjutkan pelajaran ke menara gading kerana kekangan kewangan.

Itu komitmen PTPTN.
Itu komitmen PTPTN.

Untuk makluman Yang Berhormat Senator juga, bagi menggalakkan pembayaran semula secara sukarela pinjaman di kalangan peminjam, PTPTN masih kekal dengan dasar pemberian diskaun sehingga 20 peratus dan membolehkan penstrukturan semula bayaran balik mengikut kemampuan peminjam.

Di atas segala usaha keras PTPTN, sehingga 31 Julai 2018, jumlah bayaran balik yang diterima oleh PTPTN adalah sebanyak RM13.64 bilion daripada 1.5 juta orang peminjam.
Demi kelangsungan pinjaman kepada generasi yang akan datang, PTPTN masih mengekalkan penyenaraian nama peminjam di dalam Sistem Rujukan Maklumat Kredit Berpusat Bank Negara Malaysia.

Berkaitan kebolehpasaran graduan pula, Yang Berhormat Senator Tuan Chandra Mohan ada mencadangkan agar lebih banyak kolaborasi industri dijalankan bagi mengatasi masalah pengangguran belia yang dikaitkan oleh skill mismatch.

DN 4.9.2018 57 Setakat ini, beberapa program kolaborasi telah dan sedang dilaksanakan oleh KPM.
Saya juga sedar bahawa kolaborasi ini penting dan saya akan memastikan ia akan terus berlaku dan ditambah baik untuk masa-masa akan datang.

Oleh itu, saya mengalu-alukan sebarang cadangan dan syor dari pihak Yang Berhormat dan juga pihak industri untuk menambah baik program kolaborasi ini.
Untuk makluman Yang Berhormat Senator Datuk Haji Ismail bin Ibrahim, Jawatankuasa Pemerkasaan TVET Malaysia telah diumumkan pada 21 Jun 2018 yang lalu- ini berkaitan dengan TVET- yang berperanan untuk melaksanakan kajian bagi pemerkasaan TVET di kesemua tujuh kementerian yang menyediakan latihan dan pendidikan TVET.

Hasil daripada kajian cadangan itu akan diambil oleh kesemua kementerian untuk membangunkan pendidikan dan latihan TVET supaya ia menjadi aliran perdana.
Sasaran ini juga adalah selaras dengan manifesto Kerajaan Pakatan Harapan bagi memastikan aliran TVET akan diperluaskan dan lebih tersusun semula dengan penjajaran streamlining TVET antara pemegang taruh kementerian-kementerian.

Untuk makluman Yang Berhormat Senator Datuk Rabiyah binti Ali dan Yang Berhormat Senator Datuk Haji Ismail bin Ibrahim, Kementerian Pendidikan memandang serius isu akreditasi bagi institusi TVET di bawah kementerian.
Oleh itu, kementerian sedang menyediakan satu kertas kerja untuk menangani isu artikulasi dan akreditasi untuk institut- institut TVET di bawah kementerian yang diajar di menengah atas, contoh nya KV dan SMT, sampailah ke peringkat pendidikan tinggi seperti politeknik, kolej komuniti dan juga Universiti Teknikal atau pun MTUN.
Kami juga iaitu pihak kementerian akan memberi Malaysian Board of Technologist, dengan izin, atau pun ringkasannya MBOT, peranan yang lebih besar dalam menentukan kualiti kurikulum dan akreditasi seperti mana Board of Engineers memainkan peranan dalam memastikan kualiti kejuruteraan di Malaysia.
Untuk makluman Yang Berhormat Senator juga, bukan sahaja DVM tetapi program pengajian teknikal dan vokasional lain juga turut melalui proses penilaian akreditasi semasa berlandaskan kepada, dengan izin, Code of Practice for Program Accreditation serta patuh terhadap Malaysian Qualifications Framework.
Berhubung dengan cadangan supaya semua kaum tidak dikecualikan daripada menguasai Bahasa Melayu secara fasih sebagai alat menyatupadukan rakyat Malaysia, untuk makluman Yang Berhormat Senator Dr. Mohd Nor bin Haji Monutty, Kerajaan Pakatan Harapan terus berikrar untuk memartabatkan penggunaan Bahasa Melayu serta memperluas Bahasa Melayu sebagai bahasa ilmu dan juga bahasa serantau.
Objektif ini akan dapat dicapai menerusi misi pengantarabangsaan Bahasa Melayu kepada Dewan Bahasa dan Pustaka agar setaraf dengan British Council, Goethe-Institut dan Nippon Institute.

KPM juga kekal dengan dasar Bahasa Melayu merupakan bahasa pengantar di sekolah kebangsaan.

Manakala di sekolah jenis kebangsaan, Bahasa Melayu merupakan mata pelajaran teras dalam kurikulum kebangsaan.
Di peringkat IPT pula, selain pelaksanaan MPU yang menggunakan bahasa Melayu sebagai bahasa pengantar, pelajar antarabangsa adalah turut diwajibkan untuk hadir Kursus Bahasa Melayu sebelum mereka bergraduasi.

Saya telah pun membuat beberapa siri lawatan bagi tujuan melihat sendiri keadaan sebenar di sekolah dalam usaha untuk memantau pembangunan dan penyelenggaraan sekolah.

Saya juga telah berusaha mendapatkan input first hand daripada pelajar dan pentadbiran sekolah.
■1610 Untuk makluman Yang Berhormat Senator Datuk Sambathan A/L Manickam, dan Yang Berhormat Senator Datuk Rabiyah binti Ali, kerajaan secara berterusan komited untuk memberikan bantuan keperluan pendidikan kepada sekolah bantuan kerajaan termasuk Sekolah Jenis Kebangsaan Tamil.

Namun bantuan modal yang hendak disalurkan perlu selaras dengan prosedur kewangan semasa.
58 DN 4.9.2018 Untuk makluman Yang Berhormat Senator Dr. Zaiedi Haji Suhaili pula, projek pembinaan gantian penuh SK Matang sedang dalam proses pelantikan kontraktor setelah mendapat kelulusan oleh Lembaga Perolehan KPM.

Tidak terkecuali, pembangunan di negeri Sarawak untuk makluman Yang Berhormat Senator Dr. Zaiedi Haji Suhaili, sekiranya permohonan penubuhan Teaching Hospital UNIMAS diluluskan oleh Unit Perancangan Ekonomi (EPU), kerja-kerja pembinaan akan dimulakan pada awal tahun 2019.
Namun ianya bergantung kepada kelulusan daripada EPU.

Mengulas cadangan daripada Yang Berhormat Senator Dr. Mohd Nor bin Haji Monutty.

Saya dok jawab soalan tetapi rupanya tidak ada.

Saya dikhabarkan tidak sihat.

Kita doakan Yang Berhormat Senator dikurniakan kesihatan.
Tuan Yang di-Pertua, mengenai cadangan Yang Berhormat Senator Dr. Mohd Nor bin Haji Monutty supaya persatuan pelajar ataupun majlis perwakilan pelajar di universiti- universiti diberikan kebebasan fungsi sendiri tanpa campur tangan pihak universiti.

Kementerian Pendidikan dan kerajaan di era baru ini ingin memastikan pendidikan tinggi mampu bergerak seiring dengan kemajuan negara dan juga kita inginkan supaya kualiti graduan kita dan kualiti universiti kita setaraf dengan negara-negara maju.
Sebagai langkah jangka panjang, Akta Universiti dan Kolej Universiti (AUKU) akan dimansuhkan dan akan digantikan dengan undang-undang lain... [Tepuk] Sebagai langkah jangka pendek, kandungan seksyen 15, dan 16 AUKU, sedang dikaji semula dan barangkali akan dimansuhkan dengan memberi kebebasan kepada pelajar untuk bersuara.
Begitu juga beberapa inisiatif di dalam tempoh 100 hari, pihak KPM telah mencadangkan kepada universiti-universiti awam agar menghidupkan semula Sudut Pidato, dengan izin, Speakers Corner di universiti masing-masing.

Kita juga menggalakkan agar para pelajar dapat memberikan pendapat dan berpolitik di dalam kampus tanpa merasa takut, tanpa merasa dikawal dan tanpa merasa diugut.

Walau bagaimanapun, dengan syarat mereka tidak mengabaikan pelajaran mereka.
Sungguhpun kebebasan bersuara pelajar sentiasa diutamakan ... Tuan Ismail bin Yusop: Mohon mencelah Tuan Yang di-Pertua.

Timbalan Yang di-Pertua: Sila.

Tuan Ismail bin Yusop: Terima kasih Tuan Yang di-Pertua.

Sebagai bekas warga pendidik, mendengar pembentangan yang diberikan oleh Yang Berhormat Menteri Tuan Yang di-Pertua, saya rasa cukup terharu dan berbangga, dengan izin, I’m deeply touch melihat Kementerian Pendidikan moving forward.
Sedikit sahaja yang saya hendak sebut ialah, apabila kita mula hendak membuka ruang kepada anak-anak didik kita supaya mereka boleh terlibat secara lebih matang dalam hal-hal yang berkait dengan urus tadbir, tata kelola dan juga politik, saya hendak mencadangkan supaya Kementerian Pendidikan dapat memikirkan satu, sama ada bentuk mata pelajaran atau pun modul yang kita panggil yang mungkin saya hendak mencadangkan kita namakan sebagai Pendidikan Perlembagaan, Constitutional Education dan juga Pendidikan Demokrasi.
Lebih-lebih lagi Kerajaan Baharu Pakatan Harapan sedang meneliti untuk menurunkan umur mengundi daripada 21 tahun ke 18 tahun.

Jadi barangkali mungkin.

Semalam kalau tidak silap saya, sahabat saya Yang Berhormat Senator Tuan Khairul Azwan bin Harun menyebutkan tentang soal Constitutional Education ini dan juga Pendidikan Demokrasi diberikan seawal mereka di tingkatan lima.

So, barangkali mungkin dalam kementerian hendak mencadangkan supaya Pendidikan Sivik itu diperkenalkan semula.
Jadi content kurikulumnya saya harap dapat dimasukkan elemen-elemen yang saya sebutkan tadi.

Terima kasih Tuan Yang di-Pertua.

Dr. Maszlee bin Malik: Tuan Yang di-Pertua, cadangan yang amat bernas yang kita terima.
Insya-Allah akan dipanjangkan kepada pihak-pihak yang terbabit dan juga saya akan menyampaikan sendiri kepada pihak universiti-universiti awam agar bukan sekadar Pendidikan Demokrasi dan Pendidikan Sivik dapat diterapkan kepada para pelajar, lebih daripada itu kita juga ingin memastikan agar subjek Falsafah dan juga subjek Moral dapat diajarkan dan juga dapat diterapkan di universiti-universiti awam.
DN 4.9.2018 59 Kita tahu beberapa universiti awam sudah pun mempunyai subjek-subjek yang berkenaan dan telah diajarkan.

Namun kita lihat kemungkinan kita akan menggalakkan lebih banyak penyertaan di bidang kokurikulum agar pelajar-pelajar bukan hanya mempunyai kesedaran untuk cemerlang di dalam bidang akademik tetapi juga menjadi rakyat yang bertanggungjawab, menjadi rakyat yang civilize, dengan izin, yang bertamadun dan juga dapat menyumbang kepada pembangunan negara.
Demikian juga Yang Berhormat Senator, terima kasih kepada cadangan diberikan.

Kita juga tidak boleh memisahkan... Puan Asmak binti Husin: Mohon pencelahan tentang subjek ini.

Sepanjang pengalaman saya memang seluruh universiti ada subjek wajib Kenegaraan.

Cuma masalahnya adalah apabila dalam pelaksanaan, ia dianggap sebagai subjek wajib lulus.

Jadi pelajar-pelajar ini kadang-kadang mengabaikannya.
Kita kata belajar itu maknanya sekadar hendak lulus dan sebab ia wajib lulus dan ia tidak ada A, B, C dan D. Jadi mohon perhatianlah daripada pihak Yang Berhormat Menteri.

Dr. Maszlee bin Malik: Cadangan diterima juga.

Kalau ada cadangan-cadangan bagus, kita terimalah.

Saya pun setuju.

Subjek Kenegaraan seperti mana saya telah jawab kan kepada Yang Berhormat Senator tadi bahawa memang wujud subjek iaitu subjek Kenegaraan.

Akan tetapi pada saya ia bukan isu subjek, ia isu penghayatan.
Oleh sebab itu saya baru hendak mula tadi saya hendak sebutkan iaitu perlu wujudnya ekosistem di universiti-universiti awam untuk penghayatan terhadap demokrasi, penghayatan terhadap kenegaraan, penghayatan terhadap Perlembagaan itu sendiri.

Oleh sebab itu kita melihat di dalam universiti itu sendiri, suasana perlu wujud terutamanya dari segi idealism.

Apakah erti universiti tanpa idealism?

Apakah erti pelajar ataupun graduan universiti jikalau mereka tidak menghayati perjuangan.
Apakah nilai bagi sebuah universiti jikalau mereka gagal melahirkan intelektual yang berjiwa merdeka.

Jadi, di dalam era Malaysia baru ini kita akan cuba mewujudkan budaya dan ekosistem yang akan menjadi enabler, dengan izin, terhadap budaya demokrasi itu sendiri.

Sungguhpun kebebasan bersuara pelajar sentiasa diutamakan oleh pihak kementerian dan pihak kementerian tidak pernah berkompromi dari segi disiplin pelajar demi menjaga nama baik IPT.

Untuk makluman Yang Berhormat Senator Datuk Ir.


Yong Wui Chung, kerjasama secara berkala di antara IPT dan Agensi Antidadah Kebangsaan serta Polis Diraja Malaysia sentiasa dilaksanakan.

Di samping program motivasi dan ceramah bahaya dadah, ujian saringan air kencing juga turut dijalankan oleh IPT terpilih.
Bukan sekadar di IPT, malah di sekolah-sekolah pun, pihak PDRM dan AADK juga turut datang menganjurkan aktiviti-aktiviti bersama dan banyak kerjasama yang diberikan oleh pihak sekolah kepada kedua-dua agensi ini.

Selain kerjasama dengan agensi kerajaan, pihak ibu bapa dan guru juga sentiasa berganding bahu untuk menangani masalah disiplin pelajar.
Cadangan yang diajukan oleh Yang Berhormat Senator Datin Rahimah binti Haji Mahamad akan diperkasakan melalui Kumpulan Penggerak Ibu Bapa dan Komuniti Kebangsaan.

Berhubung isu terdapatnya sekolah yang mengadakan peperiksaan pada hari kedua sambutan perayaan Deepavali.

Untuk makluman Yang Berhormat Senator Dato’ Dr. Ananthan A/L Somasundaram, KPM telah mengeluarkan kenyataan media pada 23 Ogos yang lalu malah peperiksaan tersebut telah dipinda ke suatu tarikh yang baru.
Kita mengambil langkah yang begitu cepat kerana jadual ini bukan kita susun.

Jadual telah disusun pada tahun lepas dan kita mungkin terlepas pandang tetapi telah ditimbulkan.

Kita telah melakukan tindakan yang segera supaya sensitiviti kaum, supaya keharmonian kaum dan kebajikan mereka akan sentiasa terjaga.

Ia adalah dasar Kementerian Pendidikan Malaysia.

60 ■1620 DN 4.9.2018 Tuan Mohd Yusmadi bin Mohd Yusoff: Tuan Yang di-Pertua, boleh saya mencelah?
Yang Berhormat Menteri, sebelum ke tajuk yang selanjutnya.

Saya ingin bertanya kepada Menteri tadi dalam usaha untuk batalkan ataupun Akta AUKU tadi itu.

Saya memahami mungkin tujuannya tadi itu mungkin untuk menggalakkan budaya kebebasan pelajar dan sebagainya.

Cumanya soalan saya, saya ingin bertanya Menteri, mungkin Menteri juga yang pernah berada di luar negara dan sebagainya.

Kadang-kadang institusi pendidikan mempunyai satu agenda kursus terutama dari segi aspek membangun kepimpinan.
Oleh sebab itu saya lihat kepimpinan ini dalam teori mungkin boleh didesign, boleh dibentuk dan sebagainya tetapi sekiranya dirancang dengan lebih teratur contohnya, banyak program fellowship, program pertukaran pelajar dan sebagainya.

Saya rasa perkara tersebut sekiranya didedah dengan awal sebenarnya dia sangat membantu membangunkan potensi kepimpinan pelajar.
Kedua Yang Berhormat Menteri, saya rasa mungkin tiba masanya juga saya memohon penjelasan Menteri melihat kadang-kadang potensi seperti anak-anak muda mahasiswa di universiti kadang-kadang mereka bermula dengan baik sebagai pimpinan pelajar dan sebagainya tetapi kadang-kadang kesinambungan itu.
Kadang-kadang saya rasa saya tidak layak duduk di sini, ramai kawan-kawan yang dahulu yang presiden persatuan pelajar, presiden pimpinan-pimpinan, kita dahulu main bola sahaja tidak minat politik, tiba- tiba kena jadi orang politik.

Alangkahnya lebih baik mereka-mereka yang dahulu ini yang berminat diberi program yang lebih teratur untuk membentuk pemimpin-pemimpin masa depan Malaysia dengan lebih terancang.

Mohon penjelasan Menteri.


Dr. Maszlee bin Malik: Terima kasih kepada Yang Berhormat Senator, jikalau Yang Berhormat Senator rasa tidak layak, saya rasa lebih tidak layak kerana tidak pernah bercita- cita pun menjadi ahli politik.

Cita-cita saya hendak duduk di universiti sahaja tetapi kadang- kadang takdir dan nasib seseorang itu di luar kawalannya.

Kita merancang inginkan sesuatu kita berusaha tetapi perancangan Tuhan ada yang lebih baik untuk kita.
Walau bagaimanapun, saya yakin ia bukan hanya takdir Tuhan tetapi juga hasil daripada kepekaan kita.

Mengapa Yang Berhormat Senator berada di Kerusi ini, mengapa saya berada di sini dan juga pada keadaan hari ini saya kira kerana terdapatnya sesuatu yang kita perjuangkan.

Terdapat sesuatu idealisme yang telah mendorong kita untuk sampai ke tahap kita pada hari ini.
Ini merujuk balik kepada sistem di universiti, sekali lagi saya tekankan ekosistem di universiti-universiti awam ini perlu wujud untuk bukan sekadar melahirkan graduan yang lulus di universiti mendapat jawatan yang tinggi tetapi juga untuk melahirkan graduan-graduan yang berjiwa merdeka.

Mempunyai nilai yang tinggi, mempunyai kepimpinan dan lebih penting mempunyai visi yang ingin mereka lakukan.

Oleh sebab itu di universiti-universiti awam kita mempunyai pelbagai aktiviti kesukarelawanan pada hari ini.
Terdapat juga program pertukaran pelajar, mobiliti dan hari ini pun di KPM kita sedang menguruskan dengan kerjasama AFS, students exchange programs, supaya lebih ramai pelajar kita berpeluang untuk pergi keluar dan pelajar luar datang ke Malaysia.
Begitu juga saya yakin beberapa usaha, baru-baru ini saya dikunjungi oleh UniSZA di Terengganu, mereka mempunyai siri-siri pertukaran pelajar, ada pelajar Turki datang ke sana, pelajar daripada Timur Tengah datang ke UniSZA dan pelajar UniSZA pula meluangkan waktu mereka di negara-negara lain.
Jadi ini adalah antara usaha-usaha yang dilakukan dan saya yakin apabila universiti diberikan autonomi dan diberikan ruang untuk mereka lebih berinovasi dan melakukan sesuatu cara di luar konvensional, insya-Allah dia akan lebih banyak melahirkan pemimpin- pemimpin yang mungkin lebih layak daripada saya, daripada kita di sini.

Saya yakin apabila pada zaman Malaysia baharu lebih memperkasakan dan mengupayakan universiti-universiti awam dan juga para pelajar.
Terima kasih kepada Yang Berhormat yang telah mengutarakan cadangan tersebut.

ini autonomi yang diberikan ia akan dapat DN 4.9.2018 61 Berkaitan kewangan pula, untuk maklumat Yang Berhormat Senator Tuan Aknan A/L Ehtook, dalam usaha kementerian untuk meningkatkan penguasaan pelajar dalam pelbagai bahasa, kita akan menggalakkan kelas-kelas bahasa di sekolah-sekolah di dalam era yang baharu ini.
Terutamanya bahasa-bahasa corpus seperti yang sekarang ini kita sudah ada bahasa Iban, bahasa Kadazan, bahasa Siam, bahasa Punjabi dan juga bahasa- bahasa lain untuk diajarkan di sekolah sama ada di dalam kokurikulum ataupun di dalam kurikulum.

Buat masa ini belum ada perancangan yang terperinci dan pihak KPM akan mengeluarkan pelan tindakan di dalam hal ini.
Tadi saya sempat berbincang dengan Yang Berhormat Senator Tuan Aknan sendiri bagaimana selepas soalannya diutarakan kita terus mengadakan mesyuarat dan membincangkan tentang isu tersebut.

Kita dapati bahawa antara kelebihan rakyat Malaysia bukan sekadar kita ini pelbagai bangsa, pelbagai etnik, pelbagai latar belakang tetapi juga pelbagai dialek dan pelbagai bahasa.

Ini sepatutnya disikapi sebagai kekuatan Malaysia.


Perlu rakyat Malaysia ini lahir sebagai rakyat yang multilingual, dengan izin, iaitu boleh pelbagai bahasa dan saya kira sudah sampai waktu untuk kita melakukannya di era Malaysia baharu ini.

Saya sedia maklum mengenai masalah kewangan meruncing yang dihadapi oleh Institut Terjemahan Buku Malaysia (ITBM) seperti yang telah dibangkitkan oleh Yang Berhormat Senator Datuk Dr. Lucas Umbul.
Justeru, saya telah meminta supaya ITBM untuk membentangkan pelan pemasaran mereka bagi menggelakkan kebergantungan semata-mata kepada dana kerajaan.

Pada masa yang sama, Kerajaan Pakatan Harapan melalui penyusunan semula organisasi telah memindahkan fungsi Perpustakaan Negara di bawah kementerian ini.

Kita akan menggalakkan semua agensi di bawah kementerian untuk berhubung sesama sendiri untuk saling engagement, dengan izin, sesama sendiri dan saling bantu-membantu agar tidak ada agensi yang tertinggal.
Saya melihat kedua-dua agensi ini boleh bekerjasama untuk terus mempromosi bahan bacaan di samping memperoleh dana bagi tujuan kelangsungan agensi.

Untuk makluman Yang Berhormat Senator Datuk Sr. Haji Hanafi bin Haji Mamat, kerajaan hanya menangguhkan penajaan baharu MyBrain15 untuk tahun 2018.

Soalan yang berkaitan dengan MyBrain.

Kita tidak memberhentikan MyBrain seperti mana tuduhan sesetengah pihak ataupun ada yang menyebarkan khabar angin menyatakan kita menyekat MyBrain dan sebagainya.
Tidak, kita hanya menangguhkan penajaan baharu untuk tahun 2018 sahaja.

Walau bagaimanapun, penajaan program MyBrain15 untuk pelajar sedia ada diteruskan seperti biasa.

Di samping itu KPM kekal membiayai pelajar melalui hampir 20 tajaan lain di semua peringkat pengajian.

Penangguhan penajaan baharu MyBrain15 adalah berdasarkan keadaan ekonomi semasa dan kita yakin apabila ekonomi pulih nanti KPM akan segera memulakan semula MyBrain15 yang ditangguhkan itu.
Tuan Yang di-Pertua, berkaitan dengan pendidikan khas, untuk makluman Yang Berhormat Senator Puan Bathmavathi Krishnan, golongan Orang Kurang Upaya (OKU) ataupun golongan Orang Kelainan Upaya (OKU) merupakan golongan yang begitu dan sentiasa selama-lamanya dekat di hati saya.

Oleh itu, KPM akan sentiasa komited menyusun beberapa siri dialog bersama pemegang taruh bagi perkara ini.
Saya juga turut menitik beratkan guru pendidikan khas mestilah mempunyai kepakaran dan pengkhususan yang bersesuaian untuk mengajar murid berkeperluan khas (MBK).

Semua guru baharu harus ataupun wajib menerima.

Harus dalam bahasa Indonesia adalah wajib.

Wajib menerima latihan secara asas berkenaan pengurusan dan kemahiran pengajaran dan pembelajaran MBK.

Ini demi memastikan kualiti pendidikan untuk golongan Orang Kelainan Upaya.
Sehingga kini KPM telah melatih seramai 210 orang guru yang terdiri daripada pegawai Jabatan Pendidikan Negeri, guru pendidikan khas dan juga guru prasekolah.

KPM juga turut bekerjasama dengan Kementerian Pembangunan Wanita, Keluarga dan Masyarakat dan juga Kementerian Kesihatan untuk membangunkan senarai semak perkembangan bayi dan kanak-kanak sifar hingga 6 tahun bagi tujuan screening di peringkat awal.
Berhubung isu pertukaran fungsi Institut Pendidikan Guru (IPG) yang di timbul oleh Yang Berhormat Senator Dato’ Dr. Ananthan A/L Somasundaram dan juga Yang Berhormat Senator Datuk Dr. Lucas Umbul.

62 ■1630 DN 4.9.2018 Keputusan Jemaah Menteri pada 24 Mei 2017, tahun lepas waktu kerajaan lama.
Kerajaan lama, Jemaah Menterinya telah bersetuju bahawa sembilan Institusi Pendidikan Guru IPG termasuk Institut Pendidikan Guru Keningau, ditukar fungsi kepada Institut Pendidikan Teknikal dan Latihan Vokasional (TVET).

Walau bagaimanapun, keputusan pertukaran fungsi sembilan IPG tersebut sedang diteliti semula di dalam kerajaan yang baharu ini dengan mengambil kira pandangan pihak-pihak yang berkepentingan.
Kita mengambil kira pandangan pelbagai pihak demi memastikan sebarang keputusan yang diambil akan memberikan manfaat kepada semua.

Tuan Yang di-Pertua, setakat ini sahaja yang dapat dijelaskan mengenai perkara- perkara yang menyentuh Kementerian Pendidikan Malaysia, yang ditimbulkan oleh Ahli-ahli Yang Berhormat Senator sekalian.

Laksamana Pertama Haji Mohamad Imran (B) bin Abd.


Hamid: Tuan Yang di- Pertua, Yang Berhormat Menteri... [Berucap dalam bahasa Jerman] Tuan Yang di-Pertua saya hendak bangkitkan dua perkara, walaupun tidak dibangkitkan sebelum ini.

Saya mohon Kementerian melihat kuarters-kuarters guru yang terbengkalai di Teluk Intan, di Kuala Selangor, khususnya yang tingkat tiga, tingkat empat.

Kebanyakannya diabaikan dan ada yang sampai tumbuh pokok.

Saya harap Kementerian boleh lihat.


Keduanya terdapat pelajar-pelajar yang tidak boleh graduate oleh kerana tidak lulus MUET.

Saya ada menulis surat kepada Yang Berhormat Menteri, saya rasa mungkin telah diterima, salah seorangnya anak buah saya.

Dia buat Kursus Bahasa Arab dan Komunikasi Bahasa Arab, sudah lulus semua.

Akan tetapi oleh kerana tidak lulus MUET, tidak dapat gred Band 2 tidak silap saya, masih lagi tidak graduate sampai sekarang.
Saya harap kementerian dapat memberi pengecualian, apa-apa pertimbangan semua.

Baru ini di duduk dalam subjek universiti English Proficiency Test tidak silap saya.

Ada subjek itu Yang Berhormat Menteri?

Saya harap boleh dilihat lah, oleh kerana kadang-kadang keperluan itu tidak relevan dengan subjek yang dipelajari.

Terima kasih Yang Berhormat Menteri.

Tuan Yang di-Pertua.

Dr. Maszlee bin Malik: Tuan Yang di-Pertua... [Berucap dalam bahasa Jerman] Bahasa Jawa, tetapi Jawa Eropah, bahasa Jerman tadi.
Saya pun tidak sangka Yang Berhormat Senator boleh... [Berucap dalam bahasa Jerman] Dengan izin Tuan Yang di- Pertua.

Okey, berkaitan dengan kuarters guru terbengkalai bukan hanya di Perak sahaja, malah saya amat terkejut dan baru-baru ini menitiskan air mata apabila melihat bagaimana daifnya sesetengah kuarters guru di Sarawak dan juga beberapa tempat lain di seluruh negara.
Saya dapati di situ terdapatnya persoalan-persoalan besar, mengapa perkara ini telah berhubung dengan pegawai-pegawai saya di peringkat berlaku?

Dan saya pembangunan dan juga dengan KSU dan TKSU dan pegawai kementerian terlibat.

Saya merasakan menjadi tanggungjawab kami untuk menyelesaikan isu kuarters guru ini, terutamanya isu kuarters guru daif dan insya-Allah KPM akan komited untuk menjaga kebajikan para guru.
Berkaitan dengan isu MUET pula, seperti mana saya sering sebutkan bahawa, universiti-universiti awam, berdasarkan semangat autonomi, mereka mempunyai kuasa untuk menentukan tentang kelulusan, pengambilan pelajar dan lain-lain.

Namun kita akan cuba ajukan kepada mereka berkaitan keprihatinan Yang Berhormat Senator dan mungkin juga saya boleh mencadangkan Yang Berhormat Senator untuk berhubung sendiri dengan pihak universiti dan saya yakin mungkin tidak ada masalah mereka berbincang berhubung isu ini.
Tuan Yang di-Pertua, izinkan saya meneruskan- oh!

Ada soalan lagi.

Dato’ Haji Mohd Suhaimi bin Abdullah: Mohon mencelah Tuan Yang di-Pertua.

Saya kurang berpuas hati sedikit Menteri berhubung dengan penjelasan atas jawapan yang diberikan berhubung dengan anak-anak sekolah yang terlibat dengan dadah dan program- program yang disebutkan oleh Yang Berhormat Menteri tadi.
DN 4.9.2018 63 Saya selaku Timbalan Yang di-Pertua PEMADAM selalu berjumpa dengan anak- anak sekolah dan juga selalu merasmikan program-program guru-guru yang melibatkan diri dengan dadah ini.

Dari dahulu lagi semasa pemerintahan yang lama dan baru-baru ini juga berjumpa dengan guru-guru, complaint, dengan izin, yang selalu ditimbulkan oleh mereka tidak ada peruntukan langsung, oleh Kementerian Pendidikan untuk mereka ini bergerak.

Mereka dilantik untuk menjaga anak-anak ini tetapi peruntukan tidak ada.
Malah mereka terpaksa mencari.

Kadang-kadang bila saya pergi rasmi itu, minta tolonglah bayar bihun pada hari ini.

Sampai begitu sekali.

Akan tetapi mereka masih melakukan program kerana mereka merasakan anak-anak yang terlibat dengan dadah ini cukup dekat dengan mereka.

Saya melihat, Yang Berhormat Menteri, apakah soalan saya, berapa banyakkah peruntukan yang akan diperuntukkan bagi pencegahan dadah ini di sekolah-sekolah kerana peningkatan itu Yang Berhormat Menteri, meningkat begitu tinggi.
Kita faham bahawa sekolah-sekolah tidak mahu men uar-uarkan berapa banyak anak-anak, keran ini menyebabkan ibu bapa takut hendak menghantar anak-anak ke sekolah tersebut.

Kita faham tidak ada dalam berita, tidak ada dalam news dan sebagainya.

Juga tadi Yang Berhormat Menteri menyebut bahawa selalu mengadakan urine test terhadap murid-murid ini.
Yang Berhormat Menteri, urine test ini, mahal dan AADK selalu kompelin dan urine test ini kalau di sekolah hanya dibuat untuk 10 atau 15 orang sahaja, maka tidak bermakna Yang Berhormat Menteri.

Jadi, saya memohon supaya diadakan satu pendekatan yang lebih dekat untuk anak-anak ini kerana peningkatan mereka ini membimbangkan seluruh Malaysia Yang Berhormat Menteri.

Terima kasih Tuan Yang di-Pertua.

Dr. Maszlee bin Malik: Terima kasih Yang Berhormat Senator yang bertanya.
Ya, saya berkongsi kerisauan dan juga kegusaran berkaitan dengan peningkatan penagihan dadah di kalangan masyarakat Malaysia dan juga di kalangan anak-anak di sekolah dan juga di IPT, contohnya.

KPM mengambil berat masalah dadah dalam kalangan murid sekolah.

Kesedaran mengenai bahaya dadah telah diterapkan pada murid di semua sekolah rendah dan menengah.

Matlamat- bahaya dadah dilaksanakan melalui aktiviti Pendidikan Pencegahan Dadah (PPDA) yang dilaksanakan setiap tahun.
Selain itu usaha pencegahan dadah juga telah diterapkan menerusi kurikulum, kokurikulum dan pembangunan sahsiah di sekolah.

Jadi kalau disebutkan tentang dana khusus untuk PEMADAM, memang tidak ada.

Akan tetapi dana untuk kurikulum memang diperturunkan dan biasanya di setiap sekolah mereka mempunyai dana untuk kokurikulum.
Jadi dana untuk kokurikulum itu boleh digunakan untuk aktiviti-aktiviti di antaranya kesedaran tentang bahasa dadah itu, tetapi mungkin di sesetengah sekolah, mereka mempunyai aktiviti-aktiviti lain, maka tidak ada peruntukan, maka untuk tujuan tersebut, jikalau menghadapi masalah sedemikian, saya mencadangkan beberapa cadangan.

Pertama, kita melibatkan PIBG, untuk turut menyumbang, membantu kalau setakat hendak membeli bihun, takkan tidak boleh?

Saya rasa boleh diberi itu, yang pertamanya.
Kedua, kita menggalakkan penyertaan daripada syarikat-syarikat swasta dan juga daripada pihak-pihak ketiga untuk turut membantu kerana isu dadah ini isu sejagat dan sudah sampai waktunya kepada pihak-pihak swasta terutamanya, dengan izin, kalau kita lihat corporate companies, ataupun syarikat-syarikat korporat terutamanya institusi perbankan dan kewangan untuk memulangkan kembali kepada rakyat melalui CSR dan mungkin PEMADAM boleh bekerjasama dan pihak sekolah boleh bekerjasama dengan mereka untuk penajaan.
Mungkin jikalau yang menaja itu syarikat korporat dan swasta, boleh upgrade selain daripada bihun.

Program-program kesedaran mengenai bahaya dadah kepada murid turut melibatkan agensi seperti Kementerian Kesihatan Malaysia (KKM), Kementerian Kesejahteraan Bandar, Perumahan dan Kerajaan Tempatan, Polis Diraja Malaysia, Agensi Antidadah Kebangsaan, Lembaga Kemajuan Tanah Persekutuan, Persatuan Mencegah Dadah Malaysia, Persatuan Ibu Bapa dan Guru dan lain-lain lagi.
64 DN 4.9.2018 Ini jawapan yang disediakan, namun saya ingin mencadangkan juga agar pihak- pihak yang terlibat, sama ada pihak sekolah, pihak PEMADAM juga turut menggunakan peruntukan yang diberikan kepada Ahli-ahli Parlimen dan juga ADUN-ADUN yang ada.

Libatkan orang politik yang kita telah pilih di dalam pilihan raya yang lepas untuk turut bersama dengan kita dalam usaha memerangi dadah.

■1640 Mereka ada peruntukan.


Yang Berhormat Senator mungkin tidak ada peruntukan tetapi bagi ADUN-ADUN dan Ahli-ahli Parlimen, mereka ada peruntukan.

Maka kita berhubung dengan mereka agar mereka terlibat aktif dalam usaha memerangi najis dadah.

Apa pun, terima kasih kepada Yang Berhormat Senator yang telah memberikan cadangan tersebut.

Tuan Haji Muhammad bin Mustafa: Mohon mencelah?

Dr. Maszlee bin Malik: Ya.


Tuan Haji Muhammad bin Mustafa: Terima kasih Tuan Yang di-Pertua, terima kasih Yang Berhormat Menteri.

Saya ucap tahniah di atas kewibawaan seorang Menteri Pendidikan yang baharu.

Soalan yang saya timbulkan dalam ucapan saya baru-baru ini tidak dijawab iaitu berkenaan dengan usaha kerajaan ke arah memadukan di antara ilmu wahyu dan sains manusiawi.
Di mana kalau kita tengok sekarang ini, apabila sesuatu kurikulum pendidikan negara itu memisahkan di antara ilmu wahyu dan ilmu sains, maka lahirlah manusia-manusia yang berpecah-belah dalam hidupnya.

Oleh kerana itu, saya ingin mencadangkan kepada pihak Kementerian Pendidikan ke arah mengadakan satu dasar memadukan di antara ilmu wahyu dan sains, itu satu.

Saya difahamkan Yang Berhormat Menteri pun dahulu jadi pensyarah fakulti ilmu wahyu.
Kedua ialah cadangan saya mengenai mengarusperdanakan tahfiz al-Quran.

Di mana kita tengok tahfiz al-Quran sekarang ini semacam anak tiri tidak mempunyai satu masa hadapan yang jelas.

Oleh kerana itu saya mencadangkan supaya kerajaan memikirkan ke arah mengarusperdanakan tahfiz al-Quran dan sains dengan mengadakan satu lagi aliran di sekolah-sekolah kerajaan iaitu aliran tahfiz al-Quran dan sains.
Demikian juga di universiti- universiti awam diadakan fakulti al-Quran ataupun fakulti ilmu wahyu dan sains supaya al- Quran ini dapat diperkasakan.

Kita sedia maklum dalam al-Quran sendiri pun ada disebut dua kali iqra... [Membaca sepotong ayat al-Quran] Dua kali- iqra.

“Iqra” yang pertama itu arahan supaya membaca dan memahami al-Quran, dan “iqra” yang kedua berkenaan dengan ilmu alam dan juga manusia.
Kalau dua iqra ini dapat dipadukan, insya-Allah, kita akan dapat melahirkan insan sebagaimana Yang Berhormat Menteri sebut tadi.

Sekian, terima kasih.

Dr. Maszlee bin Malik: Terima kasih Yang Berhormat yang telah bertanya dan juga mengutarakan beberapa cadangan.

Cadangan yang amat menarik, cadangan yang bernas dan kita akan menjadikan sebahagian daripada panduan kita untuk melihat ke masa hadapan dalam kita merangka kurikulum.
Cumanya- dia bila tengok Yang Berhormat Senator, saya masih dalam kepala hendak panggil “ustaz” tadi- “Ustaz Muhammad”, “Ustaz Mad” [Ketawa] Yang Berhormat Senator, berkaitan dengan pemaduan di antara ilmu wahyu dan juga dengan ilmu alam ataupun ilmu aqli, kita dapati bahawa ada dua pendekatan terhadap isu ini.

Pertamanya secara konvensional, yang keduanya secara tidak konvensional.
Secara konvensional, apabila kita memisahkan di antara ilmu aqli dengan ilmu naqli dalam kerangka disiplin iaitu dengan melihat bahawa kalau ilmu naqli itu yang membawa maksud wahyu, ilmu wahyu, ia lebih kepada ilmu-ilmu keagamaan.

Ilmu aqli itu kita tafsirkan sebagai ilmu-ilmu keduniaan.

Maka kita melihat bahawa matematik, sains, moral dan lain-lain itu sebagai ilmu yang aqli.

Kita melihat bahawa kalau ilmu agama, fikah, tauhid, tasawuf dan lain-lain sebagai ilmu wahyu.

Itu pendekatan konvensional.


Akan tetapi pada saya, perlu melihat daripada kerangka yang komprehensif iaitu melihat pertamanya, ilmu itu tidak boleh dijuzuk-juzukkan.

Kita melihat ilmu itu tidak boleh dipisah-pisahkan.

Ilmu kembali kepada Yang Satu, kepada yang memberikan ilmu itu sendiri.

Maka setiap ilmu itu seperti mana yang disebutkan oleh Imam Al-Ghazali dalam membicarakan tentang wahyu mengatakan, al-Quran adalah wahyu yang diturunkan tetapi akal merupakan wahyu yang berperingkat dalamannya.
Jadi akal juga merupakan wahyu yang diberikan tetapi dalam bentuk untuk manusia pandai menggunakannya.

DN 4.9.2018 65 Oleh sebab itu dalam kerangka yang lebih komprehensif, kita melihat bahawa segala ilmu berkaitan dengan nilai-nilai murni, segala ilmu matematik, segala ilmu berkaitan dengan sains, fizik, segala ilmu berkaitan dengan nilai-nilai universal, integriti, amanah dan lain-lain, juga berinspirasi dan bersumberkan kepada wahyu.
Namun saya akui, yang dimaksudkan oleh Yang Berhormat Senator supaya adanya pemaduan di antara konsep theocentric- bukan “Teo Nie Ching” ya.

Teo Nie Ching timbalan saya.

Di antara konsep theocentric dan juga konsep acquired knowledge itu, dengan melihat ilmu itu, mestilah bersumberkan kepada- tauhid.

Saya ingin mengimbau kepada penulisan Datuk Seri Anwar Ibrahim di dalam bukunya The Asian Renaissance.
Apabila memperkatakan bahawa masyarakat Asia daripada berbilang agama, daripada berbilang fahaman sungguhpun ada di antara mereka yang beragama Islam, Hindu, Buddha, Kristian, Tao dan lain-lain, walaupun agama yang berbeza, walaupun ada di antara agama yang tidak bertuhan pun tetapi mereka ini mempunyai satu kualiti iaitu mereka mempunyai personal religious iaitu kecenderungan untuk beragama, kecenderungan untuk kembali kepada nilai-nilai keagamaan, nilai-nilai murni, nilai-nilai ketimuran yang disebutkan itu.
Kita dapati Dasar Pendidikan Negara kita dan Falsafah Pendidikan Negara kita bersumberkan ini iaitu kita tidak pisahkan.

Cuma kerisauan yang mungkin dibawa oleh Yang Berhormat Senator ialah terpisahnya nilai moral dan integriti daripada nilai akademik.

Kita sedari.
Kita sedari.

Oleh sebab itu Yang Amat Berhormat Perdana Menteri sering menekankan daripada hari pertama beliau melantik saya menjadi Menteri Pendidikan sehinggalah pada Konvensyen Bumiputera baru-baru ini, Yang Amat Berhormat Perdana Menteri menekankan pentingnya pengajaran tentang moral, tentang integriti, tentang nilai-nilai murni, diajar seawal prasekolah sehinggalah di peringkat universiti, dan itu yang akan dilakukan oleh KPM.

Izinkan saya kembali kepada ucapan penutup saya Tuan Yang di-Pertua.
Sekali lagi kementerian mengucapkan setinggi-tinggi penghargaan dan ucapan terima kasih di atas keprihatinan, perhatian, teguran, sokongan dan juga cadangan yang pelbagai... Dato' Hajah Fahariyah binti Hj Md Nordin: Yang Berhormat Menteri.

Dr. Maszlee bin Malik: Oleh Ahli-ahli Yang Berhormat Senator terhadap usaha yang dijalankan oleh Kementerian Pendidikan Malaysia.

Ya.

Dato' Hajah Fahariyah binti Hj Md Nordin: Yang Berhormat Menteri, Tuan Yang di-Pertua mohon mencelah.
Saya rasa dalam perbahasan saya juga ada menyentuh tentang Kementerian Pendidikan.

Di mana saya ada mengutarakan berkenaan dengan Pelan Pembangunan Pendidikan Malaysia tahun 2013 dan juga Akta Pendidikan 1996 yang menyentuh bahawa pendidikan ataupun Kementerian Pendidikan akan- maknanya memperkasakan daripada segi prasekolah sehinggalah ke pendidikan keseluruhan.

Akan tetapi kalau kita lihat di negara kita, prasekolah lebih dimainkan peranan oleh agensi kerajaan.
Kalau kita tengok agensi kerajaan seperti KEMAS, Tabika Perpaduan tetapi KPM memang ada menawarkan sekolah-sekolah.

Saya lihat dalam laman web, ada menawarkan lebih kurang 9,321 kelas yang melibatkan lebih kurang 203,745 orang pelajar prasekolah.

Soalan saya dan mohon pandangan daripada Yang Berhormat Menteri, apakah Kementerian Pendidikan emphasize on the preschool education?

Ini disebabkan macam saya cakap tadi, preschool selalu dikaitkan dengan KEMAS dan juga Tabika Perpaduan.
Tidak dimainkan sepenuhnya oleh Kementerian Pendidikan yang which is sepatutnya kalau ikut Akta Pendidikan, pelan pembangunan, rata-rata menyentuh daripada prasekolah.

Saya lihat perancangan kerajaan melalui prasekolah ini hendak mencapai lebih kurang 100 peratus enrolment antara empat hingga enam tahun.

Maka saya hendak bertanya- itu soalan pertama saya yang tidak disentuh oleh Yang Berhormat Menteri.

Keduanya berkenaan dengan library, berkenaan dengan perpustakaan awam.
Oleh sebab kita tengok perpustakaan awam ini kita hendak menggalakkan budaya membaca di negara kita.

66 DN 4.9.2018 Akan tetapi, perpustakaan awam ini mungkin sebelum ini tidak berada di bawah Kementerian Pendidikan tetapi saya mengharapkan selepas ini Yang Berhormat Menteri akan betul-betul melihat perpustakaan awam ini sebagai satu sumber ataupun satu tempat terutamanya di kawasan luar bandar.

■1650 Ini kerana kita tengok luar-luar bandar ini tidak banyak perpustakaan awam.
Malahan, perpustakaan awam ini diletakkan di tempat-tempat yang tidak strategik dan tidak berapa friendly.

It’s not user friendly ataupun tidak membudayakan budaya membaca di kalangan komuniti.

Soalan saya juga ada menyentuh tentang sekolah vernakular yang mana berkenaan dengan perpustakaan dan juga budaya membaca ini- mana soalan sudah?
Soalannya, saya tanya berkenaan dengan bagaimanakah pihak kerajaan melalui Kementerian Pendidikan- pertama, saya bertanya keberkesanan kempen-kempen yang dilaksanakan melalui Kempen Jom Baca 10 Minit itu.

Kedua, bagaimanakah Kementerian Pendidikan- sejauh manakah budaya membaca bahasa buku kebangsaan diterapkan dan diserapkan, diperkasakan di sekolah- sekolah vernakular.
Oleh sebab kalau kita tengok tadi ada juga rakan-rakan Yang Berhormat Senator ada mengutarakan tentang pengupayaan ataupun keupayaan pelajar-pelajar vernakular ini untuk berbahasa kebangsaan.

Maka, dalam soalan saya bertanyakan tentang pengupayaan budaya membaca buku bahasa kebangsaan di sekolah vernakular.

Terima kasih Tuan Yang di-Pertua.

Datuk Razali bin Idris: Tuan Yang di-Pertua.

Saya hendak tambah sedikit sebab nampak Yang Berhormat Menteri hendak tutup sudah itu.
Terima kasih Tuan Yang di-Pertua.

Saya ada satu sahaja.

Di Terengganu ada dua sistem pendidikan.

Pertama, pendidikan Islam dan yang kedua, pendidikan agama.

Pendidikan Islam dipanggil sekolah menengah agama bukan kerajaan (SABK).

Jadi, dalam krisis di negeri Terengganu, spesifik, SABK mempunyai dua kepala, sebahagiannya Pusat dan sebahagian lagi negeri.

So, ia ada sekolah menengah agama.

Ia hanya ada 10 buah sekolah daripada dahulu sampai sekarang.
Jadi, dalam keadaan yang baru-baru ini, ketidakcukupan guru.

Bukan guru agama tetapi guru sejarah, guru matematik, sebagai contoh.

Akan tetapi SABK ini tidak boleh hendak apply guru daripada sekolah kebangsaan.

Maksudnya, ia kena tunggu kerangka ia sahaja.

Ini menyebabkan kekurangan guru di setiap sekolah.

So, daripada itu, SABK di Terengganu masih lagi dianggap sekolah kelas kedua.

Saya rasa untuk Kerajaan Malaysia baharu, mesti membuat satu ketetapan.
Soalan saya, adakah SABK masih lagi dalam keadaan 50/50, dengan Pusat 50 peratus berkuasa dan 50 peratus lagi kerajaan negeri berkuasa, di bawah jabatan agama.

Jadi sekarang, pada pandangan saya dan beberapa orang guru yang saya berbincang sebelum sampai ke Dewan yang mulia ini, kerajaan kena memilih satu.

Sama ada Kerajaan Pusat untuk menjaga ataupun mengambil pengurusan SABK, ataupun menyerahkan kepada kerajaan negeri.

Tidak boleh 50/50.
Tidak boleh 50/50.

Oleh sebab dalam keadaan 50/50, pada suatu ketika saya sebagai YDP sekolah menengah agama, bekalan air dan api dipotong.

Apabila kita pergi tanya dengan pejabat pendidikan negeri, dia kata, “Ini hak pejabat agama”.

Apabila kita pergi tanya pejabat agama, dia kata ini Pusat.

Akhirnya, sekolah dua hari, bekalan air dan api dipotong.
Jadi, inilah yang saya hendak kalau boleh Yang Berhormat Menteri bagi penjelasan sedikit antara dua kerajaan, kerajaan negeri dan Kerajaan Pusat yang masih lagi bercelaru agreement nya.

Terima kasih.

Dr. Maszlee bin Malik: Berhubung dengan soalan-soalan daripada Yang Berhormat Senator Dato' Hajah Fahariyah binti Haji Md Nordin, saya akan menjawab secara bertulis.
Berkaitan dengan soalan daripada Yang Berhormat Senator Datuk Razali bin Idris tadi, SABK ini tertakluk kepada MOU di antara kerajaan dengan sekolah yang terbabit.

Namun, jikalau sampai tahap potong itu, ada diskriminasi terhadap sekolah hanya kerana perbezaan politik, saya rasa itu sudah melampau.

Kita tidak mahu kebajikan anak-anak kita, pendidikan dirosakkan oleh politik.
Kalau sebelum ini kita dapati kerajaan yang lama banyak melakukan perkara-perkara tersebut, di dalam era yang baharu ini kita tidak akan melakukan yang sedemikian.

DN 4.9.2018 67 Akan tetapi jikalau adanya kerajaan negeri pembangkang yang melakukan sedemikian, berikan waktu untuk kita berhubung dengan Menteri Besar nya untuk mengatakan bahawa ini bukanlah jalan ke hadapan Malaysia baharu.
Kita perlu bersikap profesional, pendidikan perlu melangkaui politik dan juga pendidikan tidak boleh digadaikan semata-mata untuk kepentingan politik.

Kementerian Pendidikan Malaysia komited untuk memastikan bahawa sekolah-sekolah tidak akan menjadi mangsa terhadap kerakusan politik mana-mana pihak.

Saya juga ingin menjawab soalan berkaitan tahfiz tadi, saya tertinggal.
Kementerian Pendidikan Malaysia tahfiz melalui pelaksanaan Kurikulum Bersepadu Tahfiz (KBT) sehingga berperingkat-peringkat mulai tahun 2014.

Sehingga kini, sejumlah 31 buah sekolah KPM telah melaksanakan program tahfiz ini.

KBT ataupun Kurikulum Bersepadu Tahfiz adalah gabungan mata pelajaran akademik dalam kurikulum kebangsaan dengan mata pelajaran tahfiz.

telah memperkenalkan pendidikan Jadi, tidak dipinggirkan.

Cuma setakat ini kemampuan untuk mengambil sekolah- sekolah yang terpilih.
KPM juga telah melaksanakan Al-Syahadah Al-Ulya Ulul Albab mulai tahun 2018 di Sekolah Menengah Imtiaz, Besut, Terengganu.

Al-Syahadah Al-Ulya Ulul Albab adalah gabungan di antara pengajian tahfiz hafazan al-Quran, pengajian kitab Turath dan aliran sains.

KPM juga memperkasakan pendidikan al-Quran dan fardu ain di sekolah- sekolah kebangsaan melalui Program j-QAF.
Di samping itu, seperti mana yang telah saya jawab di Dewan Rakyat sebelum ini apabila ditanyakan tentang tahfiz, sebenarnya Kementerian Pendidikan Malaysia tidak pernah menganaktirikan tahfiz.

Oleh kerana apa?

Kebanyakan tahfiz ini ditubuhkan oleh pihak-pihak swasta dan pihak persendirian.

Kita sentiasa menawarkan beberapa bantuan melalui intervensi, melalui kolej-kolej komuniti.
Melalui beberapa inisiatif TVET, kita menawarkan kursus-kursus kepada pelajar- pelajar tahfiz supaya mereka tidak ketinggalan.

Begitu juga, kita mencadangkan kepada pihak-pihak pengusaha tahfiz swasta, jikalau mereka tidak mampu menyediakan guru-guru berkualiti dari segi akademik, dicadangkan supaya mereka menghantar anak-anak tahfiz mereka ke sekolah-sekolah kebangsaan sewaktu jam persekolahan.

Maka, mereka boleh tinggal di asrama tahfiz.


Mereka boleh belajar tahfiz selepas habis tempoh jam persekolahan.

Jadi, pada waktu persekolahan, mereka hendaklah menghadiri sekolah kebangsaan biasa.

Di luar waktu persekolahan, mereka boleh menghadiri tahfiz yang mereka anjurkan.

Ini lebih baik dan lebih harmoni serta lebih menjamin kebajikan pelajar-pelajar tahfiz yang terbabit.

Izinkan saya- nampak gaya tadi macam masing-masing tidak hendak kasi saya habiskan ini.
Akan tetapi kali ini saya terpaksa meminta izin Tuan Yang di-Pertua untuk habiskan juga.

Sekali lagi, kementerian mengucapkan setinggi-tinggi penghargaan dan ucapan terima kasih di atas keprihatinan, perhatian, teguran, sokongan dan cadangan yang amat bernas dan pelbagai ini.

Ternyata, saya yakin masa depan pendidikan negara berada di atas landasan yang betul dan akan menempuhi masa depan yang cerah di atas keprihatinan yang ditunjukkan oleh Ahli-ahli Yang Berhormat Senator yang telah bertanya.
Insya-Allah, di era Malaysia baharu ini Kementerian Pendidikan Malaysia dengan usaha sama semua pihak yang terlibat, kita akan bersama-sama membina semula sistem pendidikan kita.

Kita akan bersama-sama melakarkan sejarah baru negara dan kita akan bersama-sama membina generasi Malaysia yang berpendidikan, berkualiti, berakhlak mulia, bermoral tinggi dan juga berjaya membawa Malaysia ke persada dunia.

Sekian, terima kasih.

Assalamualaikum warahmatullaahi wabarakaatuh.


Timbalan Yang di-Pertua: Terima kasih Yang Berhormat Menteri Pendidikan, Dr. Maszlee bin Malik.

Lebih satu jam kita dapat dengar jawapan daripada Yang Berhormat Menteri Pendidikan.

Saya pun mendengar dengan penuh teliti sebab pendidikan, pelajaran adalah dekat di hati saya sebab saya pun bekas pendidik.
Ya, itulah nasihat saya tadi dan saya dengar tadi banyak soalan-soalan daripada Yang Berhormat Senator Dato’ Suhaimi, Yang Berhormat Senator Laksamana dan juga termasuk lain-lain.

Jadi, dapat dijawab dengan baik.

68 DN 4.9.2018 Jadi, saya rasa itu jawapan yang bagus dan kita harap ia dapat dilaksanakan.

Bak kata Yang Berhormat Menteri Pendidikan tadi, kita merancang, Allah menentukan.

Sekian, terima kasih.

Sekarang kita beri peluang kepada nombor enam, wakil Kementerian Pembangunan Luar Bandar.
Silakan.

■1700 5.00 ptg.

Timbalan Menteri Pembangunan Luar Bandar [Tuan Sivarasa Rasiah]: Terima kasih, Tuan Yang di-Pertua.

Terlebih dahulu saya ingin merakamkan ucapan penghargaan dan terima kasih kepada sembilan orang Ahli-ahli Yang Berhormat Senator yang telah sudi untuk berbahas dan membangkitkan beberapa perkara-perkara yang berkaitan dengan Kementerian Pembangunan Luar Bandar sepanjang perbahasan Titah Diraja di Dewan Negara ini.
Sembilan orang Yang Berhormat Senator Tuan Yang di-Pertua, yang berbahas ialah Yang Berhormat Senator Tuan Aknan A/L Ehtook, Yang Berhormat Senator Dato’ Isa bin Ab.

Hamid, Yang Berhormat Senator Datuk Paul Igai, Yang Berhormat Senator Dr. Nuing Jeluing, Yang Berhormat Senator Datuk Rabiyah binti Ali, Yang Berhormat Senator Laksamana Pertama Haji Mohamad Imran (B) bin Abd.
Hamid, Yang Berhormat Senator Tuan Manolan bin Mohamad, Yang Berhormat Senator Tuan Adrian Banie Lasimbang dan Yang Berhormat Senator Datuk John Ambrose.

Izinkan saya Tuan Yang di-Pertua untuk menjawab perkara-perkara yang telah dibangkitkan semasa perbahasan tersebut.

Perkara pertama adalah pertanyaan-pertanyaan mengenai Majlis Pengurusan Komuniti Kampung (MPKK).

Yang Berhormat Senator Tuan Aknan A/L Ehtook, dan Yang Berhormat Senator Dato’ Isa bin Ab.
Hamid menyarankan agar KPLB menyemak semula kadar elaun untuk Pengerusi MPKK agar berbaloi dengan tugasan yang dipikul.

Untuk makluman Yang Berhormat Senator, MPKK berfungsi sebagai sebuah institusi pembangunan dan pengurusan kampung dan anggota MPKK adalah merupakan individu yang dilantik untuk berkhidmat secara sukarela.
Walau bagaimanapun, kerajaan sentiasa memberikan perhatian terhadap peranan serta fungsi anggota MPKK tersebut dan telah menyediakan insentif kepada mereka dalam bentuk elaun dan juga geran untuk kampung.
Bagi tujuan tersebut, bagi sesebuah institusi MPKK yang ditubuhkan akan menerima peruntukkan elaun berjumlah RM13,500 setahun yang meliputi elaun pengerusi sebanyak RM500 sebulan, elaun setiausaha RM300 sebulan, elaun pengendalian mesyuarat RM100 satu mesyuarat dan elaun kehadiran mesyuarat RM50 satu mesyuarat.

Bayaran ini akan berdasarkan kemampuan kewangan kerajaan.

Buat masa sekarang, kerajaan akan menyemak kadar elaun tersebut dari masa ke semasa bergantung kepada kedudukan semasa kewangan negara.
Walau bagaimanapun, MPKK juga boleh memohon geran bernilai RM10 ribu setahun bagi tujuan Program Peningkatan Pendapatan Ekonomi, Keceriaan dan Kesejahteraan Kampung, tertakluk kepada terma dan syarat yang telah ditetapkan.

Ini akan memberikan manfaat kepada komuniti kampung secara menyeluruh.

Seterusnya Yang Berhormat Senator Tuan Aknan A/L Ehtook bertanyakan mengenai kriteria yang digunakan kementerian untuk melayakkan sesuatu kampung itu mendapat satu MPKK.
Untuk makluman Yang Berhormat Senator, Kementerian telah menetapkan bilangan penduduk bagi sesebuah MPKK mengikut pecahan seperti berikut: (i) (ii) (iii) 1,000 orang – 200 buah rumah bagi Semenanjung Malaysia; 150 orang – 30 buah rumah bagi Sabah; dan 100 orang – 20 buah rumah bagi Sarawak.

DN 4.9.2018 69 Kriteria-kriteria ini akan dipatuhi- sorry saya tangguhkan yang itu.
Yang Berhormat Senator Tuan Aknan A/L Ehtook juga bertanyakan mengenai rancangan kerajaan untuk membantu MPKK ini dalam menyelesaikan masalah di kampung dengan segera seperti isu kerosakan jalan dan bencana.

Untuk makluman Yang Berhormat Senator, MPKK juga berperanan sebagai ejen di peringkat akar umbi yang akan menyalurkan sebarang permasalahan atau aduan kepada pihak-pihak yang berkuasa dan berkaitan terhadap sesuatu isu yang timbul.
Terdapat pelbagai cabang bantuan daripada agensi kerajaan mahupun pertubuhan bukan kerajaan yang bersedia untuk menghulurkan bantuan.

Sebagai contoh, ini berkaitan dengan jalan kampung, Kementerian juga akan melaksanakan Projek Jalan Perhubungan Desa (JPD) untuk pembinaan dan menaik taraf jalan kampung.
Selain itu, MPKK juga boleh bertindak untuk menyelaraskan keperluan bantuan bencana bersama dengan Agensi Pengurusan Bencana Negara (NADMA) yang terletak di bawah Jabatan Perdana Menteri dan Jabatan Kebajikan Masyarakat (JKM) juga untuk menyalurkan bantuan ketika berlaku sesuatu bencana.

Seterusnya, Tuan Yang di-Pertua, saya beralih ke tajuk yang dibangkitkan oleh Yang Berhormat Senator... Puan Asmak binti Husin: Mohon pencelahan Yang Berhormat Menteri?

Tuan Sivarasa Rasiah: Ya, silakan.


Puan Asmak binti Husin: Tadi saya ada dengar tentang peruntukan geran kepada MPKK sebanyak RM10 ribu betul ya?

Adakah geran tersebut- kami daripada negeri Kelantan juga boleh memohon?

Hal ini sebab setakat ini MPKK di negeri Kelantan, saya dapat makluman kami tidak dapat sebarang maklumat berkaitan dengan geran tersebut.

Mohon pencerahan.

Tuan Sivarasa Rasiah: Terima kasih Yang Berhormat Senator di atas soalan tambahan itu.
Saya boleh sahkan di sini, geran itu layak dipohon oleh semua MPKK di mana- mana negeri.

Itu jelas.

Kita tidak bezakan negeri yang diperintah oleh pembangkang atau sebagainya.

Hanya terma dan syarat-syarat yang dikenakan adalah sama untuk semua permohonan ya.

Tuan Yang di-Pertua, saya teruskan kepada soalan yang dibangkitkan oleh Yang Berhormat Senator Dato’ Isa bin Ab.

Hamid yang memohon supaya pertandingan Anugerah Desa Perdana diteruskan.
Untuk makluman Yang Berhormat Senator, Program Anugerah Desa Perdana masih lagi kekal sebagai salah sebuah program pengiktirafan bagi kampung-kampung yang cemerlang di peringkat nasional.

Walau bagaimanapun, pelaksanaannya bagi tahun 2018 ini ditangguhkan kerana semua negeri terlibat dalam proses pelantikan semula Majlis Pengurusan Komuniti Kampung (MPKK) bagi menggantikan Jawatankuasa Kemajuan dan Keselamatan Kampung (JKKK) selaras dengan keputusan yang telah dibuat oleh Kerajaan Persekutuan.
Adalah dijangkakan program ini akan dilaksanakan semula pada tahun 2019 setelah semua negeri selesai dengan urusan pelantikan MPKK dengan beberapa penambahbaikan dibuat kepada program ini tertakluk kepada kelulusan peruntukan kepada kementerian.

Tuan Yang di-Pertua, untuk makluman Dewan ini, Program Anugerah Desa Perdana ini adalah pertandingan di antara semua kampung-kampung di seluruh negara daripada peringkat daerah ke negeri seterusnya ke kebangsaan.
Sekarang saya beralih kepada isu Orang Asli yang dibangkitkan oleh Yang Berhormat Senator Dato’ Isa bin Ab.

Hamid dan juga Yang Berhormat Senator Tuan Manolan bin Mohamad.

Mereka bertanya mengenai pewartaan tanah Orang Asli dan kos pengukuran tanah-tanah Orang Asli khususnya di negeri Kelantan serta cadangan penyelesaian isu tanah adat di Gua Musang.
70 DN 4.9.2018 Untuk makluman Yang Berhormat Senator, sehingga Ogos 2018 terdapat sebanyak 112 buah kampung daripada 119 kampung yang telah dimohon oleh pihak Jabatan Kemajuan Orang Asli (JAKOA) untuk diwartakan oleh Kerajaan Negeri Kelantan.
Terdapat sebanyak 1,647.3 hektar tanah yang telah diwartakan di bawah Kanun Tanah Negara Seksyen 62, iaitu merangkumi 15 buah kampung Manakala sehingga kini tiada tanah Orang Asli yang diwartakan di bawah seksyen 6, dan seksyen 7, Akta Orang Asli 1954, bagi negeri Kelantan.

Untuk makluman Dewan, Seksyen 6 dan Seksyen 7 ini adalah khusus untuk kategori tanah kawasan Orang Asli dan tanah rizab Orang Asli, tetapi belum dibuat.
Manakala tanah yang telah diluluskan oleh Majlis Mesyuarat Kerajaan Negeri (MMK) Kelantan adalah sebanyak 22 buah kampung di Gua Musang yang merangkumi Rancangan Penempatan Semula (RPS), Kuala Betis dengan keluasan 2,238.95 hektar dan Kampung Senderup di Lojing seluas 11.375 hektar.

■1710 JAKOA sedang membuat permohonan untuk pewartaan rizab bagi 75 buah kampung lagi dengan keluasan 4,661.22 hektar.
Berkaitan dengan kos kerja ukur, kos kerja ukur yang dibelanjakan untuk pengukuran tanah-tanah Orang Asli bagi tujuan pewartaan di dalam Rancangan Malaysia Kesepuluh (RMKe-10) dan Rancangan Malaysia Kesebelas (RMKe-11) berjumlah RM16.3 juta dengan pecahan RM3.9 juta untuk RMKe-10 dan RM2.4 juta bagi RMKe-11.

Bagi negeri Kelantan, jumlah kos kerja ukur untuk tempoh tersebut adalah berjumlah RM3.2 juta yang melibatkan 50 penempatan Orang Asli di Kelantan.
Saya beralih kepada masalah di Gua Musang secara khusus, Tuan Yang di-Pertua.

JAKOA baru-baru ini telah mengadakan satu mesyuarat bersama kesemua 47 orang ketua masyarakat Orang Asli Temiar termasuk Pengerusi MPKKOA dan pejuang-pejuang hak asasi manusia daripada suku kaum Temiar pada 20 Ogos 2018 baru-baru ini bagi membincangkan isu-isu tanah adat yang dihadapi di Gua Musang.
Tuan Yang di-Pertua, masalah ini adalah berpunca daripada benteng-benteng yang didirikan baru-baru ini di kawasan itu oleh masyarakat Orang Asli.

Susulan daripada mesyuarat itu, satu task force di peringkat JAKOA akan dibentuk bagi mengumpulkan semula maklumat tanah wilayah adat yang dituntut oleh Orang Asli Temiar, seterusnya permohonan secara rasmi akan melalui kementerian kepada Kerajaan Negeri Kelantan untuk pewartaan tanah-tanah tersebut.
Seterusnya, kedua-dua Yang Berhormat Senator yang saya sebutkan tadi juga membangkitkan supaya menyegerakan bantuan-bantuan pelajaran kepada pelajar-pelajar Orang Asli serta bertanyakan status bantuan persediaan pelajar Orang Asli di IPTA yang berjumlah RM3,000 yang telah diumumkan dalam Bajet 2018 dan bantuan laptop kepada pelajar Orang Asli di IPTA.
Dari segi bantuan pelajaran kepada pelajar-pelajar Orang Asli, saya ingin sebut di sini bahawa pihak kementerian dan JAKOA sentiasa berusaha untuk memastikan mahasiswa-mahasiswa Orang Asli mendapat tajaan Bantuan Pendidikan Kewangan IPT JAKOA.

Namun begitu, proses prosedur dan tatacara kewangan kerajaan sedia ada yang berkuat kuasa perlu dipatuhi dan dilaksanakan oleh setiap peringkat kementerian, jabatan dan agensi kerajaan.
Di samping itu, pihak JAKOA juga telah membuat persefahaman dan kerjasama dengan pihak universiti awam bagi memberikan pengecualian sekatan kelewatan yuran bayaran semester pengajian akademi universiti kepada para mahasiswa mahasiswi Orang Asli tajaan JAKOA yang akan belajar dan sedang belajar di universiti awam.
Pihak JAKOA juga bertindak sebagai medium perantara di antara para mahasiswa mahasiswi Orang Asli bagi mendapatkan bantuan zakat, pembiayaan dan pinjaman pendidikan dengan pihak selain JAKOA bagi tujuan pendidikan di universiti awam dengan mengikut terma dan syarat daripada pihak yang berkaitan.

Tuan Yang di-Pertua... Dato’ Isa bin Ab.

Hamid: Yang Berhormat Menteri, mohon mencelah.

DN 4.9.2018 71 Tuan Sivarasa Rasiah: Ya, silakan.

Dato’ Isa bin Ab.

Hamid: Terima kasih Tuan Yang di-Pertua.


Saya ingin mendapatkan penjelasan tentang bantuan persediaan awal.

Isunya ialah pelajar-pelajar yang mendaftar di peringkat awal tiada kewangan yang mencukupi sebab banyak perkara yang perlu dibuat semasa proses kemasukan.

Adakah pihak JAKOA dapat menyediakan sedikit sebanyak bantuan persediaan ini?
Ini kerana dalam menunggu peruntukan biasiswa, apa yang berlaku sekarang ini ialah sehingga dua tiga bulan baru dapat duit sedangkan dua tiga bulan itu pelajar perlu makan.

Bukan setakat makan, persediaan-persediaan awal seperti buku, peralatan-peralatan pembelajaran perlu dibeli.

Ini yang saya harap JAKOA dapat membantu dalam perkara ini.

Sekian, terima kasih.

Tuan Sivarasa Rasiah: Terima kasih atas cadangan tadi daripada Yang Berhormat Senator Dato’ Isa.
Saya hendak sebut perkara RM3,000 itu tetapi belum sampai ke perenggan itu.

Berkenaan dengan Bayaran Khas Persediaan ke IPTA bernilai RM3,000 kepada keluarga Orang Asli yang telah diumumkan dalam Bajet 2018 oleh kerajaan lama, Tuan Yang di-Pertua, kementerian sekarang masih menunggu keputusan semakan semula bajet daripada Kementerian Kewangan berkaitan dengan bayaran ini.

Oleh sebab itulah bayaran ini dilengahkan.


Berkaitan cadangan Yang Berhormat Senator Dato’ Isa ini, saya akan bawa balik kepada Yang Berhormat Menteri dan akan dibincangkan sama ada saluran lain boleh dikenal pasti untuk membantu pelajar-pelajar yang memerlukan bantuan.

Saya mengiktiraf bantuan itu penting untuk mereka tetapi kelambatan itu pun adalah hakikat.
Kementerian Luar Bandar telah membuat susulan dengan Kementerian Kewangan pada 29 Jun 2018 secara bertulis dan sehingga kini masih belum ada sebarang keputusan.

Akan tetapi, kita akan cubalah membincangkan cadangan alternatif daripada Yang Berhormat Senator tadi.

Berkaitan dengan bantuan komputer riba ini, pihak kementerian melalui JAKOA juga tidak dapat melaksanakan pemberian bantuan komputer riba atau laptop tersebut sejak tahun 2017.
Ini disebabkan tiada peruntukan kewangan bagi pelaksanaan program ini.

Tuan Yang di-Pertua, program bantuan komputer riba ini dimulakan pada tahun 2013 dan diteruskan sehingga 2016 sahaja.

Jadi, ia diberhentikan pada tahun 2017 oleh kerajaan yang lama.

Itulah statusnya program ini.

Seterusnya, Yang Berhormat Senator Dato’ Isa juga mencadangkan supaya kerajaan menyediakan skim perumahan khas Orang Asli selain program PPRT JAKOA di tanah yang telah diwartakan.
Untuk makluman Yang Berhormat Senator, pada masa ini bantuan pembinaan rumah kepada Orang Asli disediakan di bawah Program Perumahan Rakyat Termiskin (PPRT).

Sepanjang RMKe-11, jumlah PPRT yang telah dibina untuk masyarakat Orang Asli ialah seperti berikut.

Saya just sebut angka dan unit sahaja.

Tahun 2016 sebanyak 122 unit.

Tahun 2017 sebanyak 90 unit.

Tahun 2018, setakat ini, sebanyak 70 unit.

Jumlah keseluruhannya sebanyak 282 unit.


Mengenai cadangan spesifik daripada Yang Berhormat Senator untuk mewujudkan skim perumahan khas Orang Asli, pihak kementerian melalui JAKOA akan meneliti dan mengkaji cadangan tersebut.

Seterusnya, Yang Berhormat Senator Dato’ Isa juga bertanyakan, langkah kementerian dan kerajaan dalam meningkatkan lebih ramai pegawai kanan yang ditempatkan di JAKOA adalah di kalangan Orang Asli.
Untuk makluman Yang Berhormat, buat masa ini, pegawai kanan Gred 48 ke atas daripada kalangan Orang Asli di JAKOA adalah seramai tiga orang daripada lapan jawatan pegawai kanan di JAKOA.

Kementerian sentiasa berusaha untuk meramaikan pegawai kanan di JAKOA dari kalangan masyarakat Orang Asli sendiri.

Usaha berterusan ini dilaksanakan secara bersama dengan agensi-agensi pusat dalam bentuk penstrukturan semula jabatan serta proses penempatan secara peminjaman.
72 DN 4.9.2018 Sekarang saya beralih kepada isu-isu yang dibangkitkan oleh Yang Berhormat Senator Datuk Rabiyah binti Ali yang bertanya berkenaan bagaimana pihak institusi latihan kemahiran seperti Giat Mara mendapatkan pengiktirafan Sijil Latihan Kemahiran yang ditawarkan kepada pelatih bagi mengelakkan mereka menganggur selepas keluar daripada pusat latihan tersebut.
Untuk makluman Yang Berhormat Senator dan Dewan ini, Giat Mara menawarkan lebih 60 bidang kursus bagi peluang latihan kemahiran kepada belia dan masyarakat setempat.

Pengiktirafan sijil ditawarkan adalah seperti berikut.

Ada enam kategori, saya akan baca.

Pertama, Sijil Profesional GiatMARA di mana pelatih-pelatih GiatMARA akan menerima sijil tersebut melalui latihan kemahiran di GiatMARA.
Modul kursus yang ditawarkan sentiasa dikemas kini bersama pihak industri bagi memastikan lepasan pelatih GiatMARA lebih mudah mendapat pekerjaan.

■1720 Kedua ialah Sijil Kemahiran Malaysia (SKM) bagi Tahap Satu hingga Tahap Tiga di mana mendapat pentauliahan oleh Jabatan Pembangunan Kemahiran (JPK) Kementerian Sumber Manusia.
Pentauliahan daripada Suruhanjaya Tenaga bagi Sijil Perakuan Kekompetenan PW1, P2 dan 4 manakala pengiktirafan Electrical Inspectoral Unit (EIU) Sarawak di Negeri Sarawak dalam bidang pendawaian elektrik melibatkan empat buah GIATMARA bagi Program First Grade Wireman dan tujuh buah GìatMARA ditauliahkan bagi Program Second Grade Wireman, dengan izin.

Keempat, pengiktirafan SISCO.


Ini untuk program rangkaian komputer sebagai nilai tambah kepada pelatih untuk menjamin mendapat pekerjaan selepas tamat latihan.

Kelima, pengiktirafan daripada Biro Veritas bagi pensijilan Welding Complication Test Certification, dengan izin, di GiatMARA Padang Rengas dan keenam, pengiktirafan daripada Jabatan Alam Sekitar dalam bidang Juruteknik Penyejuk bekuan dan Penyaman Udara.
Tuan Yang di-Pertua, dengan kemahiran yang diperoleh oleh pelatih GiatMARA ini, kadar kebolehpasaran graduan mengikut kajian kita di MARA ialah sebanyak 83 peratus yang terdiri daripada mereka yang bekerja dan menceburi bidang keusahawanan.

Saya beralih sekarang kepada pertanyaan daripada Yang Berhormat Senator Laksamana Pertama Haji Mohamad Imran yang bertanya status rumah generasi kedua FELCRA Gugusan Lekir di kawasan Manjung di Perak.
Untuk makluman Yang Berhormat Senator, FELCRA yang telah melaksanakan kerja-kerja awalan iaitu pembersihan perimeter tapak perumahan dan kerja tanah sejak 19 April 2017 setelah memperoleh kelulusan masuk awal daripada Pentadbir Tanah Daerah Manjung pada 29 Mac 2017.

Kelulusan Kebenaran Merancang (KM) untuk pembangunan 102 unit rumah tersebut juga telah diperoleh pada 19 April 2017.
Permohonan untuk memperoleh hak milik tapak perumahan berkenaan seluas 39.198 ekar juga telah dikemukakan pada 6 April 2016 dan masih dalam proses di Pejabat Tanah Manjung.

FELCRA telah melantik subsidiari syarikat, FELCRA Property Sdn.

Bhd.

untuk berfungsi sebagai pemaju pembangunan rumah untuk generasi kedua di penempatan peserta FELCRA tersebut.

FELCRA Property Sdn.

Bhd.

sedang dalam proses untuk melantik kontraktor untuk memulakan kerja-kerja fizikal di atas tapak tersebut.
Saya beralih sekarang kepada soalan oleh Yang Berhormat Senator Datuk John Ambrose yang mencadangkan supaya pihak kementerian menyediakan insurans kepada penerima PPRT kerana sekiranya berlaku kebakaran, penerima tidak boleh lagi memohon PPRT.

Untuk makluman Yang Berhormat Senator, tanggapan Yang Berhormat Senator bahawa penerima tidak boleh lagi memohon PPRT sekiranya berlaku bencana adalah tidak tepat kerana penerima masih boleh memohon PPRT sekiranya berlaku bencana.
Kementerian telah sentiasa bersedia mempertimbangkan bantuan kepada mana-mana mangsa bencana termasuk daripada kalangan penerima bantuan sedia ada.

DN 4.9.2018 73 Semua permohonan baru untuk bantuan Rumah PPRT akan dinilai dan diproses mengikut syarat-syarat kelayakan dan prosedur Program Perumahan Rakyat Termiskin (PPRT).

Justeru, buat masa ini, KPLB belum mempunyai cadangan untuk pemberian insurans kepada penerima bantuan PPRT.
Sekarang saya pergi kepada pertanyaan daripada Yang Berhormat Senator Tuan Adrian Banie Lasimbang yang bertanyakan apakah tindakan kementerian untuk memastikan miskin tegar dapat diatasi dan dibasmi.
Untuk makluman Yang Berhormat Senator, kementerian telah melaksanakan program-program pembangunan luar bandar secara konsisten seperti Program Perumahan Rakyat Termiskin (PPRT), Program Latihan Kemahiran dan Kerjaya (PLKK), Program Peningkatan Pendapatan (PPP) serta program-program keusahawanan seperti Rural Business Challenge dan Mobileprenuer yang dilihat dapat membantu meningkatkan pendapatan isi rumah penduduk di luar bandar.
Melalui pelaksanaan program-program ini, kementerian berharap kadar kemiskinan di luar bandar dapat dikurangkan lagi kepada kadar di bawah satu peratus.

Inilah keadaan sekarang di mana tahap itu adalah satu peratus.

Kita harap dengan program-program ini, kadar ini akan dikurangkan lagi dalam tempoh RMKe-11.
Untuk menentukan satu peratus ini, garis kemiskinan yang digunakan ialah garis kemiskinan tahun 2016 yang ditetapkan Unit Perancangan Ekonomi dan garis itu ialah RM880 di Semenanjung Malaysia, RM1,220 di Sabah dan Wilayah Persekutuan Labuan dan RM940 di Sarawak.

Selain itu, kementerian juga akan mengkaji bagi menambahbaikkan pelaksanaan program-program sedia ada supaya peruntukan yang dibelanjakan ini memberi impak yang setimpal dan dapat memberi manfaat secara menyeluruh kepada masyarakat luar bandar.
Di samping itu, kementerian juga dalam proses menyediakan Dasar Pembangunan Luar Bandar dan Pelan Tindakan Pembangunan Luar Bandar dengan mengambil kira iltizam di dalam Buku Harapan.

Dasar dan pelan tindakan tersebut telah dibantu oleh perunding- perunding daripada Universiti Kuala Lumpur (UNIKL), Universiti Kebangsaan Malaysia (UKM) dan Universiti Teknologi Malaysia (UTM).
Yang Berhormat Senator Tuan Adrian Banie Lasimbang juga mencadangkan supaya pihak kementerian bekerjasama dengan Kementerian Tenaga, Sains, Teknologi, Alam Sekitar dan Perubahan Iklim untuk mengenal pasti alternative technology, dengan izin, bagi projek bekalan air dan elektrik luar bandar.

Saya nampak cadangan ini adalah cadangan yang cukup baik dan bernas dan setuju sepenuhnya dengan cadangan ini dan memang ini kita akan lakukan.
Kita akan berbincang dengan Menteri dan pegawai-pegawai di sana untuk mencari dan mendapatkan teknologi yang terbaik untuk kawasan-kawasan di luar bandar yang jauh daripada grid ataupun sumber utama untuk memastikan bekalan air yang terawat dan elektrik boleh disampaikan kepada mereka.

Saya beralih kepada isu yang dibangkitkan oleh Yang Berhormat Senator Dr. Nuing Jeluing.
Beliau memohon supaya Kerajaan Persekutuan melaksanakan pelbagai program dan projek di bawah RMKe-11 bagi memastikan semua rakyat dapat menikmati manfaat pembangunan luar bandar di Sarawak seperti jalan berturap, bekalan air bersih dan bekalan elektrik.

telah Untuk makluman Yang Berhormat Senator, sejumlah RM4.9 bilion dicadangkan bagi pelaksanaan Projek Bekalan Air Luar Bandar (BALB) di negeri Sarawak di dalam tempoh RMKe-11 iaitu daripada tahun 2016 hingga tahun 2020.
Daripada jumlah tersebut, sejumlah RM412 juta telah disalurkan kepada tahun 2016 sehingga 2018 bagi pelaksanaan 38 Projek Bekalan Air Luar Bandar (BALB) di negeri Sarawak.

Berkaitan dengan bekalan elektrik, sejumlah RM2.25 bilion telah dicadangkan bagi pelaksanaan Projek Bekalan Elektrik Luar Bandar (BELB) di Sarawak untuk tempoh tersebut.

Daripada jumlah tersebut, sejumlah RM1.18 bilion telah disalurkan pada tahun 2016 sehingga 2018 bagi pelaksanaan 33 Projek BELB di negeri Sarawak.
74 DN 4.9.2018 Berkaitan dengan jalan luar bandar di negeri Sarawak pula, sehingga kini sejumlah RM2.068 bilion sebagai siling telah diluluskan di dalam tempoh RMKe-11.

Daripada jumlah tersebut, daripada tahun 2016 sehingga kini, RM434.98 juta telah dibelanjakan bagi pelaksanaan 35 projek baharu, dan dua projek sambungan di negeri Sarawak.
■1730 Untuk makluman Yang Berhormat Senator juga, peruntukan bagi pelaksanaan projek-projek infrastruktur luar bandar bagi tahun 2019, tahun akan datang dan 2020 akan tertakluk kepada kelulusan Unit Perancang Ekonomi (EPU) dan Kementerian Kewangan serta kedudukan kewangan semasa kerajaan.

Saya pergi kepada pertanyaan terakhir yang dibuat oleh Yang Berhormat Senator Datuk Paul Igai.
Yang Berhormat bertanya atau memohon, Yang Berhormat Senator Datuk Paul Igai memohon supaya mempercepatkan pelaksanaan projek bekalan air di Kapit, Sarawak lebih awal daripada September 2019.

Saya ingin memberitahu Yang Berhormat Senator bahawa tarikh September 2019 itu adalah anggaran tarikh projek ini dapat di tender.

Walau bagaimanapun, ia akan cuba ditender seawal mungkin sekiranya semua perkara-perkara berkaitan seperti permohonan izin lalu dan pengambilan balik tanah dapat diselesaikan segera.
Tuan Yang di-Pertua, itulah jawapan dan pandangan daripada kementerian terhadap semua soalan-soalan dan pandangan yang telah dibawa oleh sembilan Senator yang saya sebut tadi.

Saya ucap sekali lagi penghargaan dan terima kasih daripada pihak kementerian atas keprihatinan yang ditunjuk oleh Yang Berhormat Senator.
Saya ingin rekodkan di sini, kementerian sentiasa peka dengan keperluan dan kesejahteraan rakyat di luar bandar serta akan terus berusaha untuk melaksanakan projek- projek pembangunan luar bandar dengan mengambil kira iltizam dan janji yang telah dizahirkan di dalam Buku Harapan.

Sekian, terima kasih.

Timbalan Yang di-Pertua: Terima kasih.

Ada satu soalan tambahan?

Tidak ada.


Terima kasih Yang Berhormat Tuan Sivarasa Rasiah, Timbalan Menteri Pembangunan Luar Bandar yang telah menjawab soalan yang disampaikan tadi, terang dan jelas.

Terima kasih sekali lagi, masanya pendek.

Jadi semua soalan telah dijawabnya dan sekarang saya jemput pula Menteri wakil daripada Kementerian Hal Ehwal Ekonomi, dipersilakan.

5.32 ptg.

Timbalan Menteri Hal Ehwal Ekonomi [Dr. Mohd Radzi bin Md Jidin]: Terima kasih Tuan Yang di-Pertua.
Bismillahi Rahmani Rahim.

Assalammualaikum warahmatullahi wabarakatuh dan salam sejahtera.

Tuan Yang di-Pertua, terlebih dahulu saya ingin mengucapkan penghargaan dan terima kasih kepada Ahli-ahli Yang Berhormat yang mengambil bahagian dalam perbahasan Usul Menjunjung Kasih Titah Seri Paduka Baginda Yang di-Pertuan Agong dan menyentuh perkara-perkara di bawah bidang tanggungjawab Kementerian Hal Ehwal Ekonomi.
Saya juga ingin menyampaikan ucap salam dari Menteri Hal Ehwal Ekonomi yang tidak dapat hadir menjawab perbahasan Ahli-ahli Yang Berhormat pada petang ini kerana beliau turut terlibat berbahas Titah Diraja pada Sidang Dewan Undangan Negeri Selangor pada ketika ini.
Seri Paduka Baginda Yang di-Pertuan Agong semasa menyampaikan Titah di Dewan yang mulia ini telah menyentuh bahawa kerajaan akan meneruskan pelaksanaan pelbagai program dan projek bagi memastikan semua rakyat dapat menikmati manfaat pembangunan selaras dengan dasar kerajaan agar kehidupan rakyat dipertingkatkan dan kekayaan negara dikongsi secara adil dan saksama.
Tema ini adalah asas kepada penggulungan saya pada hari ini, di mana enam isu utama telah dibangkitkan oleh sembilan orang Ahli-ahli Yang Berhormat semasa membahaskan Usul Menjunjung Kasih Titah Seri Paduka Baginda Yang di-Pertuan Agong.

Pertamanya, isu pemberian royalti minyak.


DN 4.9.2018 75 Tuan Yang di-Pertua, izinkan saya memulakan dengan isu berkaitan minyak dan gas yang terus menerus mendapat perhatian ramai Ahli-ahli Yang Berhormat iaitu Yang Berhormat Datuk Dr. Lucas Umbul, Yang Berhormat Dr. Nuing Jeluing dan Yang Berhormat Dr. Zaiedi Haji Suhaili.
Sebagaimana yang dijelaskan dalam sesi jawab lisan di Dewan Negara ini pada 30 Ogos 2018, suka saya memaklumkan sekali lagi bahawa Buku Harapan telah memberi perhatian kepada beberapa usaha untuk berkongsi kekayaan negara secara bersasar.

termasuk menambah jumlah royalti petroleum kepada negeri-negeri pengeluar minyak dan gas sebagai salah satu langkah pembahagian hasil petroleum yang lebih adil.
Ini bertujuan untuk membolehkan kerajaan-kerajaan negeri berkenaan mengambil alih lebih banyak tanggungjawab pembangunan di negeri masing-masing.

Inilah niat utama tatkala menggubal Buku Harapan dan Pakatan Harapan telah mengkaji kewajaran usaha ini dalam memenuhi prinsip distributive justice atau pengagihan kekayaan yang lebih adil.
Mengikut kefahaman Pakatan Harapan pada ketika itu, cadangan menambah jumlah royalti petroleum kepada 20 peratus ini adalah berdasarkan keuntungan Petronas selepas cukai, bukan daripada jumlah hasil pengeluaran kasar atau gross production.

Pakatan Harapan telah membuat analisa struktur kos ataupun cost structure pengeluaran petroleum oleh Petronas.

Analisis pada ketika itu dibuat dalam keadaan kekangan data dan maklumat.
Analisis bertujuan untuk melihat sama ada peratusan jumlah royalti petroleum bagi negeri-negeri pengeluar petroleum boleh ditingkatkan kepada 20 peratus.

Namun demikian, cadangan ini tidak dapat dilaksanakan segera kerana ia bercanggah dengan Akta Pembangunan Petroleum 1974, atau PDA 1974.

Ini kerana, pengiraan adalah berdasarkan gross production dan bukannya net profit.
Untuk makluman Ahli Yang Berhormat, Petronas perlu membayar sebanyak sepuluh peratus daripada jumlah hasil pengeluaran kasar minyak dan gas atau gross production secara bayaran tunai atau cash payment atau royalti kepada kerajaan.

Daripada jumlah ini dan bergantung kepada di mana hasil tersebut dikeluarkan, sejumlah lima peratus akan diterima masing-masing oleh Kerajaan Persekutuan dan kerajaan negeri-negeri berkaitan.
Bayaran tunai sejumlah 10 peratus adalah merupakan nilai kasar setong atau gross value per barrel pada harga pasaran dan merupakan bayaran yang dibuat tanpa perlu mengambil kira sama ada pengeluaran minyak dan gas daripada lapangan tersebut menguntungkan ataupun tidak.
Mengikut keadaan semasa daripada nilai setong berkenaan, sejumlah 70 peratus daripada hasil pengeluaran kasar minyak dan gas merupakan kos pembiayaan pengeluaran atau cost recovery iaitu kos eksplorasi, kos pembangunan pelantar dan kos operasi yang perlu dibiayai.

Kos tersebut telah mengalami peningkatan yang signifikan daripada tahun ke tahun disebabkan oleh kerumitan atau complexity dan risiko yang semakin tinggi dalam proses mencari gali minyak dan gas di lautan.
Bagi pengeluaran yang melibatkan lapangan laut dalam atau deep water, kos ini boleh mencecah hingga 80 peratus daripada jumlah hasil pengeluaran kasar atau gross production.

Setelah ditolak sebanyak 10 peratus royalti dan kos pengeluaran sekitar 70 peratus, baki sekitar 20 peratus lagi adalah keuntungan yang akan dikenakan cukai.

Petronas dan pengusaha lain perlu membayar Cukai Pendapatan Petroleum atau Petroleum (Income Tax) Act (PITA).
Untuk makluman, pada masa ini PITA yang dikenakan adalah pada kadar 38 peratus daripada keuntungan kasar minyak dan gas atau gross profit.

Berdasarkan anggaran keuntungan 20 peratus, jumlah PITA yang perlu dibayar adalah dianggarkan sebanyak lapan peratus daripada jumlah hasil pengeluaran kasar.

Baki selebihnya iaitu 12 peratus daripada jumlah hasil pengeluaran kasar minyak dan gas ini merupakan keuntungan kasar.
Keuntungan yang akan dikongsi bersama antara Petronas dan pengusaha-pengusaha lain berdasarkan perjanjian yang dimeterai bagi sesebuah kontrak pengeluaran yang terlibat.

76 DN 4.9.2018 Jadi saya telah jelaskan secara terperinci mengenai hal ini di Dewan Negara sebelum ini.
Oleh yang demikian, saya tekankan sekali lagi bahawa sepertimana yang telah dijelaskan sebelum ini, sekiranya jumlah royalti petroleum ditambah kepada 20 peratus daripada jumlah hasil pengeluaran kasar petroleum, ianya akan memberi implikasi yang serius terhadap kedudukan kewangan Petronas dan secara langsung memberi kesan kepada hasil Kerajaan Persekutuan.
Selain daripada itu, kerajaan juga mahu memastikan isyarat yang positif diberikan kepada pelabur asing bagi mengekalkan keyakinan tinggi mereka terhadap industri minyak dan gas negara.
■1740 Penelitian menyeluruh PDA 1974 penting bagi mengelakkan aktiviti pengeluaran minyak dan gas Petronas khasnya di Sabah dan Sarawak terjejas kerana peningkatan bayaran tunai kepada 20 peratus akan memberi kesan kepada perjanjian Production Sharing Contract (PSC), dan Risk Service Contract (RSC) sedia ada antara Petronas dan rakan niaganya.
Tuan Yang di-Pertua, untuk makluman Yang Berhormat Datuk Dr. Lucas Umbul, jumlah bayaran tunai atau istilah umumnya yang lebih difahami sebagai royalti minyak iaitu bayaran lima peratus bayaran tunai.

Sebanyak RM13.9 bilion telah dibayar kepada Kerajaan Negeri Sabah.

Ingin saya jelaskan bahawa Kerajaan Persekutuan tidak pernah menyatakan mengenai langkah pembubaran Akta Pembangunan Petroleum 1974 atau PDA 1974, dan Akta Laut Wilayah 2012.

Ya, Akta Laut Wilayah kita panggil bukan Akta Wilayah Laut.
Kita juga mendengar banyak akta, undang-undang dan perjanjian lain yang disebutkan seperti Oil Mining Ordinance 1958, Akta Pelantar Benua 2009 dan Akta Perlombongan Petroleum 1966 yang dibangkitkan oleh Ahli-ahli Yang Berhormat termasuk Yang Berhormat Datuk Jamilah Sulaiman berkaitan isu ini agar kita tidak diheret dalam polemik perbahasan mengenai pertindihan undang-undang dalam isu ini, kerajaan bercadang menubuhkan jawatankuasa khas kabinet yang dianggotai oleh wakil dari Semenanjung, Sabah dan juga Sarawak yang mempunyai kepakaran dalam hal yang berkaitan bagi menyemak, mengkaji dan menambah baik secara adil akta perjanjian yang sedia ada termasuk PDA 1974.
Di antara tugas jawatankuasa ini adalah untuk mengkaji dan mencadangkan langkah-langkah penambahbaikan dalam beberapa hal termasuk hak Sabah dan Sarawak terhadap hasil semula jadi negara termasuklah hasil minyak dan gas.
Walau bagaimanapun, ingin saya nyatakan bahawa buat masa ini, tiada jangka masa yang spesifik ditetapkan bagi pelaksanaan usaha ini kerana ia tertakluk kepada peruntukan undang-undang dan syarat semasa yang perlu dipatuhi seperti klausa yang terkandung dalam perjanjian di antara Petronas dan Kerajaan Persekutuan serta antara Petronas dan kerajaan-kerajaan negeri.
Saya amat mengalu-alukan pandangan Yang Berhormat Dr. Zaiedi Haji Suhaili mengenai pembayaran tunai hasil petroleum atau lebih dikenali sebagai royalti minyak kepada negeri-negeri pengeluar minyak, penubuhan Jawatankuasa Khas Kabinet dan penglibatan semua pihak, sama ada kerajaan-kerajaan negeri mahupun Kerajaan Persekutuan dan juga Petronas bagi mencapai situasi win-win atau win-win situation, dengan izin.
Kerajaan Persekutuan Pakatan Harapan bersedia dan terbuka untuk berunding dan berbincang dengan kerajaan-kerajaan negeri pengeluar minyak mengenai sebarang isu minyak dan gas dalam suasana muafakat tanpa melibatkan perundangan dalam hasrat memenuhi prinsip distributive justice atau pengagihan kekayaan yang lebih adil ini.
Malah Menteri Hal Ehwal Ekonomi sendiri telah pun mengadakan perbincangan dengan salah satu negeri pengeluar minyak di Semenanjung dan sesi engagement, dengan izin, seperti ini akan diteruskan dengan negeri-negeri lain pula.
Saya juga ingin menjelaskan kepada Yang Berhormat Datin Rahimah binti Haji Mahamad dan Yang Berhormat Tuan Haji Muhamad bin Mustafa bahawa satu kes perundangan yang difailkan pada tahun 2010 melibatkan saman oleh Kerajaan Negeri Kelantan terhadap Petronas masih belum selesai dan kerajaan berpandangan proses undang-undang yang masih berjalan itu perlu dihormati kerana perbincangan aspek teknikal yang terperinci akan memberi kesan kepada proses undang-undang yang sedang berlangsung.
DN 4.9.2018 77 Kerajaan sependapat dengan Ahli Yang Berhormat bahawa adalah menjadi harapan bersama perkara berkaitan royalti petroleum dapat diselesaikan dengan cara baik dalam suasana muafakat antara kedua-dua belah pihak tanpa perlu melibatkan pertikaian undang-undang.

Berkaitan perkara yang dibangkitkan oleh Datin Rahimah binti Haji Mahamad, suka saya maklumkan mengenai pengeluaran hasil petroleum oleh MTGA atau Malaysia-Thailand Joint Authority, Pihak Berkuasa Bersama Malaysia-Thailand.
Mengikut rekod, pengeluaran gas sejak Januari 2005 hingga akhir Disember 2017 bagi Blok A18 adalah sebanyak 3.23TCF- trillion cubic feet, atau trilion kaki padu manakala pengeluaran terkumpul, condensate sehingga Disember 2017 adalah sebanyak 30.49 juta tong atau million barrels.

Ini merupakan hasil yang diperoleh di bawah kerjasama dua hala antara Kerajaan Malaysia dan Kerajaan Thailand yang dikongsi dan dibahagikan secara sama rata antara kedua-dua negara, 50-50.
Isu seterusnya adalah isu pembangunan Sabah dan Sarawak.

Tuan Yang di- Pertua... Datuk Razali bin Idris: Tuan Yang di-Pertua.

Boleh sikit?

Dr. Mohd Radzi bin Md Jidin: Ya, silakan.

Datuk Razali bin Idris: Boleh ya?

Apabila bercakap tentang royalti minyak, maka Terengganu terbabit.

Jadi soalan saya, tadi Yang Berhormat Menteri ada menyebut tentang 20 peratus royalti minyak dan memerlukan banyak perkara untuk mencapai keputusan tersebut.
Soalan saya yang pertama, difahamkan Terengganu hanya mendapat lima peratus royalti.

Adakah lima peratus akan diteruskan ataupun kembali kepada cadangan 20 peratus daripada profit?

Lima peratus maksud saya di sini, perjanjian yang lama melalui gross revenue.

Itu soalan yang pertama.

Soalan yang kedua, saya juga difahamkan Kerajaan Pusat ada memberi sebahagian daripada hasil minyak sama ada dalam bentuk royalti ataupun dalam bentuk dana khas ataupun dalam bentuk lain-lain.
Cuma di sini soalan saya, saya nak pastikan adakah benar Kerajaan Pusat telah memberi sebahagian daripada wang minyak.

Saya tak tahu nak sebut sama ada wang itu daripada royalti ataupun wang tersebut ditakrifkan sebagai dana khas.

Itu sahaja, dua soalan.

Terima kasih.

Dr. Mohd Radzi bin Md Jidin: Terima kasih Senator Datuk Razali.

Pertama, adakah lima peratus akan dikekalkan.


Seperti mana yang saya sebut tadi, pihak kerajaan sedang melakukan engagement dengan kerajaan-kerajaan negeri yang terlibat untuk membincangkan berkaitan dengan isu ini.

Yang kedua, tentang penerimaan bayaran.

Seperti mana saya sebut dalam Dewan ini beberapa hari yang lepas bahawasanya Kerajaan Terengganu menerima pembayaran tersebut.
Yang Berhormat dari Terengganu bertanyakan akan hal tersebut dan pada masa ini, Kerajaan Negeri Terengganu menerima bayaran tersebut seperti mana yang dijadualkan.

Izinkan saya teruskan.

Tuan Haji Muhamad bin Mustafa: Minta mencelah.

Terima kasih Yang Berhormat Menteri.


Dalam rekod sejarah Negeri Kelantan, setelah perjanjian di antara negeri Kelantan dan PETRONAS, sudah berapa kali Kerajaan Negeri Kelantan ini daripada segi rekodlah, berapa kali Kerajaan Negeri Kelantan sudah menerima royalti ini ataupun langsung tak ada?

Terima kasih.

Dr. Mohd Radzi bin Md Jidin: Terima kasih Yang Berhormat.

Saya tidak mempunyai maklumat tersebut dengan saya dan izinkan saya memberikannya melalui jawapan bertulis ya?

Terima kasih.
Terima kasih.

Tuan Yang di-Pertua, izinkan saya beralih kepada isu kedua iaitu pembangunan negeri Sabah dan Sarawak.

Yang Berhormat Datuk Dr. Lucas Umbul telah mengutarakan apakah perancangan pembangunan bagi Negeri Sabah yang jauh ketinggalan daripada negeri-negeri lain di samping merancakkan ekonomi dan peluang pekerjaan serta mengurangkan penghijrahan keluar rakyat mencari pekerjaan lebih baik di Sabah.
78 DN 4.9.2018 Untuk makluman Yang Berhormat, Kerajaan Persekutuan sentiasa prihatin dan mengambil berat terhadap pembangunan dan kesejahteraan rakyat di Negeri Sabah.

Dalam Rancangan Malaysia Kesebelas, RMKe-11 (2016-2020), kerajaan juga terus komited dalam usaha merapatkan jurang pembangunan di antara Semenanjung Malaysia dengan Sabah.
Tumpuan kerajaan adalah untuk mempergiatkan pembangunan dengan meningkatkan tahap sosioekonomi melalui penyediaan kemudahan infrastruktur dan utiliti serta peningkatan pelaburan yang akan memberi manfaat langsung kepada penduduk tempatan seperti peluang pekerjaan dan keusahawanan.
■1750 Kerajaan sentiasa memberikan perhatian dalam usaha mempergiat pelaksanaan projek-projek pembangunan terutamanya projek-projek ekonomi, infrastruktur dan sosial di Sabah bagi menarik pelaburan untuk menjana peluang pekerjaan kepada penduduk tempatan dan menyediakan prasarana yang lengkap bagi memberikan kualiti hidup yang lebih baik kepada semua rakyat Sabah.
Pelbagai projek pembangunan telah dilaksanakan, misalnya dalam sektor pembuatan, pembinaan Kota Kinabalu Industrial Park (KKIP) dijangka akan menyokong pertumbuhan kawasan perindustrian di Sabah.

Kerajaan juga telah meluluskan kos sebanyak RM6 juta di bawah RMK-11 untuk menyediakan infrastruktur asas di KKIP manakala RM4.16 juta untuk pembangunan Pusat Aeroangkasa di KKIP.
Koridor Pembangunan Sabah (SDC) pula telah ditubuhkan pada tahun 2008 sebagai salah satu langkah bagi mempergiat pertumbuhan ekonomi Sabah.

Sehingga suku pertama 2018, SDC telah berjaya membawa masuk sebanyak RM66 bilion pelaburan swasta serta mewujudkan lebih 36,000 peluang pekerjaan di dalam pelbagai bidang.
Selain itu, pelaksanaan beberapa projek berimpak tinggi seperti pembesaran Pelabuhan Kontena Sepanggar Bay dan Kelompok Industri Kelapa Sawit- Palm Oil Industrial Cluster, di Sandakan dan Lahad Datu akan menjadi pemangkin kepada perkembangan industri pembuatan di negeri Sabah.

Di sektor pelancongan, kerajaan juga telah meluluskan sebanyak RM42.8 juta bagi melaksanakan sembilan projek.
Antaranya projek peningkatan kemudahan pelancongan di Burlington, Taman Kinabalu dan Rizab Hidupan Liar Tabin di Lahad Datu.

Pada masa yang sama, kerajaan turut memberikan tumpuan kepada aspek pembangunan modal insan di Sabah melalui pembangunan kemahiran modal insan serta peningkatan kemahiran penduduk tempatan dalam industri yang berkaitan.

Bagi mereka yang berminat untuk menceburi bidang perniagaan dan keusahawanan, kerajaan memberikan galakan melalui penyediaan pelbagai insentif dan bantuan.
Ini akan dapat menyumbang kepada pembangunan perusahaan kecil dan sederhana di Sabah serta turut dapat membantu dalam memberi peluang pekerjaan kepada penduduk-penduduk tempatan.

Peningkatan dalam modal insan serta wujudnya peluang- peluang pekerjaan daripada usaha kerajaan ini diharap dapat mengurangkan penghijrahan keluar penduduk tempatan.
Tuan Yang di-Pertua, di samping itu, kerajaan juga berusaha untuk meningkatkan tahap sosioekonomi dan kualiti hidup melalui penyediaan kemudahan infrastruktur dan utiliti bagi memastikan penduduk di Sabah mempunyai akses kepada kemudahan asas dan perkhidmatan.

Ini termasuklah penyediaan rangkaian perhubungan seperti jalan raya dan pengangkutan awam serta infrastruktur asas lain seperti kemudahan air bersih dan terawat.
Antara program yang dilaksanakan adalah seperti program Jalan Luar Bandar, Jalan Perhubungan Desa, Bekalan Air Luar Bandar, bekalan air alternatif, Bekalan Elektrik Luar Bandar serta projek pembaikan kemudahan asas di bawah Program Ameniti Sosial.

Kerajaan di bawah Rolling Plan Pertama hingga 3 RMK-11 telah memperuntukkan sejumlah RM3.4 bilion bagi pelaksanaan program-program tersebut di Sabah.
[Tuan Yang di-Pertua mempengerusikan Mesyuarat] DN 4.9.2018 79 Bagi meningkatkan kesalinghubungan antara bandar-bandar, Lebuhraya Pan Borneo kini sedang dalam pembinaan dan dijangka siap pada tahun 2022.

Lebuhraya Pan Borneo yang dimulakan pada tahun 2015 ini menyediakan ketersambungan jalan raya di Sindumin ke Tawau di Sabah.

Lebuh raya ini selepas siap kelak akan menjadi pemangkin kepada pembangunan ekonomi yang seimbang dan seterusnya memperkukuh ketersambungan di negeri Sabah.
Ahli Yang Berhormat, kerajaan juga mengambil berat aspek sosial di Sabah terutamanya dalam penyediaan infrastruktur pendidikan di kawasan luar bandar.

Keutamaan diberikan terhadap pelaksanaan projek-projek yang melibatkan gantian penuh sekolah yang dikategorikan uzur dan daif serta tidak selamat diduduki.

Usaha ini adalah selari dengan hasrat kerajaan untuk memastikan persekitaran pembelajaran yang kondusif serta meningkatkan akses pendidikan yang berkualiti kepada rakyat.
Secara amnya, pelaksanaan projek-projek pembangunan ekonomi di Sabah akan menarik pelaburan dan mewujudkan peluang pekerjaan kepada penduduk tempatan, seterusnya akan merapatkan jurang pembangunan antara Semenanjung Malaysia dan Sabah.

Kerajaan akan terus komited dalam memastikan pembangunan yang seimbang antara semua negeri di Malaysia dapat dicapai bagi memastikan kesejahteraan seluruh rakyat Malaysia.
Tuan Yang di-Pertua, Yang Berhormat Senator Dr. Nuing Jeluing dalam perbahasan pada 29 Ogos- Dr. Nuing ada dalam Dewan ya?

Okey, menggesa supaya di bawah Kajian Separuh Penggal RMK-11, Kerajaan Persekutuan akan mengubah fokus dan memberi tumpuan serta peruntukan yang mencukupi kepada negeri Sarawak bagi tempoh separuh penggal akan datang.

Untuk makluman Ahli Yang Berhormat, kerajaan sentiasa komited terhadap pembangunan dan kesejahteraan rakyat di negeri Sarawak.
Dalam hubungan ini, kerajaan akan memberi tumpuan untuk mempergiat pembangunan melalui penyediaan kemudahan infrastruktur, meningkatkan tahap sosioekonomi rakyat dan meningkatkan pelaburan yang akan memberi manfaat secara langsung kepada rakyat di negeri Sarawak.

Dalam Rancangan Malaysia Kesebelas, kerajaan telah menetapkan pelbagai sasaran pembangunan di semua negeri termasuk Sarawak.
Sebagai contoh, kerajaan telah mensasarkan 99 peratus liputan bekalan air dan elektrik luar bandar serta pembinaan dan menaik taraf 3,000 kilometer jalan luar bandar.

Kerajaan menyedari masih terdapat kekurangan daripada segi penyediaan infrastruktur asas dan peluang sosioekonomi dan telah mengambil kira perkara ini semasa menyediakan Kajian Separuh Penggal RMK-11.

Di samping itu, aspek keperluan keutamaan negeri dan kewangan semasa negara turut diambil kira dalam penyediaan dokumen ini.
Masih dalam konteks pembangunan negeri Sarawak, Yang Berhormat Senator Dr. telah membangkitkan mengenai kedudukan Zaiedi Haji Suhaili dalam perbahasan perancangan untuk membina sebuah teaching hospital untuk Universiti Malaysia Sarawak (UNIMAS).

Untuk makluman Ahli Yang Berhormat, permohonan pelaksanaan projek pembinaan hospital pengajar Universiti Malaysia Sarawak telah dikemukakan oleh Kementerian Pendidikan Tinggi kepada EPU semasa sesi pemeriksaan bajet Rolling Plan Keempat RMK ke-11.
Dalam hubungan ini, EPU sedang mempertimbangkan permohonan projek-projek pembangunan Rolling Plan Keempat dalam masa terdekat.

Walau bagaimanapun, kelulusan pelaksanaan adalah tertakluk kepada kedudukan kewangan semasa kerajaan.

Tuan Yang di-Pertua, kini saya ingin beralih kepada isu-isu infrastruktur di negeri Johor, seperti mana yang dibangkitkan oleh Yang Berhormat Senator Datuk Lim Pay Hen dalam perbahasan beliau pada 29 Ogos... Tuan Yang di-Pertua: Dia tidak ada sini.

Dr. Mohd.
Dr. Mohd.

Radzi bin Md Jidin: Ada?

Tidak ada saya skip ya.

Terima kasih.

Tuan Yang di-Pertua: Akan tetapi kena bagi secara bertulis.

80 DN 4.9.2018 Dr. Mohd Radzi bin Md Jidin: Jawapan bertulis.

Kita akan bagi secara bertulis kepada beliau.

Saya teruskan ke isu berikutnya, okey isu FELDA.

Tuan Yang di-Pertua, saya beralih kepada isu FELDA seperti mana yang dibangkitkan oleh Yang Berhormat Senator Puan Raj Munni binti Sabu.

Tuan Yang di-Pertua: Dia pun tidak ada.


Dr. Mohd Radzi bin Md Jidin: Tidak ada juga, okey.

Ini panjang, saya skip ini.

Okey tiada dalam Dewan.

Jika tidak ada, saya skip semua isu FELDA dan saya rasa beliau salah seorang yang membangkitkan pelbagai isu FELDA dan kita akan berikan secara bertulis.

Isu hab halal.

Saya beralih kepada isu hab halal seperti mana yang dibangkitkan oleh Yang Berhormat Senator Datin Rahimah.

Tuan Yang di-Pertua: Datin Rahimah pun tidak ada.


Dr. Mohd Radzi bin Md Jidin: Beliau pun tidak ada dalam Dewan.

Laju ini kalau tidak ada [Ketawa] Seterusnya, isu kedudukan ekonomi negara.

Soalan dari Yang Berhormat Senator Puan Sopiah.

Tuan Yang di-Pertua: Yang Berhormat Menteri, bila saya beritahu kepada Dewan supaya tidak payah itu untuk meringankan beban Yang Berhormat Menteri.
Akan tetapi pada pendapat Yang Berhormat Menteri itu penting jikalau Ahli-ahli Yang Berhormat yang lain ketahui mengenai FELDA dan sebagainya, terpulang kepada Yang Berhormat.

Dr. Mohd Radzi bin Md Jidin: Okey, terima kasih.

Tuan Yang di-Pertua: Isu-isu yang penting, Yang Berhormat Menteri rasa adalah penting, you boleh cakap.

Kalau tidak ... Dr. Mohd Radzi bin Md Jidin: Saya rasa isu FELDA ini lebih kepada isu spesifik yang dikemukakan oleh beliau.

Tuan Yang di-Pertua: Okey, terpulang kepada Menteri.
Dr. Mohd Radzi bin Md Jidin: Jadi kita akan berikan jawapan bertulis kepada Yang Berhormat Senator yang bertanya.

Isu yang berikutnya hab halal pun isu spesifik dan kita akan beri jawapan bertulis juga.

Seterusnya isu kedudukan ekonomi negara oleh Yang Berhormat Senator Puan Sopiah binti Sharif.

Ada?

Okey.

So saya beralih kepada isu tentang ekonomi negara.


Yang Berhormat Puan Sopiah binti Sharif telah membangkitkan mengenai pelbagai angka tunjuk indikator semasa ekonomi negara dan minta diperjelaskan apakah kadar terkini petunjuk dan prestasi ekonomi negara selepas Pilihanraya Umum Keempat Belas ini dan selepas Perdana Menteri mengumumkan bahawa kadar hutang negara mencecah RM1 trilion.
■1800 Untuk makluman Ahli Yang Berhormat, akaun pelaburan portfolio ataupun portfolio investment, dengan izin, mencatat aliran keluar bersih lebih tinggi sebanyak RM38.3 bilion pada suku kedua 2018, berbanding dengan aliran keluar bersih sebanyak RM2.6 bilion pada suku pertama 2018.

Ini adalah berpunca daripada aliran keluar bukan pemastautin sebanyak RM37.2 bilion pada suku kedua, berbanding aliran masuk sebanyak RM7.9 bilion pada suku pertama 2018.
Bagi pelabur pemastautin, terdapat aliran keluar bersih sebanyak RM1 bilion pada suku kedua 2018, berbanding aliran keluar bersih sebanyak RM10.5 bilion pada suku pertama 2018.

Trend aliran keluar masuk ini adalah perkara biasa dalam aktiviti pasaran pelaburan kewangan yang melibatkan kedua-dua pemastautin dan bukan pemastautin.
Peningkatan aliran keluar pelaburan portfolio bukan pemastautin yang besar pada suku kedua 2018 di dorong terutamanya oleh faktor luaran, termasuk jangkaan peningkatan kadar faedah oleh Amerika Syarikat dan ketegangan perdagangan antara Amerika Syarikat dan China yang sedang meruncing.

Kebimbangan pelabur mengenai ketidakpastian dasar dalam negeri turut menyumbang kepada penarikan keluar modal oleh pelabur asing.

Sentimen pelabur ini telah menjejaskan pasaran saham tempatan dan juga sekuriti hutang.
DN 4.9.2018 81 Namun begitu, pelabur asing kini telah kembali melabur dalam pasaran saham tempatan yang mana setakat 29 Ogos 2018, Bursa Malaysia kembali pulih dan mencecah paras 1,820.29 mata setelah jatuh ke paras terendah iaitu 1,665.68 mata pada 28 Jun 2018.

Tambahan pula penyertaan pelabur asing dalam Bursa Malaysia telah kembali mencatatkan aliran masuk bersih pada bulan Ogos 2018 setelah merekodkan aliran keluar bersih selama tiga bulan berturut-turut antara Mei dan Julai.
Pelaburan langsung asing atau FDI menyederhanakan kepada RM2.8 bilion pada suku kedua 2018, berbanding RM12 bilion pada suku pertama 2018.

Tidak dinafikan bahawa pengumuman kerajaan mengenai kadar hutang negara yang mencecah RM1 trilion dan semakan semula beberapa projek mega telah menyumbang kepada penyederhanaan pelaburan asing.

Namun, ianya adalah bersifat sementara memandangkan persepsi awal pelabur asing yang mengambil tempoh peralihan pentadbiran negara.
Namun, kesan ini dijangka hanya bersifat sementara dan akan pulih dalam masa terdekat.

langkah berhati-hati, terutamanya dalam Berkaitan dengan hubungan perdagangan Malaysia-China pula, untuk makluman Ahli Yang Berhormat, memandangkan prestasi negara China sangat memberangsangkan pada tahun 2017, negara perlu merebut peluang sepenuhnya ke atas ekonomi terbesar di dunia dari segi pariti kuasa beli (OPPP) dengan meningkatkan ekonomi dua hala dengan China.
Hubungan baik bersama China akan memberi kesan limpahan langsung terhadap ekonomi negara.

Antaranya mewujudkan akses pasaran yang lebih besar bagi eksport produk dan perkhidmatan serta meningkatkan aliran masuk pelaburan langsung.

Selain meningkatkan daya saing industri, hubungan dua hala yang strategik juga berpotensi untuk memastikan pemindahan teknologi dan pembangunan kapasiti serta meningkatkan keupayaan domestik.
Keadaan ini akan memberi manfaat bukan sahaja kepada semua pemain industri, malah komuniti perniagaan secara keseluruhannya.

Seperti mana yang ditekankan oleh Yang Amat Berhormat Perdana Menteri semasa lawatan rasmi beliau ke China, perdagangan bebas semata-mata tidak memadai.

Oleh kerana ianya perlu diiringi dengan perdagangan yang adil, yang juga akan memberi manfaat kepada negara yang sedang membangun atau dalam erti kata lain, dengan izin, free trade should also be fair trade.
Bagi menjawab soalan sama yang dibangkitkan oleh Yang Berhormat Senator Dr. Lucas Umbul, secara keseluruhannya bagi tempoh suku kedua 2018, ekonomi negara masih berkembang positif walaupun mencatat kadar pertumbuhan yang sederhana pada kadar 4.5 peratus setahun.

Ini disokong oleh sektor perbankan dan kewangan yang masih utuh dan stabil.
Penyederhanaan ini adalah disebabkan oleh penguncupan pertumbuhan sektor perlombongan dan pengkuarian sebanyak 2.2 peratus serta sektor pertanian sebanyak 2.5 peratus berikutan penurunan harga komoditi dunia.

Di samping itu, pelaburan awam telah turut berkurangan sebanyak 9.6 peratus disebabkan oleh pembatalan atau penangguhan projek-projek pembangunan untuk semakan semula.
Kadar inflasi bagi suku kedua sebanyak 1.3 peratus juga lebih rendah berbanding suku pertama 1.8 peratus berikutan penetapan GST pada kasar sifar.

Negara juga berada pada tahap guna tenaga penuh, di mana kadar pengangguran kekal stabil pada 3.3 peratus.

Jumlah perdagangan pula meningkat pada kadar 8.8 peratus kepada RM462.8 bilion dengan peningkatan eksport kasar sebanyak 8.2 peratus pada suku kedua 2018, berbanding 5.8 peratus pada suku pertama 2018.
Peningkatan ini adalah di sumbang terutamanya oleh kegiatan eksport semula yang meningkat sebanyak 53.5 peratus pada suku kedua 2018, berbanding 42.3 peratus pada suku pertama 2018 dan import kasar yang meningkat sebanyak 7.7 peratus pada suku kedua 2018, berbanding -0.8 peratus pada suku pertama 2018.

Merujuk kepada pertanyaan berkaitan ketidaksamaan pertumbuhan antara negeri.
Walaupun ekonomi negara masih mencatat pertumbuhan yang mantap sejak dekad yang lepas, masih terdapat beberapa negeri yang tidak berkembang dengan pesat.

82 DN 4.9.2018 Ketidakseimbangan pembangunan lebih ketara jika dilihat pada paras pendapatan per kapita antara negeri.

Contohnya, pendapatan purata rakyat di Kelantan kurang 67 peratus daripada paras purata negara.

Ini satu paras yang agak rendah berbanding dengan paras purata negara.

Berkaitan jurang pendapatan, terutamanya kumpulan B40.
Kadar pengangguran belia dan kenaikan kos sara hidup walaupun jurang pendapatan nasional semakin mengecil seperti yang ditunjukkan oleh pekali gini nasional iaitu daripada 0.40 peratus pada tahun 2014 kepada 0.399 peratus pada 2016, namun nisbah jurang pendapatan purata isi rumah antara kumpulan T20 dan kumpulan B40 masih lagi besar sebanyak 5.6 kali pada kedua-dua tahun berkenaan.
Sungguhpun ekonomi negara berada pada tahap guna tenaga penuh dan kadar pengangguran kurang daripada 4 peratus, kadar pengangguran di kalangan belia telah mencecah 10 peratus.

Saya telah jelaskan hal ini secara mendalam dalam jawapan saya kepada Dewan sebelum ini.

Berkaitan dengan kesan pengumuman kedudukan sebenar hutang negara yang dibangkitkan oleh Yang Berhormat Senator Puan Sopiah binti Sharif dan Yang Berhormat Senator Datuk Dr. Lucas Umbul.
Kedudukan kewangan kerajaan, terutamanya yang berkaitan dengan hutang negara, merupakan cabaran yang perlu ditangani segera oleh kerajaan baharu.

Data rasmi menunjukkan hutang negara berjumlah RM686.8 bilion bagi 2017, bersamaan dengan 50.8 kepada KDNK.

Sekiranya diambil kira jaminan kerajaan dan komitmen lain, paras hutang berkenaan akan mencecah RM1.1 trilion atau 80.3 peratus kepada KDNK.

Setakat ini, kerajaan masih mampu membayar semula hutang.
Namun, jumlah bayaran khidmat hutang negara telah meningkat kepada 12.6 peratus daripada hasil kerajaan, berbanding dengan hanya 9.8 peratus pada tahun 2010.

Oleh itu, kerajaan harus mengambil langkah drastik untuk mengelakkan keadaan menjadi lebih serius.

Kerajaan sedang berusaha untuk menghapuskan amalan kewangan yang tidak telus dan terurus, sementara ketirisan pada semua peringkat sedang ditangani.

Hutang kerajaan juga akan diteliti dan di struktur semula bagi mengurangkan pendedahan risiko kewangan.
Untuk makluman Ahli Yang Berhormat, setakat 3 September 2018, kadar tukaran Ringgit kepada Dolar Amerika Syarikat menurun sebanyak 2.7 peratus, berbanding 2 Januari 2018.

Walau bagaimanapun, prestasi Ringgit masih lebih baik berbanding mata wang serantau seperti Dolar Singapura, Won Korea, Yuan China dan Dolar Australia.
■1810 Tumpuan dasar kerajaan pada masa hadapan juga akan mengimbangi objektif pengukuhan kedudukan fiskal dan penekanan kepada pertumbuhan ekonomi bagi menangani sentimen pasaran dan pelabur serta meningkatkan keyakinan rakyat terhadap prospek ekonomi.

Kerajaan dalam semakan semula sasaran pertumbuhan ekonomi negara bagi jangka sederhana dalam Kajian Separuh Penggal RMKe-11 yang akan dibentangkan pada pertengahan Oktober 2018.
Dasar struktur dan strategi bagi menentukan pertumbuhan ekonomi yang mampan dan inklusif yang akan diperkenalkan dalam KSP RMKe-11 akan melengkapi inisiatif kerajaan dalam mengukuhkan kedudukan fiskal dan reformasi institusi.

Setakat itu sahaja penjelasan saya Tuan Yang di-Pertua terhadap isu-isu utama yang telah dibangkitkan sepanjang tempoh perbahasan.
Akhir sekali saya ingin mengucapkan terima kasih kepada semua Ahli Yang Berhormat yang telah mengemukakan pertanyaan dan membangkitkan isu-isu berkaitan perkara-perkara di bawah tanggungjawab Kementerian Hal Ehwal Ekonomi.
Agensi-agensi di bawah Kementerian Hal Ehwal Ekonomi akan mengambil perhatian terhadap pelbagai perkara yang telah dibangkitkan oleh Ahli-ahli Yang Berhormat dan akan terus memberikan perkhidmatan yang terbaik untuk memajukan negara dan meningkatkan kesejahteraan rakyat dalam menjunjung Titah Seri Paduka Baginda Yang di-Pertuan Agong.

Sekian, terima kasih.

Tuan Yang di-Pertua: Terima kasih, Yang Berhormat Menteri.

Tadi yang berkenaan dengan FELDA itu siapa bangkitkan?

Dr. Mohd Radzi bin Md.


Jidin: Berkenaan dengan FELDA... DN 4.9.2018 83 Tuan Yang di-Pertua: Yang Berhormat Menteri, Yang Berhormat berkenaan sudah masuk Dewan.

Silakan, Yang Berhormat.

Dr. Mohd Radzi bin Md.

Jidin: Tuan Yang di-Pertua, saya beralih kepada isu-isu FELDA seperti mana yang dibangkitkan oleh Yang Berhormat Senator Puan Raj Munni binti Sabu dalam perbahasan beliau pada 3 September.

Untuk makluman Yang Berhormat, FELDA sedang menghadapi masalah aliran tunai yang amat kritikal.
Ini telah disebut oleh Yang Berhormat Menteri dalam penggulungan beliau di Dewan Rakyat tempoh hari.

Tumpuan segera Lembaga Pengarah dan pengurusan FELDA yang baharu adalah untuk memulihkan kedudukan aliran tunai FELDA melalui perbincangan dengan pemiutang atau creditors untuk menstrukturkan semula pinjaman FELDA yang sudah mencecah jumlah keseluruhan RM8.025 bilion, itu hutang FELDA.
Langkah seterusnya yang sedang yang diambil untuk memperkukuhkan kedudukan aliran tunai adalah melalui penjualan aset-aset yang tidak strategik seperti hartanah di luar dan dalam negara.

Fokus utama lembaga pengarah dan juga pengurusan FELDA yang baharu adalah untuk melaksanakan tanggungjawab perundangan atau statutory obligation terhadap peneroka-peneroka FELDA.

Kerajaan sedar bahawa terdapat kelewatan pembayaran.
Kerajaan memberi jaminan kepada peneroka bahawa pinjaman sara hidup dan pinjaman pendahuluan hasil akan dibayar mengikut jadual.

Kedudukan kewangan FELDA yang kritikal pada hari ini adalah legasi kepimpinan terdahulu yang lemah dalam tadbir urus korporat dan pengurusan kewangan yang tidak bertanggungjawab.

Kerajaan baharu komited untuk memulihkan FELDA secepat mungkin demi kesejahteraan peneroka-peneroka selaras dengan matlamat penubuhan FELDA di bawah Akta Kemajuan Tanah 1956.
Kerajaan yakin lembaga pengarah dan pengurusan FELDA yang baharu akan berpegang kepada prinsip kebertanggungjawaban dan tadbir urus yang tinggi demi menjayakan proses pemulihan dan pembangunan FELDA yang mampan.

Untuk maksud ini kerajaan telah pun memutuskan untuk membentangkan Kertas Putih atau White Paper di dalam Parlimen dalam sidang yang akan datang bagi mendedahkan situasi sebenar yang dihadapi FELDA dan juga perancangan strategik pemulihan agensi tersebut.

Isu hutang peneroka.


Untuk makluman Ahli Yang Berhormat, hutang peneroka FELDA terdiri daripada tiga kategori tanam semula, hutang baja dan hutang iaitu hutang pembangunan dan sosioekonomi.

Hutang pembangunan dan tanam semula dipecahkan kepada dua komponen iaitu kos operasi ladang dan kos pembiayaan peneroka.

Kos operasi ladang adalah kerja pertanian sebelum, semasa dan selepas menanam sehingga pokok berhasil sampai titik pulang modal.
Komponen pembiayaan peneroka adalah pinjaman sara hidup dan pinjaman pendahuluan hasil yang diberikan kepada peneroka sejak tahun 1994 bagi membiayai pendapatan peneroka ketika tempoh tanam semula.

Dalam tempoh lapan tahun, hutang pinjaman sara hidup dan pendahuluan hasil yang ditanggung oleh peneroka adalah sebanyak RM129,600.

Hasil bagi tahun pertama hingga kelima dianggarkan secara purata sebanyak 84 metrik tan per hektar atau RM151,200 pada harga buah tandan bersih, RM450 per metrik tan.
Dengan jumlah hasil ini dan mengambil kira kos operasi berjumlah RM84,800 serta jumlah pinjaman sara hidup dan pendahuluan hasil berjumlah RM129,600 baki hutang peneroka bagi tempoh lapan tahun adalah sebanyak RM63,200.

Jumlah hutang pembangunan dan tanam semula ini juga akan dikenakan faedah pada kadar 6.25 peratus setahun dengan kaedah baki berkurangan ataupun reducing balance.
Reducing balance maknanya bila sudah bayar, kita tolak yang sudah bayar, dapat baki baharu, kita tolak bayaran seterusnya, dapat baki baharu dan semakin mengecil ya.

Kadar faedah efektif bagi tempoh 15 tahun bayaran kembali yang dikenakan adalah hanya 3.8 peratus dan kadar faedah ini pun dikira selepas tanam semula selesai dan hasil pokok telah stabil ataupun disebut titik pulang modal.
Kita kena faham bahawa kadar faedah adalah 6.25 peratus tetapi effective ratenya, kadar faedah efektif cuma 3.8 peratus dan dikira selepas semuanya selesai, tanam semula selesai.

84 DN 4.9.2018 Maknanya, kadar faedah pun dikenakan hanya pada tahun yang kesembilan, bukan lapan tahun pertama.

Lapan tahun pertama tidak dikenakan faedah.


Walaupun pihak pengurusan FELDA mengandaikan kadar faedah yang dikenakan semasa pengiraan hutang pembangunan dan tanam semula peneroka adalah merupakan kadar faedah yang berpatutan.

Namun kementerian telah pun membincangkan dengan pengurusan FELDA supaya meneliti semula perkara ini supaya ianya lebih adil dan saksama kepada peneroka.
Kementerian telah memberikan beberapa cadangan untuk mengecualikan faedah yang dikenakan ke atas peneroka juga tertakluk kepada kedudukan kewangan FELDA hari ini yang amat kritikal serta keupayaan kerajaan untuk membiayai cadangan pembiayaan kadar faedah ini.

Hutang baja adalah kos yang dibayar oleh FELDA terlebih dahulu.
Saya percaya Yang Berhormat sedia maklum komponen paling utama dalam perladangan adalah baja di mana FELDA terlebih dahulu membuat pembelian input pertanian iaitu baja bagi operasi kebun peneroka.

Manakala hutang sosioekonomi pula terdiri daripada lima kategori iaitu pinjaman pembesaran rumah, pinjaman saham FGV, pinjaman sistem insentif usahawan FELDA, pinjaman institut pengajian tinggi dan pinjaman komputer.

Hutang baja dan ke semua hutang sosioekonomi tidak dikenakan kadar faedah.
Faedah hanya dikenakan terhadap perkara yang saya sebutkan tadi iaitu pinjaman sara hidup dan juga pinjaman pendahuluan hasil.

Kesimpulannya, pinjaman sara hidup dan pinjaman pendahuluan hasil sepanjang tempoh lapan tahun program tanaman semula merupakan komponen utama hutang peneroka FELDA.

Selain itu kementerian juga telah mengenal pasti punca hutang peneroka yang tinggi.

Antaranya kelemahan pengurusan operasi ladang oleh FELDA dan ejen pengurusannya iaitu FELDA Technoplant Sdn.

Bhd.
Bhd.

dan faktor luar kawal seperti faktor topografi yang berbeza dan berbukit menyebabkan kos operasi yang tinggi dan penghasilan yang rendah seterusnya meningkatkan hutang peneroka.

Oleh itu kementerian akan mengadakan perbincangan dengan pengurusan baru FELDA untuk mengatasi kelemahan pengurusan operasi ladang peneroka agar lebih efisien dan produktif.
Kementerian juga mengambil maklum tentang rintihan peneroka yang terpaksa menanggung kos penyelenggaraan jalan pertanian yang turut menyumbang kepada hutang peneroka.
Dalam perkara ini saya ingin mencadangkan supaya kerajaan-kerajaan negeri segera berbincang supaya kerajaan negeri dapat meneliti kewajaran mengambil alih penyelenggaraan jalan-jalan pertanian di negeri-negeri berkenaan supaya kos penyelenggaraan jalan ini tidak dibebankan kepada peneroka yang akhirnya akan meningkatkan hutang peneroka pada FELDA.

■1820 Isu penyata-penyata kepada peneroka.


Untuk makluman Ahli Yang Berhormat, bagi isu penyata, FELDA mengeluarkan dua jenis penyata kepada peneroka iaitu penyata pendapatan secara bulanan dan penyata hutang peneroka secara suku tahunan.

Penyata pendapatan bulanan merujuk kepada pendapatan kasar peneroka berdasarkan berat hasil dan harga semasa serta pendapatan bersih yang diperoleh setelah potongan pinjaman pendahuluan dan lain-lain caruman dibuat.
Penyata hutang peneroka pula menunjukkan amaun pinjaman yang telah dimuktamadkan oleh FELDA kepada peneroka serta kutipan yang telah dibuat dan baki pinjaman setiap suku tahun.

Penyata-penyata ini boleh diperoleh di pejabat rancangan masing-masing.

Berkaitan isu penyata yang dikeluarkan oleh Felda Technoplant Sdn.

Bhd.

adalah seperti berikut.

Penyata interim tiga bulan dari mula tebang sampai ke hari ini.
Apabila peneroka menyerahkan kebun untuk diuruskan oleh FELDA dan telah menandatangani surat perjanjian tanam semula, peneroka berhak untuk menerima penyata perbelanjaan dan pendapatan kebun setiap suku tahun seperti mana yang dinyatakan di dalam perjanjian tanam semula.
Bahagian Kewangan Felda Technoplant telah mengeluarkan surat Arahan Kewangan Bilangan 188010120/1131, bertarikh 22 November 2013 berkaitan dengan serahan penyata interim yang perlu diedarkan kepada semua peneroka dan disusuli dengan Memo Kewangan Bilangan 4/2015, bertarikh 20 Mei 2015 bagi mengingatkan kembali arahan yang telah dikeluarkan sebelum ini.

Maknanya telah ada arahan jelas tentang keperluan mengeluarkan penyata kepada peneroka.
DN 4.9.2018 85 Tarikh edaran penyata yang ditetapkan adalah seperti berikut: untuk suku pertama, tarikh serah penyata adalah pada 15 Mei; untuk suku kedua, pada 15 Ogos; untuk suku ketiga, pada 15 November; dan untuk suku keempat, pada 15 Februari.

Bagi suku kedua sehingga Jun 2018, sebanyak 96 peratus penyata telah diedarkan.

Hampir 100 peratus ya.

Penyata Untung-Rugi daripada Felda Technoplant, daripada mula tebangnya ke hari ini.
Felda Technoplant merupakan ejen yang dilantik oleh FELDA untuk menguruskan tanam semula kebun peneroka.

Selain menguruskan hasil buah tandan segar, Felda Technoplant turut terlibat dalam menguruskan pelantikan kontraktor, pembelian baja dan penyediaan buruh yang dikenali sebagai kos operasi ladang.

Segala transaksi hasil dan kos operasi dari mula kebun diuruskan akan direkodkan di dalam sistem perakaunan yang diamalkan oleh FELDA yang dikenali sebagai SAP.
Penyata untung rugi ladang disediakan berdasarkan transaksi yang direkodkan di dalam sistem SAP.

Pada 26 Mac 2018, surat arahan telah dikeluarkan bagi menyatakan penyata untung rugi ladang perlu diedarkan kepada peneroka bagi memastikan peneroka memahami kedudukan akaun ladang mereka.

Jadi semua surat arahan telah dikeluarkan dan setakat ini, Felda Technoplant telah mengeluarkan penyata-penyata seperti mana yang disebutkan.
Laporan perbelanjaan tahunan dan bulanan daripada FTP boleh didapati daripada penyata untung rugi ladang yang disediakan seperti mana yang dijelaskan dalam perkara dua di atas.

Setiap rancangan yang diuruskan oleh Felda Technoplant akan diwujudkan Ahli Jawatankuasa Tanam Semula selain daripada Jawatankuasa Kemajuan dan Keselamatan Rancangan yang sedia ada.

Bagi memahami aktiviti dan kedudukan akaun ladang, mesyuarat secara bulanan dibuat yang dipengerusikan oleh Pengurus Rancangan FELDA.
Secara amnya, pembentangan akaun, perancangan perbelanjaan dan masalah ladang akan dibentangkan dalam mesyuarat ini.

Saya terus ke isu berikutnya.

Ini isu berkaitan dengan kedudukan kewangan tabung FELDA seperti tabung tanam semula dan insurans ladang yang kritikal.
Untuk makluman Ahli Yang Berhormat, mulai Januari 2018, FELDA tidak lagi membuat kutipan insurans ladang daripada peneroka kerana telah menggunakan peruntukan dalaman FELDA untuk membantu peneroka menangani masalah tanaman yang terjejas akibat bencana alam, serangan penyakit dan perosak di luar kawalan peneroka.

Jadi, kita kena faham konsep insurans ladang peneroka ini ia bukan seperti insurans biasa.
Ini sebenarnya adalah satu tabung di mana pihak peneroka menabung dan sekarang bermula daripada Januari 2018, FELDA tidak lagi membuat kutipan untuk tabung ini, sebaliknya FELDA menggunakan dana mereka.

Bagi kutipan insurans ladang, amaun yang telah dikutip daripada peneroka sebelum tahun 2018 telah digunakan sepenuhnya dan FELDA telah mengeluarkan perbelanjaan tambahan untuk menampung keperluan pemulihan tanaman.
FELDA telah mewujudkan tabung tanam semula untuk caruman peneroka bagi program tanam semula pertama dan kedua.

Program tanam semula kali kedua ini akan dibiayai melalui caruman yang dikutip.

Kutipan untuk caruman yang dikutip iaitu untuk tanam semula pertama dan kedua adalah seperti berikut.

Ini adalah tentang caruman tabung tanam semula.

Tanam semula pertama.

Kutipan daripada peneroka dibuat sebanyak RM4 seekar sebulan atau RM9,600 bagi empat hektar untuk potongan selama 20 tahun.
Kos bagi tanam semula adalah RM4,200 sehektar ataupun RM16,800 bagi empat hektar.

Jadi kos sebanyak RM16,800 dan kutipan tabung sebanyak RM9,600 dan selebihnya FELDA akan menampung perbelanjaan jumlah caruman tanam semula iaitu sebanyak RM7,200.

Tanam semula kedua.

Memandangkan kutipan daripada peneroka tidak mencukupi, kutipan dinaikkan kepada RM12 seekar sebulan atau RM28,800 bagi empat hektar untuk potongan selama 20 tahun.
Walau bagaimanapun, ia masih tidak dapat menampung kos bagi tanam semula sawit sebanyak RM10 ribu sehektar ataupun RM40 ribu bagi empat hektar.

86 DN 4.9.2018 Lebihan kos ini ditampung oleh peneroka iaitu sebanyak RM18,400 bagi setiap peneroka yang tanam semula.

Pada kebiasaannya, FELDA membuat pendahuluan dan ia dikira sebagai hutang yang akan dikutip semula selepas tahun kesembilan.

Akhir sekali isu FELDA adalah isu berkaitan dengan isu perumahan generasi baharu FELDA yang terbengkalai.
Untuk makluman Ahli Yang Berhormat, projek Perumahan Generasi Baharu FELDA telah diumumkan melalui Bajet 2013 oleh kerajaan terdahulu dengan sasaran pelaksanaan sebanyak 20,000 unit dalam tempoh lima tahun bermula pada tahun 2013 hingga 2017.

Pihak FELDA telah komited untuk membangun sebanyak 8,314 unit rumah dengan kos pembangunan kasar RM1.65 bilion.

Daripada jumlah tersebut, sebanyak 1,234 unit telah siap sepenuhnya dengan 563 unit telah diserah dan 671 unit lagi masih di peringkat pemilihan peserta.
Sebanyak 5,346 unit masih dalam pembinaan dan 1,734 unit lagi dikelaskan sebagai terbengkalai.

FELDA telah membelanjakan sebanyak RM696 juta di mana RM200 juta adalah dari peruntukan kerajaan melalui Bajet 2017 dan RM496 juta melalui sumber dalaman FELDA.

Walau bagaimanapun, buat masa ini, projek telah dikelaskan sebagai tergendala kerana kekangan kewangan FELDA bagi meneruskan pembinaan baki unit yang disasarkan sebelum ini.
Pihak FELDA memerlukan suntikan dana sebanyak RM955 juta untuk menyiapkan Perumahan Generasi Baharu FELDA.

Tuan Yang di-Pertua, kerajaan pada masa ini berpandangan bahawa FELDA perlu mencari penyelesaian segera bagi mengatasi isu perumahan terbengkalai dan menggiatkan semula program perumahan tergendala.
Sehubungan itu, FELDA perlu melihat semula fungsinya sebagai pelaksana program pembangunan perumahan ini dan tidak terbabit sebagai pemaju perumahan secara langsung kerana ini bukan sahaja melibatkan soal kepakaran dan pengalaman bahkan paling utama kemampuan kewangan FELDA itu sendiri.

■1830 Bagi mengelakkan projek perumahan tergendala ini pihak pengurusan FELDA mestilah sedar bahawa ada beberapa pilihan tindakan yang boleh diambil.
Salah satunya adalah dengan membuka kepada agensi-agensi kerajaan yang berkaitan untuk membantu FELDA selain meneruskan dan mempertingkatkan lagi kerjasama dengan kerajaan negeri seperti contoh kerjasama FELDA bersama Syarikat Perumahan Negara Berhad dan juga Perbadanan Kemajuan Negeri Selangor (PKNS) yang dimulakan pada November 2017, di mana PKNS membangunkan projek perumahan generasi kedua FELDA di FELDA Sungai Tengi Selatan, Hulu Selangor.
Pembangunan yang meliputi pembinaan sejumlah 136 unit rumah berkembar satu tingkat di dapati memenuhi matlamatnya dan akan dijadikan model untuk pembangunan projek perumahan akan datang.

Model pembangunan dengan kerjasama kerajaan negeri bagi menyediakan tapak rumah untuk peserta yang terpilih sebelum mereka terlibat membuat pinjaman dengan Syarikat Perumahan Negara Berhad untuk pembinaan rumah juga akan dilaksanakan oleh FELDA.
Saya rasa itu satu penjelasan yang amat detil berkaitan dengan soalan-soalan yang ditanya berkaitan FELDA.

Sekian, terima kasih.

Tuan Yang di-Pertua: Terima kasih Yang Berhormat Menteri.

Puan Bathmavathi Krishnan: Tuan Yang di-Pertua.

Tuan Yang di-Pertua: Silakan Kementerian Perumahan dan Kajian Tempatan.

Puan Bathmavathi Krishnan: Tuan Yang di-Pertua, ada isu yang saya bawa berkenaan dengan Rancangan Malaysia Ke-11, belum dijawab.

Tuan Yang di-Pertua: Yang Berhormat baru masuk kah?
Puan Bathmavathi Krishnan: Saya.

Seorang Ahli: Dah habis, dah habis dah.

Dr. Mohd Radzi bin Md Jidin: Boleh berucap lagi?

Habis ya.

DN 4.9.2018 87 Tuan Yang di-Pertua: Yang Berhormat Menteri akan bagi secara bertulis.

Dr. Mohd Radzi bin Md Jidin: Yes.

Puan Bathmavathi Krishnan: Terima kasih.

Tuan Yang di-Pertua: Silakan Yang Berhormat Menteri dari Kementerian Perumahan dan Kerajaan Tempatan.

6.32 ptg.
6.32 ptg.

Timbalan Menteri Perumahan dan Kerajaan Tempatan [Dato’ Raja Kamarul Bahrin Shah bin Raja Ahmad]: Bismillahi Rahmani Rahim.

Assalamualaikum warahmatullahi wabarakatuh dan salam sejahtera.

Tuan Yang di-Pertua, saya ingin merakamkan ucapan terima kasih kepada tiga orang Ahli-ahli Yang Berhormat iaitu Yang Berhormat Puan Bathmavathi Krishnan, Yang Berhormat Dr. Zaiedi Haji Suhaili dan Yang Berhormat Datuk Teo Eng Tee @ Teo Kok Chee.
Mereka ini telah mengambil bahagian dalam perbahasan yang menyentuh tiga isu berkaitan Kementerian Perumahan dan Kerajaan Tempatan iaitu isu perumahan, kerajaan tempatan dan kebombaan.

Saya amat menghargai pandangan dan saranan yang telah diutarakan oleh Ahli-ahli Yang Berhormat sekalian.

Tuan Yang di-Pertua, izinkan saya menjawab isu perumahan yang dibangkitkan oleh Ahli Yang Berhormat Puan Bathmavathi Krishnan.
Ahli Yang Berhormat telah mengutarakan isu pemilikan rumah oleh golongan orang kelainan upaya atau OKU dan telah mencadangkan mengenai suatu dana khas bagi membantu memberikan kemudahan pinjaman kepada rakyat yang mengalami kesukaran untuk mendapatkan pinjaman bank dalam urusan pemilikan rumah.

Untuk maklumat Ahli Yang Berhormat, KPKT sentiasa mengambil perhatian mengenai isu pemilikan perumahan mampu milik kepada semua lapisan masyarakat termasuklah golongan orang kelainan upaya.
Melalui teras satu, Dasar Perumahan Negara (DRN) telah dinyatakan pelan tindakan iaitu penyediaan perumahan yang mencukupi mengikut keperluan khusus golongan yang memerlukan.

Bagi program perumahan yang diselaraskan oleh KPKT iaitu Program Perumahan Rakyat atau PPR, penekanan itu telah diberikan terhadap reka bentuk perumahan PPR yang mesra OKU.
Untuk makluman Ahli Yang Berhormat juga bagi setiap pembinaan PPR, kementerian telah menetapkan sebanyak satu peratus daripada jumlah unit PPR dikhaskan untuk permohonan OKU.

Unit khas ini dibina di aras bawah untuk kemudahan dan keselesaan golongan ini.

Golongan OKU juga diberi keutamaan dari segi merit pemarkahan dalam proses pemilihan untuk pengisian PPR, tertakluk kepada syarat-syarat lain yang telah ditetapkan oleh kementerian.
Melalui strategi 13, Dasar OKU di bawah Kementerian Pembangunan Wanita, Keluarga dan Masyarakat penekanan diberikan kepada pembangunan kawasan perumahan dengan ciri reka bentuk sejagat iaitu universal design, dengan izin, oleh pemaju-pemaju perumahan.

Faktor reka bentuk sesebuah rumah juga dititik beratkan oleh kerajaan kepada pemaju untuk menyediakan perumahan yang mempunyai ciri reka bentuk sejagat yang mesra golongan OKU dan warga emas.
Saya sebagai arkitek juga- ini menjadi isu yang saya sendiri ambil berat sejak di universiti lagi dan ingin memastikan ianya diserapkan, dilaksanakan sebaik mungkin di dalam perumahan untuk golongan OKU kerana negara yang lebih maju, rakyat mesti diberi keutamaan yang lebih tinggi.

KPWKM juga menggalakkan pemberimilikan kepada golongan OKU dan warga emas melalui potongan harga pemilikan atau penyewaan rumah oleh golongan ini.
Secara keseluruhannya, kerajaan sentiasa prihatin terhadap keperluan OKU terutama sekali untuk membolehkan mereka memiliki rumah sendiri melalui perancangan dan penambahbaikan dasar-dasar yang melibatkan golongan OKU bagi menjamin kesejahteraan dan keselesaan mereka.
88 DN 4.9.2018 Untuk maklumat Ahli Yang Berhormat, KPKT sangat mengalu-alukan cadangan untuk menambah baik kebolehcapaian atau accessibility rakyat untuk memiliki rumah termasuklah cadangan Ahli Yang Berhormat supaya satu dana pusingan diwujudkan bagi membantu mereka yang sukar mendapat pinjaman bank.

Untuk maklumat Ahli Yang Berhormat program perumahan rakyat yang diselaraskan oleh kementerian dijual pada harga yang rendah iaitu RM35 ribu bagi Semenanjung Malaysia dan RM42 ribu bagi Sabah dan Sarawak.
Secara umumnya penjualan PPR dimiliki dan dilaksanakan melalui pembiayaan perumahan konvensional yang dimohon oleh pembeli PPR melalui pihak bank dan institusi kewangan.

Bakal pembeli juga boleh mendapatkan pembiayaan perumahan 100 peratus melalui institusi kewangan tertakluk kepada syarat yang ditetapkan oleh institusi tersebut atau mempertimbangkan kemudahan pembayaran deposit pembelian rumah melalui pengeluaran wang di akaun KWSP pembeli.
Tuan Yang di-Pertua, selain itu KPKT juga menyediakan kemudahan skim sewa untuk dimiliki atau rent-to-own PPR berikutan terdapat permohonan pinjaman perumahan secara konvensional telah ditolak disebabkan tidak memenuhi kelayakan yang ditetapkan oleh pihak bank dan institusi kewangan.

Skim RTO atau rent-to-own ini telah diperkenalkan sejak tahun 2017 bagi membantu rakyat dalam pemilikan rumah di PPR Gua Musang.

Ini merupakan pilot project ya.


Untuk maklumat ahli Yang Berhormat juga berikutan daripada sambutan yang menggalakkan, RTO telah diperluaskan ke projek-projek lain seperti PPR Taman Danau, Kampung Hassan, PPR Taman Siliau Jaya sebanyak 150 unit, PPR Lembah Subang 2 iaitu 842 unit, PPR Sri Aman Kepong 190 unit dan PPR Sentul Murni 500 unit.
Langkah ini dilihat dapat memudahkan lagi proses pembelian PPR melalui skim yang lebih fleksibel mengikut kemampuan pemohon dan seterusnya meringankan beban rakyat termasuk golongan OKU dalam penyediaan bayaran pendahuluan.

Untuk maklumat Ahli Yang Berhormat projek perumahan PR1MA juga menyediakan pakej pinjaman yang menyeluruh melalui skim pembiayaan yang lebih fleksibel atau SPEF.
SPEF ini juga membantu pembeli membayar ansuran bulanan pinjaman rumah dengan lebih fleksibel dan tidak membebankan berbanding pinjaman perumahan konvensional.
■1840 KPKT juga sentiasa mengadakan perbincangan bersama Bank Negara Malaysia, Kementerian Kewangan, persatuan bank dan agensi-agensi yang berkaitan bagi mendapatkan mekanisme untuk meningkatkan accessibility rakyat kepada pembiayaan perumahan yang lebih fleksibel dan tidak membebankan khususnya bagi golongan B40 dan M40 untuk memiliki rumah tanpa bebanan hutang yang tinggi.

Selain daripada itu, mengkaji kaedah untuk merancakkan lagi pembinaan rumah pada harga mampu milik untuk rakyat.
Seterusnya saya ingin menyentuh untuk isu yang dibangkitkan oleh Ahli Yang Berhormat Senator Datuk Teo Eng Tee berkaitan dengan penambahan Dasar Perumahan Negara.

Yang Berhormat Senator Datuk Teo Eng Tee?

Tuan Yang di-Pertua: Tiada.

Datuk Razali bin Idris: Tuan Yang di-Pertua, minta laluan.

Dato’ Raja Kamarul Bahrin Shah bin Raja Ahmad: Boleh.

Datuk Razali bin Idris: Terima kasih Tuan Yang di-Pertua.

Terima kasih Yang Berhormat Menteri.

Saya ada dua soalan.


Yang pertama, berkenaan dengan Rumah Mesra Rakyat SPNB, ramai pemohon SPMB lebih daripada dua tahun masih lagi belum ada jawapan sama ada diluluskan ataupun tidak.

So, apa tindakan pihak kementerian?

Kedua, berhubung dengan rumah kos rendah dan satu ketika dahulu ada kewujudan taman-taman perumahan kos rendah yang mana kerajaan memberi tapak perumahan satu tapak dan menyediakan satu rumah, kosnya lebih kurang lebih kurang dalam RM50 ribu.
DN 4.9.2018 89 Akan tetapi sekarang, sejak akhir pemerintahan kerajaan terdahulu, rumah kos rendah dibina secara rumah teres, panjang dalam 15 hingga 20 buah rumah satu teres.

Jadi di sini ada satu rungutan pembeli rumah yang berharga lebih kurang dalam RM30 ribu, rumah murah tetapi keadaan rumah masih lagi tidak bertahan begitu lama.
Ini kerana apabila perumahan rumah terlalu panjang teresnya maka ada keretakan-keretakan jadi cadangan saya supaya pemerintah Malaysia baharu kembalikan konsep perumahan yang dibina di atas tanah sebiji-sebiji.

Kalau dahulu sebuah rumah bentuk rumah kayu, sekarang mungkin kita boleh buat rumah seperti rumah SPNB tetapi rumah dia satu-satu, jangan kita buat rumah teres yang sehingga 30 buah.

Jadi apa pandangan Yang Berhormat Menteri berkenaan dengan cadangan saya dua perkara tadi?
Terima kasih Tuan Yang di-Pertua.

Tuan Yang di-Pertua: Terima kasih Yang Berhormat.

Sebentar Yang Berhormat Menteri.

Ahli-ahli Yang Berhormat, mengikut Peraturan Mesyuarat 6(3) dengan ini saya ingin menjemput Yang Berhormat Dato’ Sri Khairudin Samad mempengerusikan Majlis Mesyuarat Dewan Negara sekarang.

[Dato’ Sri Khairudin Samad mempengerusikan Mesyuarat] Dato’ Sri Khairudin Samad: Bismillahi Rahmani Rahim.

Assalamualaikum warahmatullahi wabarakatuh.

Yang Berhormat Menteri, silakan sambung.


Dato’ Raja Kamarul Bahrin Shah bin Raja Ahmad: Terima kasih Tuan Yang di- Pertua.

saya ingin menjawab soalan daripada sahabat saya Yang Berhormat Senator Datuk Razali tentang SPNB tadi, terpaksa tunggu lebih kurang dua tahun ya.
Di antara sebab-sebab tergendala projek-projek yang dipohon atau rumah yang dipohon adalah kerana ada faktor- faktor di luar kawalan kami kerana untuk membina rumah seperti yang diperlukan di mana- mana negeri perlulah kerjasama dengan kerajaan negeri dan kerajaan tempatan.

Isu mendapat tanah yang sesuai dengan harga yang berpatutan adalah salah satu daripada faktor yang mungkin akan memakan masa yang lama.
Kedua, adalah juga daripada segi mendapat kelulusan perancangan dan sebagainya, adalah salah satu daripada faktor-faktor yang mengendalakan banyak projek yang dirancang.

Insya-Allah kami di bawah Pakatan Harapan akan memastikan faktor-faktor ini dapat dipercepatkan kerana ini akan menjadi penghalang untuk mencapai target yang kita hajatkan.
Tentang kos rumah rendah Yang Berhormat Senator sebutkan tadi, yang berharga lebih kurang RM30 ribu, memang lebih di prefer, dengan izin, untuk mendapat rumah sesebuah.

Akan tetapi memandangkan kos tanah semakin meningkat, jadi untuk mencapai kos RM30 ribu satu unit dengan rumah sesebuah adalah satu pencapaian yang amat sukar kita capai.
Kalau kita ingin membuat rumah sesebuah tetapi bagaimanapun seperti Yang Berhormat sebut tadi kecacatan rumah-rumah yang retak dan sebagainya boleh diatasi dengan memilih kontraktor dengan lebih cermat dengan tender terbuka dan kewibawaan mereka dan juga dengan memberi lebih perhatian daripada segi scrutiny atau prequalification of contractor.
Saya rasa ini adalah masalah teknikal yang kita yang boleh atasi tetapi untuk mendirikan rumah sesebuah itu untuk kos rendah adalah sangat sukar, kalau kita buat pun kos rumah itu akan menjadi terlalu tinggi, di luar keupayaan.

Saya ingin sambung, KPKT juga sentiasa mengadakan perbincangan bersama Bank Negara Malaysia, Kementerian Kewangan, Persatuan Bank dan agensi berkaitan bagi mendapatkan mekanisme untuk menaikkan akses rakyat seperti yang saya sebutkan tadi.
Yang Berhormat Senator Datuk Teo Eng Tee tidak ada dalam Dewan.

Jadi saya teruskan soalan berikutnya.

Akan tetapi tidak apalah kalau saya teruskan sedikit menjawab ini, mungkin ada kepentingan umum juga.

Dato’ Sri Khairudin Samad: Teruskan Yang Berhormat Menteri.

90 DN 4.9.2018 Dato’ Raja Kamarul Bahrin Shah bin Raja Ahmad: Ini kerana beliau bertanya tentang penambahbaikan Dasar Perumahan Negara (DRN).
Untuk makluman Ahli-ahli Yang Berhormat, KPKT telah merangka Dasar Perumahan Negara (DRN 2.0) untuk menggariskan hala tuju perancangan dan pembangunan sektor perumahan negara.

Untuk makluman Ahli- ahli Yang Berhormat, DRN 2.0 digubal berdasarkan kepada lima teras, 16 penyataan dasar dan 57 pelan tindakan sebagai langkah formulasi melaksanakan Dasar Perumahan Negara baharu.

Lima teras tersebut adalah: (i) memastikan perumahan yang berkualiti untuk semua; Itulah yang saya maksudkan tadi.
Pemilihan kontraktor perlulah dibuat dengan teliti dengan tidak ada pilih kasih sebagainya memastikan delivery yang baik, dengan izin.
(ii) (iii) (iv) (v) menambah baik accessibility dan tahap kemampuan memiliki perumahan iaitu secara pemilihan mereka yang layak; memastikan persekitaran kejiranan yang kualiti dan komprehensif; menambah baik penyelarasan antara perumahan dan pengangkutan untuk kualiti kehidupan yang lebih baik; dan memperkukuhkan keupayaan institusi untuk melaksanakan Dasar Perumahan Negara kedua.

Itulah saya rasa sebagai menyentuh isu yang telah ditimbulkan oleh Yang Berhormat Senator Datuk Teo Eng Tee tadi.
Ada juga ditanya tentang usaha kerajaan untuk mengawal kenaikan harga rumah atau cooling measures untuk menahan daripada kos rumah naik begitu tinggi atau mendadak.

Untuk makluman Ahli-ahli Yang Berhormat, antara usaha yang dilaksanakan oleh KPKT bagi menangani isu harga rumah yang semakin meningkat adalah seperti berikut.

Pertama, dengan menaikkan kadar cukai keuntungan harta tanah mulai Januari 2014.
Kedua, menetapkan harga siling bagi jualan rumah mampu milik kepada RM300 ribu seunit dan melarang pemaju melaksanakan kaedah pemasaran berasaskan Developer Interest Bearing Scheme yang dikhuatiri boleh mengelirukan dan memanipulasi pembeli rumah.

Itulah secara ringkas soalan daripada Yang Berhormat Senator Datuk Teo Eng Tee yang telah dikemukakan.

Jadi saya beralih kepada soalan berikutnya oleh beliau juga tentang agensi khas bagi memantau pelaksanaan rumah mampu milik.
■1850 Untuk maklumat Ahli Yang Berhormat Senator yang hadir, KPKT telah mendapat kelulusan Mesyuarat Jemaah Menteri untuk mewujudkan KPKT sebagai entiti tunggal perumahan negara yang akan dilaksanakan melalui pelan rasionalisasi secara berfasa bagi memantau sektor perumahan termasuklah pelaksanaan rumah mampu milik.

Cadangan entiti tunggal ini bermula dengan pemindahan agensi dan fungsi agensi yang terlibat dalam melaksanakan program-program perumahan di bawah Kerajaan Persekutuan.
Antara agensi yang terlibat adalah perbadanan PR1MA Malaysia, Perumahan Penjawat Awam (PPAM) dan Syarikat Perumahan Negara Berhad (SPNB).

Pelaksanaan entiti tunggal perumahan negara ini akan disusuli dengan penubuhan pasukan kerja atau task force yang diketuai oleh Ketua Setiausaha KPKT sendiri dan dianggotai oleh pegawai pengurusan serta ahli-ahli profesional dalam bidang perumahan dan hartanah negara.
Task force ini akan mengkaji semula bidang tugas, peranan dan struktur empat agensi terlibat yang dipindahkan ke bawah KPKT.

Sebenarnya masih di dalam proses pada hari ini.

Dengan itu, peranan dan projek-projek sedia ada di agensi ini akan diperhalusi manakala cadangan mekanisme terbaik bagi melaksanakan agenda perumahan negara akan diputuskan kelak.

DN 4.9.2018 91 Seterusnya saya akan menjawab satu lagi soalan daripada Ahli Yang Berhormat Senator Puan Bathmavathi Krishnan.
Beliau telah mencadangkan agar kesemua PBT dan majlis daerah diwajibkan melaksanakan Uniform Building by Laws atau Undang-undang Kecil Bangunan Seragam (UKBS) supaya persekitaran menjadi bebas halangan atau barrier free.
Ini adalah satu cadangan yang amat baik dan di kebanyakan negara maju, negara Barat terutamanya first world country memanglah orang yang mempunyai masalah bergerak di atas situasi wheelchair dan sebagainya diberi keselesaan dan freedom of movement boleh dikatakan seluruh tempat bandar raya dan juga kawasan-kawasan desa.

Freedom of movement adalah dijamin oleh Uniform Building by Laws di tempat-tempat negara tersebut.
KPKT telah menyediakan senarai semak pematuhan Undang-undang Kecil 34A, Undang-undang Kecil Bangunan Seragam 1984.

Senarai semak ini disediakan berdasarkan MS1184:2014 universal design and accessibility in the build environment-code of practice (Second Revision) iaitu pihak berkuasa tempatan (PBT) perlu mensyaratkan penggunaan senarai semak ini sebagai syarat kelulusan sesuatu pemajuan pelan bangunan dan pelan kejuruteraan.
Maknanya kalau mereka tidak memberi pandangan yang juga pematuhan kepada keperluan ini, kelulusan mereka tidak akan diberi.

Kedua, principle submitting person atau submitting person wajib menggunakan sebagai panduan semasa mereka bentuk, mengawasi dan memperakukan sesuatu pembangunan baru dengan menggunakan kod yang tersebut.

Sejak diperkenalkan, semua negeri di Semenanjung Malaysia telah mewartakan keperluan OKU dalam UKBS.
Walau bagaimanapun, negeri Sabah dan Sarawak tidak mengguna pakai UKBS kerana kedua-dua negeri tersebut mempunyai ordinan berasingan berkenaan perkara ini.
Untuk makluman semua yang hadir, maklumat tambahan adalah perkara ini telah diguna pakai di Perlis mulai tahun 1994, di Kedah tahun 1992, di Pulau Pinang tahun 1993, Perak tahun 1994, Selangor tahun 1994, Negeri Sembilan sejak tahun 1991, Melaka tahun 1992, Johor tahun 1991, Pahang tahun 1996, Terengganu tahun 1993, Kelantan tahun 1993 dan Wilayah Persekutuan 13 Ogos 1993.
Dengan ini, kita akan memberi lebih jaminan kepada OKU untuk mendapat kebebasan dan keselesaan untuk bergerak boleh dikatakan hampir 100 peratus kawasan public space.

KPKT juga akan mengeluarkan manual... Puan Bathmavathi Krishnan: Pencelahan.

Minta pencelahan Yang Berhormat Menteri.

Dato’ Sri Khairudin Samad: Yang Berhormat, ada minta laluan.

Dato’ Raja Kamarul Bahrin Shah bin Raja Ahmad: Silakan Yang Berhormat Senator.

Puan Bathmavathi Krishnan: Terima kasih.


Apa akan berlaku sekiranya PBT tidak mematuhi ataupun mereka tidak menyemak sama ada kod itu diikuti atau tidak.

Apa akan terjadi?

Oleh sebab ada kes-kes di mana bangunan itu siap tetapi kecondongan ramp itu tidak mengikut spesifikasi dan sudah dibina.

Jadi apa tindakan yang boleh diambil oleh OKU atau pihak yang terlibat, pihak yang berkepentingan untuk mengatasi dan untuk memaksa PBT mengikuti spesifikasi yang ditetapkan itu.
Dato’ Raja Kamarul Bahrin Shah bin Raja Ahmad: baik.

Terima kasih Yang Berhormat Senator.

Ya sebelum satu kelulusan dikeluarkan baik di bawah previous arrangement, dengan izin, di bawah CF dan juga di bawah CCC hari ini, pihak berkuasa yang berkenaan mengeluarkan kelulusan tersebut baik kerajaan tempatan atau hari ini oleh konsultan terlibat.

Mereka akan memastikan syarat-syarat ini dipenuhi seperti ramp Yang Berhormat Senator sebut tadi betul.

Kadangkala ramp dibina tetapi tidak mengikut spesifikasi.
Kalau ramp itu terlalu steep, tidak dapat to be negotiated with comfort dan tidak munasabah.

Ini akan dikenal pasti daripada peringkat awal dan kalau dia jelas tidak menepati sebenarnya kelulusan tidak patutnya dikeluarkan.

Kalau dikeluarkan juga, aduan boleh dibuat mana-mana pihak yang telah memberi kelulusan yang tidak sepatutnya dan adalah tindakan- tindakan sepatutnya boleh diambil kalau pihak perunding ini boleh dibawa kepada pihak disiplin, badan profesional masing-masing dan sebagainya.
92 DN 4.9.2018 Memang ada remedinya dan kita mengambil dan memandang berat isu ini.

Ini kerana kalau kita ingin menuju ke arah negara maju, segala kemudahan ini hendaklah kita pastikan dilengkapkan sebaik mungkin.

Inilah satu pencapaian yang kita harap, kita dapat sampai di waktu yang terdekat terutamanya di bawah Kerajaan Pakatan Harapan yang memberi perhatian utama kepada mereka yang kurang upaya.
KPKT juga akan mengeluarkan manual OSC atau one-stop centre tiga plus pada awal tahun 2019 di mana keperluan OKU seperti mana termaktub di dalam UKBS dimasukkan antara syarat untuk kelulusan pelan bangunan oleh PBT.
Ini sekali lagi Yang Berhormat Senator menjawab soalan Yang Berhormat Senator tadi bahawasanya pada tahun depan, awal tahun ini akan menjadikan satu keperluan yang wajib dan kalau kita terima kompelin dan sebagainya, kemungkinan kelulusan ini boleh ditarik balik atau ditangguhkan sehingga segala peruntukan yang patut diperoleh dilengkapi seperti yang diminta.

Seterusnya tentang kebombaan jawapan kepada Ahli Yang Berhormat Senator Dr. Zaiedi Haji Suhaili.

Baik, terima kasih Yang Berhormat Senator.


Yang Berhormat Senator telah menunjukkan keprihatinan terhadap perkhidmatan bomba di negeri Sarawak.

Untuk maklumat Ahli Yang Berhormat Senator, KPKT berpandangan bahawa perancangan untuk membina sebuah Akademi Bomba dan Penyelamat Malaysia Wilayah Sarawak perlu diteruskan.

Ini adalah pandangan kita.


Ini adalah kerana pengoperasian akademi bomba secara sementara di balai bomba dan penyelamat di Bau, saya difahamkan di Kuching pada masa ini dilaksanakan pada tahap yang asas.

Maknanya very basic dan pada masa ini dilaksanakan di peringkat yang asas kerana kemudahan latihan yang sedia ada tidak memenuhi keperluan sebenar.

Maknanya is not like optimum level.

Ini menyebabkan sebahagian besar daripada latihan praktikal perlu dilaksanakan di luar kawasan.
Ini sangatlah tidak memuaskan dan dari segi teknikalnya, dari segi safety standard, ini juga merupakan satu kebimbangan daripada pihak bomba sendiri.

Kalau kurang lengkapnya latihan, kemungkinan ini akan menyebabkan kekurangan kecekapan pegawai menjalankan operasi penyelamatan.

Untuk maklumat Yang Berhormat Senator, sebanyak tiga permohonan telah dibuat kepada agensi pusat sejak tahun 2013.

Ini kerana kami memandang berat isu ini.


Hingga tahun 2015, tiga permohonan dibuat antara tahun 2013 dan tahun 2015 bagi pembinaan akademi tersebut dalam Rancangan Malaysia Kesepuluh (RMKe-10) dan RMKe-11.

■1900 Walau bagaimanapun, kesemua permohonan tersebut telah ditolak.

Sebenarnya, salah satu daripada pusat training ini kalau di Semenanjung, estimation kita lebih kurang RM30 juta.

Kalau di Sabah dan Sarawak mungkin sekitar RM50 juta.
Kami masih menaruh harapan dan akan terus meminta untuk kelulusan apa yang telah diangkat sebelum pada ini.

Sehubungan itu, KPKT akan memohon semula projek Akademi Bomba dan Penyelamat Malaysia Wilayah Sarawak pada tahun 2019 bagi pembinaan dalam Rancangan Malaysia Kesebelas atau Rolling Plan Kelima tahun 2020.
Berhubung dengan pembinaan balai bomba baharu di negeri Sarawak, sebanyak lapan buah projek dicadangkan untuk dibina sehingga tahun 2020 meliputi kawasan Asajaya, Lutong, Sungai Plan, Dalat, Kota Sentosa, Sebauh, Engkilili dan Batu Kawa.

Permohonan akan dibuat secara berperingkat dalam Rancangan Malaysia Kesebelas mengikut keutamaan berdasarkan risiko di kawasan yang terlibat.
Untuk maklumat tambahan, perolehan tapak Akademi Bomba dan Penyelamat Malaysia Wilayah Sarawak seluas 20 ekar di kawasan Kota Samarahan telah dibuat pada tahun 2008 yang melibatkan kos sebanyak RM547,000.

Tuan Yang di-Pertua, saya rasa itulah sedikit sebanyak apa yang saya boleh jawab soalan-soalan yang telah ditimbulkan.

Akhir kata, izinkan saya mengambil kesempatan ini untuk mengucapkan terima kasih kepada Ahli-ahli Yang Berhormat yang telah mengambil bahagian membahaskan isu-isu berkaitan KPKT.
Bagi pihak OKU, kami memberikan jaminan bahawasanya dengan keprihatinan pihak Kerajaan PH hari ini, kami akan memberikan lebih perhatian kepada golongan OKU yang sudah semestinya diberikan tumpuan terutamanya kalau kita ingin mencapai status negara maju atau Dunia Pertama atau First World status.
DN 4.9.2018 93 Segala cadangan dan pandangan yang dikemukakan oleh Ahli-ahli Yang Berhormat akan diberikan perhatian dan dijadikan input bagi penambahbaikan berterusan pelaksanaan dasar dan program kementerian saya.

Sekian, terima kasih.

Dato’ Sri Khairudin Samad: Terima kasih Yang Berhormat Timbalan Menteri.

Sekarang saya dengan sukacitanya mempersilakan Yang Berhormat Timbalan Menteri Pembangunan Usahawan.
Yang Berhormat boleh memilih, kalau Ahli-ahli Yang Berhormat yang bertanya tetapi yang berbahas tidak ada dalam Dewan, Yang Berhormat boleh memilih untuk menjawab secara bertulis.

Silakan Yang Berhormat Timbalan Menteri.

7.03 mlm.

Timbalan Menteri Pembangunan Usahawan [Dr. Mohd.

Hatta bin Md.

Ramli]: Terima kasih Tuan Yang di-Pertua.

Terima kasih atas nasihat yang sangat berguna.

Dato’ Sri Khairudin Samad: Sama-sama.

Dr. Mohd.

Hatta bin Md.


Ramli: Di luar tadi pun kita ada perjanjian supaya... Dato’ Sri Khairudin Samad: Ya.

Dr. Mohd.

Hatta bin Md.

Ramli: Bukanlah memendekkan tetapi menyegerakan pembentangan.

Saya pun Tuan Yang di-Pertua, tidak mendapat banyak komen daripada Ahli-ahli Dewan Negara dalam perbahasan Titah Diraja itu.

Cuma ada tiga sahaja yang memberikan komen.

Dato’ Sri Khairudin Samad: Yang Berhormat Timbalan Menteri, kalau jawapan itu pendek, tidak payah bertulislah.
Jawab sahajalah walaupun tidak ada orang.

Dr. Mohd.

Hatta bin Md.

Ramli: Ya, tidak panjang.

Dato’ Sri Khairudin Samad: Jadi tidak payah balik dok taip pula.

Dr. Mohd.

Hatta bin Md.

Ramli: Lebih kurang dalam sejam, insya-Allah.

Dato’ Sri Khairudin Samad: Ya, silakan.

Dr. Mohd.

Hatta bin Md.

Ramli: Pertamanya, saya tidak ikut sequence pembentangan di Dewan ini.
Cuma saya hendak membangkitkan, yang pertamanya pandangan daripada ahli baharu kita di dalam Dewan ini iaitu Yang Berhormat Senator Puan Raj Munni binti Sabu.

Oleh sebab dia orang baharu, kita jawab.

Soalan pula banyak.

Yang Berhormat Senator kita bertanyakan apakah cara untuk membantu rakyat dengan lebih bertanggungjawab agar lebih berkesan dan mampu membangunkan masa depan mereka.
Tuan Yang di-Pertua, inilah sebenarnya core business, dengan izin Kementerian Pembangunan Usahawan ini iaitu untuk memastikan rakyat dapat terlibat dengan keusahawanan dan menjadi kerjaya mereka, dapat menyediakan pekerjaan untuk diri mereka dan juga untuk orang-orang lain.
Jadi bagi merancakkan lagi penglibatan rakyat dalam bidang perniagaan ini, kementerian akan memperbanyakkan lagi program-program berpakej yang lebih bersasar, merangkumi penyediaan latihan keusahawanan kepada usahawan sama ada untuk usahawan baharu, usahawan sedia ada atau usahawan yang berjaya dan mahu meningkatkan pencapaian mereka melalui penyediaan bantuan premis dan pembiayaan perniagaan kepada golongan ini agar mereka terus berdaya maju, berdaya saing dan berdaya tahan.
Satu contoh yang saya ingin bawa untuk makluman Yang Berhormat iaitu mengenai koperasi yang berada di bawah kementerian ini.

Koperasi sekolah contohnya, ada 2,395 koperasi sekolah dengan keanggotaan seramai 1.8 juta orang.

Ramai ya.

Banyak koperasi ini.

Antara koperasi yang sihat, yang aktif adalah koperasi sekolah.

94 DN 4.9.2018 Koperasi ini ditubuhkan bertujuan antaranya mendidik para pelajar berkaitan budaya keusahawanan, ilmu kepimpinan dan amalan demokrasi melalui sebuah pertubuhan perniagaan.
Sehingga 31 Disember 2017, saya sebutkan tadi terdapat 2,395 koperasi dengan 1.8 juta ahli yang memfokuskan kepada aktiviti perniagaan berteraskan keperluan pelajar dan guru seperti kedai runcit, alat tulis, perkhidmatan dobi, pengurusan tapak parkir dan sebagainya.

Bagi membantu mengembangkan aktiviti koperasi sekolah ini, kementerian melalui Suruhanjaya Koperasi Malaysia (SKM) menyediakan geran bantuan pembangunan dan pembiayaan mudah tanpa cagaran sehingga RM50 ribu.
Pada tahun 2016 dan 2017, sebanyak 64 koperasi sekolah ini telah menerima bantuan dengan jumlah keseluruhannya sebanyak RM1.5 juta.

Kadang-kadang kita bertanya Tuan Yang di-Pertua.

Kaum Cina misalnya, mereka memperoleh ilmu perniagaan daripada keluarga tetapi contoh yang sama, tidak dapat kita lihat pada kaum bumiputera, Melayu contohnya.

Jadi, saya rasa dalam konteks ini, latihan pengenalan keusahawanan melalui koperasi sekolah ini salah satu cara kita membudayakan minat terhadap perniagaan ini.
Jadi kita akan memastikan Suruhanjaya Koperasi benar-benar melaksanakan agenda ini.

Kita tidak boleh ambil sambil lewa.

Ertinya mereka mesti turun memastikan koperasi sekolah berjalan.

Kita tidak boleh menuntut Kementerian Pendidikan memasukkan ilmu perniagaan ke dalam sistem pendidikan kita kerana mereka pun sudah loaded dengan pelbagai mata pelajaran, kurikulum, kokurikulum.

Jadi, saya rasa koperasi cubalah dipertingkatkan keupayaannya untuk membantu membina budaya ini.
Ada contoh lainnya antaranya program pembangunan koperasi sekolah seperti program keusahawanan koperasi sekolah, Young Entrepreneur Strive for Success (YESS).

Program ini melibatkan pencungkilan bakat keusahawanan pelajar melalui koperasi.

Mulia hajat dan objektifnya.

Diharap pencapaiannya akan dapat kita pertingkatkan lagi.

SME Corp. pula sebagai contoh kedua, ada menyediakan Program Business Accelerator (BAP) bagi memenuhi keperluan PKS untuk mengguna pakai Industri 4.0.
Antara elemen pembiayaan yang layak.

Ini contoh ya untuk maklumat Yang Berhormat Senator kita.

Dipertimbangkan adalah pembelian lesen perisian, pembelian perisian dan peralatan automasi, mesin serta robotik yang berkaitan.

Kita menyediakan insentif yang besar berbentuk geran bersamaan 50 peratus daripada keperluan syarikat sehingga ke jumlah RM400 ribu.
Di bawah skim ini, PKS juga boleh mendapatkan bantuan pinjaman mudah sehingga RM1 juta pada kadar yang munasabah iaitu empat peratus dengan margin pembiayaan sehingga 90 peratus dan tempoh pembayaran sehingga 10 tahun.

Jadi kalau kita ada rakan-rakan, anak-anak buah, anak-anak kita, Tuan Yang di- Pertua, kalau ada anak-anak Tuan Yang di-Pertua pun berminat, ada skim-skim yang boleh membantu mereka ini.
Begitu juga SME Corp. Malaysia juga sedang bekerjasama dengan Penang Skills Development Centre bagi memperkukuhkan local system integrators untuk mewujudkan ekosistem bagi menggalakkan penggunaan teknologi Industri 4.0 di kalangan PKS.

Sekali lagi gerakan koperasi akan terus di perkasa dalam konteks ini contohnya supaya lebih berdaya maju dan berdaya saing.

Ini termasuk usaha bagi membantu meluaskan peluang perniagaan koperasi, mengukuhkan lagi perhubungan industri dan penyelidikan yang berterusan.
■1910 Saya ingin menegaskan kepada Dewan ini bahawa kita dalam koperasi ini antara aspek penting ialah pembangunan koperasi.

Jadi, saya sudah sebut sebelum ini kalau ada koperasi-koperasi kita yang agak uzur, yang mandom, yang tidak berapa aktif, SKM diarahkan untuk tidak segera membatalkan.

Ini kerana kita ini, program kita ialah pembangunan koperasi.
Kalau boleh kita hidupkan mereka, bantu, resuscitate mereka, beri panduan, beri latihan dan kalau perlu, tambahkan modal supaya koperasi sebagai satu alat pembangunan masyarakat kita akan lebih efektif.
DN 4.9.2018 95 Yang Berhormat Senator Puan Raj Munni juga bertanya ataupun menyatakan harapan supaya kerajaan mewujudkan lebih banyak peluang pekerjaan, ruang dan peluang kepada perniagaan sewajarnya melalui tiga kementerian utama iaitu Kementerian Hal Ehwal Ekonomi, Kementerian Pembangunan Usahawan dan Kementerian Tenaga Manusia.
Saya hendak maklumkan bahawa urusan kementerian kami (MED) ialah mengenai pembangunan usahawan tetapi tidak semua agensi yang terlibat dengan pembangunan keusahawanan berada di bawah kementerian kami.

MARA contohnya, melaksanakan program keusahawanan tetapi MARA berada di Kementerian Pembangunan Luar Bandar dan Wilayah.

Amanah Ikhtiar misalnya, ia satu badan independent yang bergerak sendiri.

Banyak membantu dan agak sukses dalam membantu usahawan-usahawan mikro ini.
Jadi, tanggungjawab kita di kementerian ini ialah menjadi fasilitator ataupun yang boleh... Puan Raj Munni binti Sabu: [Bangun] Dato’ Sri Khairudin Samad: Yang Berhormat, ada yang hendak minta laluan Yang Berhormat.

Dr. Mohd.

Hatta bin Md.

Ramli: Baik.

Sila, sila.

Dato’ Sri Khairudin Samad: Silakan Yang Berhormat.

Puan Raj Munni binti Sabu: Terima kasih Tuan Yang di-Pertua.
Yang Berhormat Menteri tadi ada memberitahu kita bahawa ada sekurang-kurangnya disebutkan MARA dengan Amanah Ikhtiar Malaysia yang tidak– masih belum diletak ataupun berusaha untuk tentang keusahawanan tetapi tidak didudukkan di bawah Kementerian Pembangunan Usahawan.

Soalan saya kepada Yang Berhormat Menteri, adakah ini akan merencatkan perjalanan dan juga objektif Kementerian Pembangunan Usahawan?

Terima kasih Tuan Yang di-Pertua.

Dato’ Sri Khairudin Samad: Silakan Yang Berhormat.

Dr. Mohd.
Dr. Mohd.

Hatta bin Md.

Ramli: Sebenarnya, sebaik-baiknyalah Tuan Yang di- Pertua, kalau kita berada di bawah satu bumbung, satu- one-stop centre memang cantiklah.

Akan tetapi kalau berada di kementerian yang lain pun tidak menghalang untuk kita bekerjasama.

Oleh sebab itu, kerajaan sedang mengusahakan penubuhan Majlis Pembangunan Usahawan Kebangsaan yang melibatkan mana-mana kementerian yang ada program keusahawanannya.

Duduk di bawah satu majlis, kementerian kami sebagai lead agencynya.
Begitu juga mana-mana agensi yang lain seperti AIM, seperti bank-bank pembangunan yang lain, yang tidak berada di bawah kementerian ini, boleh diwakili di dalam majlis ini.

Begitu juga dengan dewan-dewan perniagaan Melayu, Cina, India ataupun syarikat- syarikat besar tertentu ataupun wakil-wakil daripada pelbagai sektor PKS, boleh menjadi sebahagian daripada majlis ini.

Jadi, saya rasa walaupun tidak berada di kementerian yang sama, masih lagi boleh bekerjasama.
Ini indahnya, berbeza-beza kementerian tetapi di bawah satu kerajaan yang sama.

Jadi, kita harapkan semua kementerian ini akan memberikan peranan mereka yang terbaik.

Kita di kementerian MED ini tidak akan berasa kecil ataupun malu-malu untuk bekerjasama dengan semua kerana ini adalah tanggungjawab yang memang telah pun kita express dalam Manifesto Pakatan Harapan pada pilihan raya baru lalu.
Seperti yang telah dijelaskan tadi, majlis pembangunan ini akan melibatkan pelbagai pihak, termasuk Kementerian Pertanian dan Industri Asas Tani.

Saya rasa Kementerian Pertanian dan Industri Asas Tani banyak melahirkan usahawan-usahawan pertanian yang juga mesti diselaraskan bersama-sama dengan agensi-agensi yang lain.

Antara satu lagi kementerian yang telah berhubung dan berbincang dengan kementerian kami ialah Kementerian Belia dan Sukan.
96 DN 4.9.2018 Mereka di dalam manifesto kita diperuntukkan satu jumlah yang besar, RM1 bilion setahun untuk pembangunan usahawan belia.

Jadi, kalau tidak diselaraskan, maka kita akan balik kepada cara lama masing-masing buat kerja, berlaku timbul pecah dan perintah ini, masing-masing berasa hendak menunjuk perbezaan-perbezaan.

Jadi, itu tidak akan dapat menyelaraskan pembangunan industri PKS ini.
Yang Berhormat Senator Puan Raj Munni juga mencadangkan supaya agensi- agensi pemberi modal yang mengeluarkan wang seperti Bank Rakyat, MARA, TEKUN, SME Bank dan lain-lain perlu diperkasakan dan disusun semula.

Ini adalah tanggungjawab awal kementerian yang iaitu untuk merasionalisasikan urusan-urusan pemberi pinjaman dan juga pengeluar geran ini supaya tidak bertindan aktiviti.
Mudah kita mengenal pasti sasaran-sasaran mengikut sektor dan mengikut saiz syarikat mereka, lebih cepat dan segera mengeluarkan pinjaman.

Kita sudah bincang dengan TEKUN.

TEKUN ini sangat popular di kalangan PKS kita.


telah kita putuskan, dipersetujui oleh Kabinet Kita hendak memastikan TEKUN menjadi antara pemberi modal yang efisien dengan memudahkan permohonan, tidak banyak birokrasi ataupun red tape dan kita arahkan supaya mereka mula mengusahakan permohonan melalui e-talian, online application for loans.

Juga memendekkan tempoh kelulusan dan tidak perlu ditandatangani oleh- contohnya sebagai oleh orang politik.
Kita dimaklumkan sebelum ini ketua-ketua parti di kawasan Parlimen masing-masing menandatangani.

Ini akan mewujudkan satu lapis bureaucracy yang sangat tidak diperlukan.

Ia hanya menambah masa dan juga boleh berlaku ketirisan, salah guna kuasa di situ.

Jadi, ini sudah diputuskan dan tidak ada lagi keperluan untuk melalui atau untuk mendapatkan tandatangan sokongan daripada pimpinan-pimpinan politik.
Kita akan mengambil best practices, contoh-contoh best practices, dengan izin, yang dijalankan oleh agensi yang sedia berjaya.

Antara yang biasa disebut ialah Amanah Ikhtiar Malaysia (AIM), di mana pinjamannya mudah dikeluarkan dan bayaran baliknya pun amat efisien, melebihi 90 peratus.

Jadi, agensi yang di bawah MED juga akan melihat kalau boleh disimulasi ataupun diambil contoh oleh badan-badan seperti TEKUN dan Bank Rakyat.
Di samping kita harus memikirkan kadar-kadar faedah pinjaman itu mestilah sebenarnya lebih membantu daripada menjadi punca keuntungan bagi syarikat-syarikat yang mengeluarkan pinjaman ini.

Keempatnya, Yang Berhormat Senator Puan Raj Munni mencadangkan supaya maklumat-maklumat pengurusan kewangan kepada pengusaha-pengusaha PKS perlu dibuat dalam bentuk buku panduan untuk membolehkan rakyat memohon dana bantuan perniagaan.
Memang kita ada di bawah SME Corp, selaku agensi penyelaras pusat untuk perusahaan kecil dan sederhana ini yang telah membangunkan portal maklumat dalam talian, portal SME Info.

Sebenarnya maklumat itu banyak, mungkin tidak diiklankan, disebarkan maklumat ini tetapi maklumat yang ada dan agak lengkap.

Ia membolehkan peserta PKS mengakses maklumat dengan lebih mudah, cepat dan tepat.
Kementerian juga sudah mengambil keputusan untuk menyediakan satu database yang selengkapnya seperti yang saya sebutkan pagi tadi dalam jawapan.

Supaya ia menjadi pusat maklumat setempat yang lengkap, yang boleh membantu memudahkan urusan PKS ini dalam memulakan perniagaan sebagai setaraf ataupun mereka yang sudah berada di dalam perniagaan sedia ada.

Kemudian seperti yang juga kita sebut, kita ada cadangan yang besar Tuan Yang di-Pertua, mewujudkan Entrepreneur Transformation Centre (ETC).
Ini pusat sehenti yang bersifat structural, ertinya fizikal yang ada pejabat, ada ruang-ruang di mana semua agensi yang terlibat dengan pembangunan usahawan ditempatkan bersama, memberikan kemudahan perkhidmatan yang segera, yang tepat dan yang boleh menyelesaikan masalah- masalah PKS di satu tempat dan tidak perlu bergerak jauh.

Di samping disediakan ruang- ruang untuk memberi peluang PKS mempamerkan produk-produk mereka ataupun membuat jualan-jualan.
Ini sudah kita rancang di beberapa tempat dan kita akan turun ke negeri-negeri untuk mendapat feedback daripada rakan setugas kita di peringkat negeri yang menjaga hal-hal usahawan ini supaya sama-sama membantu menentukan premisnya, berapa banyak, misalnya di Sarawak mungkin tiga tempat, tiga lokasi untuk membantu usahawan-usahawan kita.
DN 4.9.2018 ■1920 97 Terakhirnya Yang Berhormat Senator mencadangkan supaya kementerian mewujudkan task force usahawan yang akan turun padang untuk mencari orang-orang yang berpotensi dalam perniagaan kecil.

Kita bersetuju, ini kerana kalau kita ada sasaran yang hendak dicapai dengan besar dalam tempoh lima tahun mentadbir negara ini, kita tidak boleh menunggu orang datang kepada kita dan memulakan perniagaan.
Maka kita akan mengarahkan agensi kita mengambil sikap proaktif dan mengesan, mencari, membantu dan ini mesti dilaksanakan secara istiqamah.

Kalau tidak ia akan menjadi hanya angan-angan, kita tidak akan dapat mencapai hasrat untuk melahirkan PKS atau SME yang besar untuk membantu 40 persen daripada KDNK ini datang daripada PKS.

Itu sedikit jawapan kepada Yang Berhormat Senator Puan Raj Munni, ada apa-apa penjelasan hendak minta?

Tiada, okey.

Keduanya daripada Yang Berhormat Senator Dato’ Isa bin Ab.
Hamid.

Yang Berhormat Senator Dato’ Isa bertanyakan mengenai kementerian- kami ini namanya tidak ada koperasi.

Macam dahulu MECD ini tinggal MED sahaja.

Memang betul nama itu diringkaskan tetapi tidak menghilangkan sengatnya sebagai kementerian yang menjaga koperasi, malah koperasi akan menjadi lebih penting dalam tanggungjawab kita.
Walau bagaimanapun, cadangan Yang Berhormat itu akan kita bawa ke kementerian dan kalau ditambah nama koperasi di dalam kementerian pun tidak menjadi satu masalah, malah boleh memperjelaskan peranan kita.

Jadi kita harap ianya akan dapat direalisasikan.

Cumanya untuk makluman Tuan Yang di-Pertua... Tuan Mohd Yusmadi bin Mohd Yusoff: Yang Berhormat Menteri, minta penjelasan sedikit boleh?

Dr. Mohd.

Hatta bin Md.

Ramli: Sedikit boleh.


Tuan Mohd Yusmadi bin Mohd Yusoff: Terima kasih, Yang Berhormat Menteri.

Tadi Yang Berhormat Menteri menyatakan agenda koperasi akan diangkat menjadi lebih penting, katanya lebih menyengatlah.

Soalan saya ialah, sebab saya tengok, ada- untuk menjadikan agenda koperasi penting ini ia akan ada kaitan langsung dengan dasar hala tuju ekonomi sesebuah negara ataupun tempat.
Contohnya kalau satu tempat itu, jikalau di Moondragon di past city itu, dasar ekonomi sesuatu tempat itu semuanya ialah cooperative orientasi dia.

Sehinggakan apabila berlaku krisis ekonomi di Eropah, tempat itu dikatakan kurang mendapat implikasi sebab asas ekonominya ialah koperasi.

Ini kerana dia by-pass orientasi ekonomi pasaran.


Jadi adakah Yang Berhormat Menteri maksudkan itu, dia akan pergi sejauh itu ataupun hanya akan menjadi asas ekonomi sokongan bukan akan menjadi- sebab apa kalau kita mengangkat agenda koperasi besar ini, dia akan memberi satu branding lain pula kepada Malaysia.

Itu pada pandangan saya.

Itu hendak faham sejauh mana agenda koperasi itu hendak diangkat.

Dato’ Sri Khairudin Samad: Silakan, Yang Berhormat Menteri.

Dr. Mohd.

Hatta bin Md.


Ramli: Terima kasih Yang Berhormat Senator Yusmadi.

Pandangan yang sedia diulas oleh beliau sendiri.

Memanglah hasrat kita besar, tetapi kita tidaklah menyebut sampai ke situ.

Ini kerana koperasi kita ini tidak dapat lagi, belum lagi menyamai apa yang ada contohnya di negara-negara Scandinavia yang di mana koperasi memainkan peranan yang betul-betul the third force di dalam ekonomi negara tersebut.
Akan tetapi kalau ditakdirkan perkara tersebut sudah boleh nampak kejayaannya, maka tidak akan kita halang untuk menjadikan koperasi ini sebagai kaedah ekonomi yang sangat resistance terhadap perubahan-perubahan suasana ekonomi dunia.

Terima kasih dan cadangan tersebut akan kita juga bincangkan suatu masa nanti.

Jadi, kepada Yang Berhormat Senator Dato’ Isa itu pandangan saya.

Terakhirnya pertanyaan daripada Yang Berhormat Senator Datuk Dr. Lucas Umbul, ada?

Tidak ada.
Tidak ada.

Akan tetapi, walau bagaimanapun ada sedikit sahaja soalannya.

Soalannya merujuk kepada manifesto Kerajaan Pakatan Harapan iaitu untuk menubuhkan Tabung Industrialisasi dan Tabung Keusahawanan di peringkat Sabah dan Sarawak untuk menyemarakkan lagi proses industri dan sektor keusahawanan.

Bagaimana status usaha ini dan apakah kaedah yang akan dilaksanakan?
98 DN 4.9.2018 Untuk makluman, memang di dalam manifesto kita Perkara 42 yang berkaitan dengan ekonomi Sabah dan Sarawak, kita masukkan di sana usaha ke arah penubuhan tabung yang dimaksudkan.

Buat masa ini ianya masih lagi dalam rangka menentukan bentuk tabungnya.

Ini kerana kita sekarang ini ada pelbagai tabung keusahawanan, jadi bagaimana kita hendak menjadikan tabung keusahawanan sedia ada itu untuk di Sarawak ini ia menjadi lebih spesifik dan begitu juga Sabah.
Hal ini kerana ini dimasukkan dalam manifesto kita.

Jadi ianya dalam rangka perbincangan dan insya-Allah di kementerian kami ada suatu badan penasihat yang dipanggil Entrepreneur Development Council yang diwakili oleh tokoh-tokoh perniagaan daripada pelbagai sektor seperti pembuatan, peruncitan, SME, wakil daripada golongan wanita dan sebagainya.

Mereka ini telah diarahkan untuk melihat beberapa aspek di dalam manifesto, termasuk urusan Tabung Industrialisasi dan Keusahawanan Sarawak dan Sabah ini.
Jadi, insya-Allah ia akan menjadi salah satu daripada perkara yang akan dilahirkan oleh advisory council ini.

Terima kasih, Tuan Yang di-Pertua.

Dato’ Sri Khairudin Samad: Terima kasih, Yang Berhormat Menteri.

Seterusnya saya dengan sukacitanya mempersilakan Yang Berhormat Menteri Komunikasi dan Multimedia.

7.33 mlm.

Timbalan Menteri Komunikasi dan Multimedia [Tuan Eddin Syazlee bin Shith]: Bismillahir Rahmanir Rahim.

Assalamualaikum warahmatullahi wabarakatuh dan salam sejahtera.
Terima kasih dan dengan izin Tuan Yang di-Pertua, terlebih dahulu bagi pihak Kementerian Komunikasi dan Multimedia, saya ingin merakamkan ucapan setinggi-tinggi terima kasih dan penghargaan kepada semua Ahli-ahli Yang Berhormat yang prihatin dan telah mengambil bahagian dalam memberikan pandangan serta saranan yang menyentuh bidang tugas kementerian saya, sepanjang sesi perbahasan ke atas Titah Duli Yang Maha Mulia Seri Paduka Baginda Yang di-Pertuan Agong semasa istiadat pembukaan Penggal Pertama, Majlis Parlimen Keempat Belas.
Seramai 13 orang Ahli Yang Berhormat telah mengambil bahagian... Dato’ Sri Khairudin Samad: Yang Berhormat Menteri, minta maaf.

Yang Berhormat Menteri boleh pilih untuk- kalau tidak ada di dalam Dewan, boleh jawab secara bertulis.

Tuan Eddin Syazlee bin Shith: Terima kasih, Tuan Yang di-Pertua.

Dato’ Sri Khairudin Samad: Teruskan.
Tuan Eddin Syazlee bin Shith: Tuan Yang di-Pertua membahaskan perkara yang terletak di bawah kementerian ini dan saya akan membawa persoalan tersebut secara umum dan penggulungan jawapan saya akan menyentuh sembilan perkara iaitu: (i) (ii) (iii) (iv) (v) (vi) kandungan penyiaran, perkhidmatan Internet jalur lebar, penyalahgunaan media sosial, ekonomi digital, keselamatan siber, emolumen RTM, (vii) pemetaan, (viii) berita tidak benar, (ix) kebajikan seniman ataupun karyawan.
Tuan Yang di-Pertua, izinkan saya memberi maklum balas kepada perkara yang dibangkitkan berkenaan kandungan penyiaran oleh Yang Berhormat Senator Dr. Mohd Nor bin Haji Monutty, ada?

DN 4.9.2018 99 Dato’ Sri Khairudin Samad: Tidak ada.

Tuan Eddin Syazlee bin Shith: Tidak ada.

Dato’ Sri Khairudin Samad: Tidak ada.

Selamat satu Yang Berhormat Menteri.

Tuan Eddin Syazlee bin Shith: Teruskan?

Dato’ Sri Khairudin Samad: Ya, teruskan.

Tuan Eddin Syazlee bin Shith: Okey.


Selanjutnya untuk Ahli Yang Berhormat Dato’ Sri Khairudin Samad.

Dato’ Sri Khairudin Samad: Saya.

Hari ini saya jadi Speaker Yang Berhormat Menteri... [Dewan ketawa] Tuan Eddin Syazlee bin Shith: Maafkan saya terkeliru.

Saya dengar suara, tidak nampak orang.

Dato’ Sri Khairudin Samad: Tidak mengapa.

Boleh, teruskan.

Saya hadir.

Sila jawab.


Tuan Eddin Syazlee bin Shith: Kerajaan melalui Suruhanjaya Komunikasi dan Multimedia, SKMM mengawal selia kadar perkhidmatan melalui prinsip penetapan kadar di bawah Akta Komunikasi dan Multimedia (AKM).

Di bawah peruntukan AKM membolehkan pemberi perkhidmatan menetapkan kadar menurut kadar pasaran.

■1930 Walau bagaimanapun, kadar tersebut perlu mematuhi peruntukan AKM iaitu penetapan kadar hendaklah berasaskan kepada prinsip-prinsip yang telah ditetapkan.
Kerajaan sentiasa memantau dan prihatin terhadap kepelbagaian kandungan serta platform yang disediakan oleh pemberi perkhidmatan.

Pada masa yang sama, rakyat juga mempunyai pilihan hak untuk mendapatkan sumber berita dan hiburan secara percuma melalui TV bebas ke udara atau, dengan izin, free-to-air, seperti TV1, TV2, TV3, TV8 dan TV9 atau perkhidmatan berbayar IPTV dari Telekom Malaysia contohnya Hypp TV, Maxis, TIME dan Astro IPTV.
Bagi kenyataan bahawa kos perkhidmatan Astro membebankan rakyat, harus dijelaskan bahawa perkhidmatan Astro ini adalah sejenis produk kehendak dan bukan keperluan.

Tidak ada isu beban kepada rakyat kerana ia perlu diimbangi bahawa Astro ini mempunyai pilihan-pilihan lain sebagai alternatif.

Tambahan pula, Astro juga menawarkan dua jenis perkhidmatan kepada rakyat secara umumnya iaitu, pertama, Astro Pay yang berbayar dan kedua, perkhidmatan percuma NJOI yang mempunyai sebanyak 29 siaran.
Walau bagaimanapun, SKMM akan sentiasa memantau operasi Astro dari semasa ke semasa bagi memastikan bahawa hak pengguna di Malaysia ini terjaga berdasarkan kod amalan am pengguna dan Akta Komunikasi dan Multimedia 1998.
Selanjutnya, untuk menjawab Ahli Yang Berhormat Senator Dato’ Sri Khairudin Samad juga, selari dengan objektif untuk menyebar luas maklumat melalui pelbagai platform, RTM menyiarkan maklumat dan informasi kepada audiens melalui radio, TV dan media baharu untuk membolehkan mesej-mesej penting disalurkan dan dalam masa yang sama meningkatkan kesedaran masyarakat berhubung kempen serta aktiviti yang dilaksanakan oleh pihak berkuasa.
RTM juga sentiasa menyokong melalui kempen kesedaran menerusi bahan-bahan siaran sama ada dalam bentuk drama, telemovie, dokumentari majalah, trailer promo dan talking point DJ radio yang diselitkan dengan pengisian-pengisian serta nilai-nilai murni.

Dato’ Sri Khairudin Samad: Yang Berhormat Menteri, saya pula mahu minta laluan.

Tuan Eddin Syazlee Shith: Ya, silakan.

100 DN 4.9.2018 Dato’ Sri Khairudin Samad: Boleh?

Tuan Eddin Syazlee Shith: Boleh.


Dato’ Sri Khairudin Samad: Yang Berhormat Menteri, soalan saya semalam itu adalah kerana kita melihat pengajaran-pengajaran sivik kepada rakyat ini janganlah TV tempatan ini kedekut dari segi untuk mengajar rakyat untuk menggunakan tandas.

Sehingga hari ini pun ramai rakyat yang tidak reti menggunakan tandas ataupun jalan yang dari dua lorong menjadi tiga lorong, tiga lorong menjadi empat lorong.
Kedua, ada juga TV dalam Malaysia ini seperti David Copperfield, dengan izin.

Mula- mula ada KLCC, selepas itu KLCC hilang, sekarang KLCC ada balik.

Ini kerja David Copperfield.

Saya pun jadi hairan.

Silakan, Yang Berhormat Menteri.

Tuan Eddin Syazlee Shith: Terima kasih, Tuan Yang di-Pertua.

Soalan yang baik.

Saya menjawab bahawa syarikat-syarikat penyiaran TV ini... Boleh saya teruskan Tuan Yang di-Pertua?

Dato’ Sri Khairudin Samad: Silakan.


Tuan Eddin Syazlee Shith: Syarikat-syarikat penyiaran televisyen ini sentiasa menyiarkan rancangan-rancangan yang berbentuk pengajaran dan kempen-kempen kesedaran sivik dan sebagainya.

Cuma, kadang-kadang mereka menyiarkan tetapi penonton tidak memberikan perhatian kepada hidangan-hidangan yang dipersembahkan.

Barangkali ini yang berlaku.

Dato’ Sri Khairudin Samad: Mungkin, Yang Berhormat Menteri, dia sedang menonton Anugerah Skrin kah?
Tuan Eddin Syazlee Shith: Barangkali.

Saya setuju.

Dato’ Sri Khairudin Samad: Silakan.

Tuan Eddin Syazlee Shith: Selanjutnya, Tuan Yang di-Pertua.

Ini tidak... Dato’ Haji Mohd Suhaimi bin Abdullah: Minta mencelah.

Dato’ Sri Khairudin Samad: Silakan.

Silakan.

Dato’ Haji Mohd Suhaimi bin Abdullah: Saya rasa kurang adillah, Yang Berhormat, kalau Tuan Yang di-Pertua boleh mencelah.

Dato’ Sri Khairudin Samad: Saya mencelah sebab soalan saya.
tadi Astro Dato’ Haji Mohd Suhaimi bin Abdullah: Akhirnya dia satu orang sahajalah.

Yang Berhormat kata juga membebankan kita apabila musim hujan.

Yang Berhormat, gangguan terlalu banyak.

Bolehkah kementerian mengarahkan Astro mengkaji semula mungkin satelit mereka diperbaiki, diperbaharui dan sebagainya?

Apa pandangan Yang Berhormat Menteri?

Terima kasih, Tuan Yang di-Pertua.

tidak membebankan rakyat.

Saya melihat Astro Dato’ Sri Khairudin Samad: Sama-sama.
Yang Berhormat Menteri, saya pun hendak mencelah hendak sambung yang itu.

Maaf.

Saya bersetuju dengan Yang Berhormat Dato’ Haji Mohd Suhaimi.

Dia sebelum ini- katalah kita dikenakan bayaran sebanyak RM120.

Selepas itu dia kata dia mahu upgrade supaya tidak ada gangguan, so kita kena tambah menjadi RM150.

Selepas itu kita menerima receiver yang sama, upgrade lagi, suruh tambah duit lagi tetapi apabila ada hujan, masalah yang sama lagi sehingga sekarang.

Sudah menjadi RM200 lebih sebulan.


Silakan, Yang Berhormat Menteri.

Tuan Eddin Syazlee Shith: Ya, berkenaan Astro ini.

Inilah perkara yang memang sedang dalam kajian.

Pihak Astro diminta untuk mengkaji balik jumlah caj yang dikenakan kepada pelanggan-pelanggan.

Isu berkenaan gangguan tadi yang disebabkan oleh hujan atau rain feed, ia telah pun dibuat kajian dan telah diperbaiki yang mana kedudukan ini menelan belanja yang sangat tinggi.
Sebagai contoh, satellite dish telah ditukar dengan jenis beyond yang sedikit sebanyak telah mampu memperbaiki keadaan ini, saya percaya dalam 20 ke 30 peratus.

DN 4.9.2018 101 Juga, kos-kos kajian yang dibuat ini daripada mula Astro memulakan operasinya- apabila kita bercakap tentang keadilan kepada pengguna, kita juga perlu mengimbangi keadilan kepada syarikat penyiaran yang hanya menerima pulangan pelaburan selepas 23 tahun beroperasi, Yang Berhormat.

Ini adalah perkara yang perlu diimbangi.


Walau bagaimanapun, pihak Astro bersetuju untuk mengkaji tetapi bukan dengan cara memberikan diskaun daripada RM150 dan sebagainya kepada RM100, tetapi dengan cara membuat adjustment berkenaan pakej-pakej yang ditawarkan.

Mungkin kalau dulu RM120 dapat 70 saluran, kali ini mungkin dilebihkan menjadi 80 siaran.

Ini masih di dalam peringkat kajian.

Boleh saya teruskan?...

Dato’ Sri Khairudin Samad: Ya.

Tuan Eddin Syazlee Shith: Terima kasih Tuan Yang di-Pertua.
Kempen-kempen ini termasuklah kempen kesedaran sivik dan nilai-nilai murni ini juga disiarkan di dalam berita pelbagai bahasa, program bual bicara Selamat Pagi Malaysia, sebagai contohnya.

Ada juga yang dibuat di dalam infografik, kapsul atau jingle untuk menarik perhatian audiens berkenaan usaha yang telah dibuat oleh kerajaan.
Kerajaan juga sentiasa menjalinkan hubungan kerjasama dengan kementerian atau agensi yang berkaitan untuk menghasilkan lebih banyak kapsul berkenaan kempen keselamatan dan kesedaran dan sebagainya.

Selanjutnya untuk menjawab soalan Ahli Yang Berhormat Senator Puan Bathmavathi Krishnan.

Ada Yang Berhormat Senator Puan Bathmavathi Krishnan?

Dato’ Sri Khairudin Samad: Ada.

Tuan Eddin Syazlee Shith: Ya.

Minta maaf, saya tidak nampak.


KKMM juga telah menyediakan platform kepada kementerian ataupun agensi kerajaan untuk menguar-uarkan program hebahan kepada rakyat melalui Pesan Khidmat Awam (PKA).

PKA ini adalah mesej- mesej ringkas kerajaan yang dihebahkan melalui saluran TV dan juga paparan-paparan media siber.

PKA ini diolah menggunakan pelbagai teknik, contohnya steel light multimedia graphic text atau kombinasi semua teknik.
Stesen-stesen televisyen dan radio swasta perlu menyiarkan PKA bagi kerajaan atau untuk kepentingan awam dan nasional sekurang- kurangnya selama dua minit setiap satu jam penyiaran.

■1940 Ini menggalakkan PKA untuk meningkatkan kesedaran awam berkenaan pelbagai perkara termasuklah keperluan serta hak golongan OKU, Yang Berhormat Senator.
Siaran RTM juga menggunakan bahasa isyarat, sari kata dan adalah contoh untuk membuktikan, menunjukkan bahawa RTM mempunyai komitmen yang sangat tinggi dan serius untuk memartabatkan status golongan OKU dalam siarannya.

Antara tajuk-tajuk TV dan radio berkaitan OKU yang disiarkan ialah SaveME 999 yang disiarkan selama satu minit 44 saat, Nilai-nilai Murni satu minit, Unheard Voices versi bahasa Melayu dan bahasa Inggeris, Capsule lima minit, Yang Berhormat Senator.
Bagi tahun-tahun kebelakangan ini, kita melihat televisyen swasta juga telah mengambil inisiatif untuk berperanan bagi menyiarkan caption sari kata dan juga bahasa isyarat untuk golongan OKU mengikut kategori kurang pendengaran.

Justeru KKMM juga berharap menggalakkan kementerian yang berkaitan dan bertanggungjawab untuk sama- sama menerbitkan PKA yang berkaitan secara konsisten agar mesej penting dapat disampaikan kepada rakyat.
Tuan Yang di-Pertua, seperti mana yang Yang Berhormat Senator Datuk Dr. Lucas Umbul sedia maklum.

Dato’ Sri Khairudin Samad: Tidak ada di dalam Dewan Yang Berhormat Menteri Tuan Eddin Syazlee Shith: Tidak ada, boleh saya... Tuan Mohd Yusmadi bin Mohd Yusoff:Tuan Yang di-Pertua saya mencelah sedikit Yang Berhormat Menteri?

Boleh saya minta laluan Tuan Yang di-Pertua?

Sebelum ke topik lain.


Tuan Eddin Syazlee Shith: Ya 102 DN 4.9.2018 Tuan Mohd Yusmadi bin Mohd Yusoff: Tadi Menteri ada memberitahu bahawa perkara-perkara penting merupakan tanggungjawab penyiar-penyiar.
Cuma soalan saya, saya hendak tahu sedikit penjelasan apakah arah tuju dasar komunikasi dan media sekarang, adakah ia masih lagi ke arah regulasisasi nya itu lagi bersifat kerajaan yang me-regulisasi ataupun sebaliknya di negara-negara yang transisi tukar kerajaan ini, contohnya di Indonesia ataupun negara lain.

Mereka menggunakan pendekatan Majlis Media.

Jadi aspek-aspek tanggungjawab, aspek-aspek perkara sensitif, itu satu modul yang lain.
Cuma saya hendak tahu sedikit, memandangkan kita masih di peringkat menentukan dasar, adakah hala tuju kita masih lagi itulah, kita panggil apa, kerajaan yang menguruskan ataupun kita membuka ruang kepada fraternity ataupun mereka yang dipilih.

Jadi dua pilihan yang kita mungkin ada.

Jadi mungkin hendak tahu sedikit, direction-nya ke mana itu, dari segi itu.

Tuan Eddin Syazlee Shith: Dengan izin Tuan Yang di-Pertua dan terima kasih di atas soalan itu Yang Berhormat Senator.
Untuk makluman Yang Berhormat Senator, kerajaan memang berperanan me- regulisasi untuk syarikat-syarikat penyiaran.

Walau bagaimanapun, kementerian sangat terbuka dengan sebarang usul dan cadangan bagi penambahbaikan kualiti dan juga mutu penyiaran yang disiarkan di syarikat-syarikat penyiaran yang berkenaan Yang Berhormat Senator.

Selanjutnya Tuan Yang di-Pertua, saya teruskan dengan Datuk Dr Lucas Umbul.
Dato’ Sri Khairudin Samad: Tidak ada dalam Dewan Tuan Eddin Syazlee Shith: Tidak ada dalam Dewan, saya teruskan dengan jawapan untuk Ahli Yang Berhormat Senator Dr. Nuing Jeluing, Dr. Nuing Jeluing?

Dato’ Sri Khairudin Samad: Tidak ada.

Tuan Eddin Syazlee Shith: Tidak ada juga.

Kepada Yang Berhormat Senator Dr. Zaiedi Haji Suhaili, ada?
Dr. Zaiedi Haji Suhaili: Ada Tuan Eddin Syazlee Shith: Kerajaan melalui SKMM sentiasa memantau dan mengkaji secara serius caj yang dikenakan oleh syarikat-syarikat telekomunikasi untuk memastikan bahawa caj tersebut adalah berpatutan, dalam konteks ini, mampu milik.
Pemantauan SKMM menunjukkan bahawa caj perkhidmatan jalur lebar mudah alih di Malaysia ini khususnya semakin menurun berikutan daripada persaingan sengit di kalangan syarikat-syarikat telco penyedia perkhidmatan telekomunikasi mudah alih, Yang Berhormat Senator.

Untuk perkhidmatan jalur lebar rangkaian tetap pula, kerajaan telah mengumumkan bahawa kelajuan perkhidmatan jalur lebar akan digandakan pada harga yang sama.
Di samping itu untuk membolehkan rakyat berpendapatan rendah, turut menikmati perkhidmatan jalur lebar, maka kementerian melalui SKMM memastikan bahawa syarikat- syarikat telco menawarkan pakej asas pada harga yang minimum.

TM dan Maxis juga baru- baru ini telah mengumumkan sebagai contoh, penurunan harga perkhidmatan jalur lebar sebanyak lebih kurang 25 peratus dari purata kadar asas semasa yang dikenakan.
Tuan Yang di-Pertua, kementerian selanjutnya melalui SKMM juga mengkaji caj langganan perkhidmatan Internet berdasarkan petunjuk yang ditetapkan oleh, dengan izin... Dato’ Sri Khairudin Samad: Yang Berhormat Menteri, saya hendak mencelah lagi sekali.

Saya langgan UniFi yang RM300 lebih sebulan.

Akan tetapi yang saya terima RM10 sahaja, yang RM300 lebih itu tidak ada.

Saya pun hairan, tengok-tengok 10 percent, apa masalahnya?
Terima kasih Tuan Eddin Syazlee Shith: Dengan izin Tuan Yang di-Pertua, ini keadaan yang jarang-jarang berlaku.

Saya percaya yang disebutkan oleh Tuan Yang di-Pertua tadi dengan izin, bahawa yang diterima RM10 itu adalah kualiti perkhidmatan, tidak setara dengan pembayaran sebanyak RM350.

Dato’ Sri Khairudin Samad: Dan yang bayar pula Parlimen.

Ya, sebab saya layak.

Tuan Eddin Syazlee Shith: Parlimen yang bayar ya?


DN 4.9.2018 103 Dato’ Sri Khairudin Samad: Kesian duit Parlimen lah Yang Berhormat Menteri.

Tuan Eddin Syazlee Shith: Ya, saya mengambil kira Tuan Yang di-Pertua memandangkan ini kes-kes yang terpencil, jarang berlaku.

Kementerian menawarkan untuk memeriksa kemungkinan perkara-perkara ini adalah disebabkan oleh faktor-faktor teknikal.
Jadi secara peribadi akan mengambil tanggungjawab untuk meminta pihak teknikal daripada Telekom untuk berhubung dengan Tuan Yang di-Pertua dan memeriksa keadaan ini Dato’ Sri Khairudin Samad: Terima kasih Yang Berhormat Menteri.

Yang Berhormat Menteri saya sudah membuat laporan banyak kali.

Tuan Eddin Syazlee Shith: Tidak ada tindakan?

Dato’ Sri Khairudin Samad: Rumah saya bersebelahan dengan Putrajaya di Kajang.
Tidak akanlah sebelah Putrajaya pun tidak dapat yang lengkap Tuan Eddin Syazlee Shith: Ya masalah teknikal ini berlaku dalam banyak keadaan Tuan Yang di-Pertua.

Jadi saya sendiri sebagai orang yang bukan teknikal tidak berani untuk memberi jawapan yang khusus mengenai keadaan ini.

Akan tetapi saya berani memberikan aku janji untuk memeriksa kenapa perkara ini berlaku.

Dato’ Sri Khairudin Samad: Terima kasih Yang Berhormat Timbalan Menteri.
Tuan Eddin Syazlee bin Shith: Untuk makluman Ahli Yang Berhormat Senator Datuk Lee Tian Sing- Datuk Lee Tian Sing, ada?

Pun tidak ada?

Dato’ Sri Khairudin Samad: Tidak ada.

Tuan Eddin Syazlee Shith: Jadi saya yang ini, kalau perlu secara bertulis, saya akan jawab.

Dato’ Sri Khairudin Samad: Silakan Yang Berhormat Menteri.

Tuan Eddin Syazlee Shith: Selanjutnya kepada Yang Berhormat Datuk Lee Tian Sing, juga tidak ada.
Jawapan kepada Ahli Yang Berhormat Dato’ Ong Chong Swen Dato’ Sri Khairudin Samad: Dato’ Ong Chong Swen pun tidak ada?

Tuan Eddin Syazlee Shith: Dato’ Ong Chong Swen pun tidak ada.

Dato’ Sri Khairudin Samad: Selamat Yang Berhormat Menteri, bagi jawapan bertulis sahaja Tuan Eddin Syazlee Shith: [Ketawa] Saya akan berikan jawapan bertulis, insya- Allah.

Ya sekali kepada Yang Berhormat Senator Puan Bathmavathi Krishnan.
Dato’ Sri Khairudin Samad: Ada Tuan Eddin Syazlee Shith: Berkenaan Digital Free Trade Zone, betul Yang Berhormat Senator?

Ini adalah merupakan satu inisiatif strategik yang bertujuan untuk membantu Perusahaan Kecil dan Sederhana (PKS) tempatan untuk menggunakan inisiatif ini bagi menembusi pasaran dunia serta bagi menarik jenama global dan market places untuk menjadikan Malaysia sebagai gerbang untuk pasaran ASEAN dan serantau.
Pihak kerajaan sentiasa berusaha untuk menyediakan peluang yang sama rata kepada semua golongan termasuk golongan OKU untuk memanfaatkan teknologi digital dan peluang dalam perdagangan elektronik.

Malah melalui teknologi digital dan perdagangan elektronik, golongan OKU dan golongan tertentu dapat meraih peluang yang sama rata dengan golongan yang lain.
DFTZ akan mewujudkan peluang kepada PKS tempatan termasuklah mewujudkan peluang kepada PKS tempatan termasuklah perniagaan yang diusahakan oleh golongan OKU untuk memasarkan produk mereka ke pasaran global.
Bagi memastikan semua golongan mendapat manfaat daripada pelaksanaannya, inisiatif eUsahawan juga disasarkan kepada golongan OKU melalui kerjasama, contohnya kerjasama dengan Persatuan Orang Buta dan Jabatan Pembangunan Orang Kurang Upaya di bawah program eUsahawan sejak tahun 2017 sehingga Ogos 2018, yang mana seramai 700 OKU telah dilatih.

104 ■1950 DN 4.9.2018 Daripada jumlah ini, seramai 172 orang peserta telah melaporkan jualan tambahan keseluruhannya bernilai lebih RM1.3 juta.
Untuk makluman Yang Berhormat Senator Datuk Lee Tian Sing.

Tidak ada sini ya?

Dato’ Sri Khairudin Samad: Tidak ada.

Tuan Eddin Syazlee Shith: Tidak ada.

Seterusnya untuk Ahli Yang Berhormat Senator Datuk Sambathan A/L Manickam.

Dato’ Sri Khairudin Samad: Tidak ada.

Tuan Eddin Syazlee Shith: Pun tidak ada?

Dato’ Sri Khairudin Samad: Tidak ada.

Tuan Eddin Syazlee Shith: Okey.

Selanjutnya untuk makluman Ahli Yang Berhormat Puan Raj Munni binti Sabu.

Dato’ Sri Khairudin Samad: Ada.


Tuan Eddin Syazlee Shith: Ada ya, Yang Berhormat.

Kementerian menerusi jabatan dan agensi di bawahnya menggunakan strategi komunikasi bersepadu melalui komunikasi bersemuka, media elektronik, bahan cetakan dan media sosial dalam memasarkan maklumat-maklumat kerajaan secara tepat, kreatif dan meluas agar ia dapat difahami oleh rakyat.
Tiga jabatan dan agensi utama di bawah KKMM yang bertanggungjawab dalam memberi penerangan kepada semua rakyat berkenaan inisiatif-inisiatif Kerajaan Persekutuan ialah Jabatan Penerangan Malaysia (JAPEN), Jabatan Penyiaran Malaysia (RTM) dan Bernama dan dalam hal ini KKMM akan memastikan mesej dan medium komunikasi yang digunakan menepati cara hidup setiap kumpulan sasaran.
KKMM juga turut memperkasakan penggunaan media sosial seperti Facebook, Twitter, Instagram, YouTube, portal online, WhatsApp dan lain-lain lagi bagi penyebaran mesej program dan aktiviti yang berkaitan dengan dasar-dasar kerajaan, Yang Berhormat.

Portal-portal berita yang berwibawa turut disediakan bagi rujukan rakyat untuk mendapatkan berita-berita yang sahih dan informasi semasa seperti Bernama, Online RTM, JAPEN TV dan lain-lain.
Secara prinsip, kesalahan yang berlaku di dunia nyata juga adalah dikira menjadi kesalahan di alam maya.

Sekiranya sesuatu isu atau perkara itu tidak boleh disebarkan di media massa, bermakna ia juga tidak boleh disebarkan di media sosial.

Penyebaran berita palsu merupakan satu isu global ekoran kepada revolusi teknologi komunikasi yang berkembang dengan pesat, pantas dan berterusan.
Justeru, usaha mengawal selia dan menguatkuasakan undang-undang berkaitan dengan penyebaran maklumat adalah menjadi cabaran kepada kerajaan pada hari ini.

Perbincangan, ulasan ataupun laporan terhadap sesuatu isu adalah sebahagian daripada hak dan kebebasan yang termaktub di dalam Perkara 10, Perlembagaan Persekutuan Malaysia.

Jadi kerajaan sangat komited dalam mendukung hak tersebut bagi memastikan setiap rakyat Malaysia menikmati kebebasan asasi mereka.
Walau bagaimanapun, ia tidak bersifat mutlak... Dato’ Dr. Ananthan A/L Somasundaram: Tuan Yang di-Pertua.

Mencelah sedikit.

Dato’ Sri Khairudin Samad: Silakan.

Dato’ Dr. Ananthan A/L Somasundaram: Berkaitan dengan Bernama.

Saya ucapkan penghargaan kepada kementerian kerana Yang Berhormat Menteri telah berusaha untuk menyiarkan kembali berita Tamil di saluran Bernama, News Channel.

Saya ucapkan terima kasih kerana pada masa dahulu memang ada Bernama News.

Kerajaan terkini telah mengembalikan.


Menyiarkan kembali.

Terima kasih.

Itu sahaja.

DN 4.9.2018 105 Dato’ Sri Khairudin Samad: Teruskan Yang Berhormat Menteri.

Tuan Mohd Yusmadi bin Mohd Yusoff: Tuan Yang di-Pertua, atas Bernama punya isu.

Boleh sekali?

Sikit sahaja.


Nak mencelah sikit sebab saya rasa mungkin perlu juga sebab yang saya tunggu ialah Menteri menjelaskan hala tuju Bernama sekarang sebab saya terbaca di akhbar kemungkinan jika- setahu sayalah, perwujudan Bernama dan RTM adalah dua perkara yang berbeza.

Cuma di kala kerajaan baru ini, adakah perkara yang sama akan diteruskan atau mempunyai arah tuju yang baru dengan peranan Bernama ini?

Itu sikit sahaja.

Mungkin boleh sambung.

Terima kasih.


Tuan Eddin Syazlee Shith: Dengan izin Tuan Yang di-Pertua, berkenaan isu Bernama ini, terdapat cadangan dan pandangan untuk menyatukan Bernama dan juga RTM.

Masih di peringkat perbincangan.

Antara lain tujuan menyatukan Bernama dengan RTM ini untuk memberikan kualiti perkhidmatan yang terbaik kepada rakyat.
Walau bagaimanapun, masih belum ada sebarang keputusan yang jelas berkenaan kedudukan ini dan ia masih di peringkat perbincangan dengan mengkaji aspek-aspek yang berkaitan di atas isu penggabungan ini, Yang Berhormat.

Berkenaan Perkara 10 tadi, izinkan saya meneruskan.

Dato’ Sri Khairudin Samad: Ya, ya.

Teruskan Yang Berhormat.

Tuan Eddin Syazlee Shith: Pihak kerajaan komited dalam mendukung hak kebebasan di bawah Perkara 10, Perlembagaan Persekutuan.
Walau bagaimanapun, kebebasan ini adalah tertakluk kepada undang-undang yang terpakai di dalam negara kita.

Tindakan-tindakan penguatkuasaan yang dijalankan oleh pihak SKMM adalah berasaskan kepada aduan daripada masyarakat awam serta pihak yang terkesan berlandaskan kepada lunas-lunas dan peruntukan undang-undang yang ada.

Untuk makluman Yang Berhormat juga, peruntukan KKMM memberi jaminan secara jelas bahawa tiada tapisan internet oleh kerajaan.
Namun demikian, jaminan tiada tapisan tersebut tidak bermakna mana-mana pihak bebas untuk melakukan kesalahan dengan sewenang-wenangnya.

Tanpa melakukan kebebasan dengan sewenang-wenangnya dengan tidak mengambil kira segala peruntukan-peruntukan yang terpakai contohnya seperti Akta Fitnah 1957, Akta Hasutan, Akta Jenayah Komputer dan Akta Hak Cipta.

Ini adalah kekangan-kekangan ataupun sekatan di atas kebebasan-kebebasan yang disebutkan tadi.
Walau bagaimanapun, turut ditegaskan bahawa kementerian ini tidak menjalankan sebarang pemantauan yang bersifat massa ataupun mass surveillance bagi memantau salah laku di internet dan media sosial selaras dengan pendirian kerajaan di dalam perlindungan kebebasan hak dan privasi rakyat Malaysia.

Bagi rakyat yang prihatin ingin membantu dan memberikan maklumat kepada SKMM, aduan boleh dibuat kepada saluran-saluran aduan yang disediakan oleh SKMM.
Izinkan saya Tuan Yang di-Pertua untuk memberikan maklum balas terhadap perkara-perkara yang dibangkitkan berkenaan kebajikan seniman iaitu untuk makluman Ahli Yang Berhormat Datuk Razali... Puan Raj Munni binti Sabu: Tuan Yang di-Pertua, saya ingin minta laluan daripada Yang Berhormat Menteri sebelum beralih kepada tajuk yang lain iaitu berkaitan dengan fake news dan fitnah.

Kita difahamkan bahawa kerajaan baharu telah menolak akta fake news.
Jadi soalan saya ialah bagaimana kerajaan yang ada pada hari ini, walaupun kita menghormati kebebasan tetapi kita juga mesti memastikan maklumat-maklumat yang bebas berkeliaran itu juga bertanggungjawab.

Jadi bagaimana kerajaan ini boleh memastikan maklumat-maklumat yang tidak bertanggungjawab sebagai contoh, dikatakan bahawa kerajaan baru pada hari ini menyokong LGBT.

Ia memberikan implikasi yang tidak sedikit, Tuan Yang di-Pertua.
Bila perkara-perkara ini dilafazkan oleh pemimpin-pemimpin politik ataupun individu-individu yang memang dikenal pasti, sejauh mana kerajaan kita boleh mengambil tindakan contohnya.

Silakan.

Dato’ Sri Khairudin Samad: Yang Berhormat Menteri, nanti saya jawab dulu, sebentar.

Yang Berhormat, untuk makluman Yang Berhormat, kita punya rang undang- undang fake news ini akan disambung semula pada 12 hari bulan.

Puan Raj Munni binti Sabu: Saya faham.


106 DN 4.9.2018 Dato’ Sri Khairudin Samad: So, waktu itu Yang Berhormat boleh tanya sebab Yang Berhormat hanya bercerita tentang multimedia.

Jadi kita belum selesai lagi.

Puan Raj Munni binti Sabu: Cuma... Dato’ Sri Khairudin Samad: Fake news.

Puan Raj Munni binti Sabu: Fake news.


Mungkin... Dato’ Sri Khairudin Samad: Yang Berhormat boleh tanya masa rang undang- undang... Puan Raj Munni binti Sabu: Mungkin, akan tetapi di peringkat... Dato’ Sri Khairudin Samad: Rang undang-undang yang akan disambung pada 12 hari bulan... Puan Raj Munni binti Sabu: Pada 12 hari bulan.

Baik.

Dato’ Sri Khairudin Samad: Penggulungan daripada Yang Berhormat Menteri.

Puan Raj Munni binti Sabu: Terima kasih Tuan Yang di-Pertua.
Dato’ Sri Khairudin Samad: Silakan Yang Berhormat Menteri.

Tuan Eddin Syazlee Shith: Dengan izin Tuan Yang di-Pertua.

Saya tambah sedikit sahaja lagi.

Dato’ Sri Khairudin Samad: Okey.

■2000 Tuan Eddin Syazlee Shith: Walaupun kedudukan akta Anti-fake News ini akan ditentukan kemudian pada 12 September tetapi kita sendiri dalam negara kita, kita mempunyai peruntukan yang cukup bagi menangani perkara-perkara yang bersifat fitnah ini.
Kita mempunyai Kanun Keseksaan, kita mempunyai Akta Fitnah 1957 misalnya untuk menangani perkara-perkara yang bersifat fitnah dan tidak betul.

Itu jawapan saya Yang Berhormat.
Dengan izin Tuan Yang di-Pertua, saya teruskan dengan isu berhubung dengan kebajikan seniman bagi menjawab soalan oleh Yang Berhormat Datuk Razali bahawa kerajaan melalui Perbadanan Kemajuan Filem Malaysia atau FINAS ini sentiasa prihatin terhadap kebajikan penggiat industri termasuk pelakon, pelawak, penyanyi dan sebagainya yang secara langsung terlibat di dalam industri kreatif yang mana sebanyak dua peratus daripada jumlah bayaran insentif tayangan filem cereka ataupun ITFC kepada penerbit filem tempatan telah disalurkan ke tabung kebajikan artis yang dikendalikan oleh FINAS untuk tujuan pemberian sumbangan kebajikan.
Bagi tahun 2017 sehingga 2018, sejumlah RM12,000 sumbangan telah diberikan kepada tujuh orang penerima termasuk waris-waris yang ditimpa musibah seperti sakit, kematian dan program Ziarah Kasih dan Ziarah Kebajikan.

Walau bagaimanapun merujuk kepada peruntukan Akta Perbadanan Kemajuan Filem Nasional di bawah perusahaan termasuklah aktiviti pengeluar, pengedar dan pempamer filem di Malaysia bagi tujuan royalti kepada pengusaha, penerbit dan pelakon adalah di luar bidang kuasa di bawah Akta FINAS ini.
Izinkan saya juga selanjutnya menjawab, ada soalan?

Menjawab terhadap perkara yang dibangkitkan oleh Ahli Yang Berhormat Puan Raj Munni berhubung... Datuk Razali bin Idris: Mencelah sedikit ya.

Tuan Eddin Syazlee Shith: Ya silakan.

Datuk Razali bin Idris: Saya rasa Yang Berhormat Menteri tidak menjawab soalan saya.

Soalan saya adalah daripada kutipan royalti tetapi Yang Berhormat kata royalti itu di luar FINAS tetapi masih lagi dalam kerangka kementerian.
DN 4.9.2018 107 Jadi maksud saya di sini, kita hendak KWSP kan royalti, boleh tak kita KWSP kan royalti yang dikutip oleh satu badan dan diberi kepada karyawan.

Ia sebab di sini kalau kita lihat apabila karyawan seperti mana yang saya sebutkan semalam dah otai, dah tua, dah tak boleh hendak mengubah ataupun mencipta lagi, maka hasil royalti diperlukan tetapi royalti dah bagi.
Akan tetapi cadangan saya, kerajaan seharusnya berfikir macam mana kita hendak hasil daripada royalti itu sebagai simpanan tetap seperti mana kita bekerja dengan syarikat- syarikat kita dapat KWSP, itu satu.

Kedua saya hendak tambah lagi sedikit sebab semalam saya lupa.

Ini pun pesanan daripada pihak karyawan juga berkenaan dengan geran yang dah otai dalam karyawan.
Apakah bentuk geran yang disediakan oleh pihak kerajaan kepada mereka-mereka yang dah lanjut usia yang terdiri daripada karyawan-karyawan yang semasa mudanya gah dan kita bawa dia sehingga kita dapat daripada populariti dia kita dapat nama di pentas antarabangsa.

Itu sahaja Yang Berhormat.

Terima kasih.

Tuan Eddin Syazlee Shith: Dengan izin Tuan Yang di-Pertua, berkenaan kedudukan royalti ini saya maksudkan tadi tidak tertakluk di bawah Akta FINAS.
Jadi secara authority-nya kita tidak boleh menentukan bagaimana bentuk royalti ini akan diagihkan.

Berkenaan kedudukan keperluan KWSP ini, ianya adalah di bawah tanggungjawab Kementerian Kewangan Yang Berhormat dan geran-geran yang diperuntukkan di bawah FINAS ini secara jelasnya adalah untuk kemajuan industri perfileman.
Walau bagaimanapun, cadangan-cadangan dan pandangan Yang Berhormat itu adalah perkara-perkara yang bersifat penambahbaikan dan akan dipertimbangkan mengikut kesesuaian dan akan dikaji, insya-Allah.

Baik, saya ingin menjawab selanjutnya perkara yang dibangkitkan oleh Ahli Yang Berhormat Puan Raj Munni binti Sabu berhubung meremajakan medium penerangan kerajaan.
Dengan izin Tuan Yang di-Pertua, kementerian telah memberikan RTM bahawa ini enam bulan bermula pada Jun 2018 untuk membawa pembaharuan termasuklah meremajakan tiga saluran TV, 33 saluran radio milikannya serta diminta bergerak tangkas dan segera untuk mengekang sebarang serangan fitnah dan fake news.
Kementerian juga setakat ini berpuas hati dengan langkah-langkah proaktif RTM dalam tempoh tiga bulan iaitu bermula Jun 2018 sehingga ke Ogos 2018 dalam membawa pembaharuan khususnya dalam aspek pemberitaan dan penyampaian berita.

Penjenamaan semula Berita Nasional Jam 8 di TV1 misalnya, kita membuktikan sebagaimana yang kita boleh lihat bahawa ianya kini telah diremajakan dan bergerak tangkas sesuai dengan imej dan wajah yang baru.
Kesemua rancangan yang disiarkan di dalam saluran radio dan TV turut membantu kerajaan baharu dengan menyiarkan maklumat terkini serta pencapaiannya.
Misalnya dalam tempoh 100 hari kerajaan baharu, RTM telah memberi liputan menyeluruh berkenaan pencapaian manifestonya serta pemimpin-pemimpin di bawah pentadbiran kerajaan baharu telah diberi ruang dan kesempatan untuk ditemu ramah dan membincangkan isu-isu berkaitan bidang tugas ataupun portfolio masing-masing kepada khalayak penonton dan rakyat dan ini adalah langkah-langkah proaktif yang akan diteruskan untuk memenuhi aspirasi dan hasrat kerajaan baharu.
Berhubung dengan perkara yang dibangkitkan oleh Ahli Yang Berhormat Dr. Nuing Jeliung, ada?

Dato' Sri Khairudin Samad: Tidak ada.

Tuan Eddin Syazlee Shith: Tidak ada.

Yang terakhir berkenaan perkara yang dibangkitkan oleh Ahli Yang Berhormat Dato’ Farahiyah binti Haji Mohd.

Dato' Sri Khairudin Samad: Farahiyah pun tidak ada.

Tuan Eddin Syazlee Shith: Tidak ada.

Yang mana bersesuaian akan dijawab secara bertulis Tuan Yang di-Pertua.
Tuan Yang di-Pertua, seterusnya saya mewakili kementerian mengucapkan setinggi-tinggi terima kasih dan penghargaan saya kepada semua Ahli Yang Berhormat yang telah mengambil bahagian dalam perbahasan... 108 DN 4.9.2018 Tuan Aknan A/L Ehtook: Yang Berhormat.

Dato' Sri Khairudin Samad: Yang Berhormat, ada yang meminta laluan.

Tuan Eddin Syazlee Shith: Ya, silakan.

Tuan Aknan A/L Ehtook: Dah nak habis kot.

Saya rasa, terima kasih Tuan Yang di-Pertua.


Saya rasa Yang Berhormat Menteri belum menjawab soalan saya tentang Unifi yang ada dalam satu taman yang sama di blok perumahan yang berbeza, ada yang ada, ada yang tidak ada tentang di mana TM mengatakan bahawa untuk membolehkan satu blok rumah dapat Unifi, sekurang-kurangnya ada sepuluh permohonan yang menjadi tidak adil kepada rumah-rumah taman yang sama.

Terima kasih.
Terima kasih.

Tuan Eddin Syazlee Shith: Dengan izin Tuan Yang di-Pertua, untuk makluman Yang Berhormat Senator, capaian UniFi ini disediakan secara umumnya meluas di seluruh negara dan memerlukan pembinaan infra dan pemasangan jaringan gentian optik secara komprehensif.

Penyediaan infra jalur lebar berkelajuan tinggi talian tetap ataupun, dengan izin, fixed-line broadband berasaskan fiber tidak semudah menyediakan jalur lebar mudah alih.
■2010 Jadi inilah perkara-perkara yang menjadi kekangan untuk membolehkan kadang- kadang walaupun di dalam satu taman yang berhampiran, menyebabkan kualiti dan mutu perkhidmatan itu berbeza-beza di antara satu dengan yang lain dan ia juga melibatkan satu kos yang agak besar Yang Berhormat dan memerlukan masa untuk dimajukan daripada semasa ke semasa.

Selanjutnya Tuan Yang di-Pertua, saya sekali lagi mengucapkan setinggi-tinggi.... Tuan Aknan A/L Ehtook: Tuan Yang di-Pertua, minta maaf.
Tuan Eddin Syazlee Shith: Ya, silakan.

Dato’ Sri Khairudin Samad: Ada yang nak bahas lagi?

Tuan Aknan A/L Ehtook: Saya rasa beginilah Yang Berhormat Menteri.

Yang Berhormat Menteri minta siapa-siapa pergi semak di taman di kawasan saya itu kerana jawapan Menteri itu secara umum.

Akan tetapi persoalan saya ialah blok ‘A’ bersebelahan dengan blok ‘B’.

Blok ‘B’ ada UniFi, blok ‘A’ tidak dapat UniFi kerana orang di blok ‘A’ itu permohonannya tidak sampai sepuluh.
Jadi TM tidak mahu menyediakan perkhidmatan UniFi, sedangkan blok ‘B’ yang bersebelahan itu cukup sepuluh, dia sediakan.

Jadi ini menyebabkan ketidakadilan kepada penduduk di taman yang sama, di blok yang bersebelahan.

Itu sahaja isu saya.

Terima kasih.

Tuan Eddin Syazlee Shith: Saya akan mengambil kira di atas aduan ini.
Akan tetapi jawapan saya kepada itu untuk makluman Yang Berhormat Senator bahawa pihak TM tidak mempunyai sebarang dasar penetapan terhadap bilangan pemohon kepada permintaan penduduk di suatu kawasan atau taman yang memerlukan perkhidmatan pemasangan UniFi.

Walaupun demikian, saya juga akan mengambil kira di atas aduan Yang Berhormat tadi.

Barangkali ini juga kes terpencil yang melibatkan perkara-perkara yang teknikal, yang di luar pengetahuan.
Akan tetapi saya akan berjanji untuk menggunakan pendekatan yang bersesuaian supaya masalah yang sedemikian diberi perhatian dan diselesaikan mengikut kesesuaian masalah tersebut, Tuan Yang di-Pertua.
Jadi yang terakhir sekali lagi Yang Berhormat Senator dan Tuan Yang di-Pertua, saya mengucapkan setinggi-tinggi terima kasih kepada semua Ahli Yang Berhormat yang telah mengambil bahagian dalam perbahasan Titah Seri Paduka Baginda Yang di-Pertuan Agong yang menyentuh mengenai peranan Kementerian Komunikasi dan Multimedia Malaysia, yang mana kementerian akan mengambil perhatian dan akan mengambil tindakan susulan terhadap isu-isu yang dibangkitkan bagi menambah baik perkhidmatan di bawah bidang kuasa kementerian.
Dato’ Sri Khairudin Samad: Terima kasih Yang Berhormat Menteri.

Saya juga hendak mohon maaf kerana tadi saya banyak mencelah kerana saya hanya jadi Tuan Yang di-Pertua sementara, yang kekal akan masuk sebentar lagi.

DN 4.9.2018 109 Saya pencen setakat ini tetapi saya hendak mohon maaflah sebab saya mencelah itu oleh kerana saya berbahas semalam.

Jadi saya minta supaya Yang Berhormat Menteri tolong jelaskan tadi.

Samalah macam kes saya dengan Yang Berhormat Senator Tuan Aknan itu.
Ia lebih kurang macam itulah.

Terima kasih banyak.

Seterusnya saya dengan segala hormatnya mempersilakan Yang Berhormat Menteri Pertanian dan Industri Asas Tani.

[Timbalan Yang di-Pertua mempengerusikan Mesyuarat] 8.13 mlm.

Menteri Pertanian dan Industri Asas Tani [Datuk Haji Salahuddin bin Ayub]: Bismillahir Rahmanir Rahim.
Saya mengucapkan terima kasih kepada Yang Berhormat Senator Datuk Paul Igai, Yang Berhormat Senator Datuk Ng Chiang Chin, Yang Berhormat Senator Datuk Rabiyah binti Ali, Yang Berhormat Senator Datuk Haji Ismail bin Ibrahim, Yang Berhormat Senator Datin Rahimah binti Haji Mahamad dan Yang Berhormat Senator Dato’ Haji Mohd Suhaimi bin Abdullah yang mengambil bahagian dalam perbahasan Titah Diraja dan saya ucap terima kasih di atas peluang pertama kali berdiri dan berucap dalam Dewan Negara yang mulia ini... [Dewan tepuk] Yang Berhormat yang memberikan ucapan kebanyakannya membahaskan tentang isu-isu penting yang melibatkan isu sekuriti makanan atau food security dan juga isu-isu yang berkaitan dengan penambahbaikan dalam semua sektor pertanian dan juga isu-isu yang berkaitan dengan masa depan industri pertanian dalam negara kita, dalam usaha untuk menjadikan Malaysia sebuah negara yang berpotensi untuk mengamalkan pertanian moden pada masa yang akan datang.
Dalam hal itu, suka saya sebagai pembukaan ataupun mukadimah ini untuk memberikan penjelasan bahawa di antara perkara penting yang kita mesti pastikan apabila kita bercakap tentang sekuriti makanan, ada empat komponen penting yang mesti diperhitungkan.
Ini kerana ia sangat berpotensi untuk kita sebagai rakyat dapat menikmati kecukupan dan memang tugas hakiki Kementerian Pertanian ini ialah untuk memberikan penghasilan yang mencukupi untuk dimiliki sama ada kita perlukan di peringkat, dengan izin, local presumption ataupun kita eksport bahan-bahan makanan kita untuk meningkatkan ekonomi negara kita.

Pertama, komponen yang paling penting adalah tentang availability iaitu kesediaan makanan itu bagi memenuhi permintaan.
Penawaran bekalan boleh dicapai sama ada melalui pengeluaran dalam negara, import ataupun simpanan stok ataupun dalam negara kita, kita istilahkan, dengan izin, our iron stockpile.

Kedua, tentang accessibility iaitu capaian fizikal terhadap bekalan makanan dan kemampuan untuk memperolehnya iaitu affordability.

Ketiga, keselamatan dan khasiat iaitu, dengan izin, safety and nutrition di mana bekalan makanan perlu dipastikan selamat dan berkhasiat.
Keempat ialah tentang stability iaitulah kita boleh membeli, membawa dan memiliki makanan ini dalam semua keadaan.

Dalam keadaan aman ataupun dalam masa berlakunya kecemasan ataupun peperangan.

Dalam hal yang sedemikian, saya mengambil kira tentang semua perbahasan yang telah dibawa oleh Yang Berhormat Senator-Yang Berhormat Senator kita.

Yang Berhormat Senator Datuk Rabiyah binti Ali, ada?
Dan Yang Berhormat Senator Datuk Haji Ismail bin Ibrahim yang mengutarakan tentang pengupayaan industri sayur-sayuran, padi dan perikanan dan juga usaha Jabatan Pertanian, MARDI, FAMA bagi memastikan kecukupan bekalan sayuran bagi tahun 2018 dan 2019.
Usaha yang telah dibuat semampu mungkin oleh kementerian ini ialah mengupayakan subsektor makanan, sayuran dan padi adalah seperti berikut: 110 DN 4.9.2018 (i) (ii) (iii) (iv) (v) (vi) pelaksanaan projek pembangunan berimpak tinggi seperti Projek Taman Kekal Pengeluaran Makanan (TKPM), Projek Bantuan Peningkatan Hasil Sayur-sayuran, Projek Pembangunan Ladang Organik, Projek Ekonomi Gantian Tembakau dan Projek Pembangunan Tanah Terbiar; melaksanakan penyelidikan dan pembangunan iaitu R&D bagi membangunkan variety baru dan hibrid baru sayur-sayuran dan padi berhasil tinggi, rintang serangga perosak dan penyakit dalam tempoh hayat simpanan yang panjang mengikut piawaian Skim Pengesahan Bahan Tanaman, manakala bagi padi adalah melalui Skim Pengesahan Benih Padi Sah; pemodenan mekanisasi dan automasi serta adaptasi teknologi baru melalui penggunaan jentera yang moden, berkeupayaan tinggi dan dapat mengoptimumkan hasil seperti penggunaan dron, jentuai mini dan sebagainya; membangunkan teknologi pengeluaran sayuran yang efisien serta teknologi pengendalian lepas tuai bagi menjamin kualiti; penguatkuasaan ataupun SOP khusus kepada operator jentera service provider bagi meningkatkan kualiti penyediaan tanah dan juga membantu pengurangan kehilangan lepas tuai; serta pengukuhan mengimplikasi sistem pengurusan air meningkatkan kecekapan penggunaan air; dan, infrastruktur pengairan saliran dan (viii) membangunkan kaedah pengurusan serangga perosak dan penyakit secara mesra alam dan lestari melalui kaedah biologi dan culture.
■2020 Pada masa yang sama, petani juga digalakkan untuk mengamalkan amalan pertanian baik (APB) melalui pensijilan myGAP dan myOrganic untuk memastikan hasil pertanian adalah berkualiti dan selamat untuk dimakan.

Selain itu, antara usaha bagi memastikan kecukupan bekalan sayur adalah melalui pelaksanaan Program Ladang Kontrak iaitu Contract Farming, dengan izin.
MOA melalui FAMA telah dan sedang membangunkan 5,000 peserta Program Ladang Kontrak dengan keluasan 10 ribu hektar serta menjangkakan pengeluaran sebanyak 400 ribu metrik tan dengan nilai RM800 juta.

FAMA juga melaksanakan Program Stok Simpan Bekalan Makanan (SSBM) untuk menstabilkan harga dan bekalan barangan makanan sejak tahun 2014.
Melalui program ini, FAMA telah membekalkan sembilan jenis sayur-sayuran terpilih bagi memastikan kestabilan harga dan bekalan di pasaran seperti lobak, kubis bulat, tomato, kentang, bawang besar, bawang kecil, halia, cili merah dan kelapa tua.
Bermula dari tahun 2018, FAMA bersama agensi berkaitan dan usaha sama FAMA memperluaskan pembekalan melibatkan 27 komoditi merangkumi 9 jenis sayur-sayuran, barang kawalan, gula, tepung dan minyak, lima jenis ikan beku segar Q’Fish, ayam proses standard, telur ayam dan barangan industri asas tani.

Program pembekalan ini melibatkan seluruh outlet peruncitan FAMA seperti Pasar Tani, Agro Bazaar, Kedai Rakyat, My Farm Outlet dan Pasar Tani kekal.
Bagi memastikan sub sektor perikanan tangkapan terus diupayakan, MOA melalui Jabatan Perikanan Malaysia juga telah menggariskan beberapa strategi utama seperti berikut: (i) (ii) sistem penentuan kawalan berpotensi bagi penangkapan ikan bagi membantu nelayan terus ke lokasi penangkapan ikan dan menjimatkan kos operasi; melabuhkan tukun-tukun tiruan bagi meningkatkan produktiviti, biologi dan sumber perikanan persisiran pantai; DN 4.9.2018 111 (iii) (iv) (v) pembekuan sementara ke atas semua pemohon lesen baru vesel zon ‘A’, ‘B’ dan ‘C’ bagi mengawal eksploitasi sumber secara berlebihan; memperkenalkan boleh mengurangkan penangkapan juvenil seperti juvenile and trash excluder device (JTED); dan teknologi yang menggunakan sistem pemantauan vesel dan juga alat Automatic Identification System (AIS) ke atas semua vesel pukat tunda zon ‘B’ dan ‘C’ bagi tujuan pemantauan pergerakan vesel dan menjalankan Program Monitoring, Control and Surveillance (MCS) termasuk bagi mengawal pencerobohan kawasan sama dan daripada vessel penangkapan ikan tempatan atau asing.
pelanggaran syarat lesen, Bagi subsektor akuakultur pula, kerajaan sentiasa berusaha untuk meningkatkan produktiviti sedia ada melalui langkah-langkah berikut: (i) (ii) (iii) menggalakkan pelaburan swasta melalui geran infrastruktur di bawah Projek NKEA serta Projek Akuakultur berskala komersial; membangunkan kawasan tanah kekal pengeluaran makanan zon industri akuakultur (TKPMZIA) dengan penglibatan syarikat swasta; dan menstrukturkan pembangunan melalui projek kluster, ladang sinergi, agroprenuer muda dan lain-lain, memperkenalkan teknologi terkini dan yang berdaya maju dalam industri akuakultur.
Yang Berhormat Senator Datuk Rabiyah binti Ali, meminta supaya menyatakan jumlah pengeluaran sayur-sayuran, buah-buahan untuk kepentingan domestik.

Pada tahun 2017, jumlah pengeluaran sayur-sayuran adalah sebanyak 1.21 juta metrik tan, di mana 1.3 juta metrik tan yakni 85 peratus daripadanya adalah untuk keperluan domestik.

Manakala jumlah pengeluaran buah-buahan adalah 1.52 juta metrik tan, di mana 1.89 juta metrik tan adalah bagi keperluan domestik.
Keluasan tanaman bagi sayur-sayuran adalah 62,539 hektar dan buah-buahan 208,590 hektar.

Yang Berhormat Senator Datuk Ng Chiang Chin, mencadangkan skim harga minimum seperti harga belian padi diperluas kepada komoditi pertanian lain.

Antara usaha menjamin pulangan setimpal kepada petani adalah melalui Program Ladang Kontrak.

Di mana petani mendapat jaminan pasaran ke atas produk keluaran yang mengikut kehendak pasaran melalui perjanjian jual beli antara petani dengan pihak FAMA.
Perjanjian jual beli dibuat berdasarkan harga tetap dan pada harga semasa dengan sokongan harga lantai yang telah dipersetujui oleh kedua-dua belah pihak.

Harga lantai di bawah Program Ladang Kontrak melibatkan 28 jenis buah-buahan, 15 jenis sayur-sayuran dan 10 jenis pelbagai tanaman.

Harga lantai ini disediakan sebagai sokongan bagi melindungi petani dari kerugian akibat ketidaktentuan harga pasaran.

Yang Berhormat Senator Dato’ Haji Mohd Suhaimi bin Abdullah, ada?
Adakah kerajaan akan mengkaji semula harga belian padi harga penjualan beras?

Yang Berhormat, kerajaan belum berhasrat untuk melaksanakan kajian semula harga padi dan beras kerana mengambil kira pelaksanaan penyeragaman harga belian padi pada kadar minimum 1,200 setiap metrik tan bermula 1 Mac 2014.

Perkara ini dilaksanakan setelah mengambil kira harga belian padi di seluruh Semenanjung sebelum ini adalah tidak seragam antara 900 dan 1,100 setiap tan.
Selain itu, daripada segi harga penjualan beras, kerajaan telah melaksanakan harga kawalan bermula pada tahun 2008 dan sentiasa dikawal pada paras stabil dengan kadar RM1.80 hingga RM2.60 setiap kilogram.

Yang Berhormat Senator Datuk Haji Ismail bin Ibrahim bertanya... 112 DN 4.9.2018 Dato’ Haji Mohd Suhaimi bin Abdullah: Mencelah Tuan Yang di-Pertua.
Yang Berhormat Menteri, saya membangkitkan isu ini kerana saya balik kepada pengumuman Yang Berhormat semasa baru menjadi Menteri tempoh hari untuk liberalise harga beras.

Yang Berhormat kata hari itu, bila kita liberalise kan beras, maka insya-Allah harga akan turun kerana open to competitive.

Yang Berhormat, kalau kita tengok BERNAS pun sekarang ini, AP diberikan kepada BERNAS dan BERNAS sekarang ini pun kalau kita melihat kepada revenue 2016, lebih kurang RM4.23 bilion.
Saya memang- selepas sahaja Yang Berhormat buat kenyataan tersebut, saya menghantar ucapan tahniah kepada kerajaan baharu.

Oleh kerana saya melihat kalau liberalisasi ini mengambil tempat, maka kita akan lebih terbuka.

Tentu sekali akan banyak penerima-penerima AP yang akan menjadi- membuatkan harga pasaran beras ini akan turun.

Akan tetapi persoalannya bila controlled items ini, bagaimana kita hendak menurunkan harga beras ini?

Pertanyaan saya Yang Berhormat, bila agaknya liberalisasi ini?
Akan tetapi sekarang Yang Berhormat kata kita sudah fixed the price.

Saya perlu penjelasan Yang Berhormat Menteri.

Terima kasih Tuan Yang di-Pertua.

Datuk Haji Salahuddin bin Ayub: Terima kasih Yang Berhormat.

Saya kira dalam penelitian dan pengamatan saya, saya tidak pernah mengeluarkan kenyataan yang sedemikian jauh perginya.
Saya hanya memberikan satu jaminan bahawa, monopoli BERNAS itu akan ditamatkan dan satu Jawatankuasa Khas Kabinet yang merangkumi lapan kementerian sedang berbincang pada hari ini untuk kita kemukakan satu model baru untuk menggantikan BERNAS.

Mungkin falsafah awal untuk menetapkan objektif rakyat dapat membeli harga beras dengan harga yang lebih kompetitif itu akan menjadi satu perhitungan.
Itu bottom line sebagai sebuah kerajaan mana pun yang mementingkan rakyat, kita tidak akan bertoleransi dan tidak akan berkompromi dengan nasib masa depan pesawah-pesawah kita.
■2030 Jadi Yang Berhormat sila kita sama-sama tunggu seluruh kepakaran, dengan izin, all the players semua yang terlibat dalam industri padi dan beras negara ini akan dipanggil untuk memberikan cadangan-cadangan yang konstruktif dan Jawatankuasa Khas Kabinet ini akan mengkaji dengan segala kepakaran yang berada di kementerian-kementerian yang terlibat dan akhirnya nanti jawatankuasa ini akan mengemukakan cadangan model baharu ini kepada Kabinet dan Kabinetlah yang akan memutuskan untuk kita menerima mana-mana model yang terbaik bagi menamatkan monopoli BERNAS.
Terima kasih, Yang Berhormat.

Yang Berhormat Senator Datuk Haji Ismail bin Ibrahim bagi komoditi daging ayam, pengeluaran telah mencapai kadar sara diri (SSL) melebihi 100 peratus.

Pada masa kini harga daging ayam di pasaran adalah antara yang terendah berbanding sumber makanan protein yang lain.

Bagi memastikan bekalan daging lembu mencukupi, kerajaan sentiasa berusaha untuk meningkatkan pengeluaran ternakan tempatan secara feedlot dan integrasi.
Kerajaan turut membenarkan pengimport lembu hidup dan daging lembu sejuk beku daripada negara-negara yang dibenarkan.

Dalam konteks ini Yang Berhormat, saya juga ingin menjadi seorang Menteri yang lebih praktikal kerana saya memahami, membaca dengan teliti segala usaha-usaha yang telah dibuat oleh Menteri-menteri yang lalu.

Bukan mudah untuk kita mencapai satu objektif membekalkan 30 peratus keperluan daging tempatan untuk keperluan rakyat dalam negara kita.
Banyak faktor-faktor yang telah kita hitungkan, mungkin NFC menjadi satu topik bahan rujukan yang begitu menarik.
Saya tidak berminat untuk mengeksploitasi isu itu tetapi mana-mana model pada masa akan datang mesti mengemukakan business plan yang lebih komprehensif yang ada feasibility study yang mencukupi dan juga mesti memahami ekosistem setiap projek dan perancangan itu supaya tidak berlaku lagi pengulangan kegagalan pada masa akan datang sama ada kita membuka industri ini untuk joint venture, pemain-pemain international yang mungkin telah berpengalaman dan juga pemain-pemain tempatan yang juga berminat untuk menceburi bidang ini.
DN 4.9.2018 113 Bagi Yang Berhormat Senator Datuk Rabiyah Ali yang bertanya tentang jumlah pendaratan ikan.

Untuk makluman jumlah pendaratan ikan negara secara keseluruhannya pada tahun 2017 adalah 1.465 juta tan metrik.

Jumlah nelayan seluruh negara pada tahun 2017 ialah seramai 130,645.

Jumlah bot mengikut zon pada tahun 2017 adalah seperti berikut, Zon A – 44,029; Zon B – 5,536; Zon C – 2,366; dan Zon C2 – 695.
Yang Berhormat Senator Datuk Haji Ismail bin Ibrahim bertanya tentang polisi pengimportan makanan agar tidak menjejaskan sektor agromakanan negara.

Pengimportan bahan makanan adalah bagi memenuhi permintaan yang semakin meningkat terhadap komoditi yang tidak economic atau tidak boleh dihasilkan dalam negara seperti buah-buahan dan sayur-sayuran yang bermusim serta bagi menampung kekurangan bekalan dalam negara seperti daging sediaan dan hasil tenusu.
Terdapat juga keperluan pengimportan bahan makanan yang digunakan sebagai input kepada industri hiliran makanan sebagai contoh komoditi kopi, koko, teh, rempah dan keluaran dalam jumlah import yang sebanyak RM6.99 bilion telah diproses dan dieksport semula dengan nilai sebanyak RM8.25 bilion.

Menjadi tanggungjawab kepada kementerian untuk memberikan maklumat yang secukupnya kepada rakyat kerana mudah untuk dieksploitasi.
Kenapa harga-harga daging, ayam, ikan, kelapa, sayur-sayuran seperti kubis dan seumpama ini dan seperti cili yang begitu panas pada hari ini?

Kita perlu memberikan penjelasan bahawa kita mengalami ketidakcukupan hasil dalam negeri kita.

Sayur-sayuran tertentu hanya cukup 30 peratus tetapi keperluan industri dan rakyat perlu lebih daripada itu.

Maka sebab itu kita keluarkan sama ada AP ataupun IP untuk memenuhi keperluan itu.
Kalau tidak kita tidak dapat menampung keperluan dan industri kita dan ini boleh menyebabkan berlakunya kelembapan ekonomi di saat negara memerlukan kepantasan ekonomi kita pada hari ini.

Kemudian saya pergi kepada Yang Berhormat Senator Paul Igai, ada?

Yang Berhormat Senator Datin Hajah Rahimah bin Haji Mahamad yang bertanya tentang sumber perikanan termasuk menjadikan pesisir pantai sebagai kawasan pembiakan sumber.
Antara strategi paling utama ialah pertama, pengezonan semula kawasan penangkapan ikan yang melibatkan negeri Pulau Pinang, Kedah, Perak dan Selangor bermula 1 Jun 2014.

Pewujudan Refugia Perikanan bagi ikan pelagik selama beberapa bulan pada setiap tahun bertujuan untuk melindungi induk ikan dan nurseri kepada anak-anak ikan.

Jabatan Perikanan telah mengenal pasti dua lokasi untuk dijadikan sebagai kawasan refugia iaitu di kawasan Kuala Bernam, Sarawak dan Tanjung Leman, Johor.
Kajian sedang dijalankan bagi mengenal pasti musim yang sesuai bagi spesies udang harimau dan udang karang yakni lobster untuk dilaksanakan musim tertutup secara berperingkat.
Pada Yang Berhormat Senator Datuk Haji Ismail bin Ibrahim yang juga bertanya usaha bagi memberikan latihan dan galakan kepada belia termasuk lepasan sekolah dan IPT bagi menggalakkan kalangan belia ini dalam sektor agromakanan, kementerian telah merangka pelbagai program untuk dilaksanakan oleh jabatan dan agensi MOA merangkumi latihan dan khidmat nasihat kritikal, geran, bantuan pinjaman dan insentif cukai.

Antaranya ialah Program Agropreneur Muda.


Program ini khusus kepada belia berumur 14 hingga 40 tahun dan sebagai galakan kita menyediakan kursus jangka pendek dan khidmat nasihat jabatan dan agensi di bawah kementerian.

Menyediakan bantuan geran berbentuk barangan in-kind contribution sehingga RM20 ribu bagi projek baharu dan menyediakan bantuan modal melalui pakej pembiayaan khas Agrobank dan TEKUN Nasional sehingga RM200 ribu.
Akan datang TEKUN bukan lagi di bawah kementerian ia di bawah Kementerian Prime Industry.

teknikal melalui Bagi menjawab kemudian kita ada... Tuan Mohd Yusmadi bin Mohd Yusoff: Yang Berhormat Menteri, minta penjelasan sedikit boleh?

Tuan Haji Salahuddin bin Ayub: Macam kenal... Tuan Mohd Yusmadi bin Mohd Yusoff: Macam hendak marah sahaja [Ketawa] Tuan Yang di-Pertua, boleh minta penjelasan, Tuan Yang di-Pertua?

114 DN 4.9.2018 Tuan Haji Salahuddin bin Ayub: Macam kenal sahabat lama.

Sila.
Sila.

Tuan Mohd Yusmadi bin Mohd Yusoff: Saya takut macam hendak marah sahaja.

[Ketawa] Yang Berhormat Menteri, mohon penjelasan sedikit mengenai bantuan kepada golongan muda.

Berdasarkan sedikit pengalaman, ada kelompok anak muda Malaysia mereka tidak pun menanam apa-apa hasil tanaman tetapi sebaliknya mereka mengambil kesempatan kecanggihan dunia digital, dunia teknologi.
Ada yang mengambil pendirian sebegitu kerana mengambil kira Malaysia setakat hari ini agenda pertanian untuk di satu tahap yang tinggi mungkin tidak sehebat negara-negara yang lain.

Mereka sebaliknya mengambil peluang itu malah menjadikan bahawa mereka menjadi macam platform provider sahaja.

Saya bagi contoh secara fakta.

Ada satu kumpulan anak muda daripada Pulau Pinang mereka mendapat dana daripada Taiwan dan sebagainya.
Dana dibawa ke Singapura sebaliknya hasil tanaman sudah dibuka di Indonesia dan hasil tanaman tersebut kemudiannya dieksport ke China.

Ini saya bercakap dari segi industri pertanian.

Akan tetapi yang ingin saya tanyakan penjelasan kepada Yang Berhormat Menteri, sejauh mana Yang Berhormat Menteri melihat training trade latihan-latihan tadi untuk anak- anak muda tadi dengan mengambil kira perkembangan Industrial Revolution 4.0 ini dalam konteks pertanian?
Sebab saya rasa disruption, dan sebagainya ini akan lebih merancakkan revolusi pertanian negara.

Ini sahaja bertanya pandangan Yang Berhormat Menteri terhadap menangani hala tuju industri pertanian.

Tuan Haji Salahuddin bin Ayub: Terima kasih, sahabat lama saya Yang Berhormat Senator Tuan Mohd Yusmadi.

Welcome to our club but this is not my house, it is your House.
■2040 Dengan pengalaman yang ada pada Yang Berhormat, kita boleh share tentang keupayaan anak-anak muda ini yang saya sangat yakin dan percaya kita pernah dengar satu pepatah Inggeris, we cannot teach new tricks to all dogs, all dogs knew tricks.

Kita harus melihat sasaran kita pada hari ini.


Sekiranya Malaysia mahu sungguh-sungguh pergi kepada era yang benar-benar mengamalkan pertanian moden, kita mesti menyasarkan anak muda ini kerana jelapang padi kita, secara average, di KADA, di MADA dan IADA termasuk di Sabah, Sarawak sudah tinggal orang-orang yang tua, yang umur sudah melebihi 60, 70 tahun ke atas.

Mereka sangat besar jasa kepada kita semua dan negara mesti berterima kasih kepada mereka.
Sampai ke hari ini kita sedar kita tidak dapat meningkatkan pendapatan golongan ini.

Akan tetapi ini tidak bermakna kita tidak boleh, dengan izin, move forward.

Maka sasaran kita mesti anak muda.

Dalam lawatan ke China baru-baru ini, kita telah belajar banyak teknologi baharu.

Saya pun tidak hendak jadi Menteri yang balik dari luar negeri, cerita benda yang sama tapi jelapang padi kita tidak meningkat dari segi yield dan seumpamanya.

Be very practical.
Be very practical.

So, Yang Berhormat telah membentangkan satu pelan masa depan yang begitu penting iaitu sekiranya anak-anak muda ini boleh involve dalam bidang ini.

Saya hendak beri contoh.

Sudah ada anak muda yang masuk dalam industri, walaupun saya faham tidak ada lagi yang saya tanya itu ada bantuan secara direct daripada kementerian tapi sudah boleh jadi jutawan dalam industri ternakan lembu sama ada daging ataupun tenusu.
Baru-baru ini yang terlibat dengan aktif jual lembu untuk musim korban, mereka jual dalam skala yang besar.

Ada, bukan tidak ada.

Untuk tenusu, hari ini kita lihat dalam kapasiti 100 ekor pada skala yang sederhana, Nestle ataupun Dutch Lady sudah datang bawa tanker untuk letak sahaja, perah susu masuk dan tidak ada masalah dari segi marketing.
Dunia yang semakin maju ini dengan dron hari ini yang kita lihat sudah tidak pakai remote, sudah pakai self-sensing dengan tangan sahaja mereka telah boleh layari melalui dron ini dan juga teknologi baharu yang semakin canggih di tengah-tengah bangunan, di tengah-tengah tiang-tiang berbatu itu masih boleh tumbuh sayur-sayuran yang boleh dieksport ataupun di China boleh dijual dalam local market, ini adalah semua yang saya rasa boleh dilakukan oleh anak-anak muda kita.
DN 4.9.2018 115 Jadi, kita akan pastikan pelbagai insentif yang boleh kita berikan kepada mereka.

Kita ada satu institut- ini dalam bentuk perikanan- iaitu Kolej Sultan Nazrin Muizzudin Shah di Perak ini yang saya rasa kementerian harus memberikan penekanan dari segi teknologi baharu kalau kita mahu menjadikan generasi yang terlibat dalam industri perikanan pada masa akan datang mesti benar-benar dibekalkan dengan teknologi baharu.
Sebab itu, Yang Berhormat Senator Yusmadi, saya telah mengambil inisiatif yang bersungguh-sungguh supaya UPM mesti memperkasa dan mesti menjadi peneraju utama dalam sektor pertanian dalam negara kita kalau kita mahu maju dan kita mahu ke hadapan menjadikan Malaysia benar-benar sebuah negara yang mengamalkan pertanian moden.

Kalau tidak, kita tidak boleh bergerak ke mana-mana.

Mungkin Yang Berhormat Senator, sahabat saya, membaca buku lebih banyak daripada saya.
Akan tetapi dari segi knowledge, kita dapati kehebatan petani-petani negara Kesatuan Eropah, Jepun, Australia, Korea dan Taiwan, farmers itu ataupun petani itu dipandu oleh universiti.

Itu perkara yang tidak boleh kita abaikan.

Dan akhirnya petani itu menjadi petani yang benar-benar profesional dan universiti memang menjadi universiti yang memandu, yang memacu kejayaan pertanian.
So, kita di Malaysia mesti bersama dan saya harap antara kita mesti memberikan sokongan supaya UPM benar-benar menjadi sebuah universiti yang akan memacu pertanian dalam negara kita.

Saya beralih kepada Yang Berhormat Senator Datuk Ng Chiang Chin.

Ada?

Ya.

Tentang isu yang sama iaitu tentang agroprenuer tadi.

Kita ada program Latihan Kemahiran Pertanian Kebangsaan (PLKPL).
Program ini menawarkan latihan kemahiran pertanian kepada semua generasi muda yang berkelayakan bagi sijil dan diploma kemahiran pertanian di 16 pusat bertauliah seluruh negara.

Sehingga tahun 2017, seramai 17,206 graduan telah dilahirkan yang terdiri daripada dalam pelbagai bidang seperti pertanian, veterinar dan perikanan.

Program MyAgrosis di bawah FAMA.

Objektif ini adalah bagi melahirkan kelompok usahawan, siswazah tani.

Kelab MyAgrosis ini adalah seramai 41,463 orang.


Daripada jumlah tersebut, seramai 919 orang telah menceburi bidang keusahawanan dalam sektor agromakanan.

Program-program pembangunan usahawan lain seperti inkubator usahawan belia tani, keusahawanan kemahiran pemprosesan makanan dan program latihan luar negara yang dilaksanakan oleh pelbagai jabatan dan agensi MOA.
Selain itu, galakan fiskal percukaian disediakan iaitu galakan bagi projek pengeluaran bahan makanan yang diluluskan di bawah seksyen 127 Akta Cukai Pendapatan 1967.

Galakan ini adalah berbentuk pengecualian potongan cukai kepada syarikat pelaksana dan syarikat pelabur sejak tahun 2001.

Yang Berhormat Senator Datin Rahimah Mahamad ada bertanya adakah MOA berhasrat menubuhkan Akademi Perikanan Laut Dalam.
Saya sudah jawab tadi bahawa kita sudah ada Kolej Perikanan Sultan Nazrin Muizzudin Shah yang beroperasi dan telah pun mengeluarkan pelajar-pelajar dan graduan dan, insya-Allah, pada masa depan, kementerian akan memastikan kolej ini benar-benar menjadi sebuah kolej yang melahirkan usahawan perikanan pada masa yang akan datang.

Saya rasa saya telah menjawab semua persoalan yang telah dibangkitkan oleh Ahli Yang Berhormat.
Akhir sekali, saya ingin mengucapkan terima kasih di atas keprihatinan.... Datuk Razali bin Idris: Tuan Yang di-Pertua, boleh laluan sedikit?

Saya ada dua perkara.

Yang pertama, Yang Berhormat ada menyebut tentang TKPM yang mana di Terengganu ada dua.

Satunya di Serating dan satu lagi di Setiu.

Sejauh mana kejayaan program TKPN yang mana satu lot 10 ekar yang telah dibagikan kepada petani yang pada ketika itu pemerintah lama mengatakan petani moden?

So, soalan saya, sejauh mana kejayaan?


Apa yang kita lihat, TKPN masih lagi tidak berjaya untuk mengeluarkan tanaman yang boleh dibanggakan di setiap TKPN sama ada di Marang ataupun di Setiu.

Itu nombor satu.

116 DN 4.9.2018 Soalan nombor dua berkenaan dengan penguatkuasaan laut, perikanan.

Saya hadir bersama Yang Berhormat Menteri baru-baru ini di Chendering tapi saya simpan untuk hari ini.
Apa yang saya difahamkan, Agensi Penguatkuasaan Maritim Malaysia (APMM) adalah satu agensi yang menjaga 122 ribu kilometer persegi daripada gigi air sehingga ke zon ekonomi.

Akan tetapi nelayan kita masih lagi bersuara, tidak berhenti bersuara kerana tangkapan mereka ataupun hasil ikan negara kita dirompak oleh nelayan asing terutamanya Vietnam.

Jadi, soalan saya.
Jadi, soalan saya.

APMM kekuatannya hanya mempunyai lima buah bot sahaja untuk menjaga 122 ribu kilometer daripada laut tohor, dengan izin, laut pesisir sehingga ke laut antarabangsa.

■2050 Yang Berhormat Menteri sendiri memberi jawapan bahawasanya kita tidak cukup kekuatan.
Jadi soalan saya sebagai Kerajaan Malaysia Baharu apakah keadaan sebegini diteruskan, maksud saya dengan lima bot untuk 122 ribu kilometer ini sudah pasti tidak cukup dan ianya akan membawa kepada penyebab kerugian nelayan, tangkapan ikan tidak boleh kerana dirompak oleh nelayan asing dan yang keduanya kita tahu oleh sebab nelayan asing berleluasa, maka tangkapan ikan menjadi berkurang.

Jadi kerugian kepada nelayan dan juga kerugian kepada kerajaan.
Jadi soalan saya, apakah kementerian tidak berfikir untuk menambahkan lagi aset supaya kekurangan ini dapat dipulihkan sama ada di pihak nelayan dan juga di pihak negara?

Terima kasih, dua soalan.

Datuk Haji Salahuddin bin Ayub: Yang Berhormat nampak saya simpan soalan.

Soalan ditanya dalam Dewan yang mulia ini, the right place untuk Yang Berhormat bertanya dan tempat yang paling sesuai juga untuk saya menjawab.

Terima kasih.
Terima kasih.

Kementerian Pertanian tidak boleh berdiri sendiri dalam menghadapi isu yang dianggap paling kritikal ketika ini tentang isu pencerobohan nelayan asing ini.

Di pihak kementerian sendiri, kita boleh bertindak di atas lesen-lesen yang diberikan kepada bot-bot yang terlibat dalam industri laut dalam ini.

Akan tetapi pencerobohan daripada bot-bot asing ini adalah suatu perkara yang ada kaitan dengan kementerian-kementerian yang lain.
Sebagai contoh APMM adalah di bawah bidang kuasa, dulunya di bawah Jabatan Perdana Menteri, sekarang ini ialah di bawah Kementerian Dalam Negeri.

Jadi untuk mengarahkan, kita boleh membuat report, kalau ada nelayan kita ataupun ada penguatkuasaan di bawah kita yang nampak ada vesel-vesel asing yang menceroboh kawasan kita, maka ia dilaporkan sama ada kepada pihak polis ataupun direct kepada pihak APMM.

Maka aset ataupun kekuatan APMM itu tidak boleh saya sebut bagi pihak KDN dalam Dewan yang mulia ini.
Itu harus dibincangkan dalam forum yang berbeza.

Akan tetapi memang kita sama-sama akui dalam mana-mana forum ataupun mana-mana dialog yang kita adakan, sama ada di Pantai Barat ataupun di Pantai Timur, isu inilah sekarang ini yang sedang diperbahaskan.

Ini adalah merupakan suatu pencerobohan yang memang menjejaskan pendapatan nelayan-nelayan kita, khususnya nelayan-nelayan pantai dan juga nelayan-nelayan laut dalam yang kekurangan hasil disebabkan pencerobohan bot-bot asing ini.
Jadi oleh itu Yang Berhormat, saya rasa kita harus mengambil langkah-langkah yang lebih ke hadapan pada masa akan datang dan bagaimana untuk meningkatkan aset- aset itu, keupayaan itu dan bagaimana negara harus berbelanja untuk meningkatkan hasil itu, maka itu yang sedang difikirkan oleh kerajaan yang ada pada hari ini.

Jadi kalau kita punya kecukupan dan ekonomi yang stabil, kita boleh menambah aset-aset ini kerana ada di antara duit kita yang terpaksa dihilangkan membeli sebuah bot mewah Equanimity.
Bot itu kalau kita boleh transfer-kan dan cairkan mungkin kita boleh membeli berapa aset lagi untuk kita menghalang beberapa bot-bot asing... [Dewan tepuk] Yang sedang melanda negara kita.

DN 4.9.2018 117 Baik, bagi Yang Berhormat juga mengusulkan satu soalan yang penting, saya sedar bahawa tidak semua tanah TKPM itu berjaya.

Itu betul, tetapi tidak semua itu yang tidak berjaya.
Saya juga mengharapkan ada juga peranan kerajaan-kerajaan negeri yang juga membantu untuk bersama-sama memastikan ini dapat ditanam dan menghasilkan hasil yang boleh mendatangkan faedah.

Sebagai contoh TKPM Rhu Tapai tahun 2017, kualiti pengeluaran 162 ribu, nilai pengeluaran adalah RM 345,703.

Itu bagi TKPM Rhu Tapai.

Bagi TKPM Serating kita mengeluarkan 2,760,230 kilogram, nilai pengeluaran kita adalah RM3,528,948.

Ini ada dua kes di Terengganu yang spesifik yang diberikan maklumat kepada saya.
tanah-tanah Maknanya ada kawasan yang telah berjaya.

Akan tetapi Yang Berhormat saya sangat sedar bahawa kita mengharapkan supaya untuk meningkatkan pendapatan petani ini ke arah mereka menjadikan pertanian ini sebagai rezeki ataupun sara diri yang menjadikan mereka boleh hidup dengan bertani, kita memerlukan pelbagai kombinasi ataupun komponen-komponen penting yang mesti kita usahakan bersama.

Antaranya kita mesti mengurangkan human error dengan meningkatkan attitude, sikap.
Yang Berhormat, saya minta maaf.

Walaupun tiga bulan di dalam kementerian, kita melihat kita boleh membuat perbandingan.

Kalau padi, kita boleh ambil Jelapang Padi yang kecil seperti Sekinchan, kita boleh banding dengan Jelapang Padi yang lain.

Ada human error dan ada kecanggihan teknologi yang sangat membantu.
Oleh itu kombinasi ini mesti kita hadapi bersama dan insya-Allah atas usaha yang boleh kita lakukan bersama, kita boleh tingkatkan teknologi, kita boleh ambil kepakaran daripada luar tapi akhirnya nanti kita akan kembali kepada sikap.

Sama ada sikap kita ini boleh berubah untuk meningkatkan hasil kita, itu adalah bergantung kepada usaha kita bersama.

Saya sekali lagi mengulangi bahawa sebagai Menteri saya tidak boleh berlagak sombong dan angkuh.
Kementerian ini juga tidak boleh berdiri sendiri tanpa pegawai dan juga kakitangan yang memberikan dukungan yang kuat kerana isu kita terlalu besa.

Stakeholders kementerian ini terlalu luas.

Kita ada petani, pesawah, peladang, penternak termasuk lembu, kerbau, kerang-kerang di laut, ikan-ikan di laut, itu semua kita punya stakeholders.

Sangat besar cabaran dan saya mengakui bukan mudah tetapi kita mesti bermula pada hari ini dengan memulakan langkah yang betul.

We start with a right footing insya-Allah.


Dengan itu saya ucap terima kasih di atas keprihatinan Yang Berhormat dalam Dewan Negara yang mulia ini mudah-mudahan kita dapat bersama memajukan pertanian pada masa akan datang terima kasih.

Assalamualaikum warahmatullahi wabarakatuh dan salam sejahtera.

Timbalan Yang di-Pertua: Walaikummusalam.


Terima kasih Yang Berhormat Datuk Haji Salahuddin bin Ayub, Menteri Pertanian dan Industri Asas Tani telah menjawab segala soalan-soalan yang diberikan oleh Ahli-ahli kita tadi dengan baik dan tepat dan lebar.

Saya juga petang ini mengucapkan, lagi sekali tahniah kepada keluarga saya, Ahli Dewan Negara dari pagi sampai malam ini, sudah pukul 9 masih lagi di Dewan ini.
Tahniah tepukan sekalilah... [Dewan tepuk] Jadi saya rasa dan saya hanya bagi ingatan saja supaya kita terus menjadi seorang pejuang terbaik, jaga tutur kata kita dan seterusnya.
Bak kata orang tua-tua tadi, Rumput segar berwarna hijau; Di kawasan taman indah dan rata; Luka di tangan kerana pisau, Luka di hati kerana bicara kata... [Dewan tepuk] Syabas dan tahniah kepada pejuang-pejuang bangsa kita, dan sekarang Ahli Yang Berhormat, Mesyuarat Dewan hari ini ditangguhkan sehingga jam 10 pagi, hari Rabu, 5 September 2018.

Sekian.

Wassalamualaikum warahmatuallahi wabarakatuh.

[Dewan ditangguhkan pada pukul 9.00 malam]